MANUALUL BISERICII (I) 1. Autoritatea bisericii şi Manualul Bisericii 2. Biserica viului Dumnezeu 3. Punctele fundamentale de credinţă ale Bisericii Adventiste de Ziua a Şaptea 4. Organizaţie întemeiată pe principii divine 5. Forma de organizare a Bisericii Adventiste de Ziua a Şaptea 6. Calitatea de membru al bisericii E greu de spus care sunt trăsăturile criticii şi eseisticii lui Nicolae Balotă ce nu au fost deja enunţate, enumerate, descifrate de receptarea literară până acum. S-a vorbit, pe drept cuvânt, despre erudiţia autorului Literaturii absurdului, despre aspiraţia spre clasicitate a autorului Umanităţilor, de vocaţia sintezei sau de fervoarea analitică, de dramatismul intelectului ce se străvede dedesubtul paginilor cu ţinută apolinică, s-a vorbit de tensiunea spirituală şi de pregnanţa ideatică a enunţurilor. O particularitate de prim ordin a criticii lui Nicolae Balotă e tocmai detenta reflexivă a frazei, capacitatea autorului, cu alte cuvinte, de a orienta chiar observaţiile cu caracter subiectiv, sau cele consacrate contingentului înspre elevaţia semnificaţiei filosofice. 7. Slujbaşii bisericii şi datoriile lor 8. Serviciile şi adunările bisericii Introducere Istoria dezvoltării Bisericii Adventiste de Ziua a Şaptea Ca o împlinire a planului divin, Mişcarea Adventă şi-a început călătoria profetică spre Împărăţia Cerurilor în anul 1844. Puţini ca număr, adeseori cu amintirea neplăcută a faptului că au fost daţi afară din bisericile lor din cauză că au acceptat doctrina adventă, pionierii mişcării au fost la început nesiguri în mersul lor. Ei erau convinşi cu privire la doctrinele pe care le respectau, dar nesiguri cu privire la forma de organizare sau dacă trebuie să adopte vreo formă de organizare. Într-adevăr, mulţi dintre ei îşi aminteau atât de viu felul în care corporaţii bisericeşti puternice şi bine structurate şi-au folosit puterea pentru a se opune adevărului advent, încât ei aveau o teamă instinctivă faţă de orice disciplină şi conducere centralizată. Cu toate acestea, anumiţi pionieri conducători îşi dădeau seama, cu o claritate crescândă, că se impune un fel oarecare de conducere, dacă vor să menţină o bună ordine şi pentru ca Mişcarea să devină puternică. Convingerea lor a fost întărită în mare măsură prin soliile transmise prin Ellen G. White. Rezultatul a fost că în anul 1860 s-a ales un nume pentru biserică – Biserica Adventistă de Ziua a Şaptea – şi s-a creat o corporaţie legală pentru a administra proprietatea bisericii. Aceasta a fost urmată, în 1861, de organizarea primei noastre Conferinţe, Michigan. Conferinţa a implicat organizarea de biserici locale, cu membri care au semnat un legământ faţă de biserică, şi organizarea diferitelor biserici într-un corp unit pentru a constitui ceea ce se numeşte acum o conferinţă locală. Sa decis, de asemenea, să se dea documente de identificare pastorilor, protejând astfel bisericile de impostorii care ar fi putut încerca să le înşele. În 1863, a fost organizată Conferinţa Generală, strângând astfel, într-o singură organizaţie, un număr de conferinţe locale, care se creaseră între timp. Aceasta a dat Mişcării Advente un curs ordonat şi organizat. Istoria dezvoltării Manualului Bisericii Deoarece Conferinţa Generală se întrunea anual, în sesiune, se luau hotărâri cu privire la subiecte variate referitoare la ordinea bisericii, în dorinţa de a exprima reguli corespunzătoare pentru diferitele situaţi din viaţa bisericii. Sesiunea Conferinţei Generale din 1882 a votat să se pregătească „instrucţiuni pentru slujbaşii bisericii şi acestea să fie tipărite în Review and Herald sau într-o broşură” (Review and Herald, 26 dec., 1882). Hotărârea aceasta a dezvăluit creşterea conştienţei că ordinea bisericească era un imperativ, pentru ca organizaţia bisericii să funcţioneze în mod eficient, şi că uniformitatea într-o asemenea ordine cerea ca principiile călăuzitoare să fie aşezate într-o formă tipărită. În consecinţă, articolele respective au fost publicate. Dar, la sesiunea Conferinţei Generale din 1883, când s-a propus ca aceste articole să fie tipărite şi organizate într-un format permanent, ca un manual al bisericii, ideea a fost respinsă. Fraţii s-au temut că aceasta ar putea duce la formalism în biserică şi i-ar putea priva pe pastori de libertatea de a trata problemele de disciplină din biserică, în felul în care ar dori fiecare. Dar această temere – reflectând, fără îndoială, opoziţia care a existat timp de douăzeci de ani faţă de orice fel de organizaţie – evident că a dispărut curând. Sesiunile anuale ale Conferinţei Generale continuau să trateze probleme de natură organizatorică. Cu alte cuvinte, încet dar sigur, ei produceau material pentru un manual al bisericii. Uneori, anumiţi fraţi cu influenţă au căutat să strângă într-un volum sau într-o broşură regulile general acceptate ale bisericii. Poate că cea mai importantă încercare de acest gen a fost cartea cu 184 de pagini, alcătuită de nimeni altul decât de pionierul J. N. Loughborough, intitulată „Biserica, organizarea ei, ordine şi disciplină”, care a fost publicată în 1907. Cartea pastorului Loughborough, deşi era, într-un anumit sens, o iniţiativă personală, se ocupa de multe subiecte care acum sunt tratate de Manualul Bisericii şi a fost multă vreme un rol însemnat în cadrul Mişcării Adventiste. Între timp, Mişcarea continua să se dezvolte rapid, atât în Statele Unite, cât şi în alte ţări ale lumii. De aceea, era în interesul adevăratei ordini şi a uniformităţii cuvenite – ceea ce de mult era ţinta noastră – ca în comitetul Conferinţei Generale să se ia hotărârea ca în anul 1931 să se publice Manualul Bisericii. J. L. McElhany, pe atunci vicepreşedinte al Conferinţei Generale pentru America de Nord, iar mai târziu, timp de 14 ani, preşedinte al Conferinţei Generale, a fost rugat să pregătească manuscrisul. Acest manuscris a fost examinat cu grijă de comitetul Conferinţei Generale şi publicat apoi în 1932. Propoziţia introductivă a prefeţei de la acea ediţie notează că: „A devenit tot mai evident că un manual cu privire la conducerea bisericii este necesar pentru a stabili şi păstra practicile şi politica noastră denominaţională”. Notaţi cuvântul „a păstra”. Nu era o încercare de a crea o întreagă structură organizatorică, ci mai curând un efort, în primul rând, de a păstra toate hotărârile bune luate de-a lungul anilor şi, în al doilea rând, de a adăuga şi alte reguli pe care le cereau creşterea rapidă şi complexitatea bisericii. Vezi capitolul „Autoritatea Bisericii şi Manualul Bisericii”, cu privire la rolul Manualului Bisericii în Biserica Adventistă de Ziua a Şaptea. Conţinutul Manualului Bisericii Sesiunea Conferinţei Generale a autorizat reclasificarea unor materiale existente cu privire la Manualul Bisericii şi a aprobat procesul de modificarea acestuia. Conţinutul Manualului Bisericii, aşa cum este prezentat în capitole şi secţiuni în cadrul capitolelor, este împărţit în două tipuri de materiale. Conţinutul principal al fiecărui capitol are o valoare general valabilă şi este aplicabil fiecărei biserici. Recunoscând nevoia de anumite variante, materialul adiţional, de natură explicativă, apare ca „Note” la sfârşitul unor capitole şi este oferit pentru îndrumare. Notele au subtitluri care corespund capitolelor şi sunt corelate cu numerele respectivelor pagini. Procedura pentru schimbări în Manualul Bisericii Dându-şi seama tot mai mult de importanţa ca orice lucru „să se facă în chip cuviincios şi cu rânduială” în lucrarea noastră mondială şi ca hotărârile cu privire la conducerea bisericii să nu exprime doar gândirea unei fracţiuni, ci să aibă deplina autoritate a bisericii, sesiunea Conferinţei Generale din 1946 a adoptat următoarea procedură: „Toate schimbările şi revizuirile regulamentelor care se fac în Manual să fie autorizate în sesiunea Conferinţei Generale”. General Conference Report, nr. 8, 14 iunie 1946, p. 197 Totuşi, condiţii locale din diferitele părţi ale lumii cer uneori hotărâri speciale. În consecinţă, consiliul de toamnă din 1948, care a hotărât să supună revizuirile sugerate cu privire la Manualul Bisericii pentru sesiunea Conferinţei Generale din 1950, a mai votat şi următoarele: „Fiecare diviziune, inclusiv Diviziunea Nord-Americană din câmpul mondial, să pregătească un „supliment” la noul Manual al Bisericii, nicidecum pentru a-l modifica în vreun fel, ci pentru a conţine astfel de material adiţional care să fie aplicabil condiţiilor şi circumstanţelor specifice existente în fiecare diviziune; manuscrisul pentru aceste suplimente trebuie să fie supus comitetului Conferinţei Generale, în vederea aprobării înainte de tipărire” (Autumn Council Actions, 1948, pag. 19). Schimbările sau revizuirile Manualului Bisericii, cu excepţia notelor (vezi mai jos), pot fi făcute doar prin hotărârea Conferinţei Generale, aflată în sesiune, în cadrul căreia delegaţii bisericii mondiale a credincioşilor întruniţi au dreptul de a se pronunţa în privinţa revizuirilor. Dacă se consideră că sunt necesare revizuiri ale Manualului Bisericii, la oricare nivel (e vorba de nivelul organizatoric al bisericii, n. trad. – vezi pag. 26), o asemenea revizuire trebuie să fie supusă nivelului următor pentru studiu şi pentru o consfătuire mai largă. Dacă se aprobă, revizuirea sugerată trebuie supusă pentru evaluare nivelului următor de organizare. Orice propunere de revizuire trebuie să fie trimisă comitetului Manualului Bisericii de la Conferinţa Generală. Acest comitet va lua în considerare toate recomandările, amendamentele, revizuirile şi, dacă se aprobă, pregăteşte prezentarea lor la Consiliul anual sau la sesiunea Conferinţei Generale. Dacă se consideră că sunt necesare revizuiri ale notelor de la sfârşitul vreunui capitol din Manualul Bisericii, la oricare nivel constitutiv (vezi pag. 26), asemenea revizuiri să fie supuse nivelului constitutiv următor pentru a fi luate în considerare. Dacă se aprobă, revizuirile sugerate să continue la nivelul constitutiv următor pentru a fi evaluate, până când se ajunge la comitetul Manualului Bisericii. Comitetul Manualului Bisericii va analiza cererea, şi dacă este aprobată, revizuirea va fi hotărâtă de către comitetul executiv al Conferinţei Generale la ultimul Consiliu anual din mandatul de cinci ani, pentru a le pune în acord cu schimbările conţinutului principal, pentru ca apoi, comitetul executiv al Conferinţei Generale să le recomande următoarei sesiuni a Conferinţei Generale. Totuşi, comitetul executiv al Conferinţei Generale poate face modificări asupra Notelor, la orice Consiliu anual. După fiecare sesiune a Conferinţei Generale se publică o nouă ediţie a Manualului Bisericii. Se recomandă ca liderii de la toate nivelurile bisericii să lucreze totdeauna cu cea mai recentă ediţie a Manualului Bisericii. Clarificarea sensului Bisericile locale trebuie să ceară sfat la conferinţa locală cu privire la funcţionarea bisericii sau la problemele care apar în Manualul Bisericii. Dacă nu se ajunge la înţelegere reciprocă sau la un consens, subiectul trebuie transmis Uniunii pentru clarificare. Folosirea termenilor în Manualul Bisericii Fiecare biserică locală organizată este membră a Bisericii Adventiste de Ziua a Şaptea din cadrul bisericilor conferinţei locale, care este un corp organizat al bisericilor dintr-un stat, ţară sau dintr-un teritoriu. Până la deplina organizare a conferinţei (vezi Working Policy al Conferinţei Generale) se pot folosi termenii de misiune, câmp sau secţiune pentru a descrie organizarea colectivă a bisericilor locale. În Manualul Bisericii, termenul „conferinţă” sau „uniune de conferinţe” poate fi, de asemenea, aplicat misiunii sau uniunii de misiuni. În Manualul Bisericii, termenul „slujitor al bisericii” se referă la o persoană clericală, care poate sau nu poate să slujească cu funcţia de pastor al unei biserici locale; cuvântul „pastor” se referă la un slujitor căruia o conferinţă/misiune/câmp îi încredinţează responsabilităţi pastorale pentru o biserică sau pentru un anumit număr de biserici*. Ediţia prezentă Prezenta ediţie cuprinde toate revizuirile şi completările adoptate de Conferinţa Generală, incluzând şi pe cele ale sesiunii Conferinţei Generale din anul 2005. ---------------------------------------------------------------------------------------------------------------- --- * Această definiţie a termenilor slujitor şi pastor se referă la utilizarea lor numai în Manualul Bisericii şi nu se referă la titlul folosit când ne adresăm unei persoane clericale. Este evident că folosirea acestor termeni poate varia în funcţie de fiecare diviziune. Autoritatea bisericii în biserica primară În calitate de Creator, Răscumpărător şi Susţinător, Domn şi Împărat al întregii creaţii, Dumnezeu este unica sursă şi fundament al autorităţii pentru biserică. El şi-a delegat autoritatea Sa profeţilor şi apostolilor Săi (2 Cor. 10,8). De aceea ei au ocupat o poziţie crucială şi unică în transmiterea Cuvântului lui Dumnezeu şi în zidirea bisericii. (Ef. 2,20) În Biserica primară, prezbiterii (sau episcopii) deţineau o autoritate mare. Una dintre funcţiile lor principale era lucrarea de păstorire şi de supraveghere generală (Fapte 20,17 28; Evrei 13,17; 1 Petru 5,1 3), cu îndatoriri speciale, cum ar fi oferirea de instrucţiuni în privinţa doctrinei sănătoase şi respingerea acelor învăţături care o contrazic (1 Tim. 3,1.2; Tit 1,5.9). Aceia care cârmuiesc bine trebuie să fie „învredniciţi de îndoită cinste”, în spcial dacă „se ostenesc cu propovăduirea şi cu învăţătura”. (1 Tim. 5,17) Biserica a purtat responsabilitatea pentru puritatea în doctrină şi practică. Ea trebuia să „cerceteze duhurile pentru a vedea dacă sunt de la Dumnezeu” (1 Ioan 4,1) sau, în cuvintele lui Pavel, să „cerceteze toate lucrurile şi să păstreze ce este bun” (1 Tes. 5,21). Acelaşi lucru este valabil şi în dreptul administrării disciplinei în biserică (Matei 18,15 17). Exercitarea disciplinei se extindea pe tot parcursul drumului, de la mustrarea personală iubitoare (cf. Matei 18,16; Galateni 6,1) până la îndepărtarea din rândul membrilor bisericii (Matei 18,18; 1 Cor. 5,11.13; 2 Cor. 2,5 11). Biserica avea autoritatea de a stabili condiţiile calităţii de membru şi regulile care guvernează biserica. Autoritatea bisericii în cadrul Bisericii Adventiste de Ziua a Şaptea Hotărârea luată la sesiunea Conferinţei Generale din 1946 ca „toate schimbările sau revizuirile regulamentelor” din Manualul Bisericii să fie „autorizate de Conferinţa Generală în sesiune” reflectă un concept al statutului de autoritate deţinut de Conferinţa Generală în cadrul sesiunilor, statut recunoscut de mult timp în biserica noastră. La sesiunea din 1877 s-a luat această decizie: „Se hotărăşte că cea mai înaltă autoritate după Dumnezeu, între adventiştii de ziua a şaptea, se află în voinţa întregii biserici, aşa cum este exprimată în hotărârile Conferinţei Generale, atunci când ea acţionează în cadrul ei legitim de jurisdicţie; la aceste decizii trebuie să se supună toţi, fără excepţie, în afară de cazul în care se poate demonstra că ele vin în conflict cu cerinţele Cuvântului lui Dumnezeu şi cu drepturile conştiinţei individuale.” (Review and Herald, vol. 50, nr. 14, pag. 106) Ellen White scria în 1909: „Atunci când într-o sesiune a Conferinţei Generale se exprimă judecata fraţilor adunaţi din toate părţile câmpului (mondial), independenţa şi judecata personală nu trebuie menţinute cu încăpăţânare, ci trebuie supuse. Niciodată un lucrător nu trebuie să considere ca fiind o virtute persistenţa în menţinerea poziţiei sale de independenţă, contrară deciziilor corpului întreg”. (Mărturii, vol. 9, pag. 260) Cu mult timp înainte de aceasta, în anul 1875, Ellen G. White a scris următoarele în acelaşi sens: „Biserica lui Hristos se află într un pericol permanent. Satana caută să distrugă poporul lui Dumnezeu iar mintea şi judecata unui om nu sunt suficiente ca să ne încredem în ele” (Mărturii, vol. 3, pag. 445). În continuare, ea adaugă: „Hristos doreşte să aibă pe urmaşii Săi uniţi în cadrul bisericii, păstrând ordinea, având reguli şi principii de disciplină, şi toţi să se supună unul altuia, preţuindu-i pe ceilalţi mai presus de ei înşişi”. La baza acestui Manual al Bisericii au stat aceste cuvinte inspirate, hotărârile din sesiunea Conferinţei Generale din 1877 şi nevoia de a avea reguli bine definite, necesare unei bune organizări. De aici şi autoritatea sa legitimă asupra noastră a tuturora, atât pastori, cât şi membri ai bisericii. Conţinutul Manualului Bisericii este expresia modului de înţelegere a Bisericii Adventiste de Ziua a Şaptea în legătură cu vieţuirea creştină, conducerea şi disciplina bisericii, bazate pe principii biblice. Manualul Bisericii exprimă autoritatea sesiunii Conferinţei Generale legal constituită. „Dumnezeu a rânduit ca reprezentanţii bisericii Sale din toate părţile Pământului, când sunt adunaţi în sesiunea Conferinţei Generale, să aibă autoritate.” (Mărturii, vol. 9, pag. 261). Biserica viului Dumnezeu Apartenenţa la biserica lui Dumnezeu este un privilegiu unic, un privilegiu care satisface sufletul. Este intenţia Divinităţii să strângă un popor din toate colţurile pământului pentru a-i uni într-un singur trup – trupul lui Hristos, Biserica – al cărei cap este Însuşi Isus Hristos… Toţi cei care sunt copii ai lui Dumnezeu în Hristos Isus sunt membri ai acestui trup şi, în această relaţie, ei se pot bucura de părtăşie unul cu altul şi cu Domnul şi Învăţătorul lor. În Scriptură, referirea la „biserică” se face prin expresii cum ar fi „biserica Domnului” (Fapte 20,28), „trupul lui Hristos” (Ef. 4,12), „biserica Dumnezeului celui viu” (1 Tim. 3,15). Ultima expresie a inspirat alegerea titlului pentru acest capitol. Cuvântul „biserică”, aşa cum este folosit în raportul biblic, are cel puţin două sensuri: un sens general, care se aplică bisericii din întreaga lume (Mat. 16,18; 1 Cor. 12,28) şi, de asemenea, un sens particular, care se aplică bisericii dintr o localitate sau dintr-o regiune. Observaţi în textele următoare faptul că bisericile locale sunt menţionate astfel: „biserica din Roma” (Rom. 1,6.7), „biserica din Corint” (1 Cor. 1,2), „biserica din Tesalonic” (1 Tes. 1,1). De asemenea, notaţi referirile care se fac la bisericile dintr o anumită provincie: „bisericile din Galatia” (1 Cor. 16,1), „bisericile din Asia” (1 Cor. 16,19), „bisericile din Siria şi din Cilicia” (Fapte 15,41). Hristos, care este capul Bisericii şi Domnul ei cel viu, manifestă o profundă dragoste pentru membrii trupului Său. El trebuie să fie glorificat prin biserică (Ef. 3,21). Prin ea, El vrea să dezvăluie „înţelepciunea nespus de felurită a lui Dumnezeu” (Ef. 3,10). Zi de zi, El Îşi hrăneşte Biserica (Ef. 5,29) şi dorinţa Lui arzătoare este de a o face să ajungă „slăvită, fără pată, fără zbârcitură sau altceva de felul acesta, ci sfântă şi fără prihană” (Ef. 5,27). Niciun zid de despărţire Prin normele enunţate şi prin exemplu Său, Hristos a căutat să înveţe adevărul acesta: a fi cu Dumnezeu înseamnă că nu mai trebuie să existe niciun zid de despărţire între Israel şi celelalte popoare (Ioan 4,4 42; 10,16; Luca 9,51 56; Mat. 15,21 28). Apostolul Pavel scria: „Neamurile sunt împreună-moştenitoare cu noi, alcătuiesc un singur trup cu noi şi iau parte cu noi la aceleaşi făgăduinţe în Hristos Isus prin Evanghelie”. (Ef. 3,6) Printre urmaşii lui Hristos nu trebuie să existe vreo deosebire de clasă socială, naţionalitate, rasă sau culoare, căci toţi sunt din acelaşi sânge, iar dorinţa Domnului Hristos este ca „oricine crede în El să nu piară, ci să aibă viaţa veşnică” (Ioan 3,16). Toţi cei aleşi ai lui Dumnezeu sunt fraţi, sunt o nouă umanitate, pentru că „toţi sunteţi una în Hristos Isus”. (Gal. 3,28) „Hristos a venit pe acest pământ cu o solie de milă şi iertare. El a aşezat temelia unei religii prin care iudei şi neamuri, albi şi negri, cei liberi şi cei robi sunt legaţi laolaltă în aceeaşi frăţie, recunoscuţi ca fiind egali înaintea lui Dumnezeu. Mântuitorul are o dragoste nemărginită pentru fiecare fiinţă omenească.” (Mărturii, vol. 7, pag. 225) „Dumnezeu nu recunoaşte nicio deosebire de naţionalitate, rasă sau clasă socială. El este Creatorul întregii omeniri. Toţi oamenii aparţin – prin creaţie – unei singure familii şi toţi sunt una prin răscumpărare. Hristos a venit să dărâme orice zid de despărţire şi să deschidă orice compartiment al Templului pentru ca fiecare fiinţă să aibă intrare liberă la tronul lui Dumnezeu... În Hristos nu mai este nici iudeu, nici grec, nici rob, nici slobod. Toţi sunt aduşi aproape prin sângele Lui preţios.” (Parabolele Domnului Hristos, pag. 386) Obiectul suprem al atenţiei lui Hristos Cei care sunt în serviciul Său, chemaţi la conducere în biserică, trebuie să îi slujească (1 Tim. 3,5). Ei au datoria să păstorească „biserica Domnului” (Fapte 20,28) şi pe umerii lor stă „grija pentru toate bisericile”, aşa cum a fost experienţa apostolului iubit al neamurilor (2 Cor. 11,28). Următoarele pasaje din Spiritul Profetic ilustrează marea dragoste a lui Hristos pentru poporul Său strâns laolaltă în părtăşia bisericii: „Mărturisesc fraţilor şi surorilor mele că biserica lui Hristos, aşa slabă şi plină de defecte cum ar putea fi, este singura organizaţie de pe pământ asupra căreia El Îşi îndreaptă suprema Sa atenţie. În timp ce transmite întregii lumi invitaţia de a veni la El şi a fi salvată, Isus însărcinează pe îngerii Lui să acorde ajutor divin fiecărui suflet zdrobit care vine la El în pocăinţă. Prin Duhul Său cel Sfânt, El vine în mod personal în mijlocul bisericii Sale. ’Dacă ai păstra, Doamne, aducerea aminte a nelegiuirilor, cine ar putea sta în picioare, Doamne? Dar la Tine este iertare, ca să fii de temut. Eu nădăjduiesc în Domnul, sufletul meu nădăjduieşte şi aştept făgăduinţa Lui. Sufletul meu aşteaptă pe Domnul, mai mult decât aşteaptă străjerii dimineaţa... Israele, pune ţi nădejdea în Domnul, căci la Domnul este îndurarea şi la El este belşug de răscumpărare! El va răscumpăra pe Israel din toate nelegiuirile lui’”. (Psalmi 130,3 8) Pastori şi întreaga biserică, fie ca acesta să fie limbajul nostru, pornind din inimi care răspund la marea bunătate şi iubire a lui Dumnezeu faţă de noi, ca popor şi ca indivizi: ’Pune ţi nădejdea în Domnul, Israele, de acum şi până în veac! Voi, care staţi în Casa Domnului, în curţile Casei Dumnezeului vostru! Lăudaţi pe Domnul, căci Domnul este bun; cântaţi Numele Lui, căci este binevoitor. Căci Domnul Şi a ales pe Iacov, pe Israel, ca să fie al Lui. Ştiu că Domnul este mare şi că Domnul nostru este mai presus de toţi dumnezeii’ (Ps. 135,2 5). Fraţilor şi surorile mele, aveţi în vedere faptul că Domul are un popor, un popor ales – Biserica Sa – pentru a fi a Sa, proprietatea Sa, fortăreaţa Sa, pe care o păstrează într o lume plină de păcat şi de revoltă. El a intenţionat ca în ea să nu fie recunoscută nicio altă autoritate decât a Sa, şi nicio altă lege decât propria Sa lege”. (Mărturii pentru pastori, pag. 15,16) Împotrivirea vrăjmaşului „Satana are şi el o mare confederaţie, biserica sa. Hristos o numeşte ’sinagoga Satanei’, pentru că membrii ei sunt copii ai păcatului. Membrii bisericii lui Satana lucrează continuu pentru a da la o parte Legea divină şi pentru a produce confuzie în ceea ce priveşte deosebirea dintre bine şi rău. Satana lucrează cu mare putere în şi prin copiii neascultării pentru a înălţa trădarea şi apostazia la rangul de adevăr şi de credincioşie. În aceste timpuri, puterea inspiraţiei lui satanice determină pe oameni să ducă la înfăptuire marea răzvrătire începută de el în cer împotriva lui Dumnezeu.” (Idem, pag. 16) "În acest timp, biserica trebuie să şi îmbrace frumosul său veşmânt: ’Hristos, neprihănirea noastră’. Există distincţii clare şi hotărâte care trebuie restabilite, cât şi exemplificate în faţa lumii, prin înălţarea poruncilor lui Dumnezeu şi a credinţei lui Isus. Frumuseţea sfinţeniei trebuie să apară în toată strălucirea ei originară, în contrast cu diformitatea şi întunecimea celor necredincioşi, ale celor care s au răzvrătit împotriva Legii lui Dumnezeu. Astfel, noi Îl recunoaştem pe Dumnezeu şi recunoaştem Legea Sa, temelia guvernării Sale în ceruri şi pe tot pământul. Autoritatea Lui trebuie să fie păstrată în mod distinct şi clar în faţa lumii şi nicio lege care contravine Legii lui Iehova nu trebuie să fie recunoscută. Dacă, în pofida reglementărilor lui Dumnezeu, i se permite lumii să influenţeze deciziile şi acţiunile noastre, atunci scopul lui Dumnezeu nu este atins. Dacă biserica şovăie aici, oricât de credibil ar fi pretextul, în cărţile din ceruri se scrie în dreptul ei acuzaţia de trădare a celei mai sfinte încrederi şi lipsă de credincioşie faţă de Împărăţia lui Hristos. Biserica trebuie să ţină la principiile ei cu fermitate şi cu hotărâre în faţa întregului Univers ceresc şi a împărăţiilor pământului. Credincioşia statornică în păstrarea onoarei şi sfinţeniei Legii lui Dumnezeu va atrage atenţia şi admiraţia chiar şi din partea lumii. Văzând faptele bune ale credincioşilor, mulţi vor fi conduşi să-L slăvească pe Tatăl nostru ceresc. Cei loiali şi devotaţi poartă acreditarea cerului, iar nu pe cea a puternicilor Pământului. Toţi oamenii vor ajunge să cunoască cine sunt ucenicii aleşi şi credincioşi şi îi vor recunoaşte atunci când vor fi încoronaţi şi glorificaţi drept cei care au onorat pe Dumnezeu şi pe care El i a onorat, dându-le în stăpânire o greutate veşnică de slavă...” (Idem, pag.16, 17) Biserica, desăvârşită în Hristos „Domnul a înzestrat biserica Sa cu talente şi binecuvântări pentru ca ea să fie desăvârşită în El şi să poată prezenta lumii imaginea propriei Sale desăvârşiri, o continuă reprezentare a unei alte lumi, lumea veşnică, a unor legi care sunt mai presus de legile pământeşti. Biserica Sa trebuie să fie un templu construit după asemănarea divină. Îngerul arhitect a adus din cer trestia de aur de măsurat, pentru ca fiecare piatră să fie cioplită şi dimensionată după măsura divină şi lustruită pentru a străluci ca o emblemă a cerului, răspândind în toate direcţiile razele strălucitoare şi clare ale Soarelui Neprihănirii. Biserica trebuie să fie hrănită cu mana din cer şi să fie păstrată sub paza unică a harului Său. Îmbrăcată cu armura desăvârşită a luminii şi neprihănirii, ea intră în lupta ei finală. Zgura, material fără valoare, va fi mistuită, şi influenţa adevărului mărturiseşte lumii despre caracterul lui sfinţitor şi înnobilator... Domnul Isus acţionează asupra inimilor omeneşti, prin manifestarea milei şi a harului Său îmbelşugat. El realizează transformări atât de uimitoare, încât Satana, cu toată lăudăroşia sa triumfalistă, cu toată confederaţia răului unită împotriva lui Dumnezeu şi a legilor guvernării Sale, îi priveşte ca pe o fortăreaţă inaccesibilă pentru sofismele şi înşelăciunile lui. Ei constituie pentru Satana un mister inexplicabil. Îngerii lui Dumnezeu, serafimii şi heruvimii, puterile însărcinate să coopereze cu agenţii omeneşti, privesc cu uimire şi bucurie faptul că oameni căzuţi, odată copii ai mâniei, învăţând de la Hristos, dezvoltă caractere după asemănarea divină pentru a deveni fii şi fiice ale lui Dumnezeu, pentru a îndeplini un rol important în preocupările şi dorinţele cerului. Hristos a oferit bisericii Sale înzestrări ample, aşa încât să poată primi o mare recompensă de slavă din proprietatea Sa cumpărată şi răscumpărată. Biserica, fiind înzestrată cu neprihănirea lui Hristos, este depozitara Sa, în care bogăţia milei, a iubirii Sale trebuie să fie descoperită pe deplin. Declaraţia din rugăciunea Sa de mijlocire, cu privire la faptul că iubirea Tatălui faţă de noi este tot atât de mare cât şi faţă de El Însuşi, Fiul, unicul născut, şi că noi vom fi cu El acolo unde este El, pentru veşnicie, una cu Hristos şi cu Tatăl, este o minune pentru oştile cereşti şi constituie marea lor bucurie. Darul bogat, deplin şi îmbelşugat al Duhului Sfânt trebuie să fie pentru biserică asemenea unui zid de foc împrejmuitor, peste care puterile iadului nu vor putea trece. Hristos priveşte pe poporul Său, în puritatea lor imaculată şi în desăvârşirea lor fără pată, ca fiind răsplata suferinţelor Sale, a umilinţei şi a dragostei Sale, completarea gloriei Sale – Hristos, marele centru de la care vine toată slava. Fericiţi sunt cei chemaţi la ospăţul nunţii Mielului.” (Idem, pag. 15 19) Biserica Adventistă de Ziua a Şaptea susţine principiile unităţii bisericii lui Hristos, enunţate mai sus. Prin pacea şi puterea pe care le aduce neprihănirea lui Hristos, Biserica este angajată să învingă orice barieră pe care păcatul a ridicat o între fiinţele omeneşti. Punctele fundamentale de credinţă ale Bisericii Adventiste de Ziua a Şaptea Adventiştii de Ziua a Şaptea acceptă Biblia ca singurul lor crez şi susţin anumite principii fundamentale de credinţă ca fiind învăţături ale Sfintelor Scripturi. Aşa cum sunt prezentate aici, aceste convingeri, constituie înţelegerea şi exprimarea bisericii cu privire la învăţătura Sfintelor Scripturi. Revizuirea acestor declaraţii poate avea loc cu ocazia unei sesiuni a Conferinţei Generale, atunci când biserica este condusă de Duhul Sfânt la o mai profundă înţelegere a adevărului Bibliei sau când găseşte un limbaj mai adecvat prin care să exprime învăţăturile Cuvântului sfânt al lui Dumnezeu. 1. Sfintele Scripturi Sfintele Scripturi, Vechiul şi Noul Testament, constituie Cuvântul scris al lui Dumnezeu, dat prin inspiraţie divină, prin oameni sfinţi ai lui Dumnezeu, care au vorbit şi au scris aşa cum erau conduşi de Duhul Sfânt. În acest Cuvânt, Dumnezeu a încredinţat omului cunoştinţa necesară pentru mântuire. Sfintele Scripturi sunt descoperirea infailibilă a voinţei Sale. Ele sunt standardul caracterului, testul experienţei, descoperirea cu autoritate deplină în privinţa doctrinelor şi raportul demn de încredere al acţiunilor lui Dumnezeu în istorie. (2 Petru 1,20.21; 2 Tim. 3,16.17; Ps. 119,105; Prov. 30,5.6; Is. 8,20; Ioan 17,17; 1 Tes. 2,13; Evr. 4,12) 2. Trinitatea Există un singur Dumnezeu: Tatăl, Fiul şi Duhul Sfânt, o unitate de trei Persoane veşnice. Dumnezeu este nemuritor, atotputernic, atotştiutor, mai presus de toate şi omniprezent. El este infinit şi, dincolo de înţelegerea omenească, totuşi este cunoscut prin faptul că El S-a revelat. El este pentru veşnicie vrednic de închinare, adorare şi slujire din partea întregii creaţiuni. (Deut. 6,4; Mat. 28,19; 2 Cor. 13,14; Ef. 4,4 6; 1 Petru 1,2; 1 Tim. 1,17; Apoc. 14,7) 3. Tatăl Dumnezeu Tatăl cel veşnic este Creatorul, Izvorul, Susţinătorul şi Suveranul întregii creaţiuni. El este drept şi sfânt, plin de milă şi har, încet la mânie şi îmbelşugat într-o statornică dragoste şi credincioşie. Calităţile şi puterile manifestate în Fiul şi în Duhul Sfânt sunt, de asemenea, revelaţii ale Tatălui. (Gen. 1,1; Apoc. 4,11; 1 Cor. 15,28; Ioan 3,16; 1 Ioan 4,8; 1 Tim. 1,17; Ex 34,6.7; Ioan 14,9) 4. Fiul Dumnezeu Fiul cel veşnic a devenit prin întrupare Isus Hristos. Prin El au fost create toate lucrurile şi prin El este descoperit caracterul lui Dumnezeu. Prin El se realizează mântuirea omului şi prin El este judecată lumea. Dumnezeu adevărat din veşnicii, El a devenit şi Om adevărat, Isus Hristos. El a fost conceput prin Duhul Sfânt şi născut din fecioara Maria. A trăit şi a experimentat ispitirea ca o fiinţă umană, dar a exemplificat în mod desăvârşit neprihănirea şi dragostea lui Dumnezeu. Prin minunile Sale, El a manifestat puterea lui Dumnezeu şi a fost recunoscut ca fiind Mesia, Cel făgăduit de Dumnezeu. A suferit şi a murit de bunăvoie pe cruce pentru păcatele noastre şi în locul nostru, a înviat din morţi şi S a înălţat la ceruri ca să slujească în Sanctuarul ceresc în favoarea noastră. El va reveni în slavă pentru eliberarea finală a poporului Său şi restatornicirea tuturor lucrurilor. (Ioan 1,1 3.14; Col. 1,15 19; Ioan 10,30; 14,9; Rom. 6,23; 2 Cor. 5,17 19; Ioan 5,22; Luca 1,35; Fil. 2,5 11; Evr. 2,9 18; 1 Cor. 15,3.4; Evr. 8,1.2; Ioan 14,1 3) 5. Duhul Sfânt Dumnezeu Duhul cel veşnic a luat parte activă împreună cu Tatăl şi cu Fiul la creaţiune, la întrupare şi la răscumpărare. El a inspirat scriitorii Bibliei. El a umplut cu putere viaţa lui Hristos. El atrage şi convinge fiinţele omeneşti, iar pe aceia care răspund chemării Sale îi transformă după chipul lui Dumnezeu. Trimis de Tatăl şi de Fiul pentru a fi totdeauna alături de copiii Lui, El oferă daruri spirituale bisericii, o împuterniceşte să dea mărturie despre Hristos şi, în armonie cu Biblia, o conduce în tot adevărul. (Gen. 1,1.2; Luca 1,35; 4,18; Fapte 10,38; 2 Petru 1,21; 2 Cor. 3,18; Ef. 4,11.12; Fapte 1,8; Ioan 14,16 18.26; 15,26.27; 16,7 13) 6. Creaţiunea Dumnezeu este Creatorul tuturor lucrurilor şi a descoperit în Sfintele Scripturi raportul autentic al activităţii Sale creatoare. În şase zile, Domnul a făcut „cerul şi pământul” şi toate fiinţele vii care sunt pe pământ, iar în ziua a şaptea a acelei prime săptămâni S a odihnit. Astfel, El a înfiinţat Sabatul ca memorial veşnic al încheierii activităţii Sale creatoare. Primul bărbat şi prima femeie au fost făcuţi după chipul lui Dumnezeu, ca încoronare a lucrării de creaţiune. Li s a dat stăpânire asupra lumii şi răspunderea de a avea grijă de ea. Când lucrarea creaţiunii a fost încheiată, lumea era „foarte bună”, proclamând gloria lui Dumnezeu. (Gen. 1,2; Ex. 20,8 11; Ps. 19,1 6; 33,6.9; 104; Evr. 11,3) 7. Natura omului Bărbatul şi femeia au fost creaţi după chipul lui Dumnezeu cu individualitate, putere şi libertate de a gândi şi a acţiona. Deşi creaţi ca fiinţe libere, fiecare om este o unitate indivizibilă a trupului, minţii şi sufletului şi este dependent de Dumnezeu în ceea ce priveşte viaţa, suflarea şi toate celelalte. Când primii noştri părinţi n au ascultat de Dumnezeu, ei au tăgăduit dependenţa lor de El şi au căzut din poziţia lor înaltă. Chipul lui Dumnezeu din ei a fost denaturat şi au ajuns supuşi morţii. Urmaşii lor împărtăşesc această natură decăzută şi consecinţele ei. Ei se nasc cu slăbiciuni şi tendinţe spre rău. Dar Dumnezeu, prin Hristos, a împăcat lumea cu Sine şi, prin Duhul Său, reface în oamenii care se pocăiesc chipul Creatorului lor. Creaţi pentru gloria lui Dumnezeu, ei sunt chemaţi să L iubească, să se iubească unii pe alţii şi să aibă grijă de mediul natural în care trăiesc. (Gen. 1,26 28; 2, 7; Ps. 8,4 8; Fapte 17,24 28; Gen. 3; Ps. 51,5; Rom. 5,12 17; 2 Cor. 5,19.20; Ps. 51,10; 1 Ioan 4,7.8.11.20; Gen. 2,15) 8. Marea luptă Întreaga omenire este acum implicată într o mare luptă între Hristos şi Satana, cu privire la caracterul lui Dumnezeu, la Legea şi la suveranitatea Sa în Univers. Acest conflict a început în ceruri, atunci când o fiinţă creată, înzestrată cu libertatea de alegere, prin înălţarea de sine a devenit Satana, vrăjmaşul lui Dumnezeu, şi a condus la răzvrătire o parte dintre îngeri. El a introdus spiritul răzvrătirii în lumea noastră, atunci când i-a condus pe Adam şi pe Eva să păcătuiască. Păcatul omului a dus la distrugerea chipului lui Dumnezeu în omenire, la dezordine în lumea creată şi, în cele din urmă, la distrugerea acesteia prin potopul care a cuprins toată lumea. Urmărită de întreaga creaţiune, această lume a devenit scena conflictului universal, din care, în cele din urmă, Dumnezeul dragostei va ieşi îndreptăţit. Pentru a ajuta pe poporul Său în acest conflict, Hristos trimite Spiritul Său cel Sfânt şi îngeri credincioşi să l călăuzească, să l apere şi să l susţină pe calea mântuirii. (Apoc. 12,4 9; Is. 14,12 14; Ez. 28,12 18; Gen. 3; Rom. 1,19 32; 5,12 21; 8,19 22; Gen. 6 8; 2 Petru 3,6; 1 Cor. 4,9; Evr. 1,14) 9. Viaţa, moartea şi învierea lui Isus Hristos Prin viaţa lui Hristos de perfectă ascultare faţă de voinţa lui Dumnezeu, prin suferinţa, moartea şi învierea Sa, Dumnezeu a oferit singurul mijloc de ispăşire pentru păcatele omenirii, aşa că, aceia care, prin credinţă, acceptă ispăşirea pot avea viaţa veşnică, iar întreaga creaţiune poate înţelege mai bine dragostea nemărginită şi sfântă a Creatorului. Această ispăşire desăvârşită apără dreptatea Legii lui Dumnezeu şi îndurarea ce aparţine caracterului Său, pentru că realizează condamnarea păcatului şi ne oferă iertarea. Moartea lui Hristos este o moarte înlocuitoare şi ispăşitoare, este o moarte care aduce împăcare şi transformare. Învierea lui Hristos proclamă triumful lui Dumnezeu asupra forţelor răului, iar celor ce acceptă ispăşirea le asigură biruinţa finală asupra păcatului şi asupra morţii. Ea declară autoritatea de Domn a lui Isus Hristos, înaintea Căruia se va pleca orice genunchi în ceruri şi pe pământ. (Ioan 3,16; Is. 53; 1 Petru 2,21.22; 1 Cor. 15,3.4.20 22; 2 Cor. 5,14.15.19 21; Rom. 1,4; 3,25; 4,25; 8,34; 1 Ioan 2,2; 4,10; Col. 2,15; Fil. 2,6 11) 10. Experienţa mântuirii În infinita Sa iubire şi milă, Dumnezeu a făcut ca Hristos, care nu a cunoscut păcatul, să fie făcut păcat pentru noi, astfel ca, în El, noi să putem fi făcuţi neprihănirea lui Dumnezeu. Conduşi de Spiritul Sfânt, noi simţim lipsurile noastre, recunoaştem păcătoşenia noastră, ne pocăim de nelegiuirile noastre şi ne exercităm credinţa noastră în Isus ca Domn şi Hristos, ca Înlocuitor şi Exemplu. Această credinţă care dobândeşte mântuirea vine prin puterea divină a Cuvântului şi este darul harului lui Dumnezeu. Prin Hristos, noi suntem îndreptăţiţi, adoptaţi ca fii şi fiice ale lui Dumnezeu şi eliberaţi de sub domnia păcatului. Prin Spiritul Sfânt, suntem născuţi din nou şi sfinţiţi; Spiritul reînnoieşte minţile noastre, scrie legea iubirii în inimile noastre şi ni se oferă putere de a trăi o viaţă sfântă. Rămânând în El, noi devenim părtaşi ai naturii divine şi avem asigurarea mântuirii acum în ziua judecăţii. (2 Cor. 5,17 21; Ioan 3,16; Gal. 1,4; 4,4 7; Tit 3,3 7; Ioan 16,8; Gal. 3,13.14; 1 Petru 2,21.22; Rom. 10,17; Luca 17,5; Marcu 9,23.24; Ef. 2,5 10; Rom. 3,21 26; Col. 1,13.14; Rom. 8,14 17; Gal. 3,26; Ioan 3,3 8; 1 Petru 1,23; Rom. 12,2; Evr. 8,7 12; Ez. 36,25 27; 2 Petru 1,3.4; Rom. 8,1 4; 5,6 10) 11. Creşterea în Hristos Prin moartea Sa pe cruce, Domnul Isus Hristos a triumfat asupra forţelor răului. Cel care a supus spiritele demonice în timpul lucrării Sale pe pământ le-a sfărâmat puterea şi a făcut sigură condamnarea lor finală. Biruinţa lui Isus ne dă şi nouă biruinţă asupra forţelor răului, care încearcă să ne stăpânească, în timp ce umblăm cu El în pace şi bucurie, având asigurarea iubirii Sale. Acum, Duhul Sfânt locuieşte în noi şi ne dă putere. În timp ce ne consacrăm fără încetare lui Isus ca Mântuitor şi Domn al nostru, suntem eliberaţi de povara faptelor noastre din trecut. Noi nu mai trăim în întuneric, cu teamă de puterile răului, în ignoranţă şi în viaţa lipsită de sens de odinioară. În această nouă libertate în Isus, suntem chemaţi să creştem în asemănarea cu caracterul Său, comunicând cu El zilnic în rugăciune, prin hrănirea din Cuvântul lui Dumnezeu, meditând asupra acestuia şi asupra providenţei Sale, cântând laudele Sale, adunându-ne pentru închinare şi participând la misiunea bisericii. În timp ce ne dăruim într-o slujire iubitoare pentru cei din jurul nostru şi în mărturisirea mântuirii Sale, prezenţa Sa constantă cu noi, prin Duhul Sfânt, transformă fiecare moment al vieţii şi fiecare îndatorire într-o experienţă spirituală veritabilă. (Psalmi 1,1.2; 23,4; 77,11.12; Col. 1,13.14; 2,6.14.15; Luca 10,17-20; Ef. 15,19.20; 6,12-18; 1 Tes. 5,23; 2 Petru 2,9; 3,18; 2 Cor. 3,17.18; Fil. 3,7-14; 1 Tes 5,16-18; Matei 20,25-28; Ioan 20,21; Gal 5,22-25; Rom. 8,38.39; 1 Ioan 4,4; Evrei 10,25) 12. Biserica Biserica este comunitatea credincioşilor care Îl mărturisesc pe Isus Hristos ca Domn şi Mântuitor. Ca urmaţi ai poporului lui Dumnezeu din timpurile Vechiul Testament, noi suntem chemaţi să ieşim din lume. Noi ne strângem laolaltă pentru închinare, pentru părtăşie, pentru instruire din Cuvântul lui Dumnezeu, pentru celebrarea Cinei Domnului, pentru slujirea întregii omeniri şi pentru proclamarea Evangheliei în toată lumea. Biserica îşi primeşte autoritatea de la Hristos, care este Cuvântul întrupat, şi din Sfintele Scripturi, care constituie Cuvântul scris al lui Dumnezeu. Biserica este familia lui Dumnezeu. Fiind adoptaţi ca fii ai Săi, membrii ei trăiesc în baza noului legământ. Biserica este trupul lui Hristos, o comunitate de credincioşi, al căror Cap este Însuşi Hristos. Biserica este mireasa pentru care a murit Hristos, ca s o sfinţească şi s o curăţească. La întoarcerea Lui triumfală, El o va prezenta ca fiind biserica Sa glorioasă: cei credincioşi din toate timpurile, răscumpăraţi prin sângele Său, neavând nicio pată sau zbârcitură, ci fiind sfinţi şi fără prihană. (Gen. 12,3; Fapte 7,38; Ef. 4,11 15; 3,8 11; Mat. 28,19.20; 16,13 20; 18,18; Ef. 2,19 22; 1,22.23; 5,23 27; Col. 1,17.18) 13. Rămăşiţa şi misiunea ei Biserica universală este compusă din toţi cei care cred cu adevărat în Hristos. Dar, în ultimele zile ale istoriei planetei, când apostazia devine generală, Dumnezeu cheamă deoparte o rămăşiţă care ţine poruncile lui Dumnezeu şi credinţa lui Isus. Această rămăşiţă anunţă sosirea ceasului judecăţii, proclamă mântuirea prin Hristos şi vesteşte apropierea celei de a Doua Veniri a Lui. Această proclamare este simbolizată de cei trei îngeri din Apocalipsa 14. Ea coincide cu judecata din ceruri şi are ca rezultat o lucrare de pocăinţă şi reformă pe pământ. Fiecare credincios este chemat să dea mărturie personală în această lucrare mondială (Apoc. 12,17; 14,6 12: 18,1 4; 2 Cor. 5,10; Iuda 3,14; 1 Petru 1,16 19; 2 Petru 3,10 14; Apoc. 21,1 14). 14. Unitatea în trupul lui Hristos Biserica este un corp de credincioşi, compus din mulţi membri, chemaţi din toate naţiunile, neamurile, limbile şi popoarele. În Hristos, noi suntem o nouă creaţie. Deosebirile de rasă, cultură, instruire şi naţionalitate, precum şi diferinţele dintre cei de sus şi cei de jos, dintre bogaţi şi săraci, dintre bărbaţi şi femei nu trebuie să dea loc la dezbinări între noi. Toţi suntem egali în Hristos care, printr un singur Duh, ne a legat în aceeaşi părtăşie cu El şi unul cu altul. Noi trebuie să slujim şi să fim slujiţi fără părtinire sau rezervă. Prin descoperirea lui Isus Hristos în Sfintele Scripturi, împărtăşim aceeaşi credinţă şi nădejde şi dăm tuturor o mărturie unită. Această unitate îşi are sursa în unitatea triunicului Dumnezeu, care ne a adoptat pentru a fi copiii Săi. (Rom. 12,4.5; 1 Cor. 12,12 14; Mat. 28,19.20; Ps. 133,1; 2 Cor. 5,16.17; Fapte 17,26.27; Gal. 3,27.29; Col. 3,10 15; Ef. 4,14 16; 4,1 6; Ioan 17,20 23) 15. Botezul Prin botez, noi mărturisim credinţa noastră în moartea şi învierea lui Isus Hristos şi dăm mărturie cu privire la moartea noastră faţă de păcat şi hotărârea de a umbla într o viaţă nouă. Astfel, noi recunoaştem pe Hristos ca Domn şi Mântuitor, devenim poporul Lui şi suntem primiţi ca membri de către biserica Sa. Botezul este un simbol al unirii noastre cu Hristos, al iertării păcatelor şi al primirii Duhului Sfânt. Botezul este săvârşit prin scufundarea în apă şi este condiţionat de mărturisirea credinţei în Isus şi de dovada pocăinţei. El trebuie să fie precedat de instruirea în adevărurile Sfintelor Scripturi şi de primirea învăţăturilor ei. (Rom. 6,1 6; Col. 2,12.13; Fapte 16,30 33; 22,16; 2,38; Mat. 28,19.20) 16. Cina Domnului Cina Domnului este o participare la simbolurile trupului şi sângelui lui Hristos, ca expresie a credinţei în El, Domnul şi Mântuitorul nostru. În această experienţă a comuniunii, Hristos este prezent pentru a Se întâlni cu poporul Său şi a l întări. Când ne împărtăşim, noi proclamăm cu bucurie moartea Domnului, până va reveni El. Pregătirea pentru Cina Domnului cuprinde cercetarea de sine, pocăinţa şi mărturisirea. Învăţătorul a instituit serviciul spălării picioarelor care semnifică o reînnoire a curăţirii, o expresie a bunăvoinţei de a ne sluji unul altuia în umilinţă creştină şi de a ne uni inimile în dragoste. Serviciul Cinei Domnului este deschis tuturor credincioşilor creştini. (1 Cor. 10,16.17; 11,23 30; Mat. 26,17 30; Apoc. 3,20; Ioan 6,48 63; 13,1 17) 17. Darurile spirituale şi funcţiile de slujire Dumnezeu înzestrează pe toţi membrii bisericii Sale din toate vremurile cu daruri spirituale pe care fiecare membru trebuie să le folosească pentru binele comun al bisericii şi al omenirii, într o slujire plină de iubire. Acordate prin mijlocirea Duhului Sfânt, care dă fiecăruia în parte după cum voieşte, darurile aduc cu ele toate aptitudinile şi capacităţile de slujire de care are nevoie biserica pentru a şi îndeplini funcţiile stabilite de Dumnezeu. Potrivit Scripturii, între aceste daruri se află: credinţa, vindecarea, profetizarea, propovăduirea, învăţarea, administrarea, împăcarea, compasiunea, slujirea cu sacrificiu de sine şi binefacerea pentru încurajarea şi ajutarea semenilor. Unii membri sunt chemaţi de Dumnezeu şi înzestraţi de Duhul Sfânt pentru îndeplinirea funcţiilor recunoscute de biserică, cum ar fi: lucrarea pastorală, evanghelistică, apostolică şi de învăţare. Ele sunt necesare în mod deosebit pentru pregătirea membrilor pentru lucrarea de slujire, pentru dezvoltarea bisericii în vederea atingerii maturităţii spirituale, dar şi pentru promovarea unităţii credinţei şi a cunoaşterii de Dumnezeu. Atunci când membrii folosesc aceste daruri spirituale ca administratori credincioşi ai harului felurit al lui Dumnezeu, biserica este protejată de influenţele distructive ale învăţăturilor false, îşi primeşte creşterea de la Dumnezeu şi se zideşte în credinţă şi dragoste. (Rom. 12,4 8; 1 Cor. 12,9 11.27.28; Ef. 4,8.11 16; Fapte 6,1 7; 1 Tim. 3,1 13; 1 Petru 4,10.11) 18. Darul profeţiei Unul dintre darurile Duhului Sfânt este profeţia. Acest dar este un semn de identificare a bisericii rămăşiţei şi s a manifestat prin lucrarea făcută de Ellen White. Ca un mesager al Domnului, scrierile ei sunt o sursă continuă de adevăr plină de autoritate, adevăr care oferă bisericii mângâiere, călăuzire, instruire şi îndreptare. Ele arată clar că Biblia este etalonul după care trebuie să fie verificată orice învăţătură şi experienţă. (Ioel 2,28.29; Fapte 2,14 21; Evr. 1,1 3; Apoc. 12,17; 19,10) 19. Legea lui Dumnezeu Marile principii ale Legii lui Dumnezeu sunt întruchipate în cele Zece Porunci şi exemplificate în viaţa Domnului Hristos. Ele exprimă dragostea, voinţa şi scopurile lui Dumnezeu cu privire la comportament şi la relaţii umane şi sunt obligatorii pentru toţi oamenii din toate timpurile. Aceste precepte constituie baza legământului lui Dumnezeu cu poporul Său şi standardul judecăţii lui Dumnezeu. Prin intermediul Duhului Sfânt, ele scot în evidenţă păcatul şi trezesc simţământul nevoii după un Mântuitor. Mântuirea se realizează prin har, şi nu prin fapte, dar roada ei este ascultarea de porunci. Această ascultare dezvoltă caracterul creştin şi dă naştere la un simţământ de stare de bine. Ea constituie dovada dragostei noastre faţă de Dumnezeu şi a interesului pentru semenii noştri. Ascultarea care vine din credinţă demonstrează puterea Domnului Hristos de a transforma vieţile şi întăreşte în acest fel mărturia creştină. (Ex. 20,1 17; Ps. 40,7.8; Mat. 22,36 40; Deut. 28,1 14; Mat. 5,17 20; Evr. 8,8 10; Ioan 15,7 10; Ef. 2,8 10; 1 Ioan 5,3; Rom. 8,3.4; Ps. 19,7 14) 20. Sabatul După cele şase zile ale creaţiunii, Creatorul binefăcător S a odihnit în ziua a şaptea şi a instituit Sabatul pentru toţi oamenii, ca memorial al creaţiunii. Porunca a patra a Legii neschimbătoare a lui Dumnezeu cere respectarea Sabatului ca zi de odihnă, de închinare şi de slujire, în armonie cu învăţăturile şi exemplul lui Isus, Domnul Sabatului. Sabatul este o comuniune încântătoare cu Dumnezeu şi unii cu alţii. Este un simbol al răscumpărării prin Hristos, un semn al sfinţirii noastre, o dovadă a credincioşiei noastre şi o pregustare a viitorului nostru veşnic în Împărăţia lui Dumnezeu. Sabatul este semnul perpetuu al legământului lui Dumnezeu cu poporul Său. Păzirea cu bucurie a acestui timp sfânt, de seara până seara, de la apus până la apus, este o celebrare a lucrării creatoare şi răscumpărătoare a lui Dumnezeu. (Gen. 2,1 3; Ex. 20,8 11; Luca 4,16; Is. 56,5.6; 58,13.14; Mat. 12,1 12; Ex. 31,13 17; Ez. 20,12.20; Deut. 5,12 15; Evr. 4,1 11; Lev. 23,32; Marcu 1,32) 21. Isprăvnicia Noi suntem ispravnicii lui Dumnezeu, cărora ne a încredinţat timp şi ocazii, capacităţi şi bunuri, binecuvântările pământului şi resursele lui. Noi suntem răspunzători faţă de El pentru buna lor folosire. Noi recunoaştem drepturile de proprietar ale lui Dumnezeu printr o slujire plină de credincioşie faţă de El şi faţă de semenii noştri, prin faptul că Îi înapoiem zecimea şi dăm daruri pentru vestirea Evangheliei, pentru susţinerea şi dezvoltarea bisericii Sale. Isprăvnicia este un privilegiu pe care ni l a dat Dumnezeu pentru a creşte în dragoste şi pentru a birui egoismul şi lăcomia. Ispravnicul se bucură de binecuvântările care vin asupra altora, ca rezultat al credincioşiei sale. (Gen. 1,26 28; 2,15; 1 Cron. 29,14; Hag. 1,3 11; Mal. 3,8 12; 1 Cor. 9,9 14; Mat. 23,23; 2 Cor. 8,1 15; Rom. 15,26.27) 22. Comportamentul creştin Noi suntem chemaţi să fim un popor evlavios, care gândeşte, simte şi acţionează în armonie cu principiile cerului. Pentru ca Duhul lui Dumnezeu să refacă în noi caracterul Domnului nostru, trebuie să ne implicăm şi să acceptăm numai acele lucruri care vor produce în viaţa noastră curăţie, sănătate şi bucurie. Aceasta înseamnă că plăcerile şi distracţiile noastre trebuie să corespundă celor mai înalte standarde ale bunului gust şi ale frumuseţii creştine. Deşi recunoaştem deosebirile de cultură, îmbrăcămintea noastră trebuie să fie simplă, modestă şi curată, aşa cum se potriveşte acelora pentru care adevărata frumuseţe nu constă în împodobirea exterioară, ci în podoaba nepieritoare a unui duh blând şi liniştit. Aceasta mai înseamnă că, întrucât trupurile noastre sunt temple ale Duhului Sfânt, trebuie să avem grijă de ele într un mod inteligent. Pe lângă mişcare fizică şi odihnă corespunzătoare, trebuie să adoptăm cea mai sănătoasă dietă cu putinţă şi să ne abţinem de la alimentele necurate identificate în Scriptură. Deoarece băuturile alcoolice, tutunul, folosirea iresponsabilă a medicamentelor şi a narcoticelor sunt dăunătoare corpului nostru, trebuie să ne abţinem de la folosirea lor. În schimb, trebuie să ne angajăm în tot ceea ce ne aduce gândurile şi trupul în ascultare de Hristos, care doreşte să fim sănătoşi, plini de bucurie şi bunătate. (Rom. 12,1.2; 1 Ioan 2,6; Ef. 5,1 21; Fil. 4,8; 2 Cor.10,5; 6,14 7,1; 1 Petru 3,1 4; 1 Cor. 6,19; 10,31; Lev.11,1 47; 3 Ioan 2) 23. Căsătoria şi familia Căsătoria a fost instituită de Dumnezeu în Eden şi afirmată de Isus ca fiind unirea pentru toată viaţa dintre un bărbat şi o femeie, într o părtăşie plină de dragoste. Pentru creştin, căsătoria este un legământ atât faţă de Dumnezeu, cât şi faţă de tovarăşul de viaţă. De aceea, trebuie să fie încheiată numai între parteneri care împărtăşesc aceeaşi credinţă. Iubirea reciprocă, cinstea, respectul şi responsabilitatea sunt ţesătura acestei relaţii care trebuie să reflecte dragostea, sfinţenia, apropierea şi permanenţa relaţiei dintre Hristos şi biserica Sa. Cu privire la divorţ, Isus a învăţat că cel care se desparte de tovarăşul său de viaţă din alte motive decât infidelitatea, căsătorindu se cu altcineva, comite adulter. Deşi unele relaţii de familie poate nu corespund idealului, soţii care se dăruiesc unul altuia pe deplin în Hristos pot realiza o unitate plină de dragoste prin călăuzirea Duhului şi pot contribui la dezvoltarea bisericii. Dumnezeu binecuvântează familia şi doreşte ca membrii ei să se ajute unul pe altul pentru a ajunge la maturitate completă. Părinţii sunt datori să şi crească copiii în dragoste şi ascultare de Dumnezeu. Prin exemplul şi cuvintele lor, ei trebuie să i înveţe că Hristos disciplinează în mod iubitor, întotdeauna gingaş şi atent, dorind ca ei să devină membri ai trupului Său, familia lui Dumnezeu. Legătura familială tot mai strânsă este unul dintre semnele distinctive ale soliei finale a Evangheliei. (Gen. 2,18 25; Mat. 19,3 9; Ioan 2,1 11; 2 Cor. 6,14; Ef. 5,21 33; Mat. 5,31.32; Marcu 10,11.12; Luca 16,18; 1 Cor. 7,10.11; Ex. 20,12; Ef. 6,1 4; Deut. 6,5 9; Prov. 22,6; Mal. 4,5.6) 24. Lucrarea Domnului Hristos în Sanctuarul ceresc Există un sanctuar în ceruri, adevăratul cort întemeiat de Dumnezeu, nu de om. În el, Domnul Hristos slujeşte în favoarea noastră, punând la dispoziţia credincioşilor binefacerile jertfei Sale de ispăşire aduse pe cruce, o dată pentru totdeauna. El a inaugurat activitatea Sa ca Mare Preot şi a început lucrarea de mijlocire la data înălţării Sale. În 1844, la sfârşitul perioadei profetice de 2300 de zile, El a intrat în cea de a doua şi ultima fază a lucrării Sale de ispăşire. Aceasta este lucrarea judecăţii de cercetare care constituie o parte a îndepărtării finale a păcatului, simbolizată prin curăţirea din Ziua Ispăşirii a vechiului sanctuar iudaic. În acest serviciu simbolic, sanctuarul era curăţit prin sângele animalelor jertfite, însă lucrurile cereşti sunt curăţite prin jertfa desăvârşită a sângelui lui Isus Hristos. Judecata de cercetare descoperă fiinţelor cereşti cine sunt cei adormiţi în Hristos şi socotiţi vrednici să aibă parte de Prima Înviere. Ea arată, de asemenea, care dintre cei vii sunt în Hristos, păzind poruncile lui Dumnezeu şi credinţa lui Isus, pe cei care sunt în El, şi de aceea sunt pregătiţi pentru a fi strămutaţi în Împărăţia Sa veşnică. Această judecată reabilitează dreptatea lui Dumnezeu în lucrarea de mântuire a celor ce cred în Isus. Ea declară că cei care au rămas credincioşi lui Dumnezeu vor primi Împărăţia. Încheierea acestei lucrări a Domnului Hristos va marca sfârşitul timpului de probă a omenirii, înaintea celei de a Doua Veniri. (Evrei 8,1 5; 4,14 16; 9,11 28; 10,19 22; 1,3; 2,16.17; Dan. 7,9 27; 8,13.14; 9,24 27; Num. 14,34; Ez. 4,6; Lev. 16; Apoc. 14,6.7; 20,12; 14,12; 22,12) 25. A Doua Venire a Domnului Hristos A Doua Venire a lui Hristos este binecuvântata speranţă a bisericii, marele punct culminant al Evangheliei. Venirea Mântuitorului va fi literală, personală, vizibilă şi mondială. Când El va reveni, morţii neprihăniţi vor fi înviaţi şi, împreună cu cei neprihăniţi care vor fi în viaţă, vor fi glorificaţi şi luaţi la cer, iar cei nelegiuiţi vor muri. Împlinirea aproape completă a tuturor lanţurilor profetice, împreună cu condiţia actuală din lume, arată că venirea lui Hristos este iminentă. Timpul acestui eveniment nu a fost descoperit, de aceea suntem îndemnaţi să fim gata în orice vreme. (Tit 2,13; Evrei 9,28; Ioan 14,1 3; Fapte 1,9 11; Mat. 24,14; Apoc. 1,7; Mat. 24,43.44; 1 Tes. 4,13 18; 1 Cor. 15,51 54; 2 Tes. 1,7 10; 2,8; Apoc. 14,14 20; 19,11 21; Matei 24; Marcu 13; Luca 21; 2 Tim. 3,1 5; 1 Tes. 5,1 6) 26. Moartea şi învierea Plata păcatului este moartea. Dar Dumnezeu, singurul care are nemurirea, va da viaţă veşnică celor răscumpăraţi. Până în ziua aceea, moartea este o stare de inconştienţă pentru toţi oamenii. Când Se va arăta Domnul Hristos, Viaţa noastră, neprihăniţii înviaţi şi neprihăniţii în viaţă vor fi glorificaţi şi luaţi să întâmpine pe Domnul lor. A Doua Înviere, învierea celor nelegiuiţi, va avea loc după o mie de ani. (Rom. 6,23; 1 Tim. 6,15.16; Ecl. 9,5.6; Ps. 146,3.4; Ioan 11,11 14; Col. 3,4; 1 Cor. 15,51 54; 1 Tes. 4,13 17; Ioan 5,28.29; Apoc. 20,1 10) 27. Mileniul şi sfârşitul păcatului Mileniul este domnia de o mie de ani a Domnului Hristos împreună cu sfinţii Săi în ceruri, între prima şi a doua înviere. În timpul acesta, morţii cei nelegiuiţi vor fi judecaţi. Pământul va fi complet pustiu, fără oameni, dar ocupat de Satana şi îngerii lui. La sfârşitul mileniului, Domnul Hristos, cu sfinţii Săi şi cu cetatea sfântă, va coborî din ceruri pe pământ. Atunci morţii nelegiuiţi vor fi înviaţi şi împreună cu Satana şi îngerii lui vor înconjura cetatea, dar foc de la Dumnezeu îi va mistui şi va curăţi pământul. Astfel, Universul va fi eliberat pentru totdeauna de păcat şi de păcătoşi. (Apoc. 20; 1 Cor. 6,2.3; Ier. 4,23 26; Apoc. 21,1 5; Mal. 4,1; Ez. 28,18.19) 28. Noul Pământ Pe Noul Pământ, în care va locui neprihănirea, Dumnezeu va pregăti un cămin veşnic pentru cei răscumpăraţi şi un mediu desăvârşit pentru viaţă veşnică, dragoste, bucurie şi pentru a învăţa în prezenţa Lui, pentru că aici, Dumnezeu Însuşi va locui cu poporul Său, iar suferinţa şi moartea nu vor mai fi. Marea luptă va lua sfârşit, iar păcatul nu va mai exista. Toate lucrurile, însufleţite şi neînsufleţite, vor declara că Dumnezeu este dragoste. El va domni pentru veşnicie. Amin. (2 Petru 3,13; Is. 35; 65,17 25; Mat. 5,5; Apoc. 21,1 7; 22,1 5; 11,15) Organizaţie întemeiată pe principii divine Organizaţia corectă vine de la Dumnezeu şi este întemeiată pe principii divine. „Sistemul şi ordinea sunt manifestate în toate lucrările lui Dumnezeu, pretutindeni în Univers” (Mărturii pentru pastori, pag. 26). Puzderia de stele care se învârtesc prin spaţiu se mişcă într o desăvârşită ordine. În structura fiecărei plante care creşte şi în fiecare fiinţă vie avem o uimitoare demonstraţie de sistem şi ordine. În ceruri, există o organizare absolută, ireproşabilă. „Îngerii acţionează în mod armonios. Ordinea perfectă caracterizează toate mişcările lor.” (Idem, pag. 28) „Ordinea este legea cerului şi ea trebuie să fie şi legea poporului lui Dumnezeu de pe pământ.” (Idem, pag. 26) Temeiuri biblice pentru organizare Când Dumnezeu a chemat din Egipt pe copiii lui Israel şi i a ales ca popor deosebit al Său, El le a dăruit un sistem de organizare impresionant, care să guverneze conduita lor atât în probleme civile, cât şi în probleme religioase. „Guvernarea lui Israel” spune, prin inspiraţie divină, Ellen G. White, „a fost caracterizată prin cea mai atentă şi minunată organizare, prin desăvârşirea şi simplitatea sa. Ordinea atât de surprinzătoare, etalată în perfecţiunea şi aranjamentul lucrurilor create de Dumnezeu, a fost manifestată în organizarea poporului Israel. Dumnezeu era centrul autorităţii şi al guvernării, suveranul lui Israel. Moise, desemnat de Dumnezeu, era în poziţia de conducător vizibil al lui Israel ca să administreze legile în numele lui Dumnezeu. Apoi, dintre bătrânii seminţiilor, s-a ales un consiliu de şaptezeci de oameni ca să-l ajute pe Moise în problemele generale ale naţiunii. Apoi urmau preoţii, care Îl consultau pe Dumnezeu în sanctuar. Seminţiile erau conduse de căpetenii sau prinţi. Sub aceştia se aflau ’căpetenii peste o mie, căpetenii peste o sută, căpetenii peste cincizeci şi căpetenii peste zece’ şi, în cele din urmă, slujbaşii, care puteau fi folosiţi la datorii speciale”. (Patriarhi şi profeţi, pag. 374) Când privim la biserica Noului Testament, descoperim aceeaşi desăvârşire în organizarea ei. Nici nu ar fi putut fi altfel, având în vedere originea ei divină. Domnul Hristos Însuşi, care a întemeiat Biserica, „a pus mădularele în trup, pe fiecare aşa cum a voit El” (1 Cor. 12,18). El este Cel care a înzestrat pe membrii bisericii cu darurile şi talentele corespunzătoare funcţiilor care le revin şi i a organizat într un corp viu şi activ, al cărui Cap este El Însuşi. „Căci, după cum într un trup avem mai multe mădulare, şi mădularele n au toate aceeaşi slujbă, tot aşa şi noi, care suntem mulţi, alcătuim un singur trup în Hristos; şi, fiecare în parte, suntem mădulare unii altora.” (Rom. 12,4.5) „El [Hristos] este Capul trupului, al Bisericii. El este începutul, cel întâi născut dintre cei morţi, pentru ca în toate lucrurile să aibă întâietate.” (Col. 1,18) „Sunt felurite daruri, dar este acelaşi Duh; sunt felurite slujbe, dar este acelaşi Domn. Căci, după cum trupul este unul şi are multe mădulare şi după cum toate mădularele trupului, măcar că sunt mai multe, sunt un singur trup – tot aşa este şi Hristos. Voi sunteţi trupul lui Hristos şi fiecare, în parte, mădularele lui. Şi Dumnezeu a rânduit în biserică întâi apostoli; al doilea, prooroci; al treilea, învăţători; apoi, pe cei ce au darul minunilor; apoi, pe cei ce au darul tămăduirilor, ajutorărilor, cârmuirilor şi vorbirii în felurite limbi.” (1 Cor. 12,4.5.12.27.28) Importanţa vitală a organizaţiei După cum un organism viu şi activ nu poate exista fără ca părţile sale componente să fie unite în mod organic şi să funcţioneze împreună sub o conducere centrală, tot aşa nu poate să existe o biserică vie, care să se bucure de creştere şi prosperitate, fără ca membrii ei să fie organizaţi într un corp unit, fiecare îndeplinindu şi datoriile şi funcţiile date de Dumnezeu, sub conducerea autorităţii instituite de Divinitate. Fără organizare, nicio instituţie şi nicio mişcare nu poate prospera. O naţiune lipsită de o conducere organizată va ajunge repede la haos. O întreprindere fără organizare va da faliment. La fel s ar întâmpla şi cu biserica: fără organizare, ea s ar destrăma şi ar pieri. În vederea dezvoltării sănătoase a bisericii şi pentru aducerea la îndeplinire a misiunii ei glorioase, de a duce Evanghelia mântuirii în întreaga lume, Domnul Hristos a înzestrat o cu un sistem de organizare simplu, dar eficient. Reuşita străduinţelor ei de a şi îndeplini misiunea depinde de aderarea fidelă la acest model divin. „Unii au avansat ideea că, pe măsură ce ne apropiem de încheierea timpului, fiecare copil al lui Dumnezeu va acţiona independent de orice organizaţie religioasă. Dar am fost instruită de Domnul că în această lucrare nu există aşa ceva, ca fiecare om să fie independent. Toate stelele cerului sunt conduse de legi, influenţându se una pe alta să împlinească voia lui Dumnezeu, supunându-şi ascultarea colectivă legilor care le guvernează activitatea. Pentru ca lucrarea Domnului să poată înainta în mod sănătos şi solid, poporul Său trebuie să se strângă laolaltă.” (Mărturii pentru pastori, pag. 489) „O, cât de mult s ar bucura Satana dacă ar reuşi ca prin eforturile sale să pătrundă în acest popor şi să dezorganizeze lucrarea, într un timp când este atât de importantă o organizare minuţioasă, care se va dovedi cea mai mare putere pentru a face faţă mişcărilor false şi pentru a respinge susţinerile neaprobate de Cuvântul lui Dumnezeu! Avem nevoie să strângem rândurile, aşa încât să nu existe nicio deficienţă în sistemul de organizare şi ordine, care a fost realizat prin muncă atentă şi înţeleaptă. Nu trebuie să fie îngăduită activitatea unor elemente dezordonate, care vor să controleze lucrarea în acest timp.” (Idem, pag. 489) Scopul lui Dumnezeu cu privire la organizare „Pe măsură ce numărul membrilor noştri creştea, era evident că, fără de o oarecare formă de organizare, va fi o mare încurcătură şi lucrarea nu va înainta cu succes. Organizarea era absolut necesară ca să susţină lucrarea de predicare, să promoveze lucrarea în câmpuri noi, să apere bisericile şi pastoraţia de membrii nedemni, să deţină bunurile bisericii, să răspândească adevărul prin publicaţii şi pentru multe alte scopuri.” (Idem, pag. 26) „În lucrarea noastră, trebuie să luăm în consideraţie relaţia pe care fiecare lucrător o are cu ceilalţi lucrători care sunt angajaţi în lucrarea Domnului. Trebuie să ne amintim că alţii, ca şi noi, au de îndeplinit o lucrare legată de această cauză. Nu trebuie să ne opunem sfaturilor. În planurile noastre pentru înaintarea lucrării, mintea noastră trebuie să se armonizeze cu minţile altora. Să cultivăm dar un spirit de încredere în înţelepciunea fraţilor noştri. Trebuie să fim dispuşi să primim sfaturile şi avertizările conlucrătorilor noştri. Legaţi unul de celălalt în slujirea lui Dumnezeu, trebuie să ne dăm seama în mod individual că suntem părţi ale unui mare întreg. Trebuie să căutăm înţelepciune la Dumnezeu, să învăţăm ce înseamnă să ai un spirit gata să aştepte şi să vegheze şi să mergem la Mântuitorul nostru atunci când suntem obosiţi şi descurajaţi.” (Idem, pag. 500) „Ca membri ai bisericii vizibile şi ca lucrători în via Domnului, toţi cei care mărturisesc că sunt creştini trebuie să facă tot ce le stă în putere ca să păstreze pacea, armonia şi iubirea în biserică. Să luăm aminte la rugăciunea Domnului Hristos: ’Mă rog ca toţi să fie una, cum Tu, Tată, eşti în Mine, şi Eu în Tine; ca şi ei să fie una în Noi, pentru ca lumea să creadă că Tu M ai trimis’. Unitatea bisericii este dovada convingătoare că Dumnezeu L a trimis pe Isus în lume ca Răscumpărător al ei.” (Mărturii, vol. 5, pag. 619, 620) „Domnul a unit pe toţi oamenii cu Sine prin legături de împreună-simţire şi iubire duioasă. Referindu Se la noi, El spune: ’Căci noi suntem împreună-lucrători cu Dumnezeu. Voi sunteţi ogorul lui Dumnezeu, clădirea lui Dumnezeu’ (1 Cor. 3,9). Noi trebuie să recunoaştem această relaţie. Dacă suntem în legătură cu Domnul Hristos, vom manifesta întotdeauna, asemenea Lui, îngăduinţă şi împreună-simţire cu cei care, folosind toate puterile date lor de Dumnezeu, se luptă să şi poarte poverile, aşa cum şi noi ne străduim să purtăm sarcinile care ne au fost încredinţate.” (Mărturii pentru pastori, pag. 495) Forma de organizare a Bisericii Adventiste de Ziua a Şaptea Însărcinarea Mântuitorului de a duce Evanghelia întregii lumi (Mat. 28,19.20; Marcu 16,15) nu a însemnat doar predicarea soliei, ci cuprindea şi asigurarea bunăstării celor care primeau solia. Aceasta includea păstorirea şi adăpostirea turmei şi, de asemenea, întâmpinarea problemelor relaţionale. O asemenea situaţie cerea o organizare. La început, apostolii au constituit un consiliu care coordona activităţile bisericii primare din Ierusalim (Fapte 6,2; 8,14). Când comunitatea acelui oraş a devenit atât de mare, încât administrarea treburilor devenea problematică, au fost numiţi diaconi care să se ocupe de problemele bisericii. (Fapte 6,2 4) Mai târziu, au apărut şi alte comunităţi, nu numai în Asia, ci şi în Europa, şi aceasta a făcut să fie necesari alţi paşi pentru organizarea bisericii. Aflăm că în Asia Mică „au rânduit prezbiteri în fiecare biserică” (Fapte 14,23). Din raportul inspirat se poate vedea cu claritate că extinderea lucrării în diferitele provincii ale Imperiului Roman a făcut necesară organizarea bisericilor în ceea ce s ar putea numi Conferinţe şi care, se pare, includea bisericile dintr-o anumită provincie cum ar fi „bisericile Galatiei” (Gal. 1,2). Astfel, biserica primară se organiza pas cu pas. Pe măsură ce nevoile creşteau, Dumnezeu a îndrumat şi călăuzit pe conducătorii lucrării Sale, astfel că, sfătuindu-se cu biserica, s-a dezvoltat o formă de organizare care a protejat interesele lucrării lui Dumnezeu pe măsură ce aceasta se extindea în fiecare ţară. Forme de conducere în biserică Există patru forme general recunoscute de conducere în biserică. Acestea pot fi rezumate astfel: 1. Episcopală – formă de conducere a bisericii prin episcopi, de obicei având trei niveluri clericale: episcopi, preoţi şi diaconi. 2. Papală – formă de conducere a bisericii în care autoritatea supremă este investită în papă. Biserica este condusă de el prin cardinali, arhiepiscopi, episcopi şi preoţi. Biserica locală şi membrii individuali nu au nicio autoritate în administrarea bisericii. 3. Independentă – formă de organizare a bisericii, care face din adunarea bisericii locale autoritatea supremă şi finală în propriul său domeniu. De obicei, această formă se mai numeşte şi congregaţionalism. 4. Reprezentativă – formă de conducere a bisericii care recunoaşte că autoritatea în biserică aparţine membrilor bisericii, iar responsabilitatea executivă pentru administrarea bisericii este delegată unor organisme reprezentative şi unor slujbaşi reprezentativi. Această formă de conducere bisericească recunoaşte, de asemenea, egalitatea hirotonirii tuturor pastorilor. Forma reprezentativă de conducere bisericească este cea care predomină în Biserica Adventistă de Ziua a Şaptea. Cele patru niveluri de organizare în Biserica Adventistă de Ziua a Şaptea Adventiştii de Ziua a Şaptea sunt organizaţi pe patru niveluri constitutive, începând de la individ până la organizaţia mondială a bisericii: 1. Biserica locală este un corp de credincioşi, unit şi organizat. 2. Conferinţa locală sau misiunea locală sau câmpul local, este un corp de biserici, unit şi organizat, dintr-o ţară, o provincie sau un teritoriu. (vezi pag. 6) 3. Uniunea de conferinţe, sau uniunea de misiuni, este un corp de conferinţe de misiuni sau de câmpuri, unit şi organizat, dintr-un teritoriu mai întins. 4. Conferinţa Generală, cea mai cuprinzătoare unitate de organizare, include toate uniunile din întreaga lume. Diviziunile sunt secţiuni ale Conferinţei Generale, având responsabilităţi administrative pentru zonele geografice desemnate. „Fiecare membru al bisericii are un cuvânt de spus în alegerea slujbaşilor bisericii. Biserica alege slujbaşii conferinţelor. Delegaţii aleşi de conferinţe aleg pe slujbaşii uniunilor de conferinţe, iar delegaţii aleşi de uniunile de conferinţe aleg slujbaşii Conferinţei Generale. Prin această metodă, fiecare conferinţă, fiecare instituţie, fiecare biserică şi fiecare individ, fie direct, fie prin reprezentanţi, are un cuvânt de spus în alegerea persoanelor care poartă răspunderile principale la Conferinţa Generală.” (Mărturii, vol. 8, pag. 236, 237) Instituţiile bisericii În cadrul acestor patru niveluri constitutive ale bisericii, funcţionează o varietate de instituţii. În însărcinarea Evangheliei şi în exemplul Domnului şi al apostolilor Săi, adventiştii de ziua a şaptea recunosc responsabilitatea urmaşilor lui Hristos de a sluji omului ca întreg. De aceea, în misiunea lor mondială, ei au urmat modelul de la începutul lucrării, dezvoltând instituţiile de educaţie, de publicaţii, de îngrijire a sănătăţii ş.a. În teologia Bisericii Adventiste de Ziua a Şaptea şi în concepţia ei cu privire la lucrările bisericii, asemenea instituţii au fost încă de la început părţi integrante ale bisericii, instrumente nemijlocite pentru împlinirea misiunii ei divine. De aceea, Biserica Adventistă de Ziua a Şaptea foloseşte instituţiile denominaţionale pe care le deţine şi care funcţionează prin ea, cum sunt instituţiile pentru îngrijirea sănătăţii, casele de editură, fabricile de alimente sănătoase şi instituţiile de învăţământ, ca părţi integrante pentru a îndeplini activităţile de slujire în domeniul sănătăţii, publicaţiilor şi activităţii didactice. Astfel, ele sunt indispensabile şi inseparabile de lucrarea completă a bisericii în proclamarea Evangheliei în toată lumea. Multiplele unităţi ale bisericii noastre mondiale, fie că este vorba de biserici locale, conferinţe, instituţii medicale, case de editură, şcoli sau alte organizaţii, toate îşi găsesc unitatea organizaţională în Conferinţa Generală a Adventiştilor de Ziua a Şaptea, în care sunt reprezentate. Prin toate acestea, biserica mondială, în numele Domnului Hristos, vine în întâmpinarea nevoilor unei omeniri suferinde. Conferinţa Generală, cea mai înaltă autoritate Conferinţa Generală, întrunită în sesiune, şi comitetul executiv, între sesiuni, reprezintă cea mai înaltă autoritate în administrarea lucrării mondiale a bisericii şi este autorizată, prin statutul ei, să creeze organizaţii subordonate care să promoveze interese specifice în diferite părţi ale lumii. Se înţelege, deci, că toate celelalte organizaţii şi instituţii subordonate din lumea întreagă vor recunoaşte că, după Dumnezeu, Conferinţa Generală este cea mai înaltă autoritate printre adventiştii de ziua a şaptea. Când, în cadrul unor organizaţii sau instituţii, ori între ele, apar diferende, este potrivit să se facă apel la organizaţia imediat superioară, până se ajunge la Conferinţa Generală în sesiune sau la comitetul executiv întrunit în Consiliul anual. În perioada interimatului dintre aceste sesiuni, Comitetul Executiv constituie organul cu autoritate finală în toate situaţiile în care apar diferenţe de opinie. Hotărârea comitetului poate fi revizuită la o sesiune a Conferinţei Generale sau la un Consiliu anual al Comitetului Executiv. „Am fost deseori instruită de Dumnezeu că judecata niciunui om nu trebuie subordonată judecăţii unui singur alt om. Niciodată judecata unui om sau doar a câtorva oameni nu trebuie să fie privită ca suficientă în înţelepciune şi putere pentru a controla lucrarea sau a spune ce planuri trebuie să fie urmate. Dar, când într-o Conferinţă Generală se exprimă judecata fraţilor adunaţi din toate părţile câmpului, independenţa şi judecata personală nu trebuie să fie menţinute cu încăpăţânare, ci supuse. Niciodată un lucrător n-ar trebui să socotească drept o virtute menţinerea cu stăruinţă a poziţiei sale de independenţă, contrar deciziei întregii corporaţii. Uneori, atunci când o grupă mică de bărbaţi, având răspunderea generală a conducerii lucrării, a căutat, în numele Conferinţei Generale, să facă planuri neînţelepte şi să restrângă lucrarea lui Dumnezeu, am spus că nu mai pot considera glasul Conferinţei Generale, reprezentată de aceşti câţiva bărbaţi, ca fiind glasul lui Dumnezeu. Dar aceasta nu înseamnă că hotărârile unei Conferinţe Generale, formată dintr-o adunare regulamentar stabilită, compusă din oameni reprezentativi din toate părţile câmpului, nu ar trebui să fie respectate. Dumnezeu a rânduit ca reprezentanţii bisericii Sale din toate părţile Pământului, atunci când sunt adunaţi într-o Conferinţă Generală, să aibă autoritate. Unii sunt în primejdie să comită greşeala de a încredinţa minţii şi judecăţii unui singur om sau unui grup mic de oameni întreaga autoritate şi influenţă pe care Dumnezeu a dat-o bisericii Sale, prin judecata şi vocea Conferinţei Generale, întrunită să facă planuri pentru prosperitatea şi înaintarea lucrării Sale. Când această putere, pe care Dumnezeu a aşezat-o în biserică, este încredinţată în întregime unui singur om şi acesta este învestit cu autoritatea de a fi cel care judecă pentru alte minţi, atunci adevărata ordine a Bibliei este schimbată. Eforturile lui Satana exercitate asupra minţii acestui bărbat ar fi foarte subtile şi uneori copleşitoare, pentru că vrăjmaşul speră ca prin mintea lui să influenţeze pe mulţi alţii. Să dăm celei mai înalte autorităţi organizate din biserică ceea ce suntem înclinaţi să dăm unui singur om sau unui grup mic de oameni.” (Mărturii, vol. 9, pag. 260, 261) Calitatea de membru a bisericii Calitatea de membru pe o bază spirituală Obligaţiile serioase şi solemne ce revin membrilor bisericii trebuie să fie imprimate fiecărei persoane care cere să aparţină bisericii. Toţi trebuie să fie învăţaţi cu credincioşie ce înseamnă să devii un membru al trupului Domnului Hristos. Numai cei care dau dovadă că au experimentat naşterea din nou şi care se bucură de o experienţă spirituală în Domnul Isus sunt pregătiţi să fie primiţi în rândurile membrilor bisericii. Înainte de a fi botezat şi primit în biserică, fiecare candidat la calitatea de membru are nevoie de o instruire temeinică cu privire la învăţăturile fundamentale şi practicile corelate acestora. Fiecare persoană care caută să fie admisă în biserică trebuie să fie informată cu privire la principiile acceptate de biserică. Aceasta este o relaţie spirituală şi pot intra în biserică doar cei care sunt convertiţi. Numai în felul acesta pot fi menţinute curăţia şi spiritualitatea bisericii. Este de datoria fiecărui pastor să instruiască pe cei care acceptă principiile adevărului, încât să poată intra în biserică pe o bază spirituală sănătoasă. Deşi nu există o vârstă fixată pentru botez, este recomandabil pentru copiii care îşi manifestă dorinţa de a fi botezaţi să fie încurajaţi şi introduşi într-un program de instruire care să îi pregătească pentru botez. „Membrii bisericii, cei pe care El i-a chemat din întuneric la lumina Sa minunată, trebuie să proclame slava Sa. Biserica este păstrătoarea bogăţiilor harului lui Hristos şi, în final, prin ea se va face cunoscut, chiar şi ’domniilor şi stăpânirilor din locurile cereşti’, ultima şi deplina manifestare a iubirii lui Dumnezeu.” (Faptele apostolilor, pag. 9) Botezul, o cerinţă a Evangheliei Noul Testament stabileşte că botezul este ceremonia de intrare în biserică. „Duceţi-vă şi faceţi ucenici din toate neamurile, botezându-i în Numele Tatălui şi al Fiului şi al Sfântului Duh. Şi învăţaţi-i să păzească tot ce v-am poruncit. Şi iată că Eu sunt cu voi în toate zilele, până la sfârşitul veacului.” (Mat. 28,19.20) „Pocăiţi-vă”, le-a zis Petru, „şi fiecare dintre voi să fie botezat în Numele lui Isus Hristos, spre iertarea păcatelor voastre; apoi veţi primi darul Sfântului Duh.” (Fapte 2,38) Botezul, o condiţie preliminară calităţii de membru al bisericii „Domnul Hristos a făcut din botez semnul intrării în Împărăţia Sa spirituală. El a făcut din acesta o condiţie pozitivă la care toţi trebuie să se supună, cei care doresc să fie recunoscuţi ca fiind sub autoritatea Tatălui, a Fiului şi a Duhului Sfânt. Înainte ca omul să-şi poată găsi un cămin în biserică, înainte ca să treacă pragul Împărăţiei spirituale a lui Dumnezeu, trebuie să primească imprimarea numelui divin: ’Domnul, neprihănirea noastră’. (Ier. 23,6) Botezul este cea mai solemnă renunţare la lume. Cei care sunt botezaţi în întreitul nume al Tatălui, al Fiului şi al Duhului Sfânt declară în mod public, chiar la intrarea lor în viaţa creştină, că au părăsit slujirea lui Satana şi au devenit membri ai familiei regale, copii ai Împăratului ceresc. Ei au dat ascultare poruncii: ’Ieşiţi din mijlocul lor şi despărţiţi-vă de ei... nu vă atingeţi de ce este necurat’. Cu ei se împlineşte făgăduinţa: ’Vă voi primi. Eu vă voi fi Tată şi voi Îmi veţi fi fii şi fiice, zice Domnul Cel Atotputernic’. (2 Cor. 6,17.18) Principiile vieţii creştine trebuie să fie prezentate cu claritate celor care au venit de curând la adevăr. Nimeni nu poate să se bazeze pe mărturisirea lor verbală, ca dovadă că au o legătură mântuitoare cu Domnul Hristos. Nu trebuie doar să spunem: ’cred’, ci să şi trăim adevărul. Noi dovedim legătura noastră cu Dumnezeu prin conformarea faţă de voinţa Sa în vorbire, purtare şi caracter.” (Mărturii, vol. 6, pag. 91,92) Modul în care se oficiază botezul Adventiştii de ziua a şaptea cred în botezul prin scufundare şi primesc ca membri numai pe aceia care au fost botezaţi în acest fel. Cei care îşi recunosc starea pierdută, ca păcătoşi, se pocăiesc sincer de păcatele lor şi experimentează convertirea, pot să devină candidaţi pentru botez şi membri ai bisericii, după ce au fost instruiţi în mod corespunzător. Pastorii să instruiască temeinic candidaţii înainte de botez Pastorul nu trebuie să prezinte niciun candidat în vederea botezului şi intrării în biserică până când nu poate să dovedească bisericii, printr-o examinare în public, că acesta a fost bine instruit şi că este gata să facă acest pas (vezi pag. 37-39). În bisericile în care desfăşurarea frecventă a botezurilor ar putea diminua semnificaţia unei examinări publice, să se aplice un plan alternativ. Lucrarea pastorului nu este încheiată până când nu instruieşte amănunţit candidaţii, aşa încât ei să cunoască îndeaproape toate principiile fundamentale ale bisericii, precum şi practicile care decurg din acestea, şi să fie pregătiţi să-şi asume răspunderile calităţii de membru al bisericii. Bisericile trebuie să insiste asupra aplicării acestui procedeu ca fiind un principiu călăuzitor în privinţa primirii de noi membri. Bisericile, prin comitetul bisericii, să insiste asupra instruirii individuale a candidaţilor. În plus, ori de câte ori este posibil, ei trebuie să fie instruiţi într-o clasă de botez. „În ceea ce-i priveşte pe cei care doresc să fie botezaţi, testul uceniciei nu este urmărit atât de aproape cum ar trebui. Trebuie să se ştie dacă ei doar preiau numele de adventişti de ziua a şaptea sau dacă iau poziţie de partea Domnului, pentru a ieşi din lume, să fie deosebiţi şi să nu se atingă de ceea ce este necurat. Înainte de botez, trebuie să se facă o cercetare temeinică a experienţei candidaţilor. Această cercetare să nu se desfăşoare într-o manieră rece şi distantă, ci cu bunătate şi gingăşie, îndreptându-i pe noii convertiţi la Mielul lui Dumnezeu care ridică păcatul lumii. Faceţi ca cerinţele Evangheliei să aibă efect asupra candidaţilor la botez.” (Idem, pag. 95, 96) „Când dau dovadă că înţeleg pe deplin poziţia luată, ei trebuie să fie acceptaţi.” (Mărturii pentru pastori, pag. 128) Examinarea publică Biserica are dreptul să cunoască credinţa şi atitudinea fiecărei persoane care solicită calitatea de membru al bisericii. Este potrivit ca înaintea botezului să aibă loc o examinare publică a tuturor candidaţilor, de preferat, în prezenţa bisericii. Dacă se constată că acest lucru nu poate fi adus la îndeplinire, examinarea să se facă în faţa comitetului acesteia sau a unui comitet numit de către comitetul bisericii, cum ar fi comitetul prezbiterilor, care trebuie să prezinte bisericii un raport înainte de botez. Când se foloseşte metoda alternativă, menţionată în secţiunea anterioară, să se dea candidaţilor posibilitatea să-şi exprime în mod public dorinţa de a se uni cu biserica, de a se identifica cu ea şi de a fi recunoscuţi de ea. Legământul de botez Un rezumat al principiilor doctrinale, pregătit special pentru instruirea candidaţilor în vederea botezului, împreună cu formula legământului de botez şi certificatul de botez şi consacrare a fost adoptat de biserică ca un Legământ de botez. Un exemplar tipărit al acestui Legământ împreună cu certificatul de botez şi Angajament, completat în mod cuvenit, trebuie înmânat tuturor celor care sunt primiţi ca membri ai bisericii prin botez. În cazul celor care sunt primiţi prin mărturisire de credinţă trebuie, de asemenea, să primească un certificat corespunzător. Acest rezumat al convingerilor doctrinale este pregătit în mod special pentru instruirea candidaţilor la botez. Fiecare candidat trebuie să se familiarizeze pe deplin cu învăţăturile cuprinse în acest rezumat şi cu datoriile credinciosului, demonstrând în mod practic acceptarea de bunăvoie a tuturor doctrinelor învăţate de adventiştii de ziua a şaptea şi a principiilor de conduită care constituie expresia exterioară a acestor învăţături, pentru că „după roadele lor îi veţi cunoaşte”. Cei care urmează să devină membri ai Bisericii Adventiste de Ziua a Şaptea, înaintea botezului sau a primirii prin mărturisire de credinţă, trebuie să fie instruiţi cu multă grijă cu privire la învăţăturile fundamentale ale Sfintelor Scripturi, aşa cum sunt prezentate în capitolul 3 al acestui Manual al Bisericii (vezi pag. 14). Pentru a veni în sprijinul evangheliştilor, al pastorilor şi al altora care oferă o asemenea instruire, pentru a o face să fie întemeiată pe Scripturi şi cu valoare practică, există un rezumat pregătit în mod special la sfârşitul acestui Manual al Bisericii, ca apendice, dar şi în Manualul pastorului. Legământul de botez şi botezul Legământul de botez Candidaţii pentru botez sau cei ce sunt primiţi prin mărturisirea de credinţă trebuie să declare adeziunea lor la punctele fundamentale ale doctrinei Bisericii Adventiste de Ziua a Şaptea în faţa bisericii sau a unui alt comitet stabilit conform cu rânduielile bisericii (vezi pag. 36). Pastorul sau prezbiterul să adreseze următoarele întrebări candidatului (candidaţilor) al cărui răspuns poate fi exprimat prin consimţământ verbal sau prin ridicarea mâinii: Legământul: 1. Crezi că există un Dumnezeu: Tatăl, Fiul şi Duhul Sfânt, o unitate de trei Persoane eterne? 2. Primeşti moartea Domnului Isus Hristos pe Golgota ca jertfă de ispăşire pentru păcatele tale şi crezi că, prin harul lui Dumnezeu şi prin credinţa în sângele Său vărsat, ai fost izbăvit de păcat şi de pedeapsa lui? 3. Primeşti pe Isus Hristos ca Domn şi Mântuitor personal şi crezi că Dumnezeu, în Hristos, ţi-a iertat păcatele şi ţi-a dat o inimă nouă, şi renunţi la căile păcătoase ale lumii? 4. Primeşti prin credinţă neprihănirea Domnului Hristos, Mijlocitorul tău în Sanctuarul ceresc, şi accepţi făgăduinţa harului şi a puterii Sale transformatoare pentru a trăi în căminul tău şi în faţa lumii o viaţă plină de iubire, o viaţă care are în centru pe Hristos? 5. Crezi că Biblia este Cuvântul inspirat al lui Dumnezeu, singura normă pentru credinţa şi conduita creştinului? Te angajezi să petreci în mod regulat timp în rugăciune şi studiul Bibliei? 6. Primeşti cele Zece Porunci ca fiind o transcriere a caracterului lui Dumnezeu şi o descoperire a voinţei Sale? Îţi propui ca, prin puterea Domnului Hristos, care locuieşte în tine, să împlineşti legea aceasta, inclusiv porunca a patra, care cere păzirea zilei a şaptea a săptămânii ca Sabat al Domnului şi memorial al creaţiunii? 7. Aştepţi apropiata venire a lui Isus şi fericita nădejde, când trupul acesta muritor va fi îmbrăcat în nemurire? În timp ce te pregăteşti să-L întâmpini pe Domnul, doreşti să dai mărturie despre mântuirea Sa plină de iubire, folosindu-ţi talentele în lucrarea personală de câştigare de suflete, ca să ajuţi şi pe alţii să fie gata pentru glorioasa Lui revenire? 8. Primeşti învăţătura biblică cu privire la darurile spirituale şi crezi că darul profeţiei este unul dintre semnele de identificare ale bisericii rămăşiţei? 9. Crezi în organizaţia bisericii? Îţi propui să te închini lui Dumnezeu şi să sprijini biserica prin zecimile şi darurile tale, prin eforturile şi influenţa ta? 10. Crezi că trupul tău este templul Duhului Sfânt şi doreşti să-L onorezi pe Dumnezeu având grijă de el, evitând folosirea oricăror lucruri vătămătoare, abţinându-te de la consumarea alimentelor necurate, de la folosirea, producerea sau vânzarea băuturilor alcoolice, de la folosirea, producerea sau vânzarea tutunului, în oricare dintre formele lui de consum, şi de la abuzul şi traficul de narcotice sau alte droguri? 11. Cunoşti şi înţelegi principiile fundamentale ale Bibliei, aşa cum sunt învăţate de Biserica Adventistă de Ziua a Şaptea? Te hotărăşti ca, prin harul lui Dumnezeu, să împlineşti voia Sa, punându-ţi viaţa în armonie cu aceste principii? 12. Primeşti învăţătura Noului Testament cu privire la botezul prin scufundare şi doreşti să fii botezat, ca o exprimare publică a credinţei tale în Domnul Hristos şi în iertarea păcatelor tale de către El? 13. Crezi că Biserica Adventistă de Ziua a Şaptea este Biserica rămăşiţei din profeţia biblică, în care sunt invitaţi şi primiţi oameni de orice naţionalitate, rasă şi limbă? Doreşti să devii membru al acestei comunităţi locale a bisericii mondiale? Legământ de botez (alternativă): 1. Accepţi pe Domnul Isus Hristos ca Mântuitorul şi Domnul tău personal şi doreşti să-ţi trăieşti viaţa în cadrul unei relaţii mântuitoare cu El? 2. Accepţi învăţăturile Bibliei, aşa cum sunt exprimate în declaraţia punctelor fundamentale de doctrină ale Bisericii Adventiste de Ziua a Şaptea, şi te angajezi prin harul lui Dumnezeu să-ţi trăieşti viaţa în armonie cu aceste învăţături? 3. Doreşti să fii botezat ca o exprimare publică a credinţei tale în Domnul Isus Hristos şi să fii acceptat ca membru al Bisericii Adventiste de Ziua a Şaptea şi să susţii Biserica în misiunea ei, ca un ispravnic credincios, prin influenţa ta personală, zecimi şi daruri, cât şi printr-o viaţă de slujire? Certificatul de botez şi consacrare –Se va lăsa un spaţiu disponibil pentru ca noul membru să semneze certificatul, ca o afirmare a acestui angajament. După botez, se va oferi fiecărui candidat un certificat de botez şi Angajament, ca un document al legământului. Angajamentul va fi următorul: Consacrare: 1. Cred că există un Dumnezeu: Tatăl, Fiul şi Duhul Sfânt, o unitate de trei Persoane eterne. 2. Accept moartea Domnului Isus Hristos pe Golgota ca jertfă de ispăşire pentru păcatele mele şi cred că, prin credinţa în harul lui Dumnezeu, prin credinţa în sângele Său vărsat, am fost izbăvit de păcat şi de pedeapsa lui. 3. Primesc pe Isus Hristos ca Domn şi Mântuitor personal şi cred că Dumnezeu, în Hristos, mi-a iertat păcatele şi mi-a dat o inimă nouă şi renunţ la căile păcătoase ale lumii. 4. Primesc prin credinţă neprihănirea Domnului Hristos, Mijlocitorul meu în sanctuarul ceresc, şi accept făgăduinţa harului şi puterii Sale transformatoare pentru a trăi o viaţă plină de iubire în căminul meu şi în faţa lumii, având pe Hristos în centrul vieţii mele. 5. Cred că Biblia este Cuvântul inspirat al lui Dumnezeu, singura normă pentru credinţa şi conduita creştinului. Mă angajez să petrec în mod regulat timp în rugăciune şi studiul Bibliei. 6. Accept cele Zece Porunci ca fiind o transcriere a caracterului lui Dumnezeu şi o descoperire a voinţei Sale. Îmi propun ca, prin puterea Domnului Hristos care locuieşte în viaţa mea, să împlinesc legea aceasta, inclusiv porunca a patra, care cere păzirea zilei a şaptea a săptămânii ca Sabat al Domnului şi memorial al creaţiunii. 7. Aştept apropiata venire a lui Isus şi fericita nădejde, când trupul acesta muritor va fi îmbrăcat în nemurire. În timp ce mă pregătesc să-L întâmpin pe Domnul, doresc să dau mărturie despre mântuirea Sa plină de iubire, folosindu-mi talentele în lucrarea personală de câştigare de suflete, ca să ajut şi pe alţii să fie gata pentru glorioasa Lui revenire. 8. Primesc învăţătura biblică cu privire la darurile spirituale şi cred că darul profeţiei este unul dintre semnele de identificare ale bisericii rămăşiţei. 9. Cred în organizaţia bisericii. Îmi propun să mă închin lui Dumnezeu şi să sprijin biserica prin zecimile şi darurile mele, prin eforturile şi influenţa mea. 10. Cred că trupul meu este templul Duhului Sfânt şi doresc să-L onorez pe Dumnezeu având grijă de el, evitând folosirea oricăror lucruri vătămătoare, abţinându-mă de la consumarea alimentelor necurate, de la folosirea, producerea sau vânzarea băuturilor alcoolice, de la folosirea, producerea sau vânzarea tutunului, în oricare dintre formele lui, şi de la abuzul şi traficul de narcotice sau alte droguri. 11. Cunosc şi înţeleg principiile fundamentale ale Bibliei, aşa cum sunt învăţate de Biserica Adventistă de Ziua a Şaptea. Îmi propun şi doresc ca, prin harul lui Dumnezeu, să împlinesc voia Sa, punându-mi viaţa în armonie cu aceste principii. 12. Primesc învăţătura Noului Testament cu privire la botezul prin scufundare şi doresc să fiu botezat, ca o exprimare publică a credinţei mele în Domnul Hristos şi în iertarea păcatelor mele. 13. Accept şi cred că Biserica Adventistă de Ziua a Şaptea este Biserica rămăşiţei din profeţia biblică şi că oameni din orice naţionalitate, rasă şi limbă sunt invitaţi în această părtăşie. Doresc să devin membru al acestei comunităţi locale din biserica mondială. Primirea candidaţilor – După ce candidaţii au răspuns afirmativ la întrebările legământului, în prezenţa membrilor bisericii sau a unui alt organism însărcinat pentru aceasta, sau dacă biserica locală a fost informată că aceste răspunsuri au fost date, membrii bisericii sunt chemaţi să voteze primirea lor în biserică prin botez, ceremonie care nu trebuie să fie amânată fără un motiv întemeiat. Primirea membrilor care nu sunt cunoscuţi – În timpul pregătirii pentru botez a candidaţilor săi, evanghelistul să invite pe pastor sau pe prezbiter să viziteze grupele sale de pregătire pentru botez şi să-i cunoască pe noii convertiţi. Astfel de contacte vor ajuta biserica să fie mai bine pregătită să primească în rândurile ei pe noii membri. Această procedură generală nu se aplică în cazul unor credincioşi izolaţi care doresc să devină membri în biserica conferinţei, misiunii, câmpului. Ceremonia botezului – La această ceremonie, diaconii vor face toate pregătirile necesare şi vor ajuta candidaţii la intrarea şi ieşirea din apă (vezi pag. 63). Diaconesele vor ajuta pe candidate. Se va urmări cu atenţie să se asigure candidaţilor o îmbrăcăminte potrivită. Se preferă costume dintr-un material gros, potrivit acestei ocazii (vezi pag.64). Dacă acest lucru nu este posibil, candidaţii trebuie să se îmbrace decent. Ceremonia botezului va fi urmată de întinderea mâinii drepte a părtăşiei şi se vor rosti cuvinte de bun venit de către pastor sau prezbiter în numele întregii biserici. Statutul de „a fi în rânduială” (Regular Standing) Orice membru al bisericii este considerat a fi în rânduială (regular standing), dacă nu este sub disciplina bisericii. (vezi pag. 196-199) Transferarea de membri Transferarea membrilor bisericii – Când un membru al bisericii se mută în altă zonă, secretarul bisericii locale, care deţine registrele de membri, trebuie să scrie secretarului conferinţei/misiunii/ câmpului pe teritoriul căreia persoana urmează să se mute, cerând ca un pastor din noua localitate să i facă o vizită pastorală. Această intervenţie pastorală poate uşura procesul de transfer. Secretarul bisericii locale, care deţine registrele de membri, trebuie, de asemenea, să ceară persoanei care intenţionează să se mute să şi dea noua adresă unui pastor din noua localitate. Un membru al unei biserici care se mută dintr o localitate în alta, pentru o perioadă mai lungă de şase luni, trebuie să solicite imediat scrisoare de transfer la o biserică apropiată de noul său domiciliu. În cazul în care membrul se află într-o zonă izolată, fără să aibă vreo biserică la o distanţă rezonabilă, procedeul obişnuit este să ceară să facă parte din biserica conferinţei/misiunii/câmpului. O asemenea scrisoare de transfer este valabilă şase luni de la data emiterii şi devine nulă dacă în acest interval nu a fost efectuat transferul. Metoda acordării scrisorilor de transfer – Solicitarea scrisorii se adresează secretarului bisericii din care membrul doreşte să facă parte. Apoi secretarul trimite cererea către secretarul bisericii de la care membrul doreşte să fie transferat. La primirea ei, secretarul aduce cererea la pastor sau la prezbiterul bisericii, care, la rândul lui, o prezintă comitetului bisericii. După luarea în consideraţie a scrisorii, comitetul face o recomandare bisericii, favorabilă sau nefavorabilă, cu privire la cerere (vezi pag. 37-44, 59, 200, 212). Apoi, pastorul sau prezbiterul aduce recomandarea în atenţia bisericii, anunţând că aceasta este prima citire. Hotărârea finală se ia săptămâna următoare, când se prezintă din nou cererea şi se ia votul bisericii. Scopul intervalului de o săptămână este acela de a da ocazia oricărui membru să-şi prezinte obiecţiile privind admiterea scrisorii, pe baza unui motiv temeinic. De regulă, această obiecţie nu trebuie să fie declarată public, ci trebuie analizată de pastor sau prezbiter a cărui datorie este să convoace comitetul bisericii pentru a discuta obiecţiile. Persoana care prezintă obiecţiile trebuie să aibă ocazia să vină în faţa comitetului pentru a le prezenta. Dacă acestea nu sunt întemeiate, persoana va fi sfătuită să le retragă. Pe de altă parte, dacă ele sunt întemeiate, comitetul are datoria să efectueze cercetările necesare. În asemenea cazuri, hotărârea finală de acordare a scrisorii de către biserică va fi amânată până când situaţia va fi clarificată în mod satisfăcător. Dacă problemele implică relaţii personale, să se depună orice efort pentru a se ajunge la împăcare. Dacă este vorba de păcate publice, se poate recurge la măsuri disciplinare. Dacă sunt anumite lipsuri spirituale, să se depună eforturi pentru a rezolva problema membrului respectiv. Secretarul întocmeşte scrisoarea – După ce biserica a acordat scrisoarea de transfer, secretarul bisericii completează formularul folosit în acest scop şi îl trimite secretarului bisericii din care membrul intenţionează să facă parte. Secretarul acestei biserici înmânează scrisoarea pastorului sau prezbiterului bisericii, care o prezintă mai întâi comitetului pentru recomandare, după care cererea este prezentată bisericii la primul serviciu obişnuit. Se aşteaptă o săptămână, iar apoi, prin vot, se ia hotărârea finală de primire a acelei persoane în rândurile bisericii. Secretarul bisericii are responsabilitatea să adauge în registrul bisericii numele membrului şi data primirii acestuia. De asemenea, secretarul completează acea parte a scrisorii de transfer care trebuie înapoiată, certificând faptul că membrul a fost primit, şi o trimite înapoi secretarului bisericii din care membrul a fost transferat. (vezi pag. 65) Metodă alternativă pentru transferul de membri –O diviziune poate aproba metode alternative pentru transferarea membrilor de la o biserică la alta în cadrul diviziunii, dar atunci când membrii cer transferul la o biserică dintr-o altă diviziune, trebuie să se urmeze „Metoda acordării scrisorilor de transfer”, aşa cum este menţionată în secţiunea de mai sus. Calitatea de membru în intervalul transferului – În nicio împrejurare, secretarul bisericii care acordă scrisoarea nu va şterge numele membrului din registrul de membri până când nu a primit partea care se înapoiază din scrisoare şi care confirmă faptul că membrul a dobândit prin vot calitatea de membru al bisericii în care s-a transferat. În caz contrar, persoana ar fi lipsită de calitatea de membru al bisericii în intervalul transferului, şi o asemenea procedură nu trebuie urmată niciodată. Secretarul, prezbiterul, pastorul şi preşedintele conferinţei/misiunii/câmpului au toţi răspunderea să urmărească aplicarea uniformă a acestui plan în toate bisericile. Primirea de membri îngreunată de anumite condiţii mondiale – Ca urmare a condiţiilor nefavorabile existente la nivel mondial, pot fi persoane pentru care nu se pot trimite sau primi comunicări de la biserica unde le este înregistrată calitatea de membru. În astfel de cazuri, biserica pe care aceste persoane o frecventează acum, în înţelegere cu conferinţa/misiunea/câmpul, trebuie să se asigure cu privire la situaţia acestora şi apoi să le primească prin mărturisire de credinţă. Dacă, mai târziu, se deschid căile de comunicare cu fosta lor biserică, biserica în care au fost primite aceste persoane să trimită o scrisoare care să cuprindă informaţii cu privire la ceea ce s a făcut. Includerea în raportul statistic – La sfârşitul trimestrului şi al anului, la alcătuirea raportului statistic al bisericii, toţi membrii pentru care s a acordat scrisoare de transfer, dar pentru care nu a sosit atestatul de primire, vor fi socotiţi printre membrii bisericii care le a acordat scrisorile. La sosirea atestului de primire, prin care se dovedeşte că membrul a fost primit în biserică, numele va fi şters din registrul bisericii care i a acordat scrisoarea de transfer şi nu va mai fi cuprins în următorul raport statistic trimestrial. Biserica în care a fost primit îi va înscrie numele în registrul său de membri şi îl va cuprinde în următorul raport statistic trimestrial. Dacă un membru nu este primit – Biserica la care îi este adresată scrisoarea de transfer este obligată să primească membrul, în afară de cazul în care are motive temeinice şi suficiente pentru care nu trebuie să i se acorde calitatea de membru. În cazul în care membrul nu este primit, secretarul va înapoia scrisoarea bisericii care a acordat o, cu o explicaţie completă a motivelor. Astfel, calitatea de membru a persoanei rămâne acolo unde s a aflat înaintea întocmirii cererii de transfer, adică în biserica de care a fost recomandat. Membrul trebuie să colaboreze cu biserica sa pentru clarificarea tuturor problemelor apărute din refuzul celeilalte biserici de a l primi ca membru. Nu se acordă scrisoare membrilor aflaţi sub disciplină – În niciun caz, biserica nu trebuie să voteze o scrisoare de transfer pentru un membru care este sub disciplină. O asemenea acţiune ar fi o încălcare a spiritului regulii de aur. Biserica acordă scrisori doar celor ce sunt în rânduială (regular standing) – Biserica acordă scrisoare numai membrilor care sunt în rânduială (regular standing). Declaraţii calificative pe scrisorile de recomandare nu sunt admise. Dacă un membru care s a mutat într-o localitate nouă a devenit rece şi indiferent în credinţă, prezbiterul bisericii poate, pentru a se clarifica în privinţa trimiterii unei scrisori de transfer, să trateze problema cu prezbiterul bisericii din localitatea în care membrul s-a mutat, înainte de a acorda transferul. Nu se votează o scrisoare fără acordul membrului în cauză – În nicio situaţie biserica să nu voteze o scrisoare de transfer contrar dorinţei sau cererii membrului în discuţie şi nicio biserică nu trebuie să primească în rândurile ei un membru căruia i s a acordat scrisoarea în asemenea condiţii. Calitatea de membru al bisericii reprezintă o relaţie personală a unui credincios cu trupul lui Hristos. Biserica trebuie să recunoască această relaţie şi să evite orice acţiune care ar putea fi considerată arbitrară. Pe de altă parte, membrul este obligat să ţină seama de binele bisericii şi să depună toate eforturile să nu creeze în biserică probleme legate de membrii absenţi. Atunci când se mută din zona în care se află biserica din care face parte, membrul are datoria să colaboreze cu bunăvoinţă în privinţa acesta, cerând scrisoarea de transfer. În cazul în care o biserică este exclusă din rândul bisericilor surori, printr-o acţiune a sesiunii conferinţei/misiunii/câmpului, pentru protejarea calităţii de membru a celor rămaşi loiali, este necesar să se acorde provizoriu scrisori de transfer către biserica conferinţei/misiunii/câmpului tuturor membrilor bisericii excluse, cu excepţia acelora care refuză acest transfer. Aceştia din urmă vor fi consideraţi excluşi prin faptul că biserica lor a fost exclusă. Biserica conferinţei/misiunii/câmpului este împuternicită să emită scrisori de transfer membrilor loiali, după cum se cere, şi să procedeze cu ceilalţi membri după cum este necesar. Comitetele bisericilor nu pot acorda scrisori de transfer –Comitetul unei biserici nu are autoritatea să voteze scrisori de transfer sau să primească membri de la alte biserici pe baza scrisorii. Autoritatea lor este limitată la a face recomandări către biserică (vezi pag. 41, 60). Hotărârile cu privire la orice transfer de membri, favorabile sau nu, trebuie să fie luate de către biserică. Secretarul nu are autoritatea de a şterge sau de a adăuga nume în registrul bisericii, cu excepţia cazului în care o face prin acordul bisericii obţinut prin vot. Când un membru moare, nu este nevoie de o hotărâre pentru a şterge numele, ci secretarul va înregistra pur şi simplu data decesului. Biserica conferinţei/misiunii/câmpului Membrii izolaţi trebuie să se ataşeze bisericii conferinţei/misiunii/câmpului, care este organizată spre binele credincioşilor descurajaţi, care altfel ar fi lipsiţi de privilegiile apartenenţei la o biserică. Membrii în vârstă sau infirmi care locuiesc în preajma unei biserici locale organizate trebuie să fie membrii acelei biserici. Biserica locală are datoria şi responsabilitatea să păstorească pe aceşti membri. Ei nu trebuie să fie transferaţi în biserica conferinţei/misiunii/câmpului, care nu este desemnată să funcţioneze în locul bisericii locale. Deşi slujbaşii conferinţei/misiunii/câmpului sunt şi slujbaşii bisericilor din zona conferinţei, ei trebuie să-şi menţină calitatea de membri ai bisericii în localitatea de domiciliu. Biserica conferinţei/misiunii/câmpului nu are ca scop să fie biserica de care să aparţină lucrătorii conferinţei respective. Pastorii şi lucrătorii trebuie să se ataşeze bisericilor locale din localităţile în care domiciliază. Preşedintele conferinţei/misiunii/câmpului va fi şi prezbiterul bisericii conferinţei/misiunii/câmpului, iar lucrarea îndeplinită de obicei de către secretarul şi casierul bisericii locale va fi îndeplinită de secretarul trezorier al conferinţei/misiunii/câmpului. Orice activitate, care în mod normal este condusă de biserica locală şi de comitetul ei, în biserica conferinţei/misiunii/câmpului – o biserică, prin natura ei, lipsită de un comitet – să fie condusă de comitetul conferinţei/misiunii/câmpului. De asemenea, acesta va desemna delegaţi din biserica conferinţei care să participe la sesiunile sale. Grupe organizate Acolo unde câţiva credincioşi izolaţi locuiesc în apropiere unii de alţii, se poate organiza o grupă de credincioşi pentru părtăşie şi închinare, cu scopul dezvoltării şi organizării ei ca biserică. O astfel de asociere de credincioşi poate fi organizată ca grupă prin aprobarea comitetului conferinţei/ misiunii/câmpului respective şi ulterior poate fi dizolvată prin acţiunea aceluiaşi comitet al conferinţei/ misiunii/câmpului. Când comitetul unei conferinţe/misiuni/câmp aprobă organizarea unei grupe, o astfel de organizare poate fi efectuată de pastorul districtului sau de un alt pastor desemnat de comitetul conferinţei/misiunii/câmpului, care, în consfătuire cu membrii locali, să desemneze dintre membrii botezaţi ai grupei un conducător şi un casier. Toate celelalte numiri, cum sunt cele pentru slujbaşii din departamentele: Şcoala de Sabat, Lucrare personală şi Asociaţia tinerilor adventişti, vor fi făcute prin votul membrilor botezaţi ai grupei, la o adunare prezidată de conducătorul districtului sau de o persoană autorizată de comitetul conferinţei/ misiunii/câmpului. Conducătorul unei astfel de grupe nu va fi hirotonit pentru acea slujbă şi nu va avea autoritatea să aducă la îndeplinire acele activităţi care revin unui prezbiter al bisericii. Totuşi, acolo unde împrejurări excepţionale justifică lucrul acesta, comitetul conferinţei/misiunii/câmpului poate numi o persoană cu experienţă în biserică şi cu capacitate de conducere pentru a servi în calitate de prezbiter în acea grupă. Casierul grupei trebuie să păstreze o evidenţă atentă a tuturor banilor încasaţi şi cheltuiţi. El (ea) să trimită prompt şi la timpul stabilit de conferinţă/misiune/câmp, toate zecimile şi darurile, cu excepţia de fondurilor colectate pentru nevoile locale, trezorierului conferinţei/misiunii/câmpului, care este, de asemenea, trezorier al bisericii conferinţei/misiunii/câmpului. Deoarece toţi membrii botezaţi ai grupei organizate sunt membri ai bisericii conferinţei/misiunii/ câmpului, grupa nu are dreptul să administreze disciplina bisericească. Toate chestiunile de acest fel vor fi încredinţate comitetului conferinţei/misiunii/câmpului care este, în acelaşi timp, comitetul bisericii conferinţei/misiunii/câmpului, preşedintele fiind şi prezbiterul acelei biserici. O astfel de grupă de credincioşi trebuie să crească şi, în cele din urmă, să se dezvolte până va deveni biserică organizată. De aceea, conducerea grupei trebuie să promoveze şi să susţină toate campaniile şi activităţile bisericii, care sunt de obicei aduse la îndeplinire de bisericile obişnuite, pregătind astfel membrii pentru răspunderile mai mari care există într o biserică deplin organizată. Întrebări legate de primirea şi ştergerea membrilor Primirea de membri prin mărturisire de credinţă – Există patru situaţii în care persoanele care au acceptat solia adventistă de ziua a şaptea pot fi primite ca membri în biserica locală prin mărturisire de credinţă: 1. Un creştin consacrat care vine dintr o altă biserică creştină şi care a fost deja botezat prin scufundare, aşa cum se practică în Biserica Adventistă de Ziua a Şaptea. 2. Un membru al Bisericii Adventiste de Ziua a Şaptea care, din cauza condiţiilor mondiale, nu poate primi o scrisoare de transfer din ţara sa de origine. 3. Un membru al Bisericii Adventiste de Ziua a Şaptea a cărui cerere de transfer n a primit niciun fel de răspuns din partea bisericii în care este membru. În acest caz, trebuie să se ceară ajutorul conferinţei/misiunii/câmpului. În cazul în care biserica solicitantă a transferului se află în altă conferinţă/misiune/câmp, trebuie să se ceară ajutorul ambelor conferinţe/misiuni/câmpuri. 4. Un fost membru căruia această calitate i-a fost clasificată greşit sau i a fost retrasă din cauza absenţei, dar care, în realitate, a rămas credincios legământului său creştin. Trebuie să se manifeste multă grijă la primirea de membri, dacă au fost mai înainte membri ai vreunei alte biserici adventiste. Nu lipsesc situaţiile în care persoane, cărora li s a retras calitatea de membru într o biserică, s au prezentat mai târziu într o altă biserică pentru a fi primite prin mărturisire de credinţă. Când o persoană solicită să fie primită prin mărturisire de credinţă, trebuie să se facă o cercetare serioasă cu privire la trecutul său. Slujbaşii bisericii trebuie să ceară sfatul şi ajutorul preşedintelui conferinţei/misiunii/câmpului. Trebuie să se acorde timp suficient pentru a extinde investigaţiile atât cât este necesar pentru a dezvălui toate faptele. Când o persoană solicită să devină membru prin mărturisire de credinţă şi se constată că este încă membru al unei alte biserici adventiste, nu se va întreprinde nimic pentru primirea sa ca membru, până când biserica din care face parte nu îi va acorda scrisoare de transfer. Dacă, după formalităţile de cerere a transferului, biserica refuză să i acorde scrisoare de transfer, membrul poate apela la comitetul conferinţei/misiunii/câmpului, dacă se consideră că acea scrisoare a fost refuzată pe nedrept. Biserica al cărei membru este sau comitetul conferinţei/misiunii/câmpului este organizaţia cuvenită să decidă dacă comportamentul său din trecut a fost de aşa natură, încât aplicantul să fie îndreptăţit să primească scrisoare de transfer. Urmarea unui asemenea procedeu va avea ca rezultat o apreciere mai înaltă a sfinţeniei calităţii de membru, iar în cazul în care s-au făcut greşeli, se va face dreptate acolo unde se cere. Nicio biserică nu are dreptul să reţină transferul, în afară de cazul în care persoana se află sub disciplină. Când o persoană a cărei calitate de membru a fost retrasă doreşte să fie reprimită în biserică, o asemenea reprimire este precedată în mod normal de rebotezare. Ştergerea de nume din registrul bisericii – Numele vor fi şterse din registru numai prin votul bisericii, la acordarea scrisorii de transfer sau la retragerea calităţii de membru, cu excepţia membrilor decedaţi. Nu se păstrează evidenţa membrilor retraşi – Fiecare biserică trebuie să aibă doar un registru de membri. În niciun caz să nu se păstreze un registru al persoanelor excluse. Registrul bisericii să conţină numele tuturor membrilor. La această listă se adaugă nume numai pe baza votului bisericii, după ce persoana respectivă a cerut să devină membru prin mărturisire de credinţă, botez sau scrisoare de recomandare. Rebotezarea Rebotezarea este menţionată în mod concret doar într-un singur pasaj biblic (Fapte 19,1-7), unde apostolul Pavel a recomandat-o unui grup de doisprezece credincioşi. Botezul lor anterior a fost botezul lui Ioan, care era botezul pocăinţei. Pe lângă pocăinţă, botezul creştin este asociat cu înţelegere clară şi cu un angajament personal faţă de Evanghelie şi învăţăturile lui Isus, ca şi cu primirea Duhului Sfânt. Cu această înţelegere sporită şi cu acest angajament, rebotezarea acestor oameni a fost acceptată. Persoane din alte confesiuni creştine – Pe temeiurile Bibliei, cei care vin din alte confesiuni creştine şi care au adoptat mesajul adventist de ziua a şaptea şi au fost anterior botezaţi prin scufundare, pot cere rebotezarea. Următoarele exemple sugerează că rebotezarea poate să nu fie cerută. Este evident că situaţia din Fapte 19 a fost un caz special, pentru că despre Apolo se raportează că a primit botezul lui Ioan (Fapte 18,25) şi nu există niciun raport că ar fi fost rebotezat. Aparent, şi unii dintre apostoli au primit botezul lui Ioan (Ioan 1,35-40), dar nu există niciun raport cu privire la un botez ulterior. Pe baza acceptării unor adevăruri semnificative noi, Ellen G. White sprijină rebotezarea în măsura în care Duhul Sfânt conduce pe noul credincios să ceară lucrul acesta. Aceasta se conformează modelului de dezvoltare din Fapte 19. Persoanele care au experimentat anterior botezul credinţei trebuie să-şi evalueze propria experienţă religioasă şi să hotărască dacă rebotezarea este sau nu de dorit. Nu trebuie să fie niciun fel de insistenţă. „Aceasta (rebotezarea) este o decizie pe care fiecare trebuie să o în mod personal, conform conştiinţei, în temere de Dumnezeu. Acest subiect trebuie prezentat cu grijă, în spiritul amabilităţii şi iubirii. După aceasta, datoria de a insista nu aparţine nimănui decât doar singur lui Dumnezeu; daţi-I lui Dumnezeu ocazia să lucreze prin Spiritul Său Sfânt asupra minţii lor, încât persoana să fie perfect convinsă şi satisfăcută cu privire la acest pas.” (Evanghelism pag. 373) Apostazie şi rebotezare – Deşi este clar că apostazia exista în biserica apostolică (Evrei 6,4-6), Sfânta Scriptură nu se ocupă de problema rebotezării. Ellen G. White sprijină rebotezarea pentru cazurile în care membrii bisericii au căzut în apostazie şi au trăit în aşa fel, încât credinţa şi principiile bisericii au fost încălcate în mod public. În cazul reconvertirii şi cererii de a redeveni membri, ei trebuie să intre în biserică aşa cum au intrat la început, prin botez. (Evangelism, pag. 189, 197) „Domnul cheamă la o reformă hotărâtă. Atunci când cineva este cu adevărat reconvertit, să fie rebotezat. Să şi reînnoiască legământul cu Dumnezeu, şi Dumnezeu Îşi va reînnoi legământul Său cu el” (Idem, pag. 375). În mod evident, referirea de aici nu este o reînviorare spirituală repetabilă în experienţa credinciosului, ci este o schimbare radicală în viaţă. Rebotezarea inadecvată – Pe baza învăţăturilor Bibliei şi a sfaturilor inspirate date de Ellen G. White, rebotezarea ar trebui să aibă loc numai în situaţii speciale şi să fie relativ rar întâlnită. Practicarea ei repetată sau pe bază emoţională micşorează însemnătatea botezului şi reprezintă o înţelegere greşită a seriozităţii şi importanţei pe care i-o acordă Sfânta Scriptură. Un membru al bisericii a cărui experienţă spirituală s-a răcit are nevoie de un spirit de pocăinţă care îl va conduce spre renaştere şi reformă. Acestea vor fi urmate de participarea la serviciul spălării picioarelor şi apoi la Sfânta Cină, ceea ce înseamnă o nouă curăţire şi părtăşie în Trupul lui Hristos. De aceea, rebotezarea nu este necesară. Aplicat în mod corect, botezul devine calea de intrare în biserică. În mod fundamental, botezul este angajamentul intrării în legământul mântuitor al lui Hristos şi trebuie să fie considerat ca un salut solemn de bun venit în familia lui Dumnezeu. Slujbaşii bisericii şi datoriile lor Alegerea slujbaşilor bisericii sau ai conferinţei/misiunii/câmpului este o problemă importantă. Prosperitatea lucrării depinde în mare măsură de conducerea ei. Trebuie să se manifeste cea mai mare grijă în chemarea bărbaţilor şi femeilor în poziţii de responsabilitate sfântă. La cei care sunt numiţi pentru anumite slujbe ale bisericii, să se caute cu seriozitate următoarele calităţi: Calităţile slujbaşilor Calităţi morale –„Alege din tot poporul oameni destoinici, temători de Dumnezeu, oameni de încredere, vrăjmaşi ai lăcomiei, pune i peste popor drept căpetenii peste o mie, peste o sută, peste cincizeci şi peste zece.” (Ex. 18,21) „De aceea, fraţilor, alegeţi dintre voi şapte bărbaţi vorbiţi de bine, plini de Duhul Sfânt şi înţelepciune, pe care îi vom pune în slujba aceasta.” (Fapte 6,3) „Trebuie să aibă şi o bună mărturie din partea celor din afară pentru ca să nu ajungă de ocară şi să cadă în cursa diavolului.” (1 Tim. 3,7) „Şi ce ai auzit de la mine în faţa multor martori încredinţează la oameni de încredere care să fie în stare să înveţe şi pe alţii.” (2 Tim. 2,2) Calităţi religioase –„Adevărat este şi cuvântul acesta: ’Dacă râvneşte cineva să fie episcop, doreşte un lucru bun’. Dar trebuie ca episcopul [prezbiterul] să fie fără prihană, bărbatul unei singure neveste, cumpătat, înţelept, vrednic de cinste, primitor de oaspeţi, în stare să înveţe pe alţii. Să nu fie nici beţiv, nici bătăuş, nici doritor de câştig mârşav, ci să fie blând, nu gâlcevitor, nu iubitor de bani; să şi chivernisească bine casa şi să şi ţină copiii în supunere cu toată cuviinţa. Căci dacă cineva nu ştie să şi cârmuiască bine casa lui, cum va îngriji de Biserica lui Dumnezeu? Să nu fie întors la Dumnezeu de curând, ca nu cumva să se îngâmfe şi să cadă în osânda diavolului. Diaconii, de asemenea, trebuie să fie cinstiţi, nu cu două feţe, nu băutori de mult vin, nu doritori de câştig mârşav, ci să păstreze taina credinţei într un cuget curat. Trebuie cercetaţi mai întâi, şi numai dacă sunt fără prihană să fie diaconi. Femeile, de asemenea, să fie cinstite, neclevetitoare, cumpătate, credincioase în toate lucrurile. Diaconii să fie bărbaţi ai unei singure neveste şi să şi cârmuiască bine copiii şi casele lor. Pentru că cei ce slujesc bine ca diaconi dobândesc un loc de cinste şi o mare îndrăzneală în credinţa care este în Hristos Isus.” (1 Tim. 3,1 13) „Nimeni să nu ţi dispreţuiască tinereţea; ci fii o pildă pentru credincioşi în vorbire, în purtare, în dragoste, în credinţă şi în curăţie. Până voi veni, ia seama bine la citire, la îndemnare şi la învăţătura pe care o dai altora... Fii cu luare aminte asupra ta însuţi şi asupra învăţăturii pe care o dai altora; stăruie în aceste lucruri, căci dacă vei face aşa, te vei mântui pe tine însuţi şi pe cei ce te ascultă.” (1 Tim. 4,12 16) „Te am lăsat în Creta ca să pui în rânduială ce mai rămâne de rânduit şi să aşezi prezbiteri în fiecare cetate, după cum ţi am poruncit: dacă este cineva fără prihană, bărbat al unei singure neveste, având copii credincioşi, care să nu fie învinuiţi de destrăbălare sau neascultare. Căci episcopul, ca econom al lui Dumnezeu, trebuie să fie fără prihană, nu încăpăţânat, nici mincinos, nici dedat la vin, nici bătăuş, nici lacom de câştig mârşav, ci să fie primitor de oaspeţi, iubitor de bine, cumpătat, drept, sfânt, înfrânat; să se ţină de Cuvântul adevărat, care este potrivit cu învăţătura, pentru ca să fie în stare să sfătuiască în învăţătura sănătoasă şi să înfrunte pe potrivnici. În adevăr, mai ales printre cei tăiaţi împrejur, sunt mulţi nesupuşi, flecari şi amăgitori, cărora trebuie să li se astupe gurile. Ei buimăcesc familii întregi, învăţând pe oameni pentru un câştig urât lucruri pe care nu trebuie să le înveţe.” (Tit 1,5 11) „Tu, însă, vorbeşte lucruri care se potrivesc cu învăţătura sănătoasă. Şi dă te pe tine însuţi pildă de fapte bune, în toate privinţele. Iar în învăţătură, dă dovadă de curăţie, de vrednicie, de vorbire sănătoasă şi fără cusur, ca potrivnicul să rămână de ruşine şi să nu poată să spună nimic rău de noi.” (Tit 2,1.7.8) Biserica trebuie să fie ocrotită şi hrănită –Apostolul Pavel a chemat laolaltă pe „prezbiterii bisericii” (Fapte 20,17). El i a sfătuit: „Luaţi seama dar la voi înşivă şi la toată turma peste care v a pus Duhul Sfânt episcopi ca să păstoriţi Biserica Domnului, pe care a câştigat o cu însuşi sângele Său. Ştiu bine că după plecarea mea se vor vârî între voi lupi răpitori, care nu vor cruţa turma şi se vor scula din mijlocul vostru oameni care vor învăţa lucruri stricăcioase, ca să tragă pe ucenici de partea lor. De aceea, vegheaţi şi aduceţi vă aminte că timp de trei ani, zi şi noapte, n am încetat să sfătuiesc cu lacrimi pe fiecare dintre voi”. (Fapte 20,28 31) „Sfătuiesc pe prezbiterii dintre voi, eu, care sunt un prezbiter ca şi ei, un martor al patimilor lui Hristos şi părtaş al slavei care va fi descoperită: Păstoriţi turma lui Dumnezeu care este sub paza voastră, nu de silă, ci de bunăvoie, după voia lui Dumnezeu; nu pentru un câştig mârşav, ci cu lepădare de sine. Nu ca şi cum aţi stăpâni peste cei ce v au căzut la împărţeală, ci făcându vă pildă turmei.” (1 Petru 5,1 3) Respectul şi stima acordate pastorilor şi slujbaşilor bisericii –„Vă rugăm, fraţilor, să priviţi bine pe cei ce se ostenesc între voi, care vă cârmuiesc în Domnul şi care vă sfătuiesc. Să i preţuiţi foarte mult, în dragoste, din pricina lucrării lor.” (1 Tes. 5,12.13) „Prezbiterii care cârmuiesc bine să fie învredniciţi de îndoită cinste, mai ales cei ce se ostenesc cu propovăduirea şi cu învăţătura pe care o dau altora.” (1 Tim. 5,17) „Aduceţi vă aminte de mai marii voştri care v au vestit Cuvântul lui Dumnezeu; uitaţi vă cu băgare de seamă la sfârşitul felului lor de vieţuire şi urmaţi le credinţa! Ascultaţi de mai marii voştri şi fiţi le supuşi, căci ei priveghează asupra sufletelor voastre ca unii care au să dea socoteală de ele, pentru ca să poată face lucrul acesta cu bucurie, nu suspinând, căci aşa ceva nu v ar fi de niciun folos.” (Evrei 13,7.17) „Credincioşii din Tesalonic erau foarte mult tulburaţi de oamenii care veneau printre ei cu idei şi doctrine fanatice. Unii trăiau ’în neorânduială, nu lucrau nimic, ci se ţineau de nimicuri’. Biserica fusese bine organizată şi slujbaşii fuseseră rânduiţi ca slujitori ai Evangheliei sau diaconi. Însă erau unii, independenţi şi impulsivi, care refuzau să se supună celor care aveau poziţii de răspundere în biserică. Ei pretindeau nu numai dreptul la opinie personală, ci şi acela ca, în mod public, să impună bisericii părerile lor. Având în vedere aceasta, Pavel a atras atenţia tesalonicenilor asupra respectului şi consideraţiei datorate celor care fuseseră aleşi să ocupe poziţii de răspundere în biserică.” (Faptele apostolilor, pag. 216) „Mulţi nu-şi dau seama de sfinţenia relaţiilor din biserică şi nu vor să se supună restricţiilor sau disciplinei. Felul lor de comportare dovedeşte că îşi înalţă propria judecată mai presus de judecata bisericii unite şi ei nu sunt atenţi în a se stăpâni, până când nu încurajează un spirit de opoziţie faţă de vocea bisericii. Cei care deţin poziţii de răspundere în biserică pot avea greşeli asemănătoare cu ale altor oameni şi pot greşi în deciziile lor; dar, cu toate acestea, biserica lui Hristos de pe pământ le a dat o autoritate care nu trebuie să fie subestimată.” (Mărturii, vol. 4, pag. 17) Să nu fie numiţi în grabă într o slujbă –„În multe locuri întâlnim oameni care au fost aleşi în grabă în poziţii de răspundere ca prezbiteri ai bisericii, dar care nu sunt calificaţi pentru o astfel de poziţie. Ei nu au învăţat să se stăpânească pe ei înşişi. Ei nu au o influenţă bună. Biserica are continuu necazuri, ca urmare a caracterului deficitar al conducătorului. Asupra acestor oameni au fost puse mâinile prea repede.” (Mărturii, vol. 4, pag. 406, 407) „Apostolul scrie lui Tit: ’Să pui în rânduială ce mai rămâne de rânduit şi să aşezi prezbiteri în fiecare cetate, după cum ţi am poruncit: dacă este cineva fără prihană, bărbat al unei singure neveste, având copii credincioşi, care să nu fie învinuiţi de destrăbălare sau neascultare. Căci episcopul [prezbiterul], ca econom al lui Dumnezeu, trebuie să fie fără prihană’. Ar fi bine ca toţi pastorii noştri să ia aminte la aceste cuvinte şi să nu pună în mod pripit oameni în slujbă, fără o chibzuire suficientă şi multă rugăciune, pentru ca Dumnezeu să desemneze prin Spiritul Său cel Sfânt pe cel pe care El îl va accepta. Apostolul inspirat spune: ’Să nu pui mâinile în grabă pe nimeni’. În unele dintre bisericile noastre, lucrarea de organizare şi de hirotonire a fost prematură; regula biblică a fost desconsiderată şi, în consecinţă, s-au adus asupra bisericii necazuri grave. Nu trebuie să ne grăbim în alegerea conducătorilor în vederea hirotonirii, dacă aceştia nu sunt deloc potriviţi pentru o lucrare de răspundere.” (Idem, vol. 5, pag. 617) Cei ce se împotrivesc unităţii nu sunt potriviţi să fie puşi în slujbe –„Mai nou, s au ridicat în mijlocul nostru persoane care mărturisesc că sunt slujitori ai lui Hristos, dar a căror lucrare se împotriveşte unităţii pe care Domnul nostru a rânduit o în biserică. Ei au planuri şi metode originale de lucru. Ei doresc să introducă în biserică schimbări după propriile idei de progres şi îşi imaginează că vor ajunge astfel la rezultate mari. Aceşti oameni trebuie mai degrabă să fie învăţăcei, decât învăţători în şcoala lui Hristos. Ei sunt permanent neliniştiţi, aspirând să realizeze o lucrare mare, să facă ceva care să le aducă cinste. Însă nevoia lor este aceea de a învăţa cele mai folositoare dintre toate lecţiile: umilinţa şi credinţa în Isus... Învăţătorii adevărului, misionarii, slujbaşii bisericii pot face o lucrare bună pentru Domnul, dacă sunt dispuşi să şi cureţe sufletele prin ascultare de adevăr... Ca membri ai trupului lui Hristos, toţi credincioşii sunt însufleţiţi de acelaşi spirit şi de aceeaşi speranţă. Divizările din biserică dezonorează religia lui Hristos înaintea lumii şi dau ocazie vrăjmaşilor adevărului să şi îndreptăţească purtarea. Instrucţiunile lui Pavel nu au fost scrise doar pentru cei din vremea lui. Dumnezeu a plănuit ca ele să fie transmise până la noi.” (Idem, pag. 238, 239) Primejdia alegerii celor care refuză să coopereze cu ceilalţi –„Dumnezeu a pus în biserică oameni cu talente diferite, ca ajutoare alese de El, pentru ca prin înţelepciunea coroborată a multora, lucrarea Duhului Sfânt să poată fi împlinită. Oamenii care acţionează potrivit propriilor trăsături puternice de caracter, refuzând să tragă la un jug cu cei care au o experienţă mai îndelungată în lucrarea lui Dumnezeu, vor ajunge să fie orbiţi de încrederea în ei înşişi, incapabili să facă distincţie între ceea ce este adevăr şi minciună. Creează nesiguranţă ca astfel de oameni să fie aleşi conducători în biserică, căci ei vor urma propria lor judecată şi propriile planuri, indiferent de judecata fraţilor lor. Este uşor pentru vrăjmaş să lucreze prin aceia care, deşi ei înşişi au nevoie de sfat la fiecare pas, îşi asumă în propria putere rolul de păzitori de suflete, fără să fi învăţat umilinţa lui Hristos.” (Faptele apostolilor, pag. 230) Calitatea de membru este necesară pentru adunările elective Membrii Bisericii Adventiste de Ziua a Şaptea care sunt în rânduială (regular standing) sunt eligibili pentru o poziţie de conducere în biserica locală în care ei sunt membri (vezi pag. 154, 156). Excepţie se poate face în următoarele cazuri: 1. Studenţi care sunt membri în rânduială (regular standing), dar care, din cauza studiilor, locuiesc departe de domiciliul stabil şi frecventează cu regularitate o biserică din apropierea rezidenţei lor temporare. 2. Un angajat al conferinţei/misiunii/câmpului desemnat de conferinţă/misiune/câmp pentru a fi pastor/ conducător pentru două sau mai multe biserici. 3. Un prezbiter local care, atunci când este necesar şi prin recomandarea comitetului conferinţei/ misiunii/câmpului poate fi ales să slujească în mai multe biserici. Alte excepţii trebuie luate în discuţie de comitetul conferinţei/misiunii/câmpului. Durata mandatului Durata mandatului pentru slujbaşii bisericii şi organizaţiile auxiliare trebuie să fie de un an, în afară de cazul în care biserica locală, într o adunare administrativă, hotărăşte să aibă alegeri la fiecare doi ani, pentru a uşura continuitatea şi dezvoltarea darurilor spirituale şi pentru a evita dificultăţile legate de alegerile anuale. Deşi nu este recomandabil ca o persoană să slujească pe timp nelimitat într o anumită slujbă, slujbaşii pot fi realeşi. Prezbiterul bisericii O slujbă foarte importantă – În lucrarea de organizare a bisericii, dacă pentru aceasta nu a fost desemnat un pastor de către conferinţă/misiune/câmp, slujba de prezbiter este cea mai înaltă şi cea mai importantă. În paragrafele anterioare, au fost prezentate calităţile morale şi religioase ale prezbiterilor, cât şi ale celorlalţi slujbaşi ai bisericii. Un conducător religios al bisericii – Prezbiterul local trebuie să fie recunoscut ca un puternic conducător religios şi spiritual în biserică, având o bună reputaţie în faţa „celor din afară”. În absenţa pastorului, prezbiterul este conducătorul religios al bisericii şi trebuie să caute continuu, prin învăţătură şi exemplu, să conducă biserica într o experienţă creştină deplină. Capabil să prezinte Cuvântul – Prezbiterul trebuie să fie capabil să conducă serviciile de închinare din biserică. Nu este întotdeauna posibil pentru conferinţă/misiune/câmp să asigure prezenţa unui pastor în fiecare biserică; de aceea, prezbiterul trebuie să fie pregătit să prezinte Cuvântul şi doctrina. Cu toate acestea, prezbiterul să nu fie ales, în primul rând, pentru poziţia lui socială sau pentru capacitatea lui de a vorbi, ci mai degrabă datorită vieţii sale consacrate şi capacităţii de conducător. Aceasta trebuie luată în seamă de către comitetul de numiri, când pregăteşte raportul cu ocazia alegerilor din biserică. Durata mandatului – Asemenea tuturor celorlalţi slujbaşi ai bisericii, prezbiterul va fi ales pe termen de un an sau doi ani, după cum hotărăşte biserica locală (vezi pag. 49). Nu este recomandabil ca o persoană să slujească pe timp nelimitat, însă prezbiterul poate fi reales. Cu toate acestea, biserica nu are nicio obligaţie să l realeagă, ci îl poate schimba ori de câte ori este recomandabil. În momentul în care este ales un nou prezbiter, fostul prezbiter îşi încetează activitatea, dar poate fi ales în oricare altă slujbă din biserică. Hirotonirea prezbiterului local – Alegerea în slujba de prezbiter nu este suficientă pentru ca cineva să fie prezbiter. Pentru a avea autoritatea de a sluji în funcţia de prezbiter, este necesar ca el să fie hirotonit. În intervalul dintre alegere şi hirotonire, prezbiterul ales poate sluji numai în calitate de conducător al bisericii, dar nu poate administra ceremoniile bisericii. Serviciul de hirotonire poate fi săvârşit doar de către un pastor hirotonit, acreditat de conferinţa locală/ misiune/câmp. Ca un act de politeţe, poate fi invitat şi un alt pastor hirotonit, aflat în vizită, să ajute la ceremonie. Totuşi, hirotonirea poate fi îndeplinită de pastorul hirotonit vizitator sau de pastorul pensionar hirotonit, doar pe baza unei cereri a slujbaşilor conferinţei locale/misiunii/câmpului. Ceremonialul sfânt al hirotonirii trebuie să fie săvârşit cu simplitate, în prezenţa bisericii, şi poate include o scurtă prezentare a slujbei de prezbiter, a calităţilor cerute şi a datoriilor principale pe care prezbiterul este autorizat să le îndeplinească în biserică. După predică, pastorul, ajutat de alţi pastori hirotoniţi şi/sau de prezbiterii locali hirotoniţi, care participă la serviciu, va hirotoni pe prezbiter prin rugăciune şi prin punerea mâinilor. Odată ce a fost hirotonit ca prezbiter al bisericii, nu mai este necesară o altă hirotonire la o realegere ca prezbiter sau la alegerea ca prezbiter în altă biserică, cu condiţia să-şi fi păstrat în biserică statutul de a fi în rânduială (regular standing). Cel care a fost hirotonit ca prezbiter este calificat să servească ulterior ca diacon. Instruirea şi pregătirea prezbiterilor – Asociaţia pastorală, în colaborare cu departamentele bisericii, promovează instruirea şi pregătirea prezbiterilor bisericii locale. Totuşi, pastorul are prima responsabilitate în instruirea prezbiterului local. Lucrarea prezbiterului este numai pentru biserica locală – Autoritatea şi lucrarea unui prezbiter hirotonit sunt restrânse la biserica în care a fost ales. Nu este permis ca un comitet al conferinţei/ misiunii/câmpului să voteze cu privire la un prezbiter al unei biserici locale, ca să i se acorde statutul care este oferit unui pastor hirotonit de a servi ca prezbiter în alte biserici. Dacă există necesitatea unui astfel de serviciu, comitetul conferinţei/misiunii/câmpului poate recomanda bisericii sau bisericilor care cer serviciul unui prezbiter al unei alte biserici să l aleagă şi să l invite să slujească şi la ei. Astfel, prin alegere, o persoană poate sluji, când este necesar, în mai multe biserici, în acelaşi timp. Când se face o astfel de lucrare, aceasta trebuie îndeplinită numai cu sfatul comitetului conferinţei/ misiunii/câmpului. Totuşi, această autoritate aparţine bisericii, şi nu comitetului conferinţei/misiunii/ câmpului. Singura cale prin care o persoană poate fi calificată să slujească Biserica pretutindeni este prin hirotonirea ca pastor al Evangheliei. Promovarea tuturor ramurilor bisericii –Prezbiterul se află sub conducerea pastorului şi, în cazul absenţei pastorului, prezbiterul local este conducătorul spiritual al bisericii şi este responsabil să promoveze toate departamentele şi toate activităţile lucrării. Prezbiterul trebuie să menţină relaţii de ajutor reciproc cu toţi ceilalţi slujbaşii ai bisericii. Relaţia cu pastorul hirotonit – În cazul în care comitetul conferinţei/misiunii/câmpului desemnează un pastor hirotonit să lucreze într o biserică, el devine slujbaşul principal al acesteia, iar prezbiterul hirotonit devine ajutorul său. Lucrarea lor este strâns legată, ei trebuie să conlucreze armonios. Pastorul nu trebuie să îşi asume toate responsabilităţile, ci să le împartă cu prezbiterul (prezbiterii) local şi cu ceilalţi slujbaşi. Pastorul care serveşte biserica în mod regulat acţionează ca preşedinte al comitetului. Totuşi, există situaţii în care se recomandă ca prezbiterul să acţioneze în această calitate. Lucrarea pastorală a bisericii va fi îndeplinită de amândoi. Prezbiterul/prezbiterii, în consfătuire cu pastorul, să ajute la îndeplinirea responsabilităţilor pastorale, ceea ce include: vizitarea membrilor bisericii, slujirea celor bolnavi, pregătirea sau conducerea serviciilor de ungere a bolnavilor şi de binecuvântare a copiilor şi încurajarea celor descurajaţi. Nu se poate accentua niciodată destul de mult lucrarea unui prezbiter, care, ca subpăstor, trebuie să manifeste un interes constant pentru turmă. Dacă pastorul numit este pastor asistent, biserica/bisericile pe care el o/le serveşte trebuie să l aleagă prezbiter. Pentru că pastorul este numit în biserica locală de către conferinţă/misiune/câmp, el o slujeşte în calitate de lucrător al conferinţei/misiunii/câmpului şi este răspunzător în faţa comitetului conferinţei/ misiunii/câmpului. Totuşi, el menţine o relaţie amabilă şi de colaborare cu biserica, lucrând în armonie cu toate planurile şi programele ei. Prezbiterul, fiind ales de biserica locală, este răspunzător în mod normal în faţa bisericii şi a comitetului ei. Conducerea serviciilor bisericii –Sub călăuzirea pastorului sau în absenţa lui, prezbiterul răspunde de serviciile bisericii şi trebuie fie să le conducă personal, fie să aranjeze ca altcineva să facă aceasta. Serviciile Cinei Domnului vor fi întotdeauna conduse de pastorul sau de prezbiterul hirotonit. Numai pastorii sau prezbiterii hirotoniţi sunt calificaţi pentru această lucrare. Pastorul slujeşte, de obicei, ca preşedinte al adunării administrative, şi, în absenţa lui, prezbiterul trebuie să îndeplinească funcţia de preşedinte. Serviciul botezului –În absenţa unui pastor hirotonit, prezbiterul va cere preşedintelui conferinţei/ misiunii/câmpului să facă aranjamentele în vederea oficierii ceremoniei botezului pentru cei care solicită să se unească cu Biserica (vezi pag. 34-39). Un prezbiter al bisericii locale nu trebuie să oficieze serviciul botezului fără ca, mai întâi, să obţină permisiunea din partea preşedintelui conferinţei/misiunii/câmpului. Ceremonia căsătoriei – În cadrul ceremoniei căsătoriei, legământul dintre cei doi şi declaraţia de căsătorie sunt oficiate numai de un pastor hirotonit, cu excepţia acelor zone, cu privire la care comitetul diviziunii a luat o hotărâre să aprobe ca această ceremonie să fie săvârşită de pastori asistenţi, aleşi şi hirotoniţi ca prezbiteri în bisericile districtului lor. În cazul acesta, predica, rugăciunea sau rostirea binecuvântării pot fi oficiate de un pastor hirotonit, un pastor asistent sau un angajat al bisericii, având o altă funcţie decât cea pastorală (în engl., commissioned minister, ceea ce face referire la cei angajaţi, cum ar fi profesorii care nu urmează să fie hirotoniţi ca pastori – nota red.), sau un prezbiter local. Conlucrarea cu conferinţa/misiunea/câmpul – Pastorul, prezbiterul/prezbiterii şi toţi slujbaşii bisericii locale trebuie să conlucreze cu slujbaşii şi directorii de departamente ai conferinţei/misiunii/ câmpului în vederea îndeplinirii planurilor locale, ale uniunii, ale diviziunii şi ale Conferinţei Generale. Ei trebuie să informeze biserica despre toate colectele obişnuite sau speciale şi să promoveze toate programele şi activităţile bisericii. Prezbiterul trebuie să lucreze foarte strâns cu casierul bisericii locale şi să aibă în atenţie ca toate fondurile conferinţei/misiunii/câmpului să fie expediate prompt trezorierului conferinţei/misiunii/ câmpului, la timpul stabilit de conferinţă/misiune/câmp. Prezbiterul trebuie să acorde o atenţie deosebită pentru ca raportul secretarului bisericii să fie trimis la timp secretarului conferinţei/misiunii/ câmpului, la sfârşitul fiecărui trimestru. Prezbiterul trebuie să considere ca fiind importantă orice corespondenţă primită de la conferinţă/ misiune/câmp. Scrisorile care conţin anunţuri către biserică trebuie prezentate la timpul potrivit. În absenţa pastorului şi în înţelegere cu el, primul prezbiter trebuie să urmărească alegerea delegaţilor la sesiunile conferinţei/misiunii/câmpului şi transmiterea numelor acestora la conferinţă/ misiune/câmp de către secretar. Prezbiterul trebuie să sfătuiască şi să ajute pe toţi slujbaşii bisericii să şi îndeplinească în mod conştiincios responsabilităţile în ceea ce priveşte conlucrarea cu conferinţa/misiunea/câmpul şi să realizeze planurile şi programele bisericii, veghind ca rapoartele să fie întocmite în mod corect şi predate la timp. Susţinerea lucrării mondiale –O altă trăsătură importantă a lucrării prezbiterului este de a susţine lucrarea misionară mondială. Aceasta să se facă printr-un studiu atent al lucrării mondiale şi nevoile ei să fie prezentate bisericii. Prezbiterul să încurajeze pe membri să ia parte personal atât la susţinerea, cât şi la activitatea practică, în împlinirea misiunii. Printr o atitudine amabilă şi plină de tact, prezbiterul va contribui mult la încurajarea generozităţii din partea membrilor bisericii, atât la serviciile obişnuite, cât şi la Şcoala de Sabat. Încurajarea oferirii zecimii – Ca unul care îşi dă zecimea cu credincioşie, prezbiterul poate face mult pentru a încuraja pe membrii bisericii să ofere zecimea cu credincioşie (vezi pag. 164-165, 228). Orice persoană care nu poate fi un exemplu în această problemă importantă nu trebuie să fie aleasă în poziţia de prezbiter sau în oricare altă funcţie în biserică. Oferirea zecimii poate fi încurajată prin prezentarea publică a privilegiului şi a responsabilităţii ce decurg din Scriptură în ceea ce priveşte isprăvnicia şi prin lucrarea personală cu membrii. O astfel de lucrare trebuie adusă la îndeplinire cu mult tact şi într-o manieră folositoare. Prezbiterul trebuie să considere ca absolut confidenţiale toate problemele financiare care îi privesc pe membrii bisericii şi să nu furnizeze astfel de informaţii persoanelor neautorizate. Distribuirea responsabilităţilor –În distribuirea îndatoririlor ce revin slujbaşilor, să nu se pună o sarcină prea mare asupra lucrătorilor binevoitori, în timp ce alţii, poate mai puţin talentaţi, sunt trecuţi cu vederea. Trebuie să fie descurajată alegerea unei persoane în mai multe funcţii, afară de cazul când acest lucru este necesar. În special prezbiterul trebuie să fie eliberat de alte poveri pentru a putea îndeplini în mod eficient numeroasele îndatoriri ale slujbei lui sfinte. În unele cazuri, ar putea fi recomandabil să i se ceară prezbiterului să conducă lucrarea misionară din biserică, dar lucrul acesta trebuie evitat dacă sunt şi alte persoane înzestrate în acest domeniu. Primul prezbiter –În bisericile cu un număr mare de membri, este recomandabil să se aleagă mai mult decât un singur prezbiter. Sarcinile slujbei pot fi prea grele pentru o singură persoană, aşadar trebuie împărţite la mai multe persoane, după cum cere lucrarea. În cazul acesta, unul dintre ei va fi desemnat prim-prezbiter. Lucrarea trebuie să fie împărţită între ei, în armonie cu experienţa şi capacităţile lor. Prezbiterul nu este delegat din oficiu – Pentru a servi ca delegat la sesiunea conferinţei/misiunii/ câmpului, prezbiterul trebuie să fie ales de către biserică. Un prezbiter nu este delegat din oficiu. Limitarea autorităţii –Prezbiterul nu are autoritatea de a primi sau exclude membri ai bisericii. Acest lucru se face numai cu votul bisericii. Prezbiterul, împreună cu comitetul bisericii, poate doar să recomande bisericii să voteze ca o persoană să fie primită sau exclusă. (vezi pag. 40, 44-45) Conducătorii bisericii Uneori, în bisericile proaspăt organizate, alteori şi în altele mai vechi, nu se află nimeni care să aibă experienţa şi calificarea necesare pentru a servi ca prezbiter. În astfel de împrejurări, biserica trebuie să aleagă o persoană care va fi numită conducător. În absenţa pastorului sau a unui slujitor desemnat de conferinţă/misiune/câmp, conducătorul poartă răspunderea serviciilor bisericii, inclusiv a adunărilor administrative. Conducătorul trebuie fie să conducă aceste activităţi, fie să aranjeze ca altcineva să facă lucrul acesta. Conducătorul bisericii nu poate oficia niciunul dintre serviciile ceremoniale ale acesteia, nu poate oficia botezul, Cina Domnului, ceremonia căsătoriei şi nu poate prezida adunările administrative atunci când membrii sunt puşi sub disciplină. Pentru astfel de adunări, trebuie să se ceară preşedintelui conferinţei/misiunii/câmpului să trimită un pastor hirotonit pentru a le prezida. Diaconul Slujba de diacon este descrisă în Noul Testament (1 Tim. 3,8 13), unde este folosit termenul grecesc „diaconos”, de unde derivă cuvântul din limba română „diacon”. Cuvântul grecesc este interpretat în diferite feluri ca însemnând servitor, slujitor, scriitor, însoţitor, iar în cercurile creştine a căpătat sensul specializat, la care ne referim acum – „diacon”. Sfintele Scripturi recunosc în mod clar slujba aceasta în biserica Noului Testament: „Pentru că cei ce slujesc bine ca diaconi dobândesc un loc de cinste şi o mare îndrăzneală în credinţa care este în Hristos Isus” (1 Tim. 3,13). Pe temeiul acestei autorităţi, biserica alege pe unii dintre membrii ei să slujească mai ales în mod practic, îngrijindu-se de diferitele aspecte ale lucrărilor bisericii, cât şi de proprietatea bisericii. Diaconul este ales ca slujbaş, servind pentru o perioadă de unul sau doi ani, după cum hotărăşte biserica locală. Importanţa slujbei – În raportul cu privire la alegerea bărbaţilor care au ajuns să fie cunoscuţi sub denumirea de cei şapte diaconi ai bisericii apostolice, aşa cum este redat în Fapte 6,1 8, ni se spune că au fost aleşi şi hirotoniţi pentru a se ocupa de „treburile bisericii”. Dar chemarea la slujba de diacon a inclus îndatoriri mai multe decât grija pentru comunitatea creştină, care se dezvolta repede. Diaconii erau angajaţi într o ramură importantă a lucrării Domnului, care cerea o calificare doar cu puţin mai prejos decât aceea a unui prezbiter (vezi 1 Tim. 3,8 13). „Faptul că aceşti fraţi au fost rânduiţi pentru lucrarea specială de a se îngriji de nevoile săracilor nu i excludea de la propovăduirea credinţei. Dimpotrivă, ei erau întru totul calificaţi să instruiască pe alţii în adevăr şi ei s au angajat în lucrare cu multă seriozitate şi succes” (Faptele apostolilor, pag. 75). Ştefan, primul martir creştin, şi apoi Filip, numit ulterior „evanghelistul”, au fost printre primii şapte diaconi aleşi în biserica creştină. (Fapte 6,5.6; 8,5 26; 21,8) Acest plan inspirat a avut ca rezultat un mare progres în zidirea bisericii primare. „Alegerea celor şapte [diaconi] pentru a supraveghea diferite ramuri ale lucrării s a dovedit o mare binecuvântare pentru biserică. Aceşti slujbaşi au acordat o atenţie deosebită nevoilor individuale, cât şi intereselor financiare generale ale bisericii şi, prin modul de administrare prudent şi prin exemplul lor evlavios, ei au fost un ajutor important pentru ceilalţi slujbaşi în unirea diferitelor interese ale bisericii într un tot unitar.” (Faptele apostolilor, pag. 89) Desemnarea diaconilor prin vot în biserica de astăzi aduce binecuvântări similare în administrarea bisericii, eliberând pe pastori, prezbiteri şi pe alţi slujbaşi de datoriile care pot fi îndeplinite de diaconi. „Timpul şi puterea celor pe care, în providenţa Sa, Dumnezeu i a ales în poziţii de conducere şi răspundere în biserică, ar trebui să fie investite în probleme mai importante, care cer o înţelepciune deosebită şi o inimă generoasă. Nu este planul lui Dumnezeu ca astfel de oameni să fie chemaţi să rezolve probleme minore, pe care alţii sunt capabili să le rezolve.” (Idem, pag. 78) Comitetul diaconilor –Acolo unde biserica are un număr suficient de diaconi care să justifice formarea unui comitet, este bine ca el să se organizeze, având pe primul diacon ca preşedinte, iar pe un alt diacon, ca secretar. Un astfel de comitet asigură distribuirea responsabilităţilor şi coordonează contribuţia diaconilor la bunul mers al bisericii. De asemenea, oferă un cadru de formare, unde bărbaţi tineri aleşi reglementar ca diaconi pot fi instruiţi în vederea îndeplinirii datoriilor lor. Primul diacon este membru al comitetului bisericii. Diaconii trebuie să fie hirotoniţi – Un diacon nou ales nu va începe să şi exercite slujba până când nu a fost făcut serviciul de întărire prin binecuvântare de către un pastor hirotonit, acreditat de conferinţă/misiune/câmp. Ceremonia sfântă a hirotonirii ar trebui să fie săvârşită de un pastor hirotonit, în prezenţa bisericii. Ea poate cuprinde o scurtă descriere a slujbei de diacon, calităţile care se cer de la un astfel de slujbaş al bisericii şi principalele îndatoriri pe care va fi autorizat să le îndeplinească în biserică. După un scurt îndemn la credincioşie în serviciu, pastorul, ajutat de un prezbiter, acolo unde este cazul, va hirotoni pe diacon prin rugăciune şi prin punerea mâinilor (vezi pag. 215). Dacă a mai fost hirotonit ca diacon şi şi a menţinut calitatea de membru, nu este necesar să fie hirotonit din nou, chiar dacă s a transferat într o altă biserică. La expirarea mandatului, poate continua să servească în calitate de diacon, numai dacă este reales. Dacă cineva care a fost hirotonit ca prezbiter este ales diacon, nu mai este necesar să fie hirotonit şi ca diacon, hirotonirea lui ca prezbiter cuprinzând şi această slujbă. Diaconii nu sunt autorizaţi să oficieze – Diaconul nu este autorizat să oficieze niciuna dintre ceremoniile bisericii şi nici pe cea a căsătoriei. El nu poate prezida nicio adunare administrativă şi nu poate să supună la vot primirea sau transferul de membri. Acolo unde biserica nu are pe nimeni autorizat să îndeplinească asemenea îndatoriri, biserica să contacteze pentru ajutor conferinţa/ misiunea/câmpul. Datoriile diaconilor –Lucrarea diaconilor implică o arie largă de servicii practice pentru biserică, şi anume: 1. Asistarea serviciilor divine şi a întâlnirilor –De obicei, la serviciile divine, diaconii sunt răspunzători să spună un bun venit membrilor şi vizitatorilor când intră în biserică, ajutându i, dacă este nevoie, să şi găsească locuri în sală. De asemenea, ei să fie gata să colaboreze cu pastorul şi cu prezbiterul pentru buna desfăşurare a întâlnirilor ce au loc în biserică. 2. Vizitarea membrilor – O sarcină importantă ce revine diaconilor este vizitarea membrilor acasă. În multe biserici, această acţiune este organizată prin împărţirea membrilor pe cartiere, desemnându se câte un diacon pentru fiecare zonă, aşteptându-se ca el să viziteze fiecare familie, cel puţin o dată pe trimestru. 3. Pregătirea pentru serviciile divine de botez –Diaconii trebuie să şi îndeplinească partea în pregătirile necesare pentru acest serviciu; nu trebuie să existe nici confuzie, nici întârziere. 4. Să ajute la ceremonia Sfintei Cine – La oficierea ceremoniei spălării picioarelor, diaconii sau diaconesele pun la dispoziţie tot ceea ce este necesar pentru un serviciu ca acesta: prosoape, ligheane, apă (la o temperatură confortabilă, aşa cum o cere ocazia), găleţi etc. Ei vor avea grijă ca vasele şi prosoapele folosite să fie spălate şi puse la locul lor. La sfârşitul Cinei Domnului, trebuie să se manifeste o deosebită grijă cu pâinea şi vinul care au rămas după ce s au împărtăşit toţi din ele. Vinul binecuvântat care a rămas să fie vărsat într-un loc cuvenit, iar pâinea binecuvântată să fie îngropată, arsă sau depozitată într-o manieră cuvenită, dar în niciun caz să nu fie folosită în mod obişnuit. 5. Grija pentru bolnavi şi săraci –O altă responsabilitate importantă a diaconilor este grija pentru bolnavi, ajutorarea celor săraci şi nenorociţi. Pentru această lucrare, se vor folosi bani din fondurile bisericii destinate nevoiaşilor. Casierul, la recomandarea comitetului bisericii, va da diaconilor şi diaconeselor tot ceea ce este necesar pentru aceste cazuri. Această lucrare cade în special în sarcina diaconilor şi a diaconeselor, dar biserica trebuie să fie pe deplin informată despre aceste nevoi, pentru a-i înscrie pe cei nevoiaşi pe lista de ajutor. 6. Grija şi păstrarea bunurilor bisericii – În anumite biserici, unde responsabilitatea pentru grija şi păstrarea proprietăţilor bisericii nu este dată în grija unui comitet de construcţie, diaconii poartă această responsabilitate. Diaconeasa Diaconesele au fost incluse în categoria slujbaşilor bisericii creştine primare: „Vă dau în grijă pe Fivi, sora noastră, care este diaconiţă a bisericii din Chencrea; s o primiţi în Domnul, într un chip vrednic de sfinţi, şi s o ajutaţi în orice ar avea trebuinţă de voi; căci şi ea s a arătat de ajutor multora şi îndeosebi mie”. (Rom. 16,1.2) Diaconeasa este aleasă în slujbă pe termen de un an sau doi, conform hotărârii bisericii locale (vezi pag. 55). Nu este obligatoriu ca soţia unui diacon ales să devină diaconeasă şi nici nu este neapărat necesar să se aleagă ca diaconeasă soţia unui diacon, numai pentru că soţul ei deţine această slujbă. Diaconeasa va fi aleasă din punct de vedere al consacrării şi pe baza altor calităţi, care o fac capabilă să îndeplinească îndatoririle acestei slujbe. Biserica poate organiza un serviciu adecvat de consacrare în slujbă a diaconesei de către un pastor acreditat de conferinţă/misiune/câmp. Datoriile diaconeselor –Diaconesele servesc biserica printr o varietate de activităţi importante care includ: 1.Asistarea botezurilor– Diaconesele ajută la serviciile divine de botez, îngrijindu se de candidate atât înainte, cât şi după ceremonie. De asemenea, ele dau sfat şi ajutor necesare în ceea ce priveşte îmbrăcămintea potrivită pentru botez. Se vor procura costume făcute dintr un material adecvat. Diaconesele se vor îngriji ca îmbrăcămintea pentru botez să fie spălată şi pusă de-o parte cu grijă pentru a fi folosită şi în alte ocazii. 2. Pregătirile pentru serviciul Cinei Domnului – Diaconesele ajută la ceremonia spălării picioarelor şi dau un ajutor special vizitatoarelor sau celor care s au ataşat bisericii de curând. Este datoria diaconeselor să aranjeze tot ceea ce este necesar pentru acest serviciu – cum ar fi faţa de masă, prosoapele etc. folosite în aceste ceremonii, spălarea şi păstrarea acestora cu grijă. Diaconesele fac pregătirile necesare pentru aranjarea mesei pentru Sfânta Cină, ceea ce include: pregătirea pâinii şi a vinului, turnarea vinului, aşezarea platourilor cu pâine nedospită şi acoperirea mesei cu o faţă de masă, special rezervată pentru acest scop. Toate aceste lucrări trebuie terminate înainte de începerea serviciului divin. 3.Grija pentru bolnavi şi săraci– Diaconesele trebuie să şi împlinească partea în lucrarea de îngrijire a bolnavilor, a nevoiaşilor şi a celor nenorociţi, colaborând cu diaconii în această lucrare. Comitetul diaconeselor –Acolo unde au fost alese mai multe diaconese, să se formeze un comitet al diaconeselor, în care prima diaconeasă să funcţioneze ca preşedinte, iar o alta, ca secretar. Acest comitet este autorizat să stabilească datoriile individuale ale diaconeselor şi să conlucreze îndeaproape cu comitetul diaconilor, în special la vizitarea membrilor, întâmpinarea acestora şi a vizitatorilor cu un bun venit. Secretarul bisericii locale O slujbă importantă –Secretarul bisericii deţine una dintre cele mai importante slujbe de care depinde funcţionarea eficientă a bisericii. Ca şi ceilalţi slujbaşi ai bisericii, secretarul este ales pe un an sau doi ani, după cum a hotărât biserica locală, (vezi pag. 55) dar, datorită atribuţiilor importante ale acestei slujbe, este înţelept să fie ales cineva care mai poate fi reales, pentru a asigura astfel continuitatea în păstrarea rapoartelor şi trimiterea lor. În bisericile mari, dacă este necesar, pot fi aleşi secretari asistenţi. Secretarul slujeşte ca secretar al tuturor adunărilor administrative ale bisericii şi trebuie să păstreze un raport exact al tuturor acestor întâlniri. Dacă, dintr un motiv oarecare, secretarul va absenta de la vreo întâlnire, să se ia măsuri ca asistentul său să fie prezent pentru a întocmi procesul-verbal. Niciun nume adăugat sau şters din registru fără votul bisericii – Pentru fiecare adăugare sau ştergere a unui nume din registru trebuie să se ia votul bisericii, cu excepţia membrilor decedaţi. Niciun nume nu trebuie să fie adăugat sau şters doar pe baza hotărârii comitetului. Secretarul nu are autoritatea să adauge sau să şteargă nume din registru fără votul bisericii. Când un membru a decedat, secretarul trebuie să înscrie, cât de curând posibil, în registrul de membri, data morţii în dreptul numelui acestuia. Transferul membrilor – Secretarul poartă corespondenţa cu membrii şi cu alte biserici în vederea transferării membrilor. Corespondenţa cu membrii – Secretarul trebuie să menţină legătura prin corespondenţă cu membrii absenţi. Scrisori de acreditare pentru delegaţii la sesiunea conferinţei/misiunii/câmpului – Pe baza autorizării comitetului bisericii, secretarul emite delegaţii pentru toţi cei aleşi să reprezinte biserica la sesiunea conferinţei locale/misiunii/câmpului şi le trimite imediat secretarului conferinţei/misiunii/ câmpului. Toate formularele pentru registre, rapoarte, delegaţii, scrisori de recomandare etc. se obţin de la conferinţă/misiune/câmp. Rapoartele trebuie trimise la timp – Este de datoria secretarului bisericii să trimită la timp rapoartele cerute. Unele dintre acestea sunt anuale, iar altele trimestriale. Este esenţial ca să fie trimise secretarului conferinţei/misiunii/câmpului în timpul specificat, întrucât aceste rapoarte sunt importante pentru acurateţea rapoartelor pregătite de alte organizaţii ale bisericii mondiale. Informaţiile necesare pentru aceste rapoarte vor fi obţinute de la casier, de la secretarul lucrării personale, de la primul diacon, de la secretarul Şcolii de Sabat, de la responsabilul de tineret, de la profesorul şcolii bisericii locale şi din propriile rapoarte. (vezi nota 7 de la pag. 73) Registrele bisericii –Secretarul bisericii este păstrătorul registrelor bisericii. Toate acestea trebuie păstrate cu grijă. Toate documentele şi rapoartele diferiţilor slujbaşi sunt proprietatea bisericii. La expirarea mandatului, ele trebuie predate noului secretar ales, sau puse la dispoziţia bisericii, ori de câte ori pastorul sau prezbiterul le cere. Casierul bisericii O lucrare sfântă – Casierul este chemat la o lucrare importantă şi este ales, ca şi ceilalţi slujbaşi, pe o perioadă de un an sau doi, după cum a hotărât biserica locală. În bisericile mari, dacă e nevoie, este recomandabil să se aleagă casieri asistenţi. Casierul poate încuraja în mare măsură credincioşia în oferirea zecimii şi poate să mărească spiritul de dărnicie din partea membrilor bisericii. Un sfat potrivit, dat în spiritul Învăţătorului divin, va ajuta pe fraţi şi pe surori să înapoieze cu credincioşie lui Dumnezeu zecimile şi darurile, chiar şi în timp de criză financiară. Casierul, păstrătorul tuturor fondurilor bisericii – Casierul bisericii este păstrătorul tuturor fondurilor acesteia. Aceste fonduri cuprind: (1) fondurile pentru conferinţă/misiune/câmp, (2) fondurile bisericii locale şi (3) fonduri care aparţin organizaţiilor auxiliare ale bisericii locale. Toate aceste fonduri (ale conferinţei/misiunii/câmpului, ale bisericii locale şi ale organizaţiilor auxiliare) sunt depuse de către casier la o bancă sau la o instituţie financiară, în contul bisericii, în afara cazului în care conferinţa/misiunea/câmpul autorizează un alt sistem. Acesta este un cont separat, care nu trebuie amestecat cu alte depuneri personale. Surplusul de fonduri ale bisericii poate fi depus cu autorizaţia comitetului bisericii în conturi de economii. Când se mânuiesc sume mari pentru construcţii sau pentru proiecte speciale, comitetul bisericii poate autoriza conturi separate la bancă. Totuşi, astfel de conturi să fie operate de către casier. Fondurile conferinţei/misiunii/câmpului – Fondurile conferinţei/misiunii/câmpului, cum ar fi: zecimea, fondurile obişnuite pentru misiunea externă şi toate fondurile pentru proiectele speciale ale conferinţei/misiunii/câmpului şi ale instituţiilor acesteia, sunt fonduri încredinţate spre administrare. La sfârşitul fiecărei luni sau mai des, dacă este cerut de conferinţă/misiune/câmp, casierul bisericii trebuie să trimită trezorierului conferinţei/misiunii/câmpului toate fondurile conferinţei/misiunii/câmpului primite în decursul acelei perioade. Biserica nu poate împrumuta, folosi sau reţine aceste fonduri ale conferinţei/misiunii/câmpului pentru niciun motiv. Fondurile Şcolii de Sabat – Toate darurile Şcolii de Sabat pentru misiune trebuie predate săptămânal casierului bisericii de către secretarul Şcolii de Sabat. Casierul va păstra un raport corect al tuturor darurilor. Aceste fonduri pentru misiuni sunt trimise la biroul conferinţei/misiunii/câmpului, aşa cum se prevede în paragraful precedent. Fondurile pentru cheltuielile Şcolii de Sabat vor fi predate săptămânal casierului bisericii, pentru a fi păstrate şi folosite cu aprobarea comitetului Şcolii de Sabat (vezi pag. 103) pentru cheltuielile obişnuite ale acestui departament. Fondurile Asociaţiei tinerilor adventişti –Fondurile Asociaţiei tinerilor adventişti (ATA) cuprind atât fondurile Asociaţiei de tineret (AT), cât şi pe cele ale Asociaţiei de juniori (AJ), dar ele vor fi păstrate separat în rapoartele casierului bisericii. Darurile asociaţiei pentru misiuni şi pentru lucrarea generală a bisericii sau pentru proiectele conferinţei/misiunii/câmpului vor fi predate casierului bisericii de îndată ce au fost strânse, pentru a fi trimise trezorierului conferinţei/misiunii/câmpului. Toate sumele strânse pentru cheltuielile asociaţiei vor fi predate cu promptitudine casierului bisericii pentru a fi păstrate pentru asociaţie. Fondurile de cheltuieli ale AT vor fi distribuite de casierul bisericii la cererea comitetului executiv al ATA (vezi pag. 111). Fondurile de cheltuieli ale AJ vor fi distribuite la cererea responsabilului AJ. Fondurile bisericii locale – Fondurile bisericii includ cheltuielile pentru întreţinere, pentru construcţii sau reparaţii şi fondurile pentru săraci şi nevoiaşi. Aceste fonduri aparţin bisericii locale şi sunt puse la dispoziţia ei de către casier, numai cu autorizarea comitetului bisericii sau a adunărilor administrative ale bisericii. Totuşi, casierul va plăti din aceste fonduri toate cheltuielile de întreţinere a bisericii, autorizate de comitetul acesteia, cum ar fi: chiria, intendentul, apa, lumina, combustibilul, asigurarea, impozitul pentru teren etc. Casierul va avea grijă să obţină şi să păstreze toate chitanţele pentru aceste cheltuieli. Fondurile organizaţiilor auxiliare – Fondurile organizaţiilor includ sumele pentru programele sociale ale bisericii, pentru binefacere, Viaţa de familie, Asociaţia tinerilor adventişti, Societatea Tabita, cheltuielile Şcolii de Sabat, acea parte a fondurilor pentru lucrarea de sănătate a bisericii şi pot include şi fondurile şcolii bisericii. Toţi banii primiţi din partea acestor organizaţii şi pentru ele sunt predaţi cu promptitudine casierului bisericii de către secretarul organizaţiei respective sau de diaconi. Aceste fonduri aparţin organizaţiilor auxiliare ale bisericii. Ele pot fi eliberate numai la cererea organizaţiilor cărora le aparţin. Casierul va elibera chitanţe pentru toate fondurile primite, inclusiv pentru cele predate de oricare organizaţie auxiliară a bisericii. La primirea banilor din partea casierului, secretarul organizaţiei respective eliberează acestuia o chitanţă. Respectarea destinaţiei fondurilor –Atunci când se face o colectă pentru lucrarea misionară mondială sau pentru vreo acţiune generală sau locală, toţi banii puşi în coşuleţ (în afară de cazul când donatorul indică altceva) vor fi socotiţi ca parte din acea colectă specială. Este de cea mai mare importanţă ca toate colectele şi darurile cu care membrii participă la un anumit fond să fie folosite în acel scop. Nici casierul bisericii, nici comitetul acesteia nu au autoritatea de a deturna vreo sumă de la obiectivul pentru care a fost oferită. Fondurile organizaţiilor auxiliare, din care o bună parte reprezintă donaţii pentru scopuri specifice, vor fi întrebuinţate pentru lucrările organizaţiilor respective. Ele sunt păstrate în grija casierului bisericii şi nu trebuie împrumutate sau deturnate de casier sau comitetul de conducere de la obiectivul pentru care au fost colectate. Când o organizaţie auxiliară îşi încetează activitatea, biserica poate hotărî, în cadrul adunării administrative obişnuite, ce să se facă cu banii rămaşi în contul acestei organizaţii. Bani pentru comenzile personale de literatură –În locurile în care nu există un Centru adventist de carte, banii pentru comenzile personale de literatură, cărţi, broşuri, reviste şi abonamente pentru periodice sunt în grija casierului comunităţii. Metodă cuvenită pentru plătirea banilor de către membri –Casierul trebuie să îndemne ca toţi banii oferiţi de membrii bisericii, alţii decât cei strânşi prin colecta obişnuită a bisericii, să fie puşi în plicurile pentru zecimi şi daruri, instruind pe fiecare membru să scrie lista diferitelor destinaţii şi suma respectivă şi să se asigure că banii din plic corespund cu totalul sumelor notate. Membrii trebuie să şi scrie numele şi adresa şi să pună plicul în coşuleţ sau să îl înmâneze casierului, care trebuie să păstreze aceste plicuri ce vor servi drept chitanţe până la revizia făcută de revizorul conferinţei/ misiunii/câmpului. Membrii care îşi dau zecimea şi darurile prin cec sau prin poştă trebuie să le trimită, oriunde legea permite, pe adresa bisericii şi nu pe aceea a unei persoane. Chitanţe pentru membrii bisericii –Se vor emite imediat chitanţe pentru toţi banii primiţi, indiferent cât de mică este suma, iar casierul bisericii va păstra o strictă evidenţă a tuturor acestor chitanţe şi plăţi. Toate darurile neincluse în plicuri vor fi numărate de casier în prezenţa unui alt slujbaş al bisericii, de preferinţă un diacon, căruia i se va da o chitanţă. Trimiterea fondurilor la conferinţă/misiune/câmp –Când se expediază bani la trezorierul conferinţei/misiunii/câmpului, toate cecurile, mandatele sau banii vor fi trimişi pe adresa organizaţiei şi nu pe adresa unei persoane. Odată cu banii, se va trimite şi copia din registrul casierului. Formularele de expediere vor fi puse la dispoziţie de către conferinţă/misiune/câmp. Păstrarea documentelor financiare –Trebuie să se elibereze documente financiare, chitanţe sau bonuri pentru toate fondurile primite şi pentru cheltuieli, în concordanţă cu sistemul autorizat de conferinţa locală /misiunea/câmpul. Revizia registrelor –Trezorierul conferinţei/misiunii/câmpului sau altă persoană numită de comitetul conferinţei/misiunii/câmpului va face revizia documentelor financiare ale bisericii locale, de obicei o dată pe an. Registrele casierului bisericii şi alte rapoarte financiare ce ţin de lucrarea casierului, a secretarului Şcolii de Sabat şi a oricărei alte organizaţii pot fi inspectate oricând de revizorul conferinţei/misiunii/câmpului sau de pastor, de conducătorul de district, de prezbiterul care conduce biserica sau de oricare altă persoană autorizată de comitetul bisericii, dar să nu fie puse, însă, la dispoziţia unei persoane neautorizate. Rapoartele tuturor fondurilor primite sau eliberate vor fi prezentate la adunările administrative regulamentare ale bisericii. Conducătorilor bisericii li se va da o copie a acestor rapoarte. Atunci când se comunică numărul membrilor care dau zecimea, soţia şi copiii minori care nu au venituri, dar sunt membri ai bisericii, trebuie să fie consideraţi ca făcând parte din acest grup, alături de capul familiei, când acesta este cunoscut ca fiind credincios în această privinţă. Relaţii confidenţiale cu membrii bisericii –Casierul nu trebuie să uite că relaţiile cu membrii sunt strict confidenţiale. El trebuie să fie atent ca niciodată să nu facă vreo remarcă cu privire la zecimea dată de vreun membru sau la venitul acestuia, decât faţă de cei cu care împărtăşeşte responsabilitatea slujbei. Dacă nu se respectă această regulă, va rezulta multă tulburare. Responsabilul cu evidenţa celor interesaţi de credinţa bisericii Este foarte important să se acorde fără întârziere o grijă deosebită celor care au devenit interesaţi de biserică prin lucrarea misionară. În acest scop, cu ocazia alegerii slujbaşilor bisericii, trebuie să fie ales un coordonator, care poate fi unul dintre prezbiteri. Această persoană va fi membru al comitetului bisericii şi al comitetului Departamentului Lucrare personală şi va lucra direct cu pastorul şi cu preşedintele acestui comitet. Responsabilităţile acestui slujbaş sunt următoarele: 1. Să ţină evidenţa tuturor persoanelor interesate, care au fost contactate prin: servicii sociale, seceriş, evanghelizare publică, studii biblice, evanghelizare personală şi grupe Maranatha (de mărturie personală), reviste ale Şcolii de Sabat, evanghelizare prin literatură, programe de sănătate şi temperanţă, radio TV, literatură misionară distribuită de biserică. 2. Să colaboreze cu pastorul şi responsabilul Departamentului Lucrare personală în vederea recrutării şi instruirii de membri capabili să lucreze în activităţile de consolidare a acestora. 3. Să dea comitetului bisericii un raport lunar despre numărul celor interesaţi şi despre numărul celor care au urmat un curs de consolidare. Când o persoană este suficient de interesată, acest lucru trebuie să-i fie cunoscut pastorului. Retragerea calităţii de membru unui slujbaş Când unui slujbaş al bisericii i se retrage calitatea de membru al bisericii şi, mai târziu, este reprimit ca membru, reprimirea nu înseamnă reluarea responsabilităţilor sale în slujba pe care o avusese înainte. Serviciul de consacrare Toţi slujbaşii nou aleşi ai bisericii locale pot fi cuprinşi într un serviciu de consacrare, condus de un pastor autorizat sau acreditat. Dacă nu există un pastor, acest serviciu poate fi condus de un prezbiter hirotonit al bisericii locale. NOTE Aceste note conţin material explicativ cu privire la modul în care biserica locală trebuie să procedeze în probleme particulare. O biserică locală poate adopta căi alternative pentru rezolvarea unor astfel de probleme. Totuşi, asemenea metode alternative trebuie să fie în armonie cu principiile general acceptate ale Bisericii Adventiste de Ziua a Şaptea. 1. Implicarea fiecărui membru în slujire – Cuvântul biblic „laos”, din care provine denumirea de laici, include întregul popor al lui Dumnezeu, deci şi clerul. Cuvântul poate fi folosit ca să însemne „asociaţi în slujire”. „Responsabilitatea de a aduce la îndeplinire misiunea încredinţată de Domnul nu îi revine doar pastorului hirotonit. Fiecare persoană care a primit pe Hristos este chemată să lucreze pentru mântuirea semenilor.” (Faptele apostolilor, pag. 110) „Dar fiecăruia dintre noi i s-a dat darul său, o parte cuvenită, oferită din mărinimia lui Hristos. De aceea Scriptura spune: ’S-a suit sus, a luat robia roabă şi a dat daruri oamenilor’.” (Efeseni 4,7.8) Atunci când Isus S-a înălţat la cer, urmaşilor Săi le-a fost dat Duhul Sfânt, care a adus fiecăruia un dar sau mai multe, în vederea slujiri: „Care dă fiecăruia în parte după cum voieşte” (1 Cor. 12,11). Fiecare persoană care primeşte Duhul Sfânt primeşte un dar al slujirii desemnat de Duhul pentru a fi folosit în slujirea pentru Hristos. (Părţi din acest material sunt citate din Manualul Pastorului, cap. 11, pag. 121.) Duhul Sfânt ne îndeamnă să găsim o slujbă prin care darul poate fi folosit să servească altora şi să-i atragă la Hristos. În cadrul acestui plan, nu există ierarhie. Fiecare persoană este un slujitor, îndeplinind o oarecare slujbă pentru care el sau ea a fost înzestrat în mod special. O slujire bazată pe darurile primite – Fiecare membru al bisericii să fie implicat într-o slujire corespunzătoare, ca o parte a strategiei misionare generale a bisericii. Unele biserici pot decide să dea această însărcinare comitetului de numiri. Poziţiile noi care nu sunt incluse în Manualul Biserici trebuie să fie aprobate de comitetul bisericii înainte de a se face nominalizările de comitetul de numiri. Fiecare nume de pe lista bisericii trebuie luat în considerare cu atenţie şi în spiritul rugăciunii. Fiecare membru trebuie consultat înainte de a-l implica pe el/ea într-o funcţie a bisericii. Este posibil să fie nevoie ca un comitet de numiri să funcţioneze pe baze regulamentare de-a lungul anului, întâlnindu-se lunar sau săptămânal (depinde de mărimea bisericii) pentru a-şi îndeplini însărcinarea. Unele biserici pot numi comitetul de numiri ca fiind comitetul dezvoltării slujirii şi să lămurească faptul că există aşteptări neobişnuite în implicarea totală a tuturor membrilor. Dacă acest comitet de numiri/comitetul dezvoltării slujirii este desemnat ca un comitet stabil, aceasta trebuie să se facă cu aprobarea bisericii, care, la rândul său, va vota aprobarea celor numiţi. Biserica poate alege alternativa să desemneze atât un comitet de numiri, cât şi separat un comitet al dezvoltării slujirii. Comitetul de numiri va nominaliza persoanele care vor ocupa poziţiile regulamentare amintite în Manualul Bisericii, în timp ce comitetul dezvoltării slujirii va nominaliza pe toţi ceilalţi membri care să servească în slujbe corespunzătoare. Resurse privind un curs de studii, bazate pe o înţelegere biblică a darurilor spirituale, sunt necesare bisericilor care încearcă să implice fiecare membru în slujire. Aceste resurse oferă instruire şi instrumente necesare pentru comitetul dezvoltării slujirii. Cursul de studii este menit să folosească bisericilor care au ales să nu aibă un comitet al dezvoltării slujirii şi care au optat pentru o abordare mai tradiţională. 2. Lucrarea grupelor mici – Moise a organizat Israelul în grupe de câte zece oameni (Exod 18). Isus a ales un grup de doisprezece şi a petrecut cu ei cea mai mare parte a lucrării Sale. El a învăţat adesea pe alţii în locuinţe private (Matei 13,36; 17,25; Marcu 9,33; 10,10). Activităţile bisericii Noului Testament aveau în centrul lor grupele mici în privinţa părtăşiei, studiului, a împărtăşirii, a rugăciunii şi a meselor comune. (Fapte 2,42.46) În America de Nord şi în multe alte părţi ale lumii, Biserica Adventistă de Ziua a Şaptea a început cu biserici locale foarte mici, grupe care s-au format în mod voluntar şi se întâlneau în căminuri. Ellen G. White accentuează următoarele: „Formarea de grupe mici este o bază pentru efortul creştin şi este un plan care mi-a fost prezentat de Unul care nu poate greşi. Dacă există un număr mare de membri în biserică, fie ca membrii să fie organizaţi în grupe mici pentru a lucra, nu doar pentru membrii bisericii, ci şi pentru necredincioşi.” (Evangelism, pag. 115) Încă de timpuriu, cum ar fi în 1871, Ellen G. White a scris anumite instrucţiuni concrete („Cum să conducem adunările”), care erau aceleaşi ca scop şi procedeu ca şi lucrarea grupelor mici de astăzi. (vezi Review and Herald, May 30, 1871, retipărit în Mărturii, vol. 2, pag. 577-582) Viaţa corpului se află în celulele sale. Dacă moare celula, în final şi corpul va muri. Dacă celulele sunt sănătoase, şi corpul este sănătos. Când se înmulţesc celulele, corpul creşte. Un studiu al mişcărilor bisericeşti arată că fiecare reînviorare a fost influenţată de un acces uşor la Biblie şi de strângerea credincioşilor în grupe mici, strâns legate. Ocaziile de părtăşie pentru studiul Bibliei Scopul – Părtăşiile pentru studiul Bibliei au în vedere atât revigorarea membrilor, cât şi atragerea celor care nu sunt membri. Ele asigură ocazii excelente pentru a relua legătura cu membrii inactivi. Un aspect important al grupelor de felul acesta este părtăşia. Atât mărimea redusă, cât şi caracterul nonformal contribuie mai mult la părtăşie decât programele obişnuite ale bisericii. Chiar şi indivizii care nu sunt pregătiţi să se identifice cu biserica se simt confortabil în atmosfera unui grup mic. Formatul – Grupele să nu fie mai mici de patru sau mai mari de cincisprezece. Ei trebuie să se întâlnească regulat: săptămânal, la două săptămâni, sau cel puţin lunar. Ei se pot întâlni în căminuri, la locurile de muncă sau în sălile de întâlnire ale localităţii. În mod normal, întâlnirile durează o oră sau două şi, de obicei, includ patru părţi: a) Momentul de părtăşie. Grupul să plănuiască timpul de părtăşie la începutul fiecărei întâlniri. Împărtăşirea de bucurii, binecuvântări şi dezamăgiri este o modalitate naturală pentru a începe adunările. Aceasta dă la o parte tensiunile, dă ocazia unor afirmaţii sincere şi corecte şi creează o atmosferă caldă. Cheia succesului este dialogul. Să nu se admită nimănui să domine grupul. b) Studiul Bibliei. Grupul poate alege o carte a Bibliei sau poate folosi un ghid pentru studiul Bibliei. Membrii studiază părţi cu privire la care au convenit şi au studiat în timpul săptămânii şi le discută împreună cu grupul cu ocazia întâlnirilor. Liderul stimulează la răspuns prin întrebări cum ar fi: „Ce spune autorul în acest text?” şi „Ce îmi spune mie Dumnezeu prin acest pasaj?” c) Rugăciunea. Grupul alcătuieşte o listă cu subiecte de rugăciune, incluzând cereri şi mulţumiri. Este important ca ei să se roage unul pentru altul, cât şi pentru proiecte concrete, pentru ca grupul să fie implicat şi interesat de ele. Să se dea timp pentru rugăciuni scurte fiecărei persoane care doreşte să se roage. d) Mărturia. Grupul să petreacă timp discutând ocaziile când au putut da mărturie, alegându-şi programe în care să se poată implica. Să se facă planuri pentru aplicarea programelor şi să se programeze adunări ulterioare care permit ca rezultatele mărturiei şi experienţele să fie împărtăşite. Să se aloce timp pentru instruirea membrilor grupului prin metode eficiente de mărturie misionară. În grupele unde participă de regulă membri inactivi ai bisericii sau cei care nu sunt membri, accentul să se pună pe strădania de a-i conduce la Isus Hristos. Grupe de slujire La biserică se pot întâlni grupe mici, alcătuite din persoane care manifestă un interes special pentru studiu. Exemplele următoare pot fi: familie, rolul de părinte, rezolvarea problemelor vieţii, clase de studiu biblic despre sănătatea fizică, mintală şi spirituală (aceste exemple nu sunt însă limitative). În cadrul Şcolii de Sabat, se pot alcătui clase sub formă de grupe de suport pentru persoane cu nevoi specifice, cât şi pentru grupe de activitate. Grupe misionare Biserica locală poate sponsoriza grupe mici, ca un prim pas în începerea lucrării într-o localitate fără prezenţă adventistă, în acelaşi fel în care ramuri ale Şcolii de Sabat şi întâlnirile în corturi au fost folosite de adventiştii de ziua a şaptea încă din secolul al XIX-lea. Un grup mic care se adună într-un cămin pentru a studia Biblia, pentru părtăşie şi pentru închinare cere fonduri puţine sau chiar deloc şi dă la o parte bariera costurilor în privinţa promovării lucrării misiunii bisericii. Acolo unde conferinţa nu poate să-şi permită finanţarea unui alt pastor, grupele misionare dintr-o zonă metropolitană sau dintr-o regiune rurală pot rămâne afiliate unei biserici stabile. Liderii grupului mic lucrează sub supravegherea pastorului de district. Cum să începem De obicei, comitetul Departamentului Lucrare personală iniţiază slujirea grupelor mici şi comitetele bisericii dau aprobarea finală în privinţa programului şi a conducătorilor desemnaţi. Aceasta este o măsură de protecţie împotriva apariţiei unor grupuri disidente. Nu este nevoie ca pastorul să fie membru permanent al vreunui grup. Totuşi, pastorul trebuie să aibă în supraveghere generală toate grupele. Cea mai mare contribuţie a pastorului constă în recrutarea şi instruirea liderilor care provin dintre membrii bisericii. Aceşti lideri laici invită prieteni, cunoscuţi şi vecini pentru a se alătura grupului. La prima întâlnire să existe o declaraţie scrisă sau o înţelegere a grupului care explică scopul şi regulile fundamentale ale grupului. Grupul să fie rugat să ajute la o formulare scurtă, concisă a acestui document, nu mai mare de o pagină. De obicei va include şi o înţelegere cu privire la o întâlnire săptămânală pentru un anumit număr de săptămâni (de exemplu: 6, 10, 13, 26) şi va face referire la participarea la fiecare întâlnire, exceptând cazurile de boală sau absenţă din localitate, studierea materialului desemnat în timpul săptămânii, păstrarea confidenţei, abţinerea de la a face declaraţii negative cu privire la alţi oameni sau organizaţii şi asumarea intenţiei de a invita noi persoane în grup. Cei care nu sunt pregătiţi să susţină înţelegerea să aibă permisiunea să se retragă în mod decent. 3. Instruirea şi pregătirea prezbiterilor locali – În timp ce pastorul are responsabilitatea principală pentru instruirea prezbiterilor locali, conferinţele/misiunile/câmpurile sunt încurajate să programeze adunări periodice pentru instruirea acestora. Pentru susţinerea unei relaţii de echipă între pastor şi prezbiter, se recomandă ca şi pastorii să participe la aceste întâlniri. Conducătorii de grupe, care îndeplinesc funcţia de prezbiteri locali, trebuie să fie invitaţi şi ei să ia parte la aceste întâlniri. 4. Ceremonia căsătoriei – În unele ţări, pastorul are nevoie de o acreditare legală pentru a conduce un serviciu de căsătorie. În multe ţări, el oficiază ceremonia în biserică, dar certificatul de căsătorie este semnat legal de către ofiţerul de stare civilă, care asistă, de obicei, la declaraţia de căsătorie. În alte ţări, pastorul nu poate săvârşi deloc ceremonia, căci ea este considerată o responsabilitate a statului, fiind privită ca un contract civil. În astfel de cazuri, membrii noştri se retrag de obicei acasă sau într un loc de închinare, unde are loc un serviciu special, condus de pastor, care cere binecuvântarea Domnului asupra cuplului. (vezi pag. 184-186, 205-213) 5. Pregătirea pentru serviciul botezului – Diaconii trebuie să asiste la serviciile de botez, asigurând pregătirea tuturor lucrurilor şi se îngrijesc de candidaţii pentru botez atât înainte, cât şi după ceremonie. 6. Îngrijirea şi păstrarea bunurilor bisericii – Este datoria diaconilor să vegheze ca locaşul de închinare să fie curat şi în bună stare, iar terenul pe care este situată biserica să fie atrăgător şi păstrat curat. Este inclusă aici şi asigurarea serviciului de pază. Pentru aceasta, mai ales în bisericile mari, se impune angajarea unui administrator. Diaconii vor recomanda comitetului o persoană potrivită, iar comitetul va vota angajarea sau va autoriza pe diaconi să o angajeze. Pentru toate cheltuielile mai importante de reparaţii trebuie să se ceară aprobarea comitetului. Toate chitanţele pentru reparaţii, pentru apă, lumină, combustibil etc. vor fi aduse la casierul bisericii pentru a fi decontate. 7. O slujbă importantă – Aceste procese-verbale trebuie să fie înscrise într un registru de proceseverbale sau într o altă formă de înregistrare adoptată de biserică, menţionându se ora şi data întâlnirii, numărul participanţilor şi toate hotărârile luate. Secretarul va face o listă a comitetelor numite la aceste întâlniri, dând preşedintelui lista membrilor fiecărui comitet, menţionându se termenele şi planul lucrării care se cere îndeplinită. Registrul de procese-verbale poate fi procurat de la Centrul Adventist de Carte sau, în anumite ţări, de la casa de editură.2 Acest registru conţine o secţiune pentru înregistrarea membrilor bisericii, menţionându se data şi modul în care au fost primiţi sau îndepărtaţi. Numele trebuie să fie înregistrate în mod cronologic, iar datele fiecărei persoane vor fi înregistrate şi în secţiunea în care sunt păstrate procesele-verbale. Înregistrarea membrilor bisericii trebuie să fie păstrată la zi şi cu exactitate pentru a reflecta situaţia oficială a membrilor3 . 8. Păstrarea legăturii cu membrii prin corespondenţă – Secretarul trebuie să menţină legătura prin corespondenţă cu membrii absenţi, trimiţându le date importante cu privire la progresul bisericii şi încurajându i să raporteze la rândul lor despre propriile activităţi creştine din fiecare trimestru. Este de dorit ca secretarul să le scrie acestora cât mai frecvent. 9. Rapoartele trebuie trimise la timp –Toate rubricile trebuie să fie completate. Trebuie să se acorde o atenţie deosebită transferului membrilor primiţi sau şterşi din registru din diferite motive, aşa cum indică rubricile respective. Secretarul conferinţei/misiunii/câmpului trebuie să ofere un raport trimestrial secretarului uniunii de conferinţe, iar acesta trebuie să raporteze diviziunii. Secretarul diviziunii raportează Conferinţei Generale despre aceste probleme importante. Orice omisiune sau întârziere a acestor rapoarte afectează în mod serios lucrarea, la toate nivelurile. Raportarea cu credincioşie a tuturor detaliilor specificate în formulare ajută în mare măsură la păstrarea unei evidenţe corecte a lucrării mondiale. 10. Banii pentru comenzile personale de literatură – În locurile în care nu există un centru adventist de carte, membrii bisericii vor pune într-un plic banii lor pentru comenzile personale de literatură – cărţi, broşuri, reviste şi abonamente pentru periodice – împreună cu comanda respectivă, şi îl vor înmâna secretarului Departamentului Lucrare personală. Casierul va trimite atât comanda, cât şi banii, la Centrul Adventist de carte sau la casa de editură, în concordanţă cu sistemul adoptat de conferinţă/misiune/câmp. La încheierea fiecărui trimestru, secretarul Departamentului Lucrare Personală va întocmi un raport pe care îl va prezenta bisericii la adunarea administrativă trimestrială cu privire la situaţia contului la Centrul adventist de carte şi/sau Casa de Editură şi va da o copie casierului bisericii. Serviciile şi adunările bisericii Principii generale Închinarea spirituală –„Deşi Dumnezeu nu locuieşte în temple făcute de mâini omeneşti, El onorează cu prezenţa Sa adunările copiilor Săi. El a făgăduit că atunci când ei se adună să L caute, să şi recunoască păcatele şi să se roage unul pentru altul, Se va întâlni cu ei prin Duhul Sfânt. Dar aceia care se adună să se închine Lui trebuie să îndepărteze din viaţa lor orice lucru rău. Dacă nu se închină Lui în duh şi în adevăr şi în frumuseţea sfinţeniei, venirea lor laolaltă nu va fi de niciun folos. Despre aceştia, Domnul declară: ’Norodul acesta se apropie de Mine cu gura şi Mă cinsteşte cu buzele, dar inima lui este departe de Mine’ (Mat. 15,8.9). Aceia care se închină lui Dumnezeu trebuie să I se închine ’în duh şi în adevăr, căci astfel de închinători doreşte şi Tatăl’ (Ioan 4,23).” (Profeţi şi regi, pag. 50) Scopul serviciilor şi adunărilor bisericii – Experienţa creştinului este una a renaşterii spirituale, a împăcării pline de bucurie, a misiunii credincioase şi a ascultării smerite de Dumnezeu (2 Corinteni 5,17; Filipeni 2,5 8). Prin tot ce face şi prin participarea sa la serviciile şi adunările bisericii, credinciosul dă o mărturie despre noua sa viaţă în Hristos şi face parte bisericii de darurile sale în Duhul. Scopul serviciilor şi adunărilor bisericii este de a aduce închinare lui Dumnezeu pentru lucrarea Sa creatoare şi pentru toate beneficiile mântuirii Sale, de a înţelege Cuvântul Său, învăţăturile Sale şi planurile Sale, de a avea părtăşie unii cu alţii în credinţă şi iubire, de a mărturisi despre credinţa personală în jertfa ispăşitoare a lui Hristos de pe cruce şi de a învăţa cum să împlinim însărcinarea Evangheliei de a face ucenici în toată lumea. (Matei 28,19.20) Respect pentru locaşul de închinare – „Pentru sufletul umil şi credincios, casa lui Dumnezeu de pe pământ este poarta cerului. Cântarea de laudă, rugăciunea, cuvintele rostite de reprezentanţii lui Hristos sunt mijloacele rânduite de Dumnezeu pentru a pregăti un popor pentru Biserica de sus, pentru acea închinare măreaţă, la care nu poate participa nimic întinat. Creştinii pot învăţa de la sfinţenia sanctuarului pământesc cum trebuie să considere locul în care Se întâlneşte Domnul cu poporul Său… Dumnezeu Însuşi a dat dispoziţii cu privire la serviciul Său, înălţându l mai presus de tot ce este vremelnic. Căminul este sanctuarul familiei, cămăruţa sau pădurea este locul cel mai retras pentru închinarea personală, iar Biserica este sanctuarul comunităţii. Trebuie să existe reguli cu privire la timpul, locul şi modul închinării. Nimic din ceea ce este sfânt, nimic din ceea ce priveşte închinarea lui Dumnezeu nu trebuie tratat cu neglijenţă sau indiferenţă. Pentru ca oamenii să facă tot ce pot mai bine pentru lauda lui Dumnezeu, adunările trebuie să fie de aşa natură, încât mintea lor să facă o distincţie clară între ceea ce este sfânt şi ceea ce este comun. Cei care au vederi largi, aspiraţii şi cugetări nobile sunt cei care pot îndrepta gândirea oamenilor către lucrurile cereşti. Fericiţi sunt cei care au un sanctuar, impunător sau umil, în oraş sau în peşterile munţilor, într o căsuţă modestă sau în pustie. Dacă acesta este tot ce pot ei oferi mai bun Domnului lor, El va binecuvânta locul cu prezenţa Sa şi acesta va fi sfânt pentru Domnul oştirilor.” (Mărturii, vol. 5, pag. 491 492) Copiii să înveţe respectul – „Părinţi, înălţaţi standardul creştinismului în mintea copiilor voştri; ajutaţi i să L integreze pe Isus în experienţa lor zilnică, învăţaţi i să aibă cel mai profund respect pentru casa Domnului şi să înţeleagă că, atunci când păşesc în ea, inimile lor trebuie să fie sensibilizate şi copleşite de gânduri ca acestea: Dumnezeu este prezent aici, aceasta este casa Lui. Trebuie să am gânduri curate şi cele mai sfinte motive. Nu trebuie să fiu mândru, invidios, gelos, nu trebuie să am bănuieli, ură sau înşelăciune în inima mea, căci eu vin în prezenţa Dumnezeului celui sfânt. Aici este locul unde Se întâlneşte Dumnezeu cu poporul Său şi l binecuvântează. Cel Preaînalt şi Sfânt, a cărui locuinţă este veşnică, priveşte la mine, îmi cercetează inima şi citeşte cele mai ascunse gânduri şi fapte ale vieţii mele.” (Idem, pag. 494) Bună-cuviinţă şi linişte în locaşul de închinare –„Când creştinii păşesc în locul de închinare, trebuie să facă aceasta cu bună-cuviinţă, mergând fiecare liniştit la locul lui… Conversaţiile de rând, şoapta şi râsetele nu sunt îngăduite în casa Domnului, nici înainte, nici după serviciul divin. Închinătorii trebuie să se caracterizeze printr o evlavie arzătoare şi activă. Dacă trebuie să aştepte câteva minute până la începerea serviciului, credincioşii să păstreze un adevărat spirit de devoţiune prin meditaţie tăcută. Să şi înalţe inima spre Dumnezeu în rugăciune ca serviciul de închinare să poată fi o binecuvântare deosebită pentru inimile lor şi să conducă la convingerea şi la convertirea altor suflete. Ei trebuie să şi aducă aminte că în clădire se află mesageri cereşti. Noi toţi pierdem mult din plăcuta comuniune cu Dumnezeu prin neliniştea noastră, prin neglijarea momentelor de meditaţie şi de rugăciune. Trebuie să ne examinăm starea spirituală adesea, iar mintea şi inima vor fi atrase spre Soarele neprihănirii. Dacă cei ce vin în locaşul de închinare manifestă un respect adevărat pentru Domnul şi dacă păstrează continuu în minte faptul că se află în prezenţa Lui, va fi o dulce elocvenţă în această tăcere... Şoapta, râsul şi discuţiile, care sunt nevinovate în altă parte, nu sunt potrivite în locul unde este adorat Dumnezeu. Mintea trebuie pregătită să audă Cuvântul lui Dumnezeu pentru a i se acorda importanţa cuvenită şi pentru a impresiona în mod potrivit inima.” (Idem, pag. 492) Pregătirea adunărilor bisericii – Fiecare biserică îşi va programa serviciile şi întâlnirile după cum este necesar. Cele mai importante ocazii pentru închinare şi studiu sunt serviciul de închinare din Sabat, serviciul Cinei Domnului, adunarea de rugăciune, Şcoala de Sabat, întâlnirea tinerilor şi adunarea misionară. De asemenea, sunt esenţiale întâlnirile care tratează problemele administrative ale bisericii. Ospitalitatea –În fiecare biserică trebuie cultivat un spirit de ospitalitate. Nimic nu este atât de ucigător pentru viaţa spirituală a unei biserici ca o atmosferă rece, formală, care alungă ospitalitatea şi părtăşia creştină. Membrii trebuie să cultive acest element esenţial al vieţii şi experienţei creştine. Acesta trebuie manifestat mai ales la serviciul divin. Fiecare vizitator care vine să se închine cu noi trebuie să fie primit în mod cordial şi făcut să se simtă bine-venit. Este datoria slujbaşilor bisericii de a stabili pe cineva care să dea o atenţie deosebită primirii vizitatorilor care participă la serviciile bisericii. „Nu daţi uitării primirea de oaspeţi, căci unii, prin ea, au găzduit, fără să ştie, pe îngeri.” (Evrei 13,2) Vorbitori neautorizaţi în bisericile noastre –Pastorul, prezbiterul sau un alt slujbaş al bisericii nu trebuie să invite, în nicio împrejurare, necunoscuţi sau alte persoane neautorizate pentru a conduce serviciile de închinare din bisericile noastre. Persoanelor care au fost înlăturate din lucrarea pastorală, care au fost excluse din biserică în alte locuri sau celor care nu au nicio autoritate din partea bisericii nu trebuie să li se permită accesul la amvoanele noastre, chiar dacă folosesc cuvinte ademenitoare. În privinţa aceasta, trebuie să dăm pe faţă o atenţie deosebită. Persoanele vrednice de încrederea bisericii vor fi oricând în stare să se identifice, prezentând scrisori de acreditare. Uneori, adunările noastre vor fi vizitate de persoane oficiale sau de conducători civili. Toţi ceilalţi vor fi excluşi de la amvon, dacă nu se obţine permisiunea de la conferinţă/misiune/câmp. Fiecare prezbiter, pastor şi preşedinte de conferinţă/misiune/câmp are datoria să vegheze ca această regulă să fie îndeplinită. (vezi pag. 148,151,221-224) Locul muzicii în închinare Locul muzicii în închinare – „Muzica poate fi o mare putere în slujba binelui, dar noi nu folosim în mod deplin această latură a închinării. În mod general, se cântă din impuls sau pentru a face faţă unor situaţii speciale; alteori, cei care cântă fals sunt lăsaţi necorectaţi, cântarea pierzându şi efectul asupra minţilor celor prezenţi. Muzica trebuie să aibă frumuseţe, patos şi putere. Fie ca vocile să se înalţe în cântări de laudă şi de consacrare. Dacă este posibil, folosiţi instrumente muzicale şi faceţi ca armonia plină de măreţie să se înalţe la Dumnezeu ca o jertfă plăcută.” (Mărturii, vol. 4, pag. 71) Cântaţi cu inima şi cu mintea –„În eforturile lor de a-i câştiga pe oameni, solii lui Dumnezeu nu trebuie să folosească metode profane. La adunările care au loc, ei nu trebuie să depindă de cântăreţi din afara bisericii şi de manifestări teatrale pentru a trezi interesul. Cum s ar putea aştepta ca cei care nu au niciun interes pentru Cuvântul lui Dumnezeu, care n au citit niciodată din el cu dorinţa de a i înţelege adevărurile, să cânte cu inima şi cu mintea? Cum ar putea inimile lor să fie în armonie cu mesajul cântării sfinte? Cum ar putea corul îngeresc să se unească cu o cântare care nu este decât o formă? În întâlnirile care au loc, să fie ales un număr de persoane care să cânte. Cântarea să fie acompaniată cu talent, de instrumente muzicale. Să nu ne opunem folosirii instrumentelor muzicale în lucrarea noastră. Această parte a serviciului trebuie să fie condusă cu atenţie, căci prin cântare se aduce laudă lui Dumnezeu. La cântare nu trebuie să participe doar un număr restrâns de persoane, ci, ori de câte ori este posibil, să participe întreaga adunare.” (Idem, vol. 9, pag. 143,144) Alegerea dirijorilor de cor –La alegerea dirijorilor de cor sau a celor care răspund de partea muzicală a serviciilor divine ale bisericii se va proceda cu cea mai mare atenţie. Pentru această parte a lucrării bisericii se vor alege doar persoane cunoscute ca fiind deplin consacrate. Selectând conducători neconsacraţi, se poate face un mare rău. Aceia cărora le lipseşte capacitatea de a judeca în privinţa selectării muzicii curate şi corespunzătoare pentru serviciile divine să nu fie aleşi. Muzica lumească sau cea de un caracter îndoielnic nu trebuie să se introducă niciodată în cadrul serviciilor noastre divine. Dirijorii de cor trebuie să lucreze în colaborare strânsă cu pastorul sau cu prezbiterul bisericii, pentru ca ceea ce se cântă să fie în armonie cu tema predicii. Dirijorul corului se află sub conducerea pastorului sau a prezbiterilor bisericii şi nu lucrează independent de ei. Conducătorul de cor trebuie să se sfătuiască cu ei nu numai în ceea ce priveşte piesele muzicale care vor fi prezentate, ci şi în alegerea coriştilor şi a instrumentiştilor. Conducătorul corului nu este din oficiu un membru al comitetului bisericii. Membrii corului bisericii – Muzica sfântă este o parte importantă din închinarea publică. Biserica trebuie să manifeste multă grijă în alegerea membrilor corului şi a altor muzicieni care vor reprezenta corect principiile bisericii. Membrii corului şi ceilalţi muzicieni ocupă o poziţie vizibilă în cadrul serviciilor bisericii. Capacitatea lor de a cânta este numai una dintre calităţile pe care trebuie să le aibă. Este de preferat ca ei să fie membri ai bisericii, ai Şcolii de Sabat sau ai Asociaţiei tinerilor adventişti, care, prin înfăţişarea şi prin felul lor de a se îmbrăca, se conformează standardelor bisericii, constituind un exemplu de modestie şi bună-cuviinţă. Persoane consacrate cu un caracter exemplar, îmbrăcaţi cuvenit, asigură o influenţă pozitivă atunci când sunt implicaţi în programele muzicale ale serviciilor. Orice plan cu privire la purtarea de robe pentru cor rămâne o problemă opţională a bisericii. Bisericile pot alege să aibă mai multe coruri. Organizarea corurilor de copii trebuie să fie încurajată ca un mijloc potrivit pentru dezvoltarea spirituală, crearea unor legături a acestora cu biserica pentru activităţile misionare. Serviciile divine din Sabat Şcoala de Sabat – Şcoala de Sabat a fost numită pe drept „biserica la studiu”. Ea este unul dintre cele mai importante servicii divine, legate direct de misiunea bisericii. În fiecare Sabat, cea mai mare parte a membrilor noştri şi mii de prieteni interesaţi se întâlnesc în cadrul Şcolii de Sabat pentru a studia Cuvântul lui Dumnezeu într un mod sistematic. Toţi membrii bisericii trebuie încurajaţi să participe la Şcoala de Sabat şi să invite vizitatori. Fiecare Şcoală de Sabat ar trebui să ofere programe potrivite fiecărei vârste. Materiale şi resurse au fost concepute cu scopul de a ajuta în această lucrare importantă şi sunt puse la dispoziţie de către conferinţă/misiune/uniune/diviziune. În mod obişnuit, durata acestui serviciu divin este de o oră şi zece minute. Totuşi, aceasta nu împiedică vreo biserică să stabilească o durată mai lungă sau mai scurtă, dacă acest lucru este dorit. În organizarea programului, să se aibă grijă, totuşi, să rămână cel puţin treizeci de minute pentru studiul biblic. Serviciul de închinare – Serviciul de închinare din Sabat este cel mai important dintre toate adunările bisericii. Cu această ocazie, membrii se adună săptămânal pentru a se uni în închinare către Dumnezeu, cu un spirit de laudă şi de mulţumire, pentru a auzi Cuvântul lui Dumnezeu, pentru a strânge putere şi har ca să ducă luptele vieţii şi să afle voia lui Dumnezeu pentru ei în ceea ce priveşte câştigarea de suflete. Întregul serviciu de închinare trebuie să se caracterizeze prin respect, simplitate şi punctualitate. Sfinţenia orei de închinare din Sabat –Închinarea adusă lui Dumnezeu este înălţătoare, cea mai sfântă experienţă posibilă pentru oameni şi, de aceea, să se dea cea mai mare atenţie în plănuirea acestui serviciu. „Nu oare datoria ta să-ţi foloseşti îndemânarea, să studiezi şi să planifici sârguinţă şi plănuire în coordonarea întâlnirilor religioase, ca ele să fie conduse în aşa fel, aşa încât să aducă cel mai mare bine şi să lase cea mai bună impresie asupra celor care participă?” (Ellen G. White, Review and Herald, 14 april. 1885, pag. 225) „Dumnezeul nostru este un Tată plin de bunătate şi de milă. Serviciul pe care I l aducem nu trebuie să fie privit ca un exerciţiu care să întristeze inima şi să descurajeze. Trebuie să fie o plăcere să ne închinăm Domnului şi să luăm parte la lucrarea Lui… Hristos, şi El răstignit, ar trebui să fie tema contemplării, conversaţiei şi celor mai îmbucurătoare emoţii… Când ne exprimăm recunoştinţa, serviciul nostru divin se aseamănă cu adorarea oştilor cereşti. ’Cine aduce mulţumiri ca jertfă, acela Mă proslăveşte’ (Ps. 50,23). Să venim, deci, înaintea Creatorului nostru cu bucurie şi reverenţă, cu ’mulţumiri şi cântări de laudă’ (Is. 51,3).” (Calea către Hristos, pag. 103 - 104) Forma serviciului divin – Serviciul de închinare din Sabat dimineaţă are două părţi importante: laudă şi adorare exprimate prin cântare, rugăciune şi daruri, şi apoi solia din Cuvântul lui Dumnezeu. Noi nu prescriem o formă sau o ordine fixă pentru serviciul de închinare publică. De obicei, un program scurt este mai potrivit cu adevăratul spirit de închinare. Să se evite introducerile prea lungi. Deschiderea să nu consume în niciun caz timpul necesar pentru închinare şi pentru predicarea Cuvântului lui Dumnezeu. Anunţurile – Să se acorde multă atenţie duratei şi caracterului anunţurilor în timpul serviciului din Sabat. Dacă ele se referă la probleme care nu au nicio legătură cu închinarea din Sabat sau cu lucrarea bisericii, pastorii şi slujbaşii bisericii le vor evita, menţinând chiar în această privinţă adevăratul spirit de închinare şi de respectare a Sabatului. Multe dintre bisericile noastre mai mari tipăresc buletine cu desfăşurarea serviciului divin, în care includ şi anunţurile săptămânii. Acolo unde se face acest lucru, nu mai este nevoie de anunţuri orale. Unde nu se poate altfel, este bine ca anunţurile să se facă înainte de începerea serviciului divin. De asemenea, trebuie să se acorde o atenţie cuvenită diferitelor departamente ale bisericii, promovându se interesele pentru care ele sunt responsabile, dar să se aibă grijă atunci când se stabileşte ceea ce au de prezentat pentru a se asigura timpul necesar predicării soliei Cuvântului lui Dumnezeu. Rugăciunea publică –„Hristos a imprimat ucenicilor Săi ideea că rugăciunea lor trebuie să fie scurtă, exprimând exact ceea ce doresc şi nimic mai mult... Un minut sau două minute sunt suficiente pentru o rugăciune obişnuită.” (Mărturii, vol. 2, pag. 581) „Când vă rugaţi, fiţi scurţi şi treceţi direct la obiect. Nu ţineţi Domnului o predică prin rugăciunile voastre lungi.” (Idem, vol. 5, pag. 201) „Fie ca cei care se roagă şi cei care vorbesc în public să pronunţe cuvintele clar, distinct şi în tonalităţi uniforme. Dacă este înălţată cum se cuvine, rugăciunea este o mare putere spre bine. Ea este unul dintre mijloacele folosite de Domnul pentru a transmite oamenilor comorile preţioase ale adevărului. Însă, din cauza rostirii ei defectuoase, rugăciunea nu este ceea ce ar trebui să fie. Satana se bucură atunci când rugăciunile care se înalţă către Dumnezeu abia se aud. Fie ca poporul lui Dumnezeu să înveţe să vorbească şi să se roage într un mod care să reprezinte corect marile adevăruri pe care le are. Mărturiile prezentate şi rugăciunile rostite să fie clare şi distincte. Astfel, Dumnezeu va fi glorificat.” (Idem, vol. 6, pag. 382) Serviciul Cinei Domnului În Biserica Adventistă de Ziua a Şaptea, serviciul Cinei Domnului este celebrat, în mod obişnuit, o dată pe trimestru. Acesta include rânduiala spălării picioarelor şi Cina Domnului. El ar trebui să fie cel mai sfânt serviciu divin şi o ocazie de bucurie atât pentru adunare, cât şi pentru pastor sau prezbiter. Conducerea lui este, fără îndoială, una dintre cele mai sfinte datorii la care este chemat un pastor sau un prezbiter. Isus, marele Răscumpărător al lumii, este sfânt. Îngerii declară: „Sfânt, sfânt, sfânt este Domnul Cel Atotputernic, care era, care este şi care vine”. Aşadar, dacă Isus este sfânt, simbolurile care reprezintă trupul şi sângele Său sunt şi ele sfinte. Deoarece Însuşi Domnul a ales aceste simboluri pline de semnificaţie profundă – acela al pâinii nedospite şi al vinului nefermentat – şi a folosit cel mai simplu mijloc de spălare a picioarelor ucenicilor, să fie o mare reţinere în a se introduce simboluri şi maniere alternative (decât în condiţii de necesitate extremă), pentru a nu se pierde semnificaţia originală a serviciului divin. În aceeaşi măsură trebuie să se acorde atenţie programului Cinei Domnului şi rolurilor consacrate ale pastorilor, prezbiterilor, diaconilor şi diaconeselor în serviciul de împărtăşire, ca nu cumva prin vreo înlocuire sau vreo inovaţie să se încurajeze tendinţa ca ceea ce este sfânt să devină profan. Individualismul şi independenţa în acţiune şi practică ar putea deveni expresia neluării în seamă a unităţii şi părtăşiei bisericii la această ocazie de cea mai mare binecuvântare şi sfinţenie. Dorinţa de schimbare a rânduielilor legate de Sfânta Cină i-ar putea neutraliza caracterul comemorativ al acestui serviciu instituit de Însuşi Domnul, înainte de patimile Sale. Serviciul Cinei Domnului este la fel de sfânt astăzi ca şi atunci când a fost instituit de Isus Hristos. Isus este încă prezent când se celebrează această rânduială sfântă. Citim: „Tocmai în aceste întocmiri ale Sale, Hristos Se întâlneşte cu poporul Său şi îi fă putere prin prezenţa Sa.” (Hristos, Lumina lumii, pag. 656) Ceremonia spălării picioarelor –„Acum, după ce a spălat picioarele ucenicilor, El a zis: ’Eu v am dat o pildă, ca şi voi să faceţi cum am făcut Eu’. Prin cuvintele acestea, Hristos nu recomanda doar simpla ospitalitate. Se avea în vedere mai mult decât simpla spălare a picioarelor oaspeţilor de praful drumului. Hristos instituia acum o slujbă religioasă. Prin fapta Domnului, ceremonia aceasta a umilinţei a devenit una dintre rânduielile consacrate. Trebuia să fie practicată de ucenici pentru a se păstra în minte totdeauna învăţătura Lui despre umilinţă şi slujire. Această orânduire a fost instituită de Hristos ca o pregătire pentru Cine Domnului. Câtă vreme se cultivă mândria, discordia şi lupta pentru întâietate, inima nu poate să intre în părtăşie cu Hristos. Noi nu suntem pregătiţi să primim împărtăşirea cu trupul şi sângele Lui. De aceea, Hristos a rânduit ca, mai înainte, să se comemoreze scena umilinţei Sale.” (Idem, pag. 650) „Prin actul spălării picioarelor ucenicilor, Hristos a săvârşit o curăţire mai profundă, aceea a spălării inimii de pata păcatului. Cel care participă simte o nevrednicie în ceea ce priveşte acceptarea emblemelor sfinte, înainte ca să fi experimentat curăţirea care face ca cineva să fie „curat de tot” (Ioan 13,10). Isus dorea să îndepărteze prin spălare „înstrăinarea, gelozia şi mândria din inima lor... Mândria şi interesul egoist născuseră despărţire şi ură, dar Isus îndepărtase prin spălare toate acestea... Privind la ei, Isus putea să zică: ’Voi sunteţi curaţi’.” (Idem, pag. 646) Experienţa spirituală care stă în centrul ceremoniei spălării picioarelor o înalţă de la un obicei comun la o orânduire sfântă. Ea transmite o solie de iertare, de acceptare, de siguranţă şi de solidaritate, în primul rând dinspre Hristos spre credincios, dar şi între credincioşi. Această solie îşi găseşte expresia printr o atmosferă de umilinţă. Pâinea nedospită şi vinul nefermentat –„Hristos Se află încă la masa pe care s a împărţit cina pascală. Pâinile nedospite folosite la Paşte sunt în faţa Sa. Vinul pascal, neatins de ferment, se află pe masă. Hristos foloseşte aceste simboluri pentru a reprezenta jertfa Sa fără pată. Niciun lucru stricat prin fermentare, simbol al păcatului şi al morţii, nu ar putea să reprezinte ‘Mielul fără cusur şi fără prihană’ (1 Petru 1,19)” (Idem, pag. 547) Nici vinul, nici pâinea nu conţineau vreun element de fermentaţie, căci în seara primei zile a Paştelui evreiesc, tot aluatul sau fermentul era îndepărtat din locuinţele lor (Ex. 12,15.19; 13,7). De aceea, la Cina Domnului se vor folosi numai sucul de struguri nefermentat şi pâinea nedospită; să se acorde deci o atenţie deosebită în procurarea acestora. În regiunile mai izolate ale lumii, unde nu se găseşte suc sau concentrat de struguri, conferinţa/misiunea/câmpul va oferi sfat şi ajutorul lor pentru obţinerea acestuia. Un memorial al crucificării – „Prin participarea la Cina Domnului, prin pâinea frântă şi rodul viţei, noi vestim moartea Domnului până va veni El. Astfel, scenele suferinţelor şi morţii Lui sunt împrospătate în mintea noastră.” (Experienţe şi viziuni, pag. 217) „Când primim pâinea şi vinul, care simbolizează trupul frânt al lui Hristos şi sângele Lui vărsat, în imaginaţie, ne alăturăm la scena împărtăşirii din camera de sus. Ni se pare că trecem şi noi prin grădina sfinţită de agonia Celui care a purtat păcatele lumii. Suntem şi noi martori la lupta prin care s a câştigat împăcarea noastră cu Dumnezeu. Hristos ne este arătat ca răstignit între noi.” (Hristos, Lumina lumii, pag. 553) O proclamare a celei de a Doua Veniri –„Serviciul de împărtăşire arată spre a Doua Venire a lui Hristos. El a fost destinat să păstreze vie în mintea ucenicilor tocmai această nădejde. Ori de câte ori se întâlneau pentru a comemora moartea Lui, îşi aminteau cum: ’El a luat un pahar şi, după ce a mulţumit lui Dumnezeu, li l a dat zicând: ’Tot astfel, după cină, a luat paharul şi a zis: Acest pahar este legământul cel nou în sângele Meu; să faceţi lucrul acesta spre pomenirea Mea ori de câte ori veţi bea din el.” Pentru că, ori de câte ori mâncaţi din pâine aceasta şi beţi din paharul acesta, vestiţi moartea Domnului, până va veni El.’ (1 Cor. 11,25.26). În necazul lor, ei au găsit mângâiere în speranţa că El va reveni. De o valoare inexprimabilă a fost pentru ei gândul: ’Ori de câte ori mâncaţi din pâinea aceasta şi beţi din paharul acesta vestiţi moartea Domnului până va veni El’ (1 Cor. 11,26).” (Hristos, Lumina lumii, pag. 659). Anunţarea serviciului Cinei Domnului –Cina Domnului poate fi inclusă în oricare serviciu creştin de închinare. Totuşi, pentru a sublinia în mod corespunzător importanţa acestui serviciu şi pentru a face posibilă participarea celor mai mulţi membri, Cina Domnului face parte din serviciul de închinare din Sabat, de preferinţă din cel mai apropiat de ultimul Sabat din trimestru. Serviciul Cinei Domnului trebuie anunţat cu un Sabat înainte, atrăgându se atenţia asupra importanţei lui, pentru ca toţi membrii să şi poată pregăti inimile şi să se asigure că toate neînţelegerile dintre ei au fost rezolvate. Astfel, când se vor apropia de masa Domnului, în următorul Sabat, participarea va aduce binecuvântările aşteptate. Cei ce n au fost prezenţi la anunţ trebuie să fie anunţaţi şi invitaţi să participe. Conducerea serviciului Cinei Domnului –Durata serviciului de închinare – Timpul nu este cel mai important factor în planificarea acestui serviciu de închinare. Totuşi, participarea poate fi îmbunătăţită şi impactul spiritual poate fi sporit prin: 1. eliminarea tuturor activităţilor neesenţiale din serviciul de închinare din această zi deosebită; 2. evitarea întârzierilor înainte şi după spălarea picioarelor; 3. aranjarea de către diaconese a simbolurilor sfinte pe masa părtăşiei, cu suficient timp înainte de începerea serviciului de închinare. Pregătiri – Partea introductivă a serviciului trebuie să cuprindă numai câteva anunţuri scurte, imnul, rugăciunea, strângerea darurilor şi o predică scurtă, înaintea despărţirii pentru spălarea picioarelor şi a reîntoarcerii pentru Cina Domnului care urmează. Dacă prima parte a serviciului va fi scurtă, cei mai mulţi vor fi încurajaţi să rămână până la încheierea serviciului de închinare. Spălarea picioarelor – Fiecare biserică trebuie să aibă un plan pentru a face faţă nevoile membrilor săi pentru serviciul spălării picioarelor. (vezi nota 3 de la pag. 96) Pâinea şi vinul – După spălarea picioarelor, biserica se întâlneşte din nou pentru a se împărtăşi cu pâinea şi cu vinul. (vezi nota 4 de la pag. 96) Celebrarea Cinei Domnului – Serviciul de închinare se poate încheia cu un punct muzical sau cu o cântare a întregii adunări, după care urmează despărţirea. Oricum s-ar încheia, să se încheie într o atmosferă de înălţare sufletească. Serviciul împărtăşirii trebuie să fie întotdeauna o experienţă solemnă, niciodată tristă. Greşelile au fost îndepărtate, păcatele au fost iertate şi credinţa reafirmată; este deci o ocazie de sărbătoare. Fie ca muzica să fie luminoasă şi plină de bucurie. La părăsirea sălii, adesea, se face o colectă pentru săraci. După terminarea serviciului, diaconii şi diaconesele strâng masa, adună paharele şi se îngrijesc cu mult respect de pâinea şi vinul rămase – prin vărsarea vinului şi prin îngroparea, arderea sau păstrarea pâinii într-un mod cuvenit, dar în niciun caz să nu se revină la folosirea ei obişnuită. Cine poate participa –Adventiştii de ziua a şaptea practică Cina Domnului deschisă. Toţi cei care şi au predat viaţa Mântuitorului lor pot să ia parte la aceasta. Copiii învaţă semnificaţia serviciului Cinei Domnului privind la ceilalţi participanţi. După ce vor primi instruirea necesară în clasele de botez şi se vor preda pe ei înşişi prin botez lui Isus, vor fi astfel pregătiţi încât să se împărtăşească şi ei. „Exemplul lui Hristos interzice exclusivismul la Cina Domnului. Este adevărat că păcatul cunoscut exclude pe cel vinovat. Lucrul acesta îl învaţă în mod clar Duhul Sfânt (1 Cor. 5,11). Dar, dincolo de aceasta, nimeni nu trebuie să judece. Dumnezeu nu a lăsat la latitudinea oamenilor să spună cine să ia parte la asemenea ocazii. Căci cine poate să cunoască inima omului? Cine poate deosebi neghina de grâu? ’Fiecare să se cerceteze pe sine însuşi şi aşa să mănânce din pâinea aceasta şi să bea din paharul acesta. Deoarece oricine mănâncă pâinea aceasta şi bea paharul Domnului în chip nevrednic va fi vinovat de trupul şi sângele Domnului.’ ’Căci cine mănâncă şi bea îşi mănâncă şi bea osânda lui însuşi, dacă nu deosebeşte trupul Domnului’. (1 Cor. 11,28.27.29) Când credincioşii se adună să serbeze sfintele rânduieli, sunt de faţă soli nevăzuţi de ochii omeneşti. În adunare poate să fie un Iuda şi, în cazul acesta, sunt acolo soli ai prinţului întunericului, deoarece ei însoţesc pe toţi cei care refuză să fie conduşi de Duhul Sfânt. Şi îngeri cereşti sunt de faţă. Aceşti vizitatori nevăzuţi participă la orice ocazie de felul acesta. Pot veni în adunare persoane care nu sunt cu toată inima slujitori ai adevărului şi ai sfinţeniei, dar care ar dori să ia parte la actul sfânt. Acestora nu trebuie să li se interzică să participe la Cina Domnului. Sunt de faţă martori care erau şi atunci când Isus a spălat picioarele ucenicilor şi ale lui Iuda. Ochi supraomeneşti privesc scena.” (Hristos, Lumina lumii, pag. 656). Fiecare membru trebuie să participe –„Nimeni nu trebuie să evite să ia Cina Domnului pentru că persoane nevrednice pot fi de faţă. Fiecare ucenic este chemat să participe în mod public la Cina Domnului şi să dea astfel mărturie că primeşte pe Hristos ca Mântuitor personal. La aceste întocmiri ale Sale, Hristos Se întâlneşte cu poporul Său şi îi dă putere prin prezenţa Sa. Este posibil ca inimi şi mâini nevrednice să îndeplinească această orânduire, totuşi Hristos este acolo pentru a le sluji copiilor Săi. Toţi cei care vin cu credinţa aţintită asupra Lui vor fi binecuvântaţi în mare măsură. Toţi cei care neglijează aceste ocazii de privilegii divine vor avea de pierdut. Despre ei se poate spune pe drept: ’Voi nu sunteţi cu toţii curaţi’.” (Hristos, Lumina lumii, pag. 656) Cine poate conduce serviciul Cinei Domnului – Serviciul Cinei Domnului trebuie să fie condus de un pastor hirotonit sau de un prezbiter al bisericii. Diaconii, chiar dacă sunt hirotoniţi, nu l pot conduce, dar pot ajuta prin împărţirea pâinii şi vinului pentru membri. Serviciul Cinei Domnului pentru bolnavi –Dacă vreun membru al bisericii este bolnav sau dintr-un motiv oarecare nu poate părăsi locuinţa, încât să participe la serviciul Cinei Domnului de la biserică, se va ţine un serviciu special la el acasă. Acest serviciu poate fi condus numai de un pastor sau un prezbiter hirotonit, care poate fi însoţit şi ajutat de diaconi sau diaconese care ajută la serviciile obişnuite. Adunarea de rugăciune Adunările de rugăciune ar trebui să fie cele mai interesante adunări, dar adesea sunt caracterizate printr-o administrare deficitară. Mulţi participă la serviciul de predică, dar neglijează întâlnirile de rugăciune. Trebuie să cugetăm la acest aspect. Să se ceară înţelepciune de la Dumnezeu şi să fie făcute planuri pentru conducerea acestor întâlniri în aşa fel, încât ele să fie interesante şi atrăgătoare. Oamenii flămânzesc după Pâinea vieţii, iar dacă o vor găsi la întâlnirile de rugăciune, vor merge acolo ca să o primească. ”Cuvântările şi rugăciunile lungi şi obositoare nu şi au locul nicăieri, cu atât mai mult în adunările publice. Celor care sunt îndrăzneţi şi totdeauna gata să vorbească li se permite să împiedice mărturia celor timizi şi retraşi. În general, persoanele superficiale au cel mai mult de vorbit. Rugăciunile lor sunt lungi şi mecanice. Ei obosesc pe îngeri şi pe oamenii care-i ascultă. Rugăciunile noastre trebuie să fie scurte şi la subiect. Cererile lungi şi obositoare să fie păstrate pentru cămăruţă, dacă cineva doreşte să înalţe asemenea rugăciuni. Permiteţi I Duhului lui Dumnezeu să intre în inimile voastre şi El va îndepărta de acolo tot formalismul sec.” (Mărturii, vol. 4, pag. 70, 71) Întâlnirea săptămânală de rugăciune este de o importanţă atât de mare, încât trebuie să se facă eforturi deosebite pentru a i asigura succesul. Ea trebuie să înceapă la timp, chiar dacă sunt prezente doar două sau trei persoane. Se va studia un scurt pasaj din Scriptură sau se va prezenta un paragraf din Mărturii. Sunt suficiente cincisprezece sau douăzeci de minute. Apoi oferiţi membrilor ocazia să se roage şi să prezinte experienţe. Programul să nu fie acelaşi în fiecare săptămână. Într o ocazie, studiul să urmeze după o serie de rugăciuni, iar în altă ocazie să aibă loc mărturii personale după studiu, încheindu se cu rugăciune şi cântare. Dacă membrii nu se pot întâlni la locul obişnuit pentru rugăciune, pot avea loc ţine întâlniri în familii, care se dovedesc a fi o mare binecuvântare pentru toţi participanţii. Asociaţia tinerilor adventişti Asociaţia tinerilor adventişti (ATA) este organizată cu scopul de a oferi tinerilor din bisericile noastre un cadru adecvat de părtăşie şi activitate. Sub îndrumarea conducătorului Asociaţiei tinerilor adventişti ales, tinerii vor lucra împreună pentru dezvoltarea unei activităţi de tineret puternice, care va include dezvoltarea spirituală, mintală şi fizică a fiecărui individ, promovarea contactelor sociale creştine şi desfăşurarea unor programe de mărturisire activă pentru Dumnezeu, care vor sprijini planurile generale ale bisericii locale pentru câştigarea de suflete. Ţinta asociaţiei este să implice toţi tinerii în activităţi folositoare, care să i lege mai mult de biserică, instruindu i pentru o slujire folositoare. Ar trebui planificate în fiecare săptămână întâlniri ale tineretului. Se recomandă ca aceste întâlniri să aibă loc vineri seara sau sâmbătă după-amiază. Astfel de întâlniri pot avea loc în casele unor membri de încredere sau în biserică, dacă participă un public mai larg. Deoarece programul tineretului nu trebuie izolat de restul bisericii, întâlnirile publice ale Asociaţiei tinerilor adventişti trebuie să fie accesibile oricărui membru al bisericii. Este ideal ca ele să fie planificate şi conduse de tineri. În bisericile mai mici, programul tineretului, prin natura lui, e bine să implice familia. (vezi nota 5 de la pag. 97) Este important ca programul tineretului din biserica locală să fie în concordanţă cu lucrarea departamentelor care asigură slujirea copiilor şi tinerilor. Pentru încurajarea acestei cooperări şi coordonări, responsabilul Departamentului Lucrare personală, responsabilul departamentului Sănătate, dirigintele Şcolii de Sabat a tineretului, directorul şcolii, conducătorul programului pentru companioni, conducătorul Clubului exploratorilor, conducătorul Clubului licuricilor şi alţi conducători vor fi membri ai comitetului departamentului Tineret, care este o organizaţie „umbrelă” a bisericii locale şi are răspunderea alcătuirii programului de slujire a tineretului. (vezi pag. 111 şi nota 6 de la pag. 97) În timp ce succesul programului de slujire a tineretului din biserica locală include o Şcoală de Sabat a tineretului puternică şi viguroasă, trebuie să existe un timp şi un loc anumit şi pentru alte întâlniri interactive, părtăşie, recreere, ocazii de mărturisire a credinţei, ca şi o instruire în leadership, căci toate acestea fac parte din conceptele care trebuie să fie promovate în Asociaţia tinerilor adventişti. Asociaţia juniorilor adventişti Scopul Asociaţiei juniorilor adventişti este asemănător cu cel al Asociaţiei tinerilor adventişti. Scopul ei este de a clădi caractere, a oferi posibilitatea cunoaşterii, a instrui pentru funcţii de răspundere şi a implica pe juniori în serviciul creştin. În ţările în care funcţionează şcoli adventiste, Asociaţia juniorilor adventişti este cuprinsă, de obicei, în programul spiritual al şcolii. Clubul exploratorilor Clubul exploratorilor oferă un program specializat pentru juniori, iar în unele locuri, acesta a înlocuit în biserică Asociaţia juniorilor adventişti. Acolo unde funcţionează ambele organizaţii, trebuie să existe o cooperare strânsă între Clubul exploratorilor şi Asociaţia juniorilor adventişti. Întâlnirile Clubului exploratorilor au loc în conformitate cu regulamentul Departamentului Tineret de la conferinţă/ misiune/câmp. Clubul licuricilor Clubul licuricilor oferă un program specializat pentru dezvoltarea rapidă a copiilor de vârstă şcolară primară, din biserica locală. Acesta urmăreşte să întărească implicarea părinţilor în dezvoltarea copilului în primii ani de viaţă. Întâlnirile acestuia şi alte activităţi trebuie să fie îndeplinite în concordanţă cu regulamentele conferinţei/misiunii/câmpului local(e), aşa cum sunt definite în manualele clubului şi în corelare cu alte organizaţii din biserica locală care se adresează tinerilor şi familiei. Adunările misionare ale bisericii Mântuitorul a încredinţat bisericii marea însărcinare de a vesti Evanghelia în lumea întreagă. Aceasta pune asupra fiecărui membru responsabilitatea de a transmite cât mai multor oameni solia mântuirii. Mântuitorul „a dat autoritate slujitorilor Lui şi fiecărui om i-a desemnat lucrul său”. După învierea Sa, El a programat o întâlnire cu cei unsprezece ucenici şi cu alţi peste cinci sute de creştini, cu scopul de a i sfătui şi încuraja şi, în acelaşi timp, pentru a le încredinţa mandatul Evangheliei. Aceasta a fost prima întâlnire misionarăa bisericii şi, cu siguranţă, nu avea să fie ultima. Fiind o parte permanentă şi bine definită a serviciilor bisericii creştine, întâlnirile misionarepoartă aprobarea divină pentru toate timpurile. Prin Spiritul Profetic ni se spune: „Dumnezeu a încredinţat mâinilor noastre o lucrare deosebit de sfântă şi trebuie să ne întâlnim pentru instruire, ca să fim pregătiţi să împlinim această lucrare”. (Mărturii, vol. 6, pag. 32, subl. ns.) Programarea adunărilor –În general, primul Sabat din lună este rezervat lucrării misionare. Serviciul de închinare din acest Sabat se concentrează asupra evanghelizării personale, însă şi alte departamente, în afara Departamentului Lucrare personală, pot să şi prezinte planurile cu aceste ocazii speciale. Totuşi, acest plan va fi prin consfătuire atentă cu departamentele respective. (vezi nota 8 de la pag. 97) Distribuirea de literatură în Sabat –Este cunoscut de toţi faptul că Sabatul oferă cele mai bune ocazii secretarului Departamentului Lucrare personală de a pune literatură la îndemâna membrilor. Trebuie să se evite în Sabat metodele îndoielnice, care tind să abată atenţia membrilor de la adevărata închinare şi de la adevăratul respect faţă de Sabat. Adunările administrative Adunările administrative ale bisericii locale, convocate în mod corespunzător de pastor sau de comitetul bisericii în înţelegere cu pastorul, pot fi ţinute lunar sau trimestrial, în funcţie de nevoile bisericii. Membrii aflaţi în rânduială (regular standing) în registrul bisericii în care are loc adunarea administrativă pot să participe şi să voteze. Un cvorum va fi stabilit de către biserică într-o adunare administrativă sau de către comitetul bisericii. Nu vor fi acceptate voturi prin procură sau prin scrisoare. Pentru a menţine un spirit de strânsă colaborare între biserica locală şi conferinţă/misiune/ câmp, biserica trebuie să se consulte cu administratorii conferinţei/misiunii/câmpului asupra tuturor chestiunilor de importanţă majoră. Administratorii (preşedintele, secretarul şi trezorierul) conferinţei/ misiunii/câmpului de care aparţine biserica pot participa fără să voteze (exceptând cazul în care le este permis de biserică) la orice adunare administrativă de pe teritoriul conferinţei/misiunii/câmpului. Adunarea administrativă a bisericii, legal constituită, este o adunare convocată la un serviciu de închinare obişnuit din Sabat, pentru care s-au făcut anunţurile corespunzătoare cu privire la timpul şi locul întâlnirii. La astfel de întâlniri la care pastorul va prezida (sau va aranja ca prezbiterul bisericii locale să prezideze) ar trebui să fie prezentate informaţii complete cu privire la lucrarea bisericii. La sfârşitul anului să se prezinte rapoarte cu activităţile bisericii pe parcursul întregului an şi, bazându-se pe acele rapoarte, biserica să aprobe un plan complet de acţiune pentru anul următor. Dacă este posibil, rapoartele şi planul de acţiune pentru anul următor să fie prezentate în scris. (vezi nota 9 de la pag. 98) Comitetul bisericii şi întrunirile lui Definiţia şi funcţia –Comitetul bisericii este compus din principalii slujbaşi ai bisericii. El are un număr de responsabilităţi importante, dar preocuparea primordială trebuie să fie hrănirea spirituală a bisericii şi lucrarea de plănuire şi stimulare a evanghelizării în toate fazele ei. Marea însărcinare a lui Isus face ca evanghelizarea, proclamarea Evangheliei, să fie funcţia principală a bisericii (Matei 28,18 20). Aşadar, prima funcţie a comitetului bisericii este de a sluji ca organ principal al bisericii locale. Atunci când comitetul acordă tot interesul şi toată energia implicării tuturor membrilor în evanghelizare, cele mai multe probleme din biserică sunt aplanate sau prevenite. O influenţă puternică, pozitivă se va simţi în viaţa spirituală şi în creşterea numărului de membri. Responsabilităţile comitetului bisericii includ: – hrănirea spirituală – evanghelizarea în toate fazele ei – păstrarea purităţii doctrinare – susţinerea standardelor creştine – recomandarea modificărilor în privinţa calităţii de membru – finanţele bisericii – protejarea bunurilor bisericii şi grija faţă de ele – coordonarea diferitelor departamente – comitetul este ales de membrii bisericii, cu ocazia alegerii slujbaşilor bisericii. (vezi pag. 54) Membrii comitetului –Următorii slujbaşi ai bisericii să fie incluşi ca membri ai comitetului bisericii: - prezbiterul (sau prezbiterii) - primul diacon - prima diaconeasă - casierul - secretarul - responsabilul Departamentului Lucrare personală - secretarul Departamentului Lucrare personală - coordonatorul organizaţiei Bărbaţi Adventişti - coordonatorul Departamentului Publicaţii - coordonatorul Şcolii de Sabat - conducătorul Departamentului Binefacere (Tabita) - dirigintele Şcolii de Sabat - responsabilul Departamentului Viaţa de familie - responsabila Departamentului Misiunea Femeii - responsabilul cu Departamentul Copii - secretarul Departamentului Educaţie - conducătorul Asociaţiei pentru cămin şi şcoală - conducătorul Asociaţiei tinerilor adventişti - conducătorul Clubului exploratorilor - conducătorul Clubului licuricilor - Responsabilul cu evidenţa celor interesaţi de credinţa bisericii - preşedintele sau secretarul Comitetului de comunicare - responsabilul Departamentului Sănătate - responsabilul Departamentului Administrarea creştină a vieţii - responsabilul Departamentului Libertatea religioasă În multe cazuri, două sau trei slujbe sunt îndeplinite de aceeaşi persoană. Mai pot fi aleşi în comitet, dacă este cazul, doi membri ai bisericii. Pastorul numit de câmpul local pentru a sluji biserica este întotdeauna membru al comitetului bisericii. Slujbaşii –Preşedintele comitetului bisericii este pastorul numit să slujească acea biserică. Dacă el preferă să nu acţioneze în această calitate sau nu poate să fie prezent, poate numi temporar prezbiterul bisericii să prezideze în locul său. Secretarul bisericii serveşte ca secretar al comitetului şi este răspunzător de păstrarea proceselor-verbale ale întrunirilor comitetului. Întrunirile comitetului – Deoarece activitatea comitetului bisericii este vitală pentru viaţa, sănătatea şi creşterea bisericii, este necesar ca el să se întrunească cel puţin o dată pe lună. În bisericile mai mari, întrunirile ar putea fi mai frecvente. Este bine să se fixeze timpul de întâlnire lunară în aceeaşi zi şi aceeaşi săptămână (de exemplu, în prima zi de luni din fiecare lună). Întâlnirea comitetului este anunţată la serviciul de închinare obişnuit din Sabat. Se va face tot posibilul ca toţi membrii comitetului să fie prezenţi la fiecare întrunire. Fiecare biserică trebuie să hotărască la una din adunările ei administrative obişnuite numărul de membri din comitet care trebuie să fie prezenţi la o şedinţă de comitet, pentru ca acesta să poată lua hotărâri valabile (cvorum). Nu se acceptă voturi prin procură sau scrisoare. Lucrarea comitetului 1. Planificarea evanghelizării în toate fazele ei. Deoarece evanghelizarea este lucrarea cea mai importantă a bisericii, primul punct pe agenda fiecărui comitet al bisericii este de a se ocupa direct de evanghelizarea teritoriului misionar al bisericii. Pe lângă aceasta, o dată pe trimestru, întreaga întrunire a comitetului poate fi devotată planurilor de evanghelizare. Comitetul va studia programele şi metodele de evanghelizare recomandate de conferinţă şi va hotărî cum pot fi aplicate mai bine de biserica lor. Pastorul şi comitetul vor iniţia şi dezvolta planuri pentru campaniile de evanghelizare publică. 2. Coordonarea programelor misionare ale departamentelor. Comitetul bisericii răspunde de coordonarea lucrării tuturor departamentelor bisericii. Aceasta cuprinde programele misionare ale departamentelor Lucrare personală, Şcoala de Sabat, Copii, Tineret, Sănătate şi Educaţie. Fiecare dintre aceste departamente îşi desfăşoară planurile de lucrare personală, în cadrul propriei sfere. Pentru a evita conflictul de programare şi competiţia în atragerea lucrătorilor voluntari şi pentru a obţine beneficii maxime, coordonarea este esenţială. Înainte de a şi completa şi anunţa planurile pentru oricare program, fiecare departament trebuie să le supună spre aprobare comitetului bisericii. Departamentele trebuie să raporteze comitetului bisericii despre progresul şi rezultatele programelor misionare. Comitetul poate sugera departamentelor în ce fel pot contribui programele lor la pregătirea, conducerea şi continuarea unei acţiuni de evanghelizare publică. 3. Încurajarea şi ajutarea Departamentului Lucrare personală al bisericii pentru implicarea tuturor membrilor şi copiilor într o formă de slujire personală. Se vor desfăşura cursuri de instruire pentru diferitele aspecte ale lucrării misionare. 4. Cooperarea cu coordonatorul de interese pentru ca fiecare persoană care manifestă un oarecare interes, indiferent de sursa prin care s-a obţinut, faţă de solia noastră să fie în mod personal şi prompt contactată de un membru laic desemnat pentru aceasta. 5. Încurajarea fiecărui departament de a da un raport, cel puţin o dată pe trimestru, comitetului bisericii, ca şi membrilor acesteia, cu ocazia adunărilor administrative sau la întâlnirile din Sabat. 6. Comitetul trebuie să ia în consideraţie problemele administrative ale bisericii şi casierul trebuie să raporteze în mod regulat situaţia finanţelor ei. Trebuie să se cerceteze registrele bisericii pentru a se cunoaşte starea spirituală a tuturor membrilor şi să se programeze vizitarea bolnavilor, a celor descurajaţi sau a celor care au părăsit biserica. Ceilalţi slujbaşi vor prezenta rapoarte cu privire la activitatea de care sunt responsabili. Comisiile comitetului bisericii –Comitetul bisericii să nu permită niciunei alte preocupări să se interfereze cu planificarea pentru evanghelizare. Dacă alte preocupări consumă prea mult timp, comitetul poate desemna comisii pentru a îngriji de anumite domenii specifice bisericii, cum ar fi finanţele sau proiectele de construcţie. Astfel de comisii vor face recomandări către comitetul bisericii. În acest fel, resursele comitetului sunt păstrate pentru misiunea lui principală – evanghelizarea. (vezi nota 10 de la pag. 99) Şedinţele comitetului şcolar În bisericile în care există o şcoală, lucrarea aceasta este, de obicei, supravegheată de un comitet al şcolii bisericii. Se va alege un preşedinte care prezidează întâlnirile acestui comitet şi un secretar care va păstra procesele-verbale ale şedinţelor şi hotărârilor de comitet. Acest comitet îşi va ţine şedinţele la date regulate. Unele biserici preferă ca această funcţie să fie îndeplinită de comitetul bisericii sau de un subcomitet al acesteia. Asociaţia pentru cămin şi şcoală Asociaţia pentru cămin şi şcoală este organizată de biserica locală pentru a coordona activităţile şcolii, ale căminului şi ale bisericii. Se recomandă ca întâlnirile acestea să aibă loc lunar. Se va acorda atenţie educării părinţilor, ca şi susţinerii şcolii în obţinerea resurselor necesare, cum ar fi: părinţi-suport ai cadrelor didactice, cărţi, material didactic şi echipament. Materialele destinate să ajute pe conducătorii Asociaţiei pentru cămin şi şcoală sunt puse la dispoziţie de Departamentul Educaţie. Note Aceste note conţin material explicativ cu privire la modul în care biserica locală poate proceda în situaţii speciale. O biserică locală poate adopta metode alternative de procedură în tratarea acestor probleme. Asemenea metode alternative trebuie să fie în armonie cu principiile general acceptate de organizaţia Bisericii Adventiste de Ziua a Şaptea şi cu procedeele sale. 1. Forma serviciului divin – Când cei care slujesc ajung la amvon şi îngenunchează, adunarea trebuie, de asemenea, să şi plece capul, implorând prezenţa şi binecuvântarea lui Dumnezeu. Această atmosferă de tăcută închinare pregăteşte calea pentru imnul de deschidere şi pentru studierea Cuvântului. Serviciul de închinare are două părţi importante: a. Biserica răspunde cu laudă şi adorare exprimate prin cântare, rugăciune şi daruri. b. Solia din Cuvântul lui Dumnezeu. Cel care aduce solia şi frânge Pâinea vieţii trebuie să fie plin de simţământul sfinţeniei acestei lucrări şi trebuie să fie pregătit temeinic. De asemenea, cel care conduce pe închinători în prezenţa lui Dumnezeu prin intermediul rugăciunii pastorale îndeplineşte, poate, cea mai sfântă lucrare a întregului serviciu divin şi, cu un simţământ de evlavie, în umilinţă, trebuie să-şi dea seama de importanţa sa. Se obişnuieşte ca formaţia să îngenuncheze cu faţa spre adunare, iar adunarea să stea cu faţa spre amvon şi, pe cât posibil, să îngenuncheze. Rugăciunea să fie scurtă, dar să includă adorarea, mulţumirile şi menţionarea nevoilor personale ale închinătorilor, cât şi pe cele ale marelui câmp mondial. Este potrivit ca imediat înainte de predică, să fie un punct muzical special sau un imn de consacrare. Apoi urmează ceea ce trebuie să reprezinte una dintre cele mai importante părţi ale orei de închinare: hrănirea spirituală a turmei lui Dumnezeu. Când o biserică este cu adevărat hrănită şi simte că „Dumnezeu a vizitat pe poporul Său”, urmează totdeauna rezultate binecuvântate spre slava lui Dumnezeu. Strângerea darurilor este o parte vitală a orei de închinare. În timp ce suntem sfătuiţi „să ne închinăm Domnului îmbrăcaţi cu podoabe sfinte”, suntem îndemnaţi, de asemenea, „să aducem daruri” când intrăm în „curţile Lui” (Ps. 96,9.8). Astfel, prezentarea darurilor noastre lui Dumnezeu se potriveşte într-un mod natural în cadrul serviciului de închinare. Prezbiterul, mai ales dacă este prezent un pastor autorizat, va colabora cu pastorul bisericii la alcătuirea programului serviciului de închinare. Dacă biserica nu are un pastor, prezbiterul are sarcina să conducă serviciul sau să aranjeze ca altcineva să facă aceasta. Din când în când, se vor organiza adunări pentru mărturie personală şi laudă sau pentru a da ocazie anumitor membri să şi relateze experienţa din lucrarea misionară. 2. Forma serviciului de închinare – Sugerăm două modele ale serviciului de închinare: Forma lungă Preludiu muzical Anunţuri Intrarea corului şi a pastorilor Doxologie Invocarea prezenţei lui Dumnezeu Citirea unui pasaj din Scriptură Imn de laudă Rugăciune Imn sau cântare specială Strângerea darurilor Imn de consacrare Predica Imn Binecuvântarea Rugăciune tăcută, şezând sau în picioare Postludiu muzical Forma scurtă Anunţuri Imn Rugăciune Strângerea darurilor Imn sau cântare specială Predica Imn Binecuvântarea Rugăciune tăcută, şezând sau în picioare 3. Spălarea picioarelor – La spălarea picioarelor trebuie să se asigure spaţii separate pentru bărbaţi şi femei. Acolo unde scările sau distanţa constituie o problemă pentru cei invalizi, se vor face amenajări speciale. În locurile în care este acceptabil din punct de vedere social şi unde îmbrăcămintea este de aşa natură, încât să nu se ajungă la indecenţă, se pot face pregătiri speciale pentru ca soţul şi soţia sau părinţii şi copiii lor botezaţi să săvârşească între ei ceremonia spălării picioarelor. Pentru a încuraja persoanele timide sau sensibile, pentru care alegerea persoanei cu care să îndeplinească spălarea picioarelor poate fi o experienţă stânjenitoare, conducătorii bisericii sunt cei desemnaţi să poarte răspunderea aceasta, să ajute în timpul spălării picioarelor, ca astfel de persoane să găsească partenerul/partenera. 4. Pâinea şi vinul – În timp ce membrii revin în adunare, se poate cânta un imn. Cei care oficiază serviciul divin îşi ocupă locurile lângă masa Cinei Domnului, iar diaconii şi diaconesele îşi ocupă locurile lor. Faţa de masă care acoperă pâinea este strânsă. Se citeşte un pasaj potrivit, cum ar fi: 1 Corinteni 11,23.24; Matei 26,26; Marcu 14,22; Luca 22,19, sau se ţine o scurtă cuvântare, care este bine să aibă loc în acest moment şi nu mai târziu. Eficienţa cuvântării va spori, dacă se va accentua semnificaţia pâinii şi a vinului, astfel încât solia ei să rămână vie în mintea participanţilor, în timp ce se împart simbolurile sfinte. Cei ce oficiază ceremonia îngenunchează, cerând binecuvântarea asupra pâinii. Adunarea poate să îngenuncheze sau să rămână în picioare. Cea mai mare parte din pâine poate fi frântă înainte, rămânând doar o mică parte pe fiecare platou pentru a fi frântă de pastori sau prezbiteri. Pastorul şi prezbiterii înmânează diaconilor platourile cu pâine, apoi diaconii o împart bisericii. În timpul acesta, se poate intona o cântare specială, se poate da mărturie personală, se poate face un rezumat al predicii sau se pot citi anumite pasaje alese, se poate cânta cu toată adunarea sau se poate audia o muzică meditativă. Fiecare persoană să păstreze bucata de pâine până când pastorul oficiant sau prezbiterul au fost serviţi. Când fiecare a luat loc, conducătorul (pastorul sau prezbiterului n. trad.) invită adunarea să se împărtăşească din pâine. În timp ce se mănâncă pâinea, se înalţă rugăciuni tăcute. Apoi pastorul citeşte un pasaj adecvat, cum ar fi: 1 Corinteni 11,25.26; Matei 26,27 29, Marcu 14,23 25 sau Luca 22,20. Conducătorii îngenunchează când se înalţă rugăciunea pentru vin. Din nou, diaconii servesc adunarea. Activităţi, cum ar fi cele sugerate pentru timpul împărţirii pâinii, pot fi continuate şi în acest timp. După ce au fost serviţi toţi pastorii sau prezbiterii care oficiază, toţi închinătorii se împărtăşesc din vin împreună. O metodă opţională este ca pâinea să fie binecuvântată şi frântă, apoi împreună cu vinul să fie aşezate pe aceeaşi tavă şi să se împartă adunării. Închinătorul le ia pe amândouă din tavă în acelaşi timp. După ce mănâncă pâinea, urmează o rugăciune tăcută, apoi se înalţă rugăciunea asupra vinului, care se bea, urmat de o rugăciune tăcută. Acolo unde scaunele sunt prevăzute cu un raft pentru pahare, nu mai este necesară strângerea lor decât după terminarea serviciului de Sfânta Cină. 5. Asociaţia tinerilor adventişti – Materialele necesare conducerii activităţilor asociaţiei sunt puse la dispoziţia ei de către Departamentul Tineret din cadrul diviziunii, uniunii şi conferinţei locale. Între acestea se include şi Youth Ministry Accent, o revistă trimestrială publicată de către Departamentul Tineret al Conferinţei Generale. Mai sunt puse la dispoziţie multe alte broşuri ce acoperă un spectru larg de subiecte care să ajute în lucrarea pentru tineret. Acestea pot fi procurate de la Departamentul Tineret din cadrul conferinţei/misiunii/câmpului sau de la casa de editură. 6. Asociaţia tinerilor adventişti – Planul de organizare al Asociaţiei tinerilor adventişti este prezentat pe scurt în capitolul 9 – Organizaţii auxiliare ale bisericii şi slujbaşii lor. Informaţii detaliate pot fi obţinute de la directorul Departamentului Tineret de la conferinţă/misiune/câmp. Este esenţial ca fiecare biserică să studieze propriul profil al tineretului şi al familiei, resursele, personalul, posibilităţile şi relaţiile cu şcoala, dezvoltând cea mai bună slujire a tineretului, ţinând seama de toţi aceşti factori. În anumite locuri, poate fi ales alt termen în loc de „societate”, cum ar fi „asociaţie”, sau „acţiune”, însă nu trebuie omise cuvintele „a tinerilor adventişti”, care identifică clar organizaţia. 7. Asociaţia juniorilor adventişti – Fiecare clasă este considerată o entitate separată, profesorul fiind liderul, iar elevii fiind slujbaşi ai acestei societăţi. Acolo unde nu există şcoli ale bisericii, juniorii ar trebui să fie integraţi într un program general al tineretului, care să fie abordat din punct de vedere al familiei. 8. Programarea adunărilor – Pentru a întări şi dezvolta spiritul misionar printre membri, adunările auxiliare ale Departamentului Lucrare personală pot fi conduse în unul sau mai multe feluri, cum ar fi: a. Cele zece minute rezervate în fiecare Sabat Departamentului Lucrare personală, de obicei imediat după Şcoala de Sabat şi înainte de serviciul de predică. b. O întâlnire la mijlocul săptămânii, combinată cu întâlnirea pentru rugăciune săptămânală. Cu ocazia aceasta, prima parte a serviciului poate conţine un mesaj devoţional, urmat de o serie de rugăciuni, amintindu se că închinarea este o parte vitală a creşterii spirituale şi a pregătirii pentru slujire. Restul timpului poate fi acordat instruirii pentru evanghelizare personală. Se prezintă metode de câştigare a sufletelor, iar membrilor li se dă ocazia să prezinte, pentru discuţii generale, problemele cu care s au confruntat în cadrul lucrării lor misionare. c. Întâlnirile Departamentului Lucrare personală la diferite date, după cum o cer împrejurările locale. Comitetul Departamentului Lucrare personală trebuie să întocmească cu grijă planuri pentru ca serviciile lucrării personale ale bisericii să fie ocazii de reînviorare spirituală şi instruire practică, veghind să aibă loc cu aceeaşi regularitate şi continuitate ca şi alte adunări ale bisericii. 9. Adunările administrative – Rapoartele pot cuprinde următoarele activităţi: a. Un raport din partea secretarului, care să arate numărul actual al membrilor bisericii, numărul membrilor primiţi şi al celor transferaţi în alte biserici. Se va indica numărul, nu neapărat numele membrilor cărora li s-a retras calitatea de membru de-a lungul anului, cât şi al acelora care au murit. O scurtă prezentare a deciziilor comitetului bisericii luate cu ocazia întâlnirilor ar interesa, desigur, pe toţi membrii bisericii. b. Un raport din partea responsabilului Departamentului Lucrare personală, care să prezinte lucrarea misionară, inclusiv activităţile serviciilor sociale ale bisericii împreună cu planurile pentru viitor. Acesta va fi urmat de un raport al secretarului lucrării personale. c. Un raport din partea casierului, care să arate totalul zecimii strânse şi trimise la trezorierul conferinţei/misiunii/câmpului, de asemenea, un raport complet al darurilor pentru misiunea externă primite şi predate şi un raport despre fondurile de venituri şi cheltuieli ale bisericii. d. Un raport din partea serviciului diaconiei despre vizitele făcute membrilor, despre lucrarea pentru săraci şi alte aspecte care intră în atribuţiunile lor. e. Un raport din partea Asociaţiei tinerilor adventişti despre lucrarea misionarăşi alte activităţi ale tineretului. f. Un raport din partea secretarului Şcolii de Sabat despre numărul de membri, cât şi alte probleme aparţinând Şcolii de Sabat. g. Un raport al casierului cu privire la situaţia financiară a şcolii bisericii, cu detalii privind nevoile ei de dotare sau alte chestiuni. h. Un raport din partea directorului sau profesorului şcolii bisericii, cuprinzând date cum ar fi: numărul celor înscrişi, programul de educaţie al şcolii, botezurile în rândul elevilor şi rezultatele eforturilor depuse de elevi în activităţile bisericii. i. Un raport din partea responsabilului Asociaţiei pentru cămin şi şcoală cu privire la activităţile şi nevoile acestei organizaţii. j. Un raport din partea secretarului Departamentului de Comunicare, cu privire la presă, radio, televiziune şi alte activităţi asemănătoare, în care sunt implicate biserica şi societatea. 10. Subcomitetele – În bisericile foarte mari, comitetul poate numi un subcomitet pentru evanghelizare. Acesta va fi compus din coordonatorii tuturor departamentelor misionare ale bisericii, iar prezbiterul va fi preşedintele. Acest subcomitet va prezenta rapoarte comitetului bisericii şi îşi va asuma sarcina coordonării departamentelor cu privire la programele misionare. MANUALUL BISERICII (II) 9. Organizaţiile auxiliare ale bisericii şi slujbaşii lor 10. Relaţia pastorilor şi a lucrătorilor cu Biserica 11. Alegerile în biserica locală 12. Finanţele lucrării de predicare a Evangheliei 13. Standardele vieţii creştinului 14. Disciplina în biserică 15. Căsătoria, divorţul şi recăsătorirea 16. Organizarea, unificarea şi dizolvarea de biserici 17. Amvonul nu este o tribună 18. Apendix - Rezumatul doctrinelor fundamentale 19. Supliment pentru Uniunea Română Organizaţiile auxiliare ale bisericii şi slujbaşii lor Structura bisericii, sub călăuzirea Duhului Sfânt, este vitală pentru creşterea spirituală a membrilor şi pentru împlinirea misiunii bisericii. Este scheletul trupului. Şi „tot trupul bine închegat şi strâns legat prin ceea ce dă fiecare încheietură îşi primeşte creşterea potrivit cu lucrarea fiecărei părţi în măsura ei şi se zideşte în dragoste” (Efeseni 4,16). Elementele cele mai importante ale structurii şi organizaţiei bisericii locale sunt rolurile slujbaşilor bisericii şi organizaţiile auxiliare sau departamentele. Acest capitol este o descriere a plănuirii departamentelor, a obiectivelor, conducerii, funcţiilor şi activităţilor acestora. Se aşteaptă ca departamentele bisericii locale să coopereze cu departamentele corespunzătoare ale conferinţei/misiunii/câmpului, uniunii şi diviziunii. Lucrarea departamentelor bisericii locale este strâns legată de lucrarea pastorului, deoarece ambele sunt angajate în mod egal în acelaşi program al bisericii. Pastorul slujeşte în calitate de consilier apropiat al comitetelor tuturor organizaţiilor auxiliare şi departamentelor, asistând împreună cu biserica la implementarea programelor ei. În caz de urgenţă sau unde circumstanţele o cer, pastorul poate convoca întrunirea oricărui comitet sau organizaţii ale bisericii pentru a lua decizii care slujesc interesului bisericii. Fiecare biserică locală ar trebui să folosească serviciile departamentelor descrise în acest capitol, pentru a-şi hrăni membrii şi pentru a împlini misiunea dată de Hristos bisericii creştine, şi în special bisericii rămăşiţei de la sfârşitul timpului. (Mat. 28,19; Apoc. 10,11; Apoc. 14,6) Departamentul Lucrare personală Departamentul Lucrare personală asigură resurse şi instruieşte membrii bisericii pentru a şi uni eforturile cu pastorul şi slujbaşii, în vederea proclamării finale a Evangheliei mântuirii prin Hristos. Scopul acestui departament este de a înrola fiecare membru în serviciul activ de câştigare de suflete pentru Dumnezeu. Comitetul Departamentului Lucrare personală – ComitetulDepartamentului Lucrare personală conduce eforturile misionare ale bisericii locale şi lucrează sub coordonarea comitetului bisericii. Comitetul trebuie să se întrunească cel puţin o dată pe lună. Acest comitet va fi alcătuit din următoarele persoane: responsabilul Departamentului Lucrare personală (ca preşedinte), secretarul Departamentului Lucrare personală, coordonatorul Departamentului Publicaţii, pastorul, un prezbiter, casierul bisericii, responsabilul Departamentului Binefacere (Tabita), secretarul Departamentului Binefacere (Tabita), responsabilul organizaţiei „Bărbaţil adventişti”, responsabilul cu evidenţa celor interesaţi de credinţa bisericii, responsabilul Departamentului Sănătate, secretarul Departamentului de Comunicare, dirigintele Şcolii de Sabat, conducătorul Asociaţiei tinerilor adventişti, coordonatorul Departamentului Slujirea persoanelor invalide, coordonatorul Departamentului Copii, responsabilul Departamentului Misiunea Femeii, directorul Centrului de servicii comunitare sau conducătorul lucrărilor comunitare, coordonatorul Şcolii Biblice şi alţi membri, dacă este necesar. Comitetul Departamentului Lucrare personală poate desemna subcomitete pentru obiective specifice în măsura în care se consideră necesar. Toate subcomitetele raportează comitetului Departamentului Lucrare personală. Responsabilul Departamentului Lucrare personală –Responsabilul Departamentului Lucrare personală este ales de biserică pentru a instrui şi pentru a conduce Biserica în serviciul evanghelistic activ. El este preşedintele comitetului Departamentului Lucrare personală. Conducătorul acestui departament poate avea nevoie de asistenţi care să coordoneze Şcoala Biblică prin corespondenţă. Evanghelizarea, distribuirea de literatură, colectarea de bani, lucrarea grupelor mici, instruirea membrilor şi alte mijloace pentru a intensifica activitatea de câştigare de suflete. Este de datoria conducătorului de a prezenta bisericii, la lucrările administrative, un raport asupra întregii activităţi misionare a bisericii. Secretarul Departamentului Lucrare personală – Secretarul Departamentului Lucrare personală este ales de biserică şi slujeşte ca reprezentant al Centrului adventist de carte pentru toate departamentele bisericii. El lucrează în strânsă colaborare cu responsabilul Departamentului Lucrare personală la dezvoltarea programelor lucrării misionare ale bisericii. (vezi nota 2 de la pag. 133) Departamentul Binefacere (Tabita) – Departamentul Binefacere (Tabita) este o ramură importantă a activităţilor misionare ale bisericii. Responsabilul acestui departament, asistentul lui (dacă este necesar) şi secretarul casier sunt aleşi la adunarea electivă a bisericii. Această organizaţie colectează şi pregăteşte haine, hrană şi alte provizii pentru cei săraci, nevoiaşi. Organizaţia lucrează în strânsă legătură cu diaconii şi diaconesele din biserică. Totuşi, Departamentul Binefacere (Tabita) include mai mult decât oferirea de ajutoare; cuprinde şi instruirea adulţilor, vizite la domiciliu, activităţi casnice, îngrijirea bolnavilor la domiciliu, consilierea şi alte servicii. Departamentul Lucrare personală are principala responsabilitate pentru această lucrare. Centrul de servicii sociale – Acolo unde biserica are un centru de servicii sociale, comitetul Departamentului Lucrare personală este cel care coordonează acest centru. Directorul centrului este numit de comitetul Departamentului Lucrare personală şi este membru al comitetului. „Bărbaţii adventişti” – „Bărbaţii adventişti” este un alt grup secundar în cadrul Departamentului Lucrare personală. Slujirea persoanelor invalide – Prin slujirea oamenilor cu infirmităţi, comitetul Departamentului Lucrare personală al bisericii locale trebuie să acorde o atenţie specială membrilor invalizi ai bisericii şi altor persoane invalide. Trebuie să întocmească programe pentru a vesti adevărul celor invalizi; să facă recomandări comitetului bisericii cu privire la acţiunile care pot face mai accesibile serviciile bisericii pentru cei invalizi; să ajute biserica pentru a găsi mijloace de transport pentru invalizi; să sfătuiască pe conducătorii bisericii şi ai departamentelor cu privire la posibila implicare a membrilor invalizi în diferite activităţi ale bisericii. Coordonatorul Departamentului Slujirea persoanelor invalide slujeşte ca o verigă de legătură cu organizaţiile care asigură servicii pentru persoanele invalide, aşa cum ar fi Societatea creştină care face înregistrări pentru nevăzători (Christian Record Services) şi promovează programele Serviciului creştin de înregistrare pentru nevăzători în biserica locală. Coordonatorul Şcolii Biblice – Coordonatorul Şcolii Biblice este ales să organizeze şi să coordoneze lucrarea misionară a Şcolii Biblice a bisericii în localitatea respectivă. Coordonatorul Şcolii Biblice trebuie să lucreze în strânsă colaborare cu pastorul, cu coordonatorul bisericii care are evidenţa listei celor interesaţi şi cu conducătorul Departamentului Lucrare personală. Departamentul Şcolii de Sabat Şcoala de Sabat este principalul sistem de educaţie religioasă a Bisericii Adventiste de Ziua a Şaptea şi are patru scopuri: studiul Scripturii, părtăşia, acţiuni evanghelistice şi intensificarea misiunii mondiale. În cooperare cu diviziunile, misiunea specifică a Departamentului Şcolii de Sabat de la Conferinţa Generală este să distribuie studiile biblice ale Şcolii de Sabat pentru toate categoriile de vârstă, să asigure planuri pentru programul Şcolii de Sabat, ţinând cont de contextul cultural al fiecărei diviziuni, precum şi resurse şi un sistem de instruire pentru instructorii Şcolii de Sabat, şi să stimuleze dărnicia, pentru misiunea mondială, în cadrul Şcolii de Sabat. „Şcoala de Sabat este o ramură importantă a lucrării misionare, nu doar pentru că le oferă tinerilor şi adulţilor cunoştinţa Cuvântului lui Dumnezeu, ci şi pentru că trezeşte în ei dragoste pentru adevărurile lui sfinte, precum şi dorinţa de a l studia pentru ei înşişi; mai mult decât atât, îi învaţă să şi orienteze viaţa în funcţie de învăţăturile sfinte ale Scripturii.” (Sfaturi pentru lucrarea Şcolii de Sabat,pag. 10,11) „Şcoala de Sabat, dacă este bine condusă, se dovedeşte a fi unul dintre instrumentele cele mai de seamă ale lui Dumnezeu pentru a aduce pe oameni la cunoştinţa adevărului.” (Idem, pag. 115) Slujbaşii, instructorii şi toţi membrii Şcolii de Sabat trebuie să conlucreze cu celelalte departamente ale bisericii în lucrarea misionară şi în activităţile de salvare a sufletelor, cum şi printr o lucrare energică de evanghelizare prin grupele obişnuite ale Şcolii de Sabat şi alte activităţi precum: zilele speciale de decizie, grupele biblice conduse de pastor, zilele speciale pentru vizitatorii Şcolii de Sabat, şcolile biblice de vacanţă, ramura evanghelistică a Şcolii de Sabat, cercuri biblice în vecinătate şi orele de povestiri. În bisericile care au un Departamentul Copii, şcolile biblice de vacanţă, Şcoala de Sabat pentru copii, cercurile biblice în vecinătate şi orele de povestiri, vor trece sub conducerea Departamentului Copii (vezi pag. 130). Astfel, toate departamentele bisericii trebuie să conlucreze cu Şcoala de Sabat, pentru a face ca lucrarea întregii biserici să fie cât mai eficientă posibil. Slujbaşii Şcolii de Sabat trebuie să fie membri ai bisericii locale. Ei sunt aleşi pentru un an sau doi ani, după cum hotărăşte biserica locală (vezi pag. 55). Slujbaşii care servesc ca membri ai comitetului Şcolii de Sabat sunt aleşi în acelaşi mod şi în acelaşi timp ca şi ceilalţi slujbaşi ai bisericii. Lista slujbaşilor Şcolii de Sabat şi a asistenţilor lor, care sunt aleşi de biserică, cuprinde: dirigintele, cu unul sau mai mulţi asistenţi, secretarul, cu unul sau mai mulţi asistenţi, un conducător pentru fiecare secţiune, inclusiv secţiunea adulţilor şi cea pentru vizite la domiciliu, un coordonator al Departamentului Copii şi/sau un conducător al Şcolii Biblice de vacanţă şi un secretar cu investiţiile pentru misiuni. Comitetul Şcolii de Sabat – Comitetul Şcolii de Sabat este organul administrativ al Şcolii de Sabat. El cuprinde următorii slujbaşi: dirigintele (ca preşedinte), ajutoarele sale, secretarul care este şi secretarul comitetului, secretarii asistenţi, conducătorii de secţiuni, responsabilul cu investiţiile pentru misiuni, responsabilul Departamentului Lucrare personală, responsabilul Departamentului Copii şi/sau responsabilul Şcolii biblice de vacanţă, un prezbiter (numit de comitetul bisericii sau de comitetul prezbiterilor) şi pastorul. De îndată ce este posibil, după alegerea slujbaşilor, dirigintele va convoca o şedinţă a comitetului Şcolii de Sabat pentru a numi, conform nevoilor diferitelor secţiuni, alţi slujbaşi care nu sunt membri ai comitetului Şcolii de Sabat. Aceştia pot fi: coordonatorii asistenţi ai secţiunilor, secretarii secţiunilor, dirijorii, pianiştii sau organiştii şi cei care întâmpină pe vizitatori. Pe lângă slujbaşii desemnaţi, amintiţi în paragraful de mai sus, comitetul Şcolii de Sabat numeşte instructori pentru toate secţiunile care sunt aprobate de comitetul bisericii. Trebuie să se studieze cu atenţie nevoile tuturor grupelor. Se recomandă consultarea coordonatorilor de secţiuni, în mod special atunci când se aleg instructori pentru secţiunile de copii. Datorită importanţei menţinerii integrităţii adevărurilor ce se predau şi menţinerii unei predări de înaltă calitate, trebuie acordată multă atenţie în alegerea instructorilor Şcolii de Sabat. Timpul alocat prezentării studiului ar trebui să fie de cel puţin treizeci de minute. Toţi instructorii trebuie să fie membri ai bisericii, fiind în rânduială (regular standing). Comitetul Şcolii de Sabat este responsabil de desfăşurarea optimă a întregii Şcoli de Sabat, sub conducerea preşedintelui ei, dirigintele ei. Comitetul ar trebui să se întâlnească regulat, în funcţie de nevoia de a oferi o coordonare potrivită pentru programul tuturor secţiunilor. Comitetul trebuie să se asigure că materialele ajutătoare şi materialele pentru programe, inclusiv ghidul studiilor biblice ale Şcolii de Sabat pregătite de Conferinţa Generală sunt disponibile în cantităţi suficiente şi la timpul oportun. Dirigintele –Dirigintele Şcolii de Sabat este slujbaşul principal. De îndată ce dirigintele este ales, el va începe să facă planuri pentru a conduce Şcoala de Sabat în mod eficient. Dirigintele va susţine planurile şi va trebui să ţină seama de accentele majore ale Departamentului Şcolii de Sabat al conferinţei/misiunii/câmpului. Este de aşteptat ca dirigintele să se conformeze hotărârilor comitetului Şcolii de Sabat în ceea ce priveşte funcţionarea acesteia. (vezi nota 5 de la pag. 135) Dirigintele asistent –Vor fi aleşi unul sau mai mulţi diriginţi asistenţi, în funcţie de nevoie. Ajutoarelor le vor fi desemnate responsabilităţi specifice, cum ar fi: promovarea evanghelizării şi a acţiunilor misionare mondiale prin Şcoala de Sabat, coordonarea acţiunilor misionare săptămânale, plănuirea şi promovarea ţintelor pentru dăruire (de mijloace financiare); încurajarea şi coordonarea planurilor evanghelistice şi a activităţilor în localitate, grija pentru membrii grupelor prin compararea registrelor de la Şcoala de Sabat cu registrul de membri al comunităţii, apoi realizarea de planuri şi implementarea lor pentru creşterea participării membrilor la Şcoala de Sabat. Astfel de planuri trebuie să încurajeze preocuparea misionară personală şi a grupei în contactarea celor care lipsesc, ca şi a noilor membri. Secretarul – Credincioşia, exactitatea şi amabilitatea creştină sunt în special necesare în lucrarea secretarului. (vezi nota 6 de la pag. 136) Secretarul asistent – În absenţa secretarului, un secretar ajutor îşi asumă responsabilităţile. Secretarul ajutor trebuie să fie prezent la fiecare serviciu al Şcolii de Sabat, gata să ajute dirigintele sau secretarul în tot ceea ce este nevoie. Dacă se doreşte, asistentul poate fi şi secretar al întrunirii instructorilor, raportând secretarului orice fapt demn de menţionat. Responsabilul cu investiţiile –Responsabilul cu investiţiileface o prezentare pentru planul de investiţii în vederea susţinerii misiunii. El/ea încurajează activitatea de investiţie în toate secţiunile Şcolii de Sabat, informându i pe toţi membrii despre progresul realizat. Directorul Şcolii Biblice de vacanţă –Directorul Şcolii Biblice de vacanţă coordonează organizarea, promovarea şi demararea evanghelizării locale prin Şcoala Biblică de vacanţă anuală. (În unele biserici, această responsabilitate poate fi dată coordonatorului Departamentului Copii.) Coordonatorul muzical –Comitetul Şcolii de Sabat poate numi un coordonator muzical care să conducă partea muzicală a şcolii şi care să se consulte cu conducătorul de secţiune pentru prezentarea acestei părţi a serviciului de închinare din fiecare Sabat. Ca o expresie a închinării, se va acorda atenţie alegerii muzicii care să dea slavă lui Dumnezeu. Cântăreţii trebuie să fie aleşi cu aceeaşi grijă cu care sunt aleşi ceilalţi slujbaşi ai Şcolii de Sabat şi vor fi măsuraţi după aceleaşi standarde. (vezi pag. 77,78) Pianistul şi/sau organistul –Pianistul sau şi organistul Şcolii de Sabat va fi ales de comitetul Şcolii de Sabat. Conducătorii de secţiuni ai Şcolii de Sabat – Pentru fiecare secţiune a Şcolii de Sabat, comitetul bisericii va alege un lider. Ajutoarele pot fi numite de comitetul Şcolii de Sabat după cum este nevoie. Mai multe informaţii cu privire la împărţirea secţiunilor în funcţie de vârstă, aşezarea pe categorii de la începători până la adulţi sunt detaliate în Manualul Şcolii de Sabat care se poate obţine prin Centrul adventist de carte sau prin Departamentul Şcolii de Sabat de la conferinţă/misiune/câmp. Îndatoririle conducătorilor de secţiuni includ şi elaborarea unui program săptămânal al Şcolii de Sabat. Fiecare secţiune ar trebui să urmărească graficul sugerat pentru acea grupă, aşa cum este prezentat în Manualul Şcolii de Sabat şi care ar trebui să includă totdeauna un timp pentru accentuarea misiunii şi discuţii pe marginea studiului care să fie potrivite vârstei celor din acea secţiune a Şcolii de Sabat. Conducătorii secţiunilor trebuie să se asigure că există spaţii adecvate şi materiale ale studiului Şcolii de Sabat pentru instructori şi cartoteci săptămânale pentru toţi membrii şi vizitatorii, precum şi planuri privind ţintele, hărţi şi alte materiale ajutătoare, în funcţie de nevoi. Secţiunea mobilă – Secţiunea pentru vizitarea la domiciliu poartă de grijă acelora care nu pot participa la Şcoala de Sabat din cauza vârstei sau din cauza unor infirmităţi. Informaţii speciale cu privire la lucrarea responsabilului acestei secţiuni pot fi găsite în Manualul Şcolii de Sabat. Instructorii Şcolii de Sabat – Toţi instructorii sunt aleşi de comitetul Şcolii de Sabat şi aprobaţi de comitetul bisericii pentru a sluji timp de un an. Aceştia trebuie să aibă capacitatea de a preda şi dispoziţia de a căuta căi de îmbunătăţire a abilităţii lor de predare. Ei trebuie să fie sârguincioşi în pregătire, să participe regulat, să fie punctuali şi să fie un exemplu pentru grupă în ceea ce priveşte studiul zilnic al lecţiunii Şcolii de Sabat şi a ghidului pentru instructori. Trebuie făcute eforturi speciale pentru a selecta instructori pentru copii şi tineri din mijlocul acelor membri care au pe inimă lucrarea aceasta şi care dovedesc abilitatea de a le împlini nevoile. Toţi instructorii trebuie să fie încurajaţi să participe la cursurile pentru instructori publicate de Conferinţa Generală şi/sau diviziune şi care sunt disponibile prin Departamentul Şcolii de Sabat al conferinţei/misiunii/câmpului. Întâlnirea instructorilor Şcolii de Sabat – Este recomandat ca fiecare Şcoală de Sabat să aibă o întâlnire săptămânală a instructorilor. Dirigintele ar trebui să aibă sarcina de a o conduce, sau oricine altcineva poate fi numit pentru a recapitula studiul de Sabatul următor. Cele mai bune rezultate se obţin atunci când întâlnirea instructorilor are loc înainte de Sabat, pentru că aceasta oferă posiblitatea unui studiu personal atât înainte, cât şi după întâlnire; de asemenea, va fi mai puţină grabă decât dacă s ar desfăşura în Sabat dimineaţa. Trebuie să fie alocat un timp suficient pentru întâlnirea instructorilor şi ar trebui realizate cel puţin trei lucruri: un rezumat util al studiului pentru Sabatul viitor, o scurtă apreciere cu privire la unul sau mai multe obiective ale Şcolii de Sabat şi discutarea oricărei probleme generale care reţine atenţia. Studiile Şcolii de Sabat – Realizând că „doar cei care şi au fortificat mintea cu adevărurile Bibliei vor rezista ultimului mare conflict” (Tragedia Veacurilor, pag. 593, 594), coordonatorii Departamentului Şcolii de Sabat trebuie să facă tot posibilul ca să încurajeze membrii la un studiu regulat şi sistematic al Cuvântului. Materialele studiului Şcolii de Sabat sunt desemnate pentru a încuraja obiceiul de a ne hrăni zilnic din Cuvânt. Această practică are darul de a menţine unitatea creştină în biserica mondială. Conferinţa Generală publică lecţiuni ale Şcolii de Sabat pentru fiecare secţiune a Şcolii de Sabat. Fiecare membru trebuie să aibă acces la acele studii care sunt potrivite categoriei de vârstă. Conferinţa Generală şi/sau diviziunea produce materiale ajutătoare pentru coordonatori şi instructori şi acestea vor fi puse la dispoziţia fiecărui conducător şi instructor din fiecare secţiune a Şcolii de Sabat. Darurile Şcolii de Sabat – Toate darurile Şcolii de Sabat trebuie să fie atent înregistrate de către secretar şi predate casierului bisericii cât mai curând posibil. Darurile date de cei vizitaţi la domiciliu se vor adăuga darurilor deja adunate în Şcoala de Sabat. Cu excepţia fondurilor pentru cheltuieli, toate darurile Şcolii de Sabat aparţin Conferinţei Generale şi trebuie predate în întregime conferinţei/misiunii/câmpului de către casierul bisericii pentru a fi trimise Conferinţei Generale. Aceste fonduri includ darurile săptămânale ale Şcolii de Sabat, darurile Sabatului al treisprezecelea, fondul de investiţii al Şcolii de Sabat şi darurile de mulţumire pentru zilele de naştere. Toate acestea sunt fonduri pentru misiunea externă, dar fiecare dintre ele trebuie notat separat în raportul trimis de biserică la Conferinţa Generală. Acest lucru este necesar pentru a permite Conferinţei Generale să aloce procentele folosite pentru proiecte speciale, potrivit cu regulamentul bisericii. Niciun fond pentru misiunea externă nu trebuie să fie reţinut de biserica locală sau de conferinţă/misiune/câmp. Banii pentru cheltuieli locale –Multe Şcoli de Sabat strâng daruri la anumite date pentru cheltuielile Şcolii de Sabat. (vezi nota 7 de la pag. 136) Darurile pentru cheltuieli ale Şcolii de Sabat şi darurile pentru misiunea externă nu vor fi considerate ca fiind un singur dar, ca apoi să fie împărţite după o anumită formulă sau procentaj asupra căruia s a căzut de acord. Darurile pentru cheltuieli ale Şcolii de Sabat trebuie să fie păstrate cu totul separat de darurile pentru misiunea externă. Raportul trimestrial – Raportul trimestrial trebuie încheiat imediat după ultimul Sabat din trimestru şi expediat înainte de data limită directorului Departamentului Şcolii de Sabat şi Lucrare personală de la conferinţă/misiune/câmp. El va fi prezentat la adunarea administrativă trimestrială a bisericii. Secretarul va trimite raportul, în forma cerută, directorului Departamentului Şcolii de Sabat şi Lucrare personală de la conferinţă/misiune/câmp, iar o copie va rămâne la dosarul secretarului şi altele vor fi oferite pastorului şi dirigintelui Şcolii de Sabat. Asociaţia tinerilor adventişti Asociaţia tinerilor adventişti este un departament al bisericii prin care aceasta lucrează pentru şi prin tineretul ei. „Moise a răspuns: ’Vom merge cu copiii şi cu bătrânii noştri, cu fiii şi fiicele noastre, cu oile şi boii noştri, căci avem să ţinem o sărbătoare în cinstea Domnului’” (Ex. 10,9). „Şi poruncile acestea pe care ţi le dau astăzi să le ai în inima ta, să le întipăreşti în mintea copiilor tăi şi să vorbeşti de ele când vei fi acasă, când vei pleca în călătorie, când te vei culca şi când te vei scula. Să le legi ca un semn de aducere aminte la mâini şi să ţi fie ca nişte fruntarii între ochi. Să le scrii pe uşiorii casei tale şi pe porţile tale” (Deut. 6,6 9). „Nimeni să nu ţi dispreţuiască tinereţea; ci fii o pildă pentru credincioşi: în vorbire, în purtare, în dragoste, în credinţă, în curăţie.” (1 Tim. 4,12) Astăzi, avem o armată de tineri care poate face mult dacă este îndrumată şi încurajată în mod corespunzător... Vrem ca ei să fie binecuvântaţi de Dumnezeu. Vrem ca ei să joace un rol în planurile bine organizate care au în vedere ajutarea altor tineri.” (E.G. White în General Conference Bulletin, 29, 30 ian. 1893, pag. 24) Ellen G. White a cerut să se înfiinţeze o organizaţie a tinerilor în fiecare biserică şi a spus ce fel de organizaţie trebuie să fie aceasta: „Să fie o societate organizată oarecum după modelul Societăţii Străduinţei Creştine (Christian Endeavor Society)...” (Sfaturi pentru sănătate, pag. 537). „În fiecare biserică să fie organizate astfel de societăţi care să îndeplinească această lucrare.” (E.G. White în Signs of the Times, 29 mai 1893) „Când tinerii îşi predau inimile lui Dumnezeu, responsabilitatea noastră faţă de ei nu încetează. Ei trebuie să devină interesaţi de lucrarea Domnului şi să fie conduşi să vadă că El aşteaptă de la ei să facă ceva pentru înaintarea cauzei Sale. Nu este suficient să le arătăm cât de multe trebuie făcute şi să-i îndemnăm pe tineri să-şi facă partea. Ei trebuie învăţaţi cum să lucreze pentru Domnul. Ei trebuie să fie instruiţi, deprinşi cu disciplina şi antrenaţi după cele mai bune metode de câştigare a sufletelor pentru Hristos. Învăţaţi i să-i ajute pe semenii lor tineri într un spirit blând şi umilit. Înfiinţaţi în mod sistematic diferite ramuri de activitate misionară la care să poată lua parte, acordându-le instruire şi ajutor. În felul acesta, ei vor învăţa cum să lucreze pentru Dumnezeu.” (Slujitorii Evangheliei, pag. 210) „Cu o astfel de armată de lucrători, cum este tineretul nostru, corect instruit, ne putem da seama cât de curând ar fi dusă întregii lumi solia Mântuitorului crucificat, înviat şi care este gata să vină!” (Solii pentru tineret, pag. 196) Deşi este necesar să existe în fiecare biserică o asociaţie activă a tinerilor adventişti, este foarte important ca programul tinerilor să nu fie izolat de restul bisericii. Pe lângă participarea lor la organizaţia tineretului, ei trebuie să fie integraţi în funcţii de conducere şi implicaţi în întregul program al bisericii. Este bine să fie prezbiteri tineri, diaconese şi diaconi tineri etc., care să conlucreze cu slujbaşii cu experienţă ai bisericii. Tinerii să fie activi în toate ramurile lucrării bisericii. „Pentru ca lucrarea să poată înainta în toate ramurile ei, Dumnezeu apelează la vigoarea, zelul şi curajul tineresc. El a ales tinerii să contribuie la înaintarea cauzei Sale. Pentru a face planuri cu minte clară şi a le îndeplini cu mult curaj, este nevoie de energii proaspete şi neşovăitoare. Tinerii şi tinerele sunt invitaţi să ofere lui Dumnezeu puterea tinereţii lor pentru ca, prin exercitarea puterilor lor, printr o minte ascuţită şi acţiune viguroasă, ei să poată aduce glorie numelui Său şi mântuire semenilor lor.” (Slujitorii Evangheliei, pag. 67) Declaraţia de misiune – Preocuparea principală a lucrării de tineret este mântuirea tineretului prin Isus Hristos. Prin lucrarea de tineret înţelegem totalitatea activităţilor bisericii efectuate pentru, cu şi prin tineri.5 Sarcina noastră este: 1. Să-i conducem pe tineri să înţeleagă valoarea lor individuală, să descopere şi să dezvolte darurile şi capacităţile lor spirituale. 2. Să-i instruim şi să-i împuternicim pe tineri pentru o viaţă de slujire a Bisericii lui Dumnezeu şi a societăţii. 3. Să asigurăm integrarea tinerilor în toate aspectele vieţii şi conducerii bisericii pentru a fi angajaţi cu totul în misiunea bisericii. Obiective –Ca răspuns la aceste directive inspirate, a fost organizat Departamentul Tineret care să instruiască în vederea conducerii şi să pună la dispoziţie surse de inspiraţie şi planuri evanghelistice pentru Asociaţia tinerilor adventişti din bisericile locale. Spiritul Profetic prezintă obiectivele organizaţiei de tineret, după cum urmează: (1) să-i instruiască pe tineri pentru a lucra pentru alţi tineri; (2) să recruteze tineri pentru a ajuta biserica şi pe „cei care mărturisesc că respectă Sabatul” şi (3) să lucreze „pentru cei care nu împărtăşesc credinţa noastră.” (Signs of the Times, mai 1893, pag. 29) În încercarea de a atinge aceste obiective, tinerii sunt chemaţi: (1) să se roage împreună, (2) să studieze Cuvântul împreună, (3) să aibă o părtăşie creştină prin interacţiunea cu alţi tineri, (4) să conlucreze în grupuri mici pentru a îndeplini planuri de mărturie bine pregătite, (5) să dezvolte tact, îndemânare şi talent în serviciul Maestrului şi (6) să se încurajeze unul pe altul în vederea creşterii spirituale. Ţinta Asociaţiei tinerilor adventişti este: „Solia adventă în toată lumea în generaţia mea”. Motto ul este: „Dragostea lui Hristos mă constrânge”. Calitatea de membru al Asociaţiei tinerilor adventişti – Există trei categorii de membri în Asociaţia tinerilor adventişti. Comitetul lucrării de tineret – Comitetul tinerilor adventişti este organizaţia „umbrelă” din biserica locală, responsabilă pentru strategia generală a programului lucrării de tineret. Acesta include slujbaşii aleşi ai asociaţiei, la care se adaugă responsabilul lucrării personale, conducătorul secţiunii Şcolii de Sabat tineret, responsabilul lucrării pentru sănătate, conducătorul programului pentru companioni, conducătorul Clubului exploratorilor, conducătorul Clubului licuricilor, directorul şcolii, dacă este cazul, mentorul Asociaţiei tinerilor adventişti şi pastorul. Acest comitet este prezidat de conducătorul Asociaţiei tinerilor adventişti, care este membru al comitetului bisericii locale. Comitetul se va întruni ori de câte ori este necesar pentru a plănui şi pentru a conduce cu succes lucrarea de tineret din biserica locală. Întrunirile comitetului să includă timp de rugăciune, cercetarea modalităţilor de a-i ajuta pe tineri din punct de vedere spiritual şi alcătuirea de planuri pentru lucrarea misionară. De asemenea, comitetul va fi răspunzător să se ocupe de programarea unor întâlniri regulate pentru tineri şi va conlucra cu celelalte departamente pentru armonizarea programului de tineret cu cel al altor departamente ale bisericii locale. Pentru ca lucrarea de tineret să fie eficientă în atingerea obiectivelor ei, trebuie să fie stabilite ţinte pe termen scurt şi pe termen lung. Comitetul Asociaţiei tinerilor adventişti (ATA)–Comitetul ATA are responsabilitatea activităţilor tinerilor adulţi ai bisericii locale şi lucrează în colaborare cu celelalte secţiuni de tineret prin comitetul lucrării de tineret. Unde nu există un program pentru exploratori sau licurici, ATA va include aceşti membri tineri într o asociaţie a juniorilor. Slujbaşii Asociaţiei tinerilor adventişti – Unul dintre factorii principali în vederea succesului oricărei asociaţii a tinerilor adventişti este conducerea ei. Atunci când slujbaşii sunt creştini activi, devotaţi, cu iniţiativă şi capacitate de a-i organiza şi inspira pe ceilalţi, lucrarea va înainta, tinerii vor fi salvaţi şi instruiţi în serviciul lui Dumnezeu şi întreaga biserică va fi întărită. Slujbaşii ATA care au fost aleşi de biserică sunt: conducătorul, asistentul conducătorului, secretarul casier, secretarul casier asistent, dirijorul de cor, pianistul sau organistul şi mentorul, care poate fi unul dintre prezbiterii locali. Pentru că muzica joacă un rol atât de important în formarea caracterului tinerilor, responsabilii muzicali trebuie selectaţi cu tot atâta grijă, ca şi ceilalţi slujbaşi ai ATA (vezi pag. 78). Acest grup formează nucleul comitetului Asociaţiei tinerilor adventişti, care, în consfătuire cu tinerii, desemnează alţi slujbaşi, cum ar fi: responsabilul social (pentru părtăşie), responsabilul devoţional, bibliotecarul, responsabilul cu publicitatea şi conducătorii diferitelor grupe de acţiune. În bisericile mai mici, pot fi încredinţate mai multe responsabilităţi unei singure persoane. Cât mai mulţi tineri ar trebui să fie implicaţi în alcătuirea de planuri şi în executarea programului de tineret. Conducătorul ATA şi asistentul lui – Conducătorul ATA, ca urmaş al lui Hristos, trebuie să exemplifice virtuţile unui creştin veritabil, să lucreze cu un entuziasm contagios, având pe inimă povara pentru câştigarea de suflete. În ajutarea motivării tineretului pentru a colabora şi a prelua responsabilităţi, conducătorul va sta în umbră, călăuzindu i, sfătuindu i şi încurajându i, ajutându i să câştige experienţă şi să cunoască bucuria înfăptuirii. Este necesar ca el să studieze profilul tineretului bisericii şi să i implice pe toţi tinerii în asociaţie. Conducătorul ATA va păstra o legătură strânsă cu pastorul, cu mentorul Asociaţiei tinerilor adventişti şi cu directorul Departamentului Tineret de la conferinţă/misiune/câmp, folosind orice ocazie pentru a se instrui şi pentru a conduce asociaţia într o relaţie de cooperare cu biserica şi conferinţa/misiunea/ câmpul. Asistentul conducătorului ATA îl va asista pe conducătorul asociaţiei în lucrarea sa, iar în absenţa acestuia, va prezida comitetul ATA, îndeplinind responsabilităţile conducătorului. Asistentului i se pot da şi alte sarcini, după cum consideră comitetul. În bisericile mai mici, comitetul poate da asistentului slujba de secretar casier. Secretarul casier şi asistentul lui –Ca şi în cazul altor slujbaşi din biserică, însuşirile principale ale secretarului casier trebuie să fie spiritualitatea şi consacrarea. El trebuie să cunoască pe Domnul, să fie în stare să vorbească din experienţa personală şi să simtă povara pentru tineret. Secretarul casier va păstra evidenţa tuturor activităţilor asociaţiei şi va trimite un raport lunar, completat pe formulare speciale, la directorul Departamentului Tineret de la conferinţă/misiune/câmp care, de asemenea, va încuraja tinerii să prezinte raportul activităţii lor misionare, în timpul celor zece minute de la sfârşitul Şcolii de Sabat, rezervate lucrării personale. (vezi nota 10 de la pag. 138) Când este necesar, secretarul casier asistent îl asistă pe secretarul-casier în îndeplinirea responsabilităţilor sale, după cum stabilesc de comun acord şi îl înlocuieşte atunci când acesta lipseşte. Mentorul Asociaţiei tinerilor adventişti –Acesta poate fi un prezbiter sau o altă persoană calificată din comitetul bisericii, care înţelege în profunzime obiectivele asociaţiei şi care simte împreună cu tinerii şi înţelege importanţa implicării lor în slujirea bisericii. Această persoană slujeşte ca ghid sau sfătuitor al slujbaşilor ATA şi se întâlneşte cu ei regulat atunci când au loc întrunirile comitetului ATA. Mentorul va fi o persoană pe care tinerii o iubesc şi al cărei sfat îl caută, lucrând împreună cu conducătorul ATA pentru a aduce înaintea comitetului bisericii nevoile tinerilor. Mentorul trebuie să intre în legătură cu directorul de tineret de la conferinţă/misiune/câmp şi să l informeze despre orice schimbări care au loc în rândurile conducătorilor asociaţiei şi despre alte probleme legate de ATA. Alături de slujbaşii asociaţiei, mentorul Asociaţiei tinerilor adventişti va participa la cursurile de instruire a conducătorilor de tineret, organizate de conferinţă/misiune/câmp, pentru a ţine pasul cu dezvoltarea lucrării de slujire a tineretului, devenind astfel un sfătuitor mai eficient. Pentru a se păstra continuitatea, ar fi bine dacă el ar îndeplini acest rol mai mulţi ani. Cercuri şi programe ale tinerilor adventişti – Pe măsură ce tinerii se dezvoltă în relaţia lor cu Isus Hristos, Departamentul Tineret caută să le ofere programe dinamice şi active, adaptate vârstei, care să creeze un mediu propice dezvoltării darurilor spirituale, în vederea pregătirii lor pentru viaţa aceasta şi pentru cea viitoare. Acestea includ următoarele: 1. Programe devoţionale şi educaţionale – straja dimineţii, planuri de citire a Bibliei, serii de studii biblice personale, Săptămâna de rugăciune a tineretului, Conferinţe biblice ale tineretului, cursul de instruire pentru slujirea tineretului, cursul de instruire a conducătorilor de exploratori şi clubul de carte al tinerilor adventişti, Ghid, Master Ghid şi cursurile de instruire din acest domeniu, specializările tinerilor adventişti, Clubul în aer liber etc. 2. Programe de mărturisire – Vocea tineretului, Echipele prieteniei, Şcoala de Sabat, Orele de povestiri, Echipa de intervenţie a tinerilor adventişti, TinSerV, Festivalul Cuvântului, Festivalurile şi Congresul de tineret, grupe muzicale, servicii sociale, grupul de acţiune prin literatură şi corespondenţă, echipe misionare prin muzică creştină şi specializările tinerilor adventişti. 3. Recreere – Mântuire prin prietenie, explorarea naturii, cluburi în aer liber, tabere ale tinerilor adventişti, tabere tematice, Premiul de argint, Premiul de aur. Asociaţia juniorilor adventişti Asociaţia juniorilor adventişti are ca obiective instruirea juniorilor pentru conducerea şi slujirea creştină, pentru dezvoltarea fiecărei persoane până la atingerea potenţialului ei maxim. În acele localităţi unde funcţionează şcoli ale bisericii, Asociaţia juniorilor adventişti este inclusă în programa şcolară, iar dirigintele este responsabilul asociaţiei. Când Asociaţia juniorilor adventişti funcţionează în şcoală, fiecare clasă este considerată o asociaţie, iar copiii din clasele elementare sunt consideraţi membri în pregătire. Copiii din clasele mai mari sunt membri de drept ai Asociaţiei juniorilor adventişti. Deşi dirigintele este responsabilul, elevii sunt cei care ar trebui să conducă întâlnirile care se ţin de obicei săptămânal, în prima oră de clasă. Elevii conducători, incluzând aici conducătorul, conducătorul asistent, secretarul, casierul, dirijorul, pianistul şi orice alt conducător cu responsabilitate, pe care ar putea decide clasa să-l includă aici, sunt aleşi de către clasă în colaborare cu dirigintele. De obicei, slujbaşii activează pentru o perioadă, de la o lună la un trimestru, pentru a da tuturor elevilor ocazia de a conduce şi de a purta responsabilităţi. Unde nu funcţionează o astfel de şcoală, juniorii pot fi integraţi în programul de slujire al tinerilor bisericii sau pot fi organizate întâlniri separate ale Asociaţiei juniorilor adventişti la timpul potrivit. În unele biserici, Clubul exploratorilor a înlocuit Asociaţia juniorilor adventişti, pentru că programul lui specializat include aceleaşi obiective, la care se adaugă alte oportunităţi. Acolo unde fiinţează şi un Club al exploratorilor şi o Asociaţie a juniorilor adventişti, trebuie să existe o coordonare şi o colaborare strânsă între cele două, responsabilul Asociaţiei juniorilor adventişti făcând parte din comitetul Clubului exploratorilor (conform Manualului instructorului de exploratori) şi viceversa. (vezi pct.11 din notele de la finalul acestui capitol) Membrii Asociaţiei juniorilor adventişti vor învăţa şi, prin harul lui Dumnezeu, se vor strădui să urmeze angajamentul, legea şi idealurile juniorilor adventişti: Angajamentul juniorului adventist Prin harul lui Dumnezeu voi fi curat, bun şi cinstit, voi respecta legea juniorului adventist, voi fi servul lui Dumnezeu şi prietenul oamenilor. Legea juniorului adventist Legea juniorului adventist înseamnă pentru mine să citesc zilnic textul din straja dimineţii, să mi îndeplinesc conştiincios datoria, să am grijă de corpul meu, să mi păstrez conştiinţa curată, să fiu amabil şi ascultător, să mă port cuviincios în Casa Domnului, să am întotdeauna un cântec în inimă, să merg oriunde mă trimite Dumnezeu. Ţinta şi motto ul sunt aceleaşi ca şi la tineri. Calificările tinerilor adventişti – Există şase calificări care pot fi acordate juniorilor: Ucenic, Călător, Mesager, Navigator, Ghid Asistent şi Ghid. La fiecare treaptă de calificare, se oferă câte o insignă. Astfel de calificări se acordă şi copiilor din clasele I-IV: Albinuţa, Raza de soare, Constructorul şi Mâini harnice. (vezi Apendice referitor la calificările din România) Specializările tinerilor adventişti –Există o gamă variată de specializări în misiune, activităţi sociale, arte şi meşteşuguri, gospodărie, industrii şi agronomie, profesii, natură, recreere, ştiinţă şi sănătate. Acestea includ diferite niveluri, atât la juniori, cât şi la seniori. Un program de obţinere al nivelului de Master poate reprezenta o motivaţie în plus pentru tineri. Clubul exploratorilor Clubul exploratorilor este un program al bisericii care oferă cadrul în care să se manifeste spiritul de aventură şi de explorare existent în fiecare junior. Acesta include activităţi în aer liber alese cu grijă, explorarea naturii, dezvoltarea îndemânării juniorilor şi a vocaţiei, dincolo de posibilităţile unei Asociaţii a juniorilor adventişti. Într un astfel de cadru, accentul spiritual este bine primit şi clubul exploratorilor şi-a demonstrat pe deplin influenţa în câştigarea de suflete. În multe biserici, Clubul exploratorilor a înlocuit tradiţionala Asociaţie a juniorilor adventişti şi acolo unde există o şcoală a bisericii, clubul va suplimenta activitatea Asociaţiei juniorilor adventişti. Activităţile incluse în Clubul exploratorilor sunt: tabere, expoziţii în aer liber, învăţarea unui meşteşug, explorarea naturii, studiu biblic, proiecte misionare, excursii, tururi cicliste şi multe alte activităţi interesante. Copiii din clasele V-VIII pot fi aleşi pentru a deveni membri ai Clubului exploratorilor printr o ceremonie specială de învestire. Emblema triunghiulară a fost adoptată de toate ţările, chiar dacă numele de explorator este redat diferit în alte limbi, prin traducere şi echivalenţă locală. Membrii poartă la toate întâlnirile uniforma exploratorului acceptată, inclusiv la întâlnirea săptămânală a clubului, la expoziţiile exploratorilor, în taberele lor şi în Sabat dimineaţă la biserică, cu ocazia Zilei exploratorului. În unele biserici, grupele sunt împărţite în Clubul exploratorilor juniori şi Clubul exploratorilor adolescenţi, iar atunci când exploratorii mai mari ajung la vârsta de 15 ani, ei pot începe pregătirea pentru a deveni instructori, înscriindu-se într-un program special organizat de conferinţă – Şcoala de ghizi. Biserica alege conducătorul clubului exploratorilor şi asistentul (asistenţii) pe termen de un an sau doi ani, la alegerile generale. Dacă sunt aleşi două ajutoare, se va alege un bărbat şi o femeie. Unul dintre aceştia poate sluji şi ca secretar şi casier al clubului. Conducătorul este membru al comitetului bisericii şi al comitetului Departamentului Tineret. Echipa de conducere a exploratorilor mai cuprinde instructorii pentru îndemânări, pentru clasele de studiu al naturii şi conducătorii grupelor de şase până la opt exploratori. Multe materiale şi resurse sunt puse la dispoziţie de directorul de tineret de la conferinţă/misiune/ câmp. Clubul licuricilor Clubul licuricilor este un program centrat pe părinţi/biserică cu scopul de a-i dota pe părinţi cu mijloace pe care să le folosească în lucrul cu copiii de şcoală primară şi este conceput să stimuleze curiozitatea în continuă creştere a copiilor pentru lumea înconjurătoare. Acest program include activităţi specifice vârstei, care-i implică atât pe părinte, cât şi pe copil în activităţi recreaţionale, în însuşirea de îndemânări simple, în preţuirea creaţiunii lui Dumnezeu şi alte activităţi care pot trezi interesul la vârsta respectivă. Acestea sunt realizate dintr o perspectivă spirituală, pregătind integrarea copiilor ca exploratori în biserică. Conducătorul clubului de licurici şi ajutoarele sale sunt alese de biserică, pentru un an sau doi, la alegerile generale. Ceilalţi membri ai echipei de conducere sunt selectaţi de conducătorii aleşi. Conducătorul este membru al comitetului bisericii şi al comitetului lucrării de tineret din biserica locală. Resursele sunt puse la dispoziţie de directorul Departamentului Tineret de la conferinţă. Educaţia creştină şi şcoala bisericii Idei generale – Biserica dispune de un sistem de instruire capabil să asigure tineretului o educaţie fizică, mintală, spirituală, socială şi profesională bine echilibrată, în armonie cu standardele şi idealurile bisericii, căci Dumnezeu este izvorul valorilor morale şi al adevărului. Scopul declarat al bisericii este refacerea în om a chipului Creatorului, având ca urmare cea mai bună dezvoltare a întregii fiinţe, atât pentru viaţa aceasta, cât şi pentru cea veşnică. Biserica conduce propriile şcoli, de la grădiniţă până la universitate, cu scopul de a transmite copiilor propriile ei idealuri, credinţe, atitudini, valori, deprinderi, obiceiuri. Şcolile din afara bisericii caută să formeze cetăţeni patrioţi, supuşi legilor, şi să transmită anumite valori. Pe lângă acestea, şcolile adventiste urmăresc formarea unor creştini adventişti de ziua a şaptea loiali şi conştiincioşi. Sursa, mijloacele şi scopul educaţiei adventiste de ziua a şaptea sunt: o adevărată cunoaştere a lui Dumnezeu, părtăşia cu El în studiu şi slujire, asemănarea cu El în caracter. Obiective – Şcolile conduse de biserică se vor strădui să ofere tuturor elevilor o educaţie în cadrul ştiinţei mântuirii. Trebuie să fie studiate principiile de bază şi ramurile ştiinţei pentru a putea fi folosite cu competenţă. În mod special, aceste şcoli se vor strădui să-i conducă pe elevi la o înaltă înţelegere a principiilor sănătăţii şi cumpătării, o bună stăpânire a proceselor fundamentale ale învăţării, formându i să fie membri valoroşi ai familiilor lor, cu bune aptitudini profesionale, cu o bună educaţie civică şi maturitate etică, în stare să folosească bine timpul liber. Şcolile vor urmări să atingă obiectivele de consacrare spirituală, conştiinţă de sine, integrare socială, responsabilitate civică, misiune şi slujire mondială, bunăstare economică prin muncă de calitate, toate acestea avându L pe Hristos în centru. Secretarul Departamentului Educaţie – Înţelegerea profundă şi viziunea clară a educaţiei creştine, ale cărei scopuri fundamentale se armonizează cu acelea ale răscumpărării, nu pot fi dezvoltate şi stimulate decât acolo unde bisericii îi este mereu amintit rolul superior al unei astfel de educaţii. În acest scop, fiecare biserică trebuie să aleagă un secretar al Departamentului Educaţie care să promoveze şi să încurajeze educaţia creştină. El trebuie să fie membru al comitetului executiv al Asociaţiei pentru cămin şi şcoală, să lucreze în colaborare cu asociaţia. (vezi pct.14 din notele de la sfârşitul acestui capitol) Asociaţia pentru cămin şi şcoală Scop – Scopul asociaţiei este dublu: 1. Să instruiască părinţii; 2. Să unească familia, şcoala şi biserica în străduinţa lor de a oferi copiilor adventişti de ziua a şaptea o educaţie creştină. Obiective: 1. Să instruiască părinţii în cooperare cu biserica şi şcoala, în lucrarea lor de promovare a dezvoltării depline a copilului, în „dezvoltarea armonioasă a puterilor fizice, mintale şi spirituale”. (Ellen G. White, Educaţie, pag. 13) 2. Să promoveze colaborarea dintre părinţi şi profesori, în cadrul procesului educaţional. 3. Să ofere călăuzire pentru stabilirea în familie a unei atmosfere de dragoste şi disciplină, în care valorile creştine adventiste să i fie insuflate copilului prin studiul Bibliei, rugăciune, închinare familială şi prin exemplul părinţilor. 4. Să ofere ocazie părinţilor şi profesorilor să dezvolte o relaţie pozitivă în lucrarea lor pentru copii. 5. Să sprijine şcoala bisericii în eforturile ei de a armoniza cât mai bine principiile educaţiei creştine în filosofie, conţinut şi metodologie. 6. Să întărească relaţia dintre cămin şi şcoală, prin promovarea unor activităţi, cum ar fi: a. oferirea de sugestii administraţiei şi comitetului şcolar pentru îmbunătăţirea programei, b. încurajarea contactelor frecvente dintre cămin şi şcoală, c. încurajarea părinţilor de a vizita şcoala, d. încurajarea profesorilor de a vizita familiile elevilor, e. asigurarea de servicii voluntare, la cererea şcolii, f. oferirea de ajutor pentru procurarea de echipament şi mijloace suplimentare celor primite de la biserica locală sau conferinţă/misiune/câmp. 7. Să acţioneze pentru îndeplinirea obiectivului de a-l înscrie pe fiecare copil al bisericii în şcoala acesteia. Să se depună eforturi serioase pentru a asigura modalităţi ca şi copiii dezavantajaţi să frecventeze şcoala bisericii, astfel încât niciun copil adventist de ziua a şaptea să nu fie privat de posibilitatea de a beneficia de o educaţie adventistă de ziua a şaptea. Calitatea de membru – Membrii bisericii şi conducătorii şcolii sunt membri ai Asociaţiei pentru cămin şi şcoală. Slujbaşii Asociaţiei pentru cămin şi şcoală – Toţi părinţii elevilor sunt încurajaţi să activeze în cadrul Asociaţiei pentru cămin şi şcoală. Totuşi, slujbaşii acestei asociaţii trebuie să fie membri ai Bisericii Adventiste de Ziua a Şaptea. Slujbaşii sunt: preşedintele, vicepreşedintele, secretarul casier, bibliotecarul şi secretarul Departamentului Educaţie al bisericii (vezi pag. 156). Pentru a asigura continuitate, se recomandă ca unii dintre slujbaşi să fie realeşi pentru un al doilea termen. Conducătorul – Conducătorul Asociaţiei pentru cămin şi şcoală trebuie să fie un membru al bisericii, cu experienţă şi succes în educarea copiilor, receptiv la ideile noi, capabil să înveţe pe alţii şi convins de importanţa educaţiei creştine. Secretarul trezorier – Secretarul trezorier trebuie să păstreze rapoartele asociaţiei şi să le trimită la începutul şi sfârşitul fiecărui an şcolar directorului Departamentului Educaţie de la conferinţă/misiune/ câmp. Fondurile asociaţiei trebuie să fie canalizate prin trezorierul bisericii/şcolii, păstrate ca fond separat şi verificate conform regulilor denominaţionale. Din oficiu – În virtutea poziţiei sale, directorul şcolii trebuie să fie membru din oficiu al comitetului Asociaţiei pentru cămin şi şcoală. Comitetul şcolii bisericii Membrii – Forul administrativ al fiecărei şcoli elementare şi gimnaziale, care este condusă de o singură biserică, va fi ales de comitetul acelei biserici sau de un comitet al şcolii, numit de comitetul comunităţii. De aceea, acest organism poate să fie un comitet distinct al şcolii, fie comitetul bisericii, fie un comitet al şcolii format din membri ai comitetului bisericii, ales pentru acest scop. Acolo unde se unesc două sau mai multe biserici pentru a conduce o şcoală, forul administrativ va fi compus din reprezentanţi ai fiecărei biserici. Unul sau mai mulţi membri ai comitetului şcolar pot fi aleşi dintre membrii comitetului bisericii, astfel încât să fie o strânsă legătură între comitetul şcolar şi comitetul bisericii. Pastorul bisericii va fi membru al comitetului şcolar. Acolo unde şcoala este condusă de mai multe biserici, se obişnuieşte ca pastorii acestora să fie membri ai comitetului şcolar. În gimnazii şi în şcolile elementare, directorul sau profesorul principal al şcolii trebuie să fie membru al comitetului. Unii membri ai comitetului pot fi părinţi ai copiilor care frecventează şcoala, aşa încât comitetul să poată beneficia de punctele de vedere şi de sfatul părinţilor, rezultate dintr o observare atentă şi din experienţă. Slujbaşii – Slujbaşii sunt următorii: un preşedinte şi un secretar. În comitetul şcolar unit dintr o şcoală susţinută de două sau mai multe biserici, se va numi şi un casier, un vicepreşedinte şi un secretar asistent. Acolo unde şcoala este susţinută de o singură biserică, preşedintele trebuie să fie ales de biserică; acolo unde şcoala este susţinută de mai multe biserici, preşedintele va fi ales de comitet dintre proprii săi membri, la prima întâlnire după alegerea sa. În cazul în care nu este posibilă o înţelegere între biserici, numirea va fi făcută de comitetul Departamentului Educaţie al conferinţei/ misiunii/câmpului sau de comitetul conferinţei/misiunii/câmpului. Directorul şcolii este numit, de regulă, secretar al comitetului. Relaţia dintre comitetul şcolar şi bisericile locale – Acolo unde două sau mai multe biserici susţin o şcoală, orice acţiune a comitetului care implică obligaţii financiare din partea acestora trebuie să fie supusă spre aprobare comitetelor bisericilor respective. Durata mandatului – Acolo unde se alege un comitet şcolar separat, în ceea ce priveşte timpul alegerii membrilor acestuia şi durata mandatului lor, poate fi urmat unul dintre următoarele două planuri: (1) toţi membrii sunt aleşi la sfârşitul anului calendaristic sau financiar şi activează timp de un an; (2) membrii primului comitet pot fi aleşi pe termen de unul, doi, respectiv, trei ani, noii membri fiind aleşi în fiecare an următor, pe o perioadă de trei ani. Scopul acestui plan este de a avea în comitet un nucleu de membri experimentaţi, care să asigure continuitatea unui program educaţional eficient. Locurile vacante sunt ocupate în acelaşi mod ca şi celelalte locuri vacante din cadrul slujbelor bisericii, noul numit rămânând să activeze numai până la expirarea termenului. Şedinţele comitetului – Comitetul şcolii trebuie să se adune într un loc şi timp anumit, cel puţin o dată pe lună, în timpul anului şcolar. Calităţi – Membrii comitetului şcolar trebuie să fie aleşi în funcţie de consacrarea, credinţa şi loialitatea lor faţă de principiile educaţiei creştine, pentru judecata lor sănătoasă şi pentru tactul lor, în funcţie de experienţa în problemele şcolii şi de priceperea în domeniul financiar. Ei trebuie să creadă în principiile şi recomandările bisericii privind educaţia şi să fie dispuşi să le urmeze. Întrucât comitetul şcolii elementare şi/sau gimnaziale este o organizaţie importantă în biserica locală, membrii lui trebuie să fie aleşi cu multă grijă. Persoanele care nu au încredere în şcolile creştine şi care nu simpatizează cu programul lor nu trebuie să fie alese ca membri ai comitetului şcolii. Convingerea că aceste planuri sunt date de Dumnezeu, credinţa, curajul şi înţelegerea sunt tot atât de esenţiale pentru succesul în acest domeniu, ca şi în alte îndeletniciri. Îndatoririle slujbaşilor – Preşedintele convoacă şi prezidează şedinţele de comitet şi supraveghează ca hotărârile acestuia să fie aduse la îndeplinire. El/ea contrasemnează toate comenzile financiare redactate de secretar. Preşedintele este membru din oficiu al comitetului de inspecţie al şcolii elementare şi gimnaziale. Acest comitet are responsabilitatea de a supraveghea şi evalua şcoala elementară şi gimnazială şi lucrarea lor. Secretarul păstrează într un registru permanent raportul fiecărei şedinţe, eliberează comenzile pentru alimentarea diverselor conturi şi achitarea obligaţiilor, poartă corespondenţa comitetului. Acolo unde şcoala este condusă de o singură biserică, lucrarea casierului este, de obicei, îndeplinită de casierul bisericii sau de asistentul său, care primeşte taxele şcolare şi alţi bani, achită sumele solicitate de secretar, cererea fiind contrasemnată de preşedinte, păstrează un raport atent al tuturor banilor care trec prin mâinile lui, întocmeşte un raport permanent al acestora, păstrat într un registru corespunzător, şi prezintă comitetului un raport detaliat, la fiecare şedinţă lunară. Într un comitet unit, unde sunt implicate două sau mai multe biserici, comitetul va numi un casier pentru această lucrare. Funcţii –Vezi regulamentele diviziunii pentru funcţionarea bordului şcolii şi funcţiile lor. Departamentul de Comunicare Importanţa unei comunicări eficiente – De a lungul anilor, i s au dat bisericii instrucţiuni cereşti cu privire la importanţa folosirii mijloacelor contemporane de comunicare media în răspândirea Evangheliei. Noi am fost sfătuiţi: „Trebuie să folosim orice mijloc legitim pentru a duce lumina înaintea oamenilor. Să utilizăm presa şi orice agent de publicitate pentru a atrage atenţia asupra lucrării.” (Mărturii, vol. 6, pag. 36) „Vor fi descoperite mijloace pentru a se ajunge la inimile oamenilor. Unele dintre metodele folosite în această lucrare trebuie să difere de metodele folosite în trecut.” (Evangelism, pag. 105) Organizarea – Organizarea acestei slujiri necesită implicarea fiecărui lucrător al bisericii, a fiecărui laic şi a fiecărei instituţii adventiste de ziua a şaptea. Departamentul de Comunicare promovează folosirea unui program sănătos de relaţii publice şi foloseşte toate mijloacele tehnice contemporane de comunicare, tehnologiile accesibile şi mass-media în răspândirea Evangheliei veşnice. Acest departament necesită alegerea în fiecare biserică locală a unui secretar, şi, acolo unde este necesar, a unui comitet pentru acest departament. Lucrarea secretarului Departamentului de Comunicare – Secretarul Departamentului de Comunicare din biserică este responsabil cu strângerea şi transmiterea de informaţii. Când se ivesc ocazii, secretarul va asigura difuzarea unor programe cu interviuri luate unor personalităţi şi înregistrate şi va face demersurile necesare pentru ca acestea să fie introduse la rubrica de ştiri. El se va strădui să menţină o relaţie de prietenie, de cooperare cu redactorii şi cu alte persoane care lucrează în domeniul mijloacelor de comunicare în masă. (vezi nota 15 de la pag. 139) Secretarul Departamentului de Comunicare va colabora cu directorul de Comunicare de la conferinţă/ misiune/câmp pentru îndeplinirea planurilor conferinţei/misiunii/câmpului şi va prezenta, la cerere, rapoarte periodice pentru adunările administrative ale bisericii. Comitetul Departamentului de Comunicare – Într o biserică mai mare, un comitet pentru comunicare ar putea să soluţioneze mai bine numeroasele aspecte ale relaţiilor publice şi ale programului comunicării din biserică decât ar putea-o face secretarul singur. Acest comitet, care l are ca preşedinte pe secretarul Departamentului de Comunicare, va fi ales cu ocazia alegerilor generale ale slujbaşilor bisericii. Membrilor comitetului li se pot încredinţa anumite responsabilităţi speciale, cum ar fi: colaborarea cu presa, cu producătorii media, cu personalul online şi cu mijloacele de comunicare interne ale bisericii. Acolo unde există o instituţie a bisericii, trebuie să fie invitat un membru din personalul acesteia pentru a participa la şedinţele comitetului. Pastorul, care este în primul rând responsabil cu programul de comunicare al bisericii sale, va colabora strâns ca sfătuitor cu secretarul şi comitetul acestui departament. Relaţia cu celelalte departamente ale bisericii – Pentru a sluji biserica într-un mod corespunzător, secretarul Departamentului de Comunicare trebuie să fie la curent cu evenimentele planificate şi programate. Orice organizaţie auxiliară a bisericii poate numi o persoană care să furnizeze secretarului sau comitetului Departamentului de Comunicare ştirile din activitatea departamentelor. În centrele adventiste mai mari – Dacă mai multe biserici dintr un oraş organizează un comitet comun pentru Departamentul de Comunicare, fiecare secretar pentru comunicare trebuie să fie membru al acelui comitet şi să lucreze în armonie cu toate planurile generale. Acest comitet va coordona mai bine folosirea ştirilor şi a altor mijloace de comunicare în interesul acelor biserici. Înfiinţarea acestui comitet va fi iniţiată de directorul Departamentului de Comunicare de la conferinţă/ misiune/câmp. Întâlnirile unui astfel de comitet central vor fi convocate şi prezidate de un preşedinte ales de grup. Departamentul de Comunicare de la diviziune, uniune şi conferinţă locală/misiune/câmp vor oferi instrucţiuni detaliate secretarilor Departamentului de Comunicare şi, prin materiale tipărite, corespondenţă şi alte mijloace, vor oferi în mod constant ajutor şi inspiraţie. Calităţi – Secretarul Departamentului de Comunicare trebuie să fie ales cu multă grijă. El trebuie să aibă: (1) capacitatea de a reprezenta corect Biserica, (2) judecată sănătoasă, (3) aptitudini organizatorice, (4) talentul de a redacta ştiri într o formă atractivă, convingătoare şi corectă din punct de vedere gramatical, (5) bunăvoinţă de a îndeplini această responsabilitate, (6) capacitatea de a relaţiona cu oamenii. Departamentul Sănătate Biserica acceptă responsabilitatea de a face cunoscut lumii pe Hristos şi crede că aceasta include obligaţia morală de a păstra demnitatea umană prin obţinerea unui nivel optim de sănătate fizică, mintală şi spirituală. Pe lângă slujirea celor care sunt bolnavi, această responsabilitate se extinde şi asupra prevenirii îmbolnăvirilor, prin educaţie sanitară eficientă şi prin călăuzire în promovarea unei sănătăţi optime, fără a folosi tutun, alcool, alte droguri sau hrană necurată. Unde este posibil, membrii să fie încurajaţi să adopte o dietă preponderent vegetariană. Responsabilul Departamentului Sănătate – Pentru organizarea şi aplicarea unui program eficient în biserică, este necesar să fie ales un responsabil al Departamentului Sănătate. El/ea trebuie să fie interesat de promovarea standardelor de vieţuire sănătoasă ale bisericii printre membrii acesteia şi în societate, prin programe de sănătate conduse de biserică. Conducătorul trebuie să fie capabil să selecteze programe şi informaţii care reflectă idealurile şi filozofia Bisericii Adventiste de Ziua a Şaptea, integrându le într o mărturie spirituală şi fizică efectivă. (vezi nota 17 de la pag. 140) Responsabilul asistent al Departamentului Sănătate – Datoria acestuia este de a-l sprijini pe responsabil în îndeplinirea îndatoririlor sale. Comitetul Departamentului Sănătate – Acolo unde este necesar, va fi ales un comitet al acestui departament. Acest comitet este desemnat să asigure o călăuzire dedicată membrilor bisericii şi comunităţii sociale din district cu privire la un stil de viaţă sănătos să contribuie la lucrarea de câştigare de suflete printr un program viabil de sănătate şi temperanţă, cu accent pe viaţa spirituală (vezi nota 18 de la pag. 140). Pastorul, dacă nu este preşedinte, trebuie să fie membru din oficiu al acestui comitet. Activităţi ale Departamentului Sănătate – Comitetul Departamentului Sănătate, în colaborare cu comitetul Departamentului Lucrare personală, va conduce un plan de activităţi, care va include: programe de abandonare a fumatului, cursuri de gătit, cercuri de sănătate, programe antistres şi alte activităţi asemănătoare. Asociaţia pentru Sănătate şi Temperanţă – În unele zone, se pot înfiinţa asociaţii ale lucrării pentru sănătate sau asociaţii de temperanţă, ca entităţi separate, distincte de organizaţia bisericii. Directorul de la conferinţă/misiune/câmp va fi implicat în înfiinţarea unor astfel de organizaţii. Darurile Sabatului mondial al lucrării pentru sănătate Întreaga sumă este trimisă conferinţei locale /misiunii/câmpului pentru a fi distribuită potrivit regulamentelor Conferinţei Generale, diviziunii, uniunii şi conferinţei/misiunii/câmpului. La cererea conferinţei/misiunii/câmpului, până la 25% din darurile adunate în biserica locală pot fi înapoiate acesteia pentru susţinerea programelor lucrării pentru sănătate. Departamentul Administrarea creştină a vieţii Departamentul Administrarea creştină a vieţii a fost organizat pentru ajutorarea membrilor în a deveni ispravnici adevăraţi şi pentru punerea în aplicare a planului lui Dumnezeu de dăruire sistematică în întreaga biserică. Din moment ce responsabilitatea isprăvniciei include o organizare corectă a întregii vieţi, conceptele ei încurajează grija atentă faţă de templul trupului, buna folosire a timpului, a capacităţilor şi mijloacelor materiale. Departamentul acordă asistenţă în plănuirea şi organizarea resurselor bisericii cu scopul unei lucrări complete. Obiectivele ei spirituale şi financiare sunt cuprinse în următoarea declaraţie: „Atunci când ei se vor trezi şi vor înălţa rugăciuni către Dumnezeu, când vor depune toate energiile şi mijloacele lor la picioarele lui Isus, cauza adevărului va triumfa”. (Mărturii, vol. 4, pag. 475) Responsabilul Departamentului Administrarea creştină a vieţii –Responsabilul Departamentului Administrarea creştină a vieţii este ales de biserică pe baza capacităţii de a pune în aplicare ideile şi obiectivele trasate de Departamentul Administrarea creştină a vieţii şi trebuie să aibă următoarele calităţi: (1) să fie un conducător spiritual, (2) să practice principiile administrării creştine a vieţii, (3) să aibă o bună înţelegere cu privire la programul spiritual şi financiar al bisericii, (4) să fie dispus să consacre timp necesar pentru plănuirea, organizarea şi conducerea în domeniile de responsabilitate desemnată, în cooperare cu directorul pentru administrarea creştină a vieţii de la conferinţă/misiune/ câmp, cu pastorul şi comitetul bisericii. Responsabilul Departamentului Administrarea creştină a vieţii acţionează ca verigă de legătură între Departamentul Administrarea creştină a vieţii de la conferinţă/misiune/câmp şi biserica locală. Departamentul Viaţa de familie Obiectivul principal al Departamentului Viaţa de familie este să întărească familia pentru a deveni un centru de promovare a uceniciei. Familia a fost întemeiată de Dumnezeu la creaţiune ca instituţie umană fundamentală. Ea formează cel dintâi cadru în care sunt însuşite valorile şi în care se dezvoltă capacitatea stabilirii de relaţii apropiate cu Dumnezeu şi cu celelalte fiinţe umane. Departamentul Viaţa de familie este o lucrare a harului care recunoaşte învăţăturile biblice privitoare la familie ca fiind normative şi înalţă idealurile lui Dumnezeu cu privire la viaţa de familie. În acelaşi timp, această lucrare contribuie la înţelegerea experienţelor marcante ale indivizilor şi familiilor din această lume decăzută. Astfel, Departamentul Viaţa de familie are ca obiectiv să ajute familiile să înainteze spre idealurile divine, în timp ce contribuie la răspândirea Evangheliei harului mântuitor al lui Dumnezeu şi a făgăduinţei dezvoltării prin locuirea lăuntrică a Duhului Sfânt. Departamentul Viaţa de familie se concentrează pe relaţiile dintre oameni. Este preocupat de nevoile cuplurilor căsătorite, de nevoile părinţilor şi copiilor, de nevoile familiei, ale celor necăsătoriţi şi ale tuturor membrilor cercului mai larg al familiei, în condiţiile trecerii acestora prin etapele previzibile de dezvoltare şi ale luptei cu schimbările neaşteptate din viaţă. Departamentul Viaţa de familie întăreşte şi încurajează familiile sănătoase. Responsabilii acestui departament ajută la construirea şi menţinerea unor relaţii de familie puternice, deoarece recunoaşte că familiile creştine sănătoase produc membri puternici pentru Împărăţia lui Dumnezeu şi constituie o mărturie atrăgătoare pentru societate. Departamentul Viaţa de familie promovează înţelegerea, acceptarea şi dragostea în interiorul familiei şi în familia lărgită a lui Dumnezeu şi încurajează reconcilierea şi vindecarea conflictului dintre generaţii, promise în solia lui Ilie din Maleahi 4,5.6. El oferă speranţă şi sprijin celor răniţi prin abuz, din cauza familiilor dezbinate şi a relaţiilor rupte. Departamentul Viaţa de familie cultivă competenţa şi priceperea în diverse domenii necesare în relaţiile interpersonale. Departamentul oferă ocazii de dezvoltare prin educarea şi îmbogăţirea vieţii de familie. El încurajează indivizii, cuplurile căsătorite şi familiile, ca atunci când este necesar, să recurgă la serviciile de consiliere. O slujire corespunzătoare a familiei trebuie să cuprindă: consiliere premaritală pentru toate cuplurile înainte de căsătorie; ocazii pentru întărirea vieţii de familie: educarea părinţilor, în special pentru cei rămaşi văduvi şi a familiilor cu părinţi vitregi; instruirea familiei pentru evanghelizare în familie şi constituirea de familii suport pentru a le ajuta pe cele cu nevoi speciale. Comitetul Departamentului Viaţa de familie – Pentru a satisface mai bine nevoile familiilor din biserică, comitetul bisericii locale poate înfiinţa un comitet pentru viaţa de familie, condus de liderul acestui departament. (vezi nota 20 de la pag. 141) Responsabilul Departamentului Viaţa de familie – La conducerea acestui departament poate fi aleasă o persoană sau un cuplu căsătorit. Persoana trebuie să aibă o atitudine pozitivă faţă de Dumnezeu, faţă de sine, faţă de alţii şi faţă de biserică. Responsabilul (responsabilii) trebuie să fie exemplu/exemple model/modele în privinţa relaţiilor puternice de familie, aflate în creştere, şi să dovedească un interes sincer pentru promovarea bunăstării tuturor familiilor. Pentru a fi eficient, este necesar ca responsabilul Departamentului Viaţa de familiesă înţeleagă planul de răscumpărare al lui Dumnezeu, pentru a putea să se ocupe de cei ale căror relaţii au fost distruse din cauza păcatului. Este important, de asemenea, ca liderul acestui departament să fie în stare să păstreze confidenţialitatea şi să ştie când şi cum să încurajeze pe cei aflaţi în situaţii critice să recurgă la servicii specializate de consiliere. Departamentul Misiunea Femeii Departamentul Misiunea Femeii există pentru a susţine, încuraja şi motiva femeile adventiste în umblarea lor zilnică ca ucenice ale lui Isus Hristos şi ca membre ale bisericii Sale mondiale. Misiunea acestui departament este, într un sens mai larg, comună tuturor creştinilor – aceea de a înălţa pe Hristos în biserică şi în lume. Obiective – Această slujire urmăreşte: 1. Să stimuleze creşterea spirituală şi reînnoirea spirituală 2. Să afirme că femeile au o valoare inestimabilă în virtutea creării şi răscumpărării lor, să le pregătească pentru a sluji în biserică şi să ofere o perspectivă a femeilor în problemele bisericii. 3. Să slujească în cadrul spectrului larg al nevoilor femeilor pe toată perioada vieţii, acordându-se o atenţie cuvenită perspectivelor multiculturale şi multietnice. 4. Să contacteze şi să coopereze cu alte departamente specializate ale bisericii pentru a facilita slujirea pentru femei şi de către femei. 5. Să promoveze buna înţelegere între femeile din biserica mondială care să încurajeze legăturile de prietenie, susţinerea reciprocă şi schimbul creativ de idei şi informaţii. 6. Să sfătuiască şi să încurajeze femeile adventiste de ziua a şaptea să creeze modalităţi de a se implica în activităţile bisericii, pe măsură ce ele îşi sporesc potenţialul în Hristos. 7. Să găsească modalităţi şi mijloace care să motiveze fiecare femeie adventistă de ziua a şaptea să şi folosească darurile în completarea talentelor celorlalţi, în timp ce lucrează intens pentru promovarea misiunii globale a bisericii. Responsabila Departamentului Misiunea Femeii – Responsabila Departamentului Misiunea Femeii este aleasă de biserică cu scopul de a dezvolta slujirea specifică pentru a le încuraja pe femei şi a le pregăti să lucreze pentru Dumnezeu şi biserică. Ea este preşedinta comitetului Departamentului Misiunea Femeii şi încurajează ideile şi planurile care să mărească contribuţiile femeilor la misiunea bisericii. Ca preşedintă, este responsabilă de alcătuirea agendei, de moderarea discuţiilor şi dezvoltarea coeziunii de grup prin mărturie personală, rugăciune şi părtăşie. De asemenea, ea slujeşte ca membru în comitetul bisericii, integrând activităţile şi programele destinate femeilor în programul mai larg al bisericii. Este responsabilitatea ei de a ţine biserica informată cu privire la contribuţia Departamentului Misiunea Femeii la viaţa bisericii. Persoana de legătură a coordonatoarei pentru instruire şi resurse din biserica locală este directorul Departamentului Misiunea Femeii de la conferinţa/misiunea/câmpul local(ă). Calităţile responsabilei Departamentului Misiunea Femeii – Responsabila Departamentului Misiunea Femeii trebuie să fie o femeie care să posede o fire sensibilă, grijulie, care să simtă povara pentru Departamentul Misiunea Femeii şi problemele legate de el, care să aibă un echilibru în perspectivele ei, aşa încât să poată reprezenta un spectru larg al femeilor şi să aibă abilitatea de a încuraja celelalte femei să cultive darurile lor spirituale. Ea trebuie să fie în stare să lucreze bine cu femeile din biserică, cu pastorul şi comitetul bisericii. Comitetul Departamentului Misiunea Femeii – Responsabila Departamentului Misiunea Femeii lucrează împreună cu pastorul şi comitetul bisericii în vederea stabilirii comitetului Departamentului Misiunea Femeii care să stimuleze slujirea femeilor în biserică. Acest comitet trebuie să fie compus din persoane interesate de toate nevoile femeilor şi de serviciile pe care ele le pot face. Pentru a forma o echipă echilibrată, membrii trebuie să fie persoane cu talente şi experienţe variate. (vezi nota 22 de la pag. 142). Departamentul Copii Departamentul Copii există pentru a dezvolta credinţa copiilor, de la naştere până la vârsta de 14 ani, conducându-i la unirea cu biserica. Departamentul acesta caută să ofere o slujire pe mai multe căi, pentru a conduce copiii la Isus şi a-i educa în umblarea lor zilnică cu El şi, în felul acesta, va coopera cu Departamentul Şcolii de Sabat şi alte departamente pentru oferirea unei educaţii religioase copiilor. Misiunea – Misiunea Departamentului Copii este de a cultiva relaţia iubirii şi slujirii între copii şi Isus. Departamentul caută să-şi împlinească această misiune prin dezvoltarea: - slujirii orientate spre har, prin care toţi copiii vor experimenta iubirea necondiţionată a lui Isus, vor găsi asigurarea acceptării şi iertării şi I se vor consacra Lui. - slujirii generale, prin care voluntarii care slujesc şi copiii pentru care ei slujesc vor fi preţuiţi indiferent de rasă, culoare, limbă, sex, vârstă, abilităţi sau circumstanţe socio-economice şi vor fi implicaţi fără nicio discriminare în activităţi. - conducerii prin slujire, prin care voluntarii sunt împuterniciţi, instruiţi şi echipaţi pentru o slujire efectivă a copiilor. - slujirii orientate către alţii, prin care copiilor li se dă ocazia să le slujească oamenilor din vecinătatea sau din oraşul lor şi sunt învăţaţi cum să-i abordeze pe alţii acum, dar şi în viitor. - slujirii cooperative, ceea ce implică lucrarea cu alte entităţi, cum ar fi departamentele Viaţa de familie, Şcoala de Sabat, Lucrare Personală, Tineret, Educaţie, Administrarea creştină a vieţii etc., pentru a atinge obiectivele comune. - slujirii pentru obţinerea siguranţei prin care bisericile: a) aleg voluntari de o înaltă ţinută spirituală şi cu un bun fundament moral; b) adoptă persoane care să protejeze biserica de neplăceri şi pe copii de abuzurile fizice, emoţionale, sexuale şi spirituale. - slujirii evanghelistice, prin care, copiilor care nu sunt incluşi în familia bisericii, li se va prezenta iubirea lui Isus, prin programe de abordare a altora cum ar fi: Şcolile Biblice de vacanţă, Şcolile de Sabat pentru copii, Cluburile Biblice ale vecinătăţii şi Orele de povestiri. (vezi nota 24, pag. 142) Ellen G. White subliniază importanţa lucrării pentru copii atunci când spune: „Nu se poate evidenţia destul importanţa educării de timpuriu a copiilor. Lecţiile pe care copilul le învaţă în timpul primilor şapte ani au mai mult de-a face cu formarea caracterului decât tot ceea ce învaţă în anii următori”. (Îndrumarea copilului, pag. 193) „Este de asemenea adevărat că cei mai receptivi faţă de învăţăturile Evangheliei sunt copiii; inimile lor sunt deschise faţă de influenţele divine şi puternice pentru a reţine învăţăturile primite. Copiii mici pot fi creştini, având o experienţă în conformitate cu vârsta lor. Ei trebuie să fie educaţi în lucrurile spirituale, iar părinţii trebuie să le creeze orice posibilitate pentru a-şi forma caractere asemănătoare caracterului lui Isus Hristos.” (Hristos, Lumina lumii, pag. 515) „Copiii de opt, zece sau doisprezece ani sunt destul de mari pentru a li se prezenta subiectul religiei personale. Nu învăţaţi pe copiii voştri folosind referiri la oarecare perioadă viitoare în care ei vor fi destul de mari pentru a se pocăi şi pentru a crede adevărul. Dacă sunt instruiţi în mod cuvenit, copii foarte mici pot să aibă perspective corecte cu privire la starea lor de păcătoşenie şi cu privire la calea mântuirii prin Hristos.” (Mărturii, vol. 1, pag. 400) „Când le a spus ucenicilor să nu i împiedice pe copii să vină la El, Isus se adresa ucenicilor din toate veacurile: slujbaşilor bisericii, predicatorilor, îngrijitorilor şi tuturor creştinilor. Isus îi atrage pe copii la Sine şi ne îndeamnă: ’Lăsaţi i să vină’, ca şi cum ar zice: ei ar veni, dacă nu i aţi împiedica voi.” (Hristos, Lumina lumii, pag. 517) Coordonatorul Departamentului Copii – Coordonatorul Departamentului Copiieste ales de biserică pentru a dezvolta slujirea specifică dezvoltării credinţei copiilor, aşa încât să dezvolte o relaţie plină de iubire şi de slujire faţă de Isus. Coordonatorul trebuie să fie o persoană cu o etică şi o conduită morală de excepţie, care demonstrează iubire şi angajament faţă de Dumnezeu, Biserică şi copii, care are capacitate şi experienţă în lucrarea cu copiii. Comitetul Departamentului Copii – Coordonatorul Copii lucrează împreună cu pastorul şi comitetul bisericii pentru a crea un comitet al Departamentului Copii, cu scopul asigurării slujirii copiilor din biserică. Comitetul trebuie să fie compus din persoane care sunt alese în conformitate cu măsura interesului şi competenţei în lucrarea cu copiii. În mod obişnuit, membrii comitetului sunt conducătorii Departamentului Şcolii de Sabat, conducătorul Şcolii biblice de vacanţă, conducătorii Departamentului Tineret şi alţi doi sau trei membri care au pasiune pentru slujirea copiilor. Departamentul de Relaţii Publice şi Libertate religioasă Departamentul de Relaţii Publice şi Libertate religioasă (RPLR) promovează şi menţine libertatea religioasă, punând un accent deosebit pe libertatea de conştiinţă. Libertatea religioasă include dreptul oamenilor de a avea sau a adopta religia aleasă, de a şi schimba credinţa religioasă potrivit conştiinţei lor, de a şi manifesta religia în mod individual sau împreună cu alţi credincioşi, prin închinare, ritualuri, acţiuni practice, mărturie şi învăţare, fiind dispuşi să le respecte şi altora aceleaşi drepturi. Deoarece libertatea religioasă include dreptul de a sărbători zile de odihnă şi de închinare, potrivit cu preceptele religiei unei persoane, departamentul sprijină în mod activ dreptul adventiştilor de ziua a şaptea de a respecta Sabatul, în conformitate cu porunca a patra din Cuvântul lui Dumnezeu. De asemenea, departamentul monitorizează şi interpretează evenimentele curente care ar putea reflecta scenariul profetic. Pentru a apăra libertatea religioasă, departamentul RPLR încurajează, acolo unde este posibil, separarea Bisericii de Stat, aşa cum ne a poruncit Domnul când a zis: „Daţi Cezarului ce este al Cezarului şi lui Dumnezeu ce este al lui Dumnezeu” (Mat. 22,21). „Unirea Bisericii cu Statul, în oricât de mică măsură, chiar dacă pare că aduce lumea mai aproape de Biserică, în realitate aduce Biserica mai aproape de lume.” (Tragedia veacurilor, pag. 302) Statul nu trebuie să încalce niciodată domeniul separat al bisericii, pentru a stânjeni în vreun fel libertatea deplină a conştiinţei sau dreptul de a mărturisi, a practica şi a răspândi credinţe religioase. Iar biserica nu trebuie să încalce niciodată domeniul separat al statului, cu excepţia aducerii principiilor morale în atenţia legislaţiei publice, acolo unde este cazul. Departamentul caută să se constituie într un apărător al libertăţii religioase, în special în privinţa persecuţiilor profetizate în Apocalipsa 13. „Este datoria noastră să facem tot ce ne stă în putere pentru a preveni pericolul care ne ameninţă.” (Mărturii, vol 5, pag. 452) Asociaţiile pentru libertatea religioasă – Departamentul Relaţii Publice şi Libertate religioasă îndeplineşte multe dintre funcţiile sale prin Asociaţia Internaţională pentru Libertate religioasă şi asociaţiile din lumea întreagă, afiliate acesteia. Asociaţia pentru libertatea religioasă din biserica locală – Fiecare biserică locală este considerată o asociaţie neoficială pentru libertatea religioasă şi fiecare membru al Bisericii este membru al acestei asociaţii. Pastorul sau prezbiterul este preşedintele asociaţiei din fiecare biserică locală. Responsabilul Departamentului Libertatea eligioasă din biserica locală – Responsabilul Departamentului Libertatea religioasă din biserica locală trebuie să fie ales şi să lucreze în strânsă colaborare, în toate privinţele, cu pastorul sau coordonatorul de district şi să coopereze cu departamentul de la conferinţă/misiune/câmp sau de la uniune. Un astfel de conducător trebuie să exercite o influenţă spirituală pozitivă, să fie în stare să facă faţă publicului, să fie interesat de relaţiile publice, să fie un bun corespondent şi preocupat de păstrarea libertăţii poporului lui Dumnezeu, care să şi poată îndeplini slujba pentru Maestru. Serviciul de consacrare Dacă se ţine un serviciu de consacrare a noilor slujbaşi aleşi ai bisericii locale, trebuie să fie incluşi în acesta şi slujbaşii organizaţiilor auxiliare. Departamentul Publicaţii Departamentul Publicaţii este organizat pentru a coordona şi promova evanghelizarea cu literatură în biserica locală, sub conducerea comitetului Departamentului Publicaţii al conferinţei, ca şi a organizaţiei pentru publicaţii din teritoriul respectiv. Acest departament asistă celelalte departamente ale bisericii în promovarea, vânzarea şi distribuirea sau abonarea la reviste sau altă literatură misionară. Departamentul lucrează împreună cu pastorul şi departamentele bisericii pentru a plănui modalităţi sistematice pentru includerea membrilor bisericii în împlinirea acestor obiective. „Sunt multe locuri în care vocea predicatorului nu poate să fie auzită, locuri în care se poate pătrunde doar prin publicaţiile noastre – cărţile, revistele şi broşurile care oferă din plin adevărurile de care au oamenii nevoie.” (Evanghelizarea prin literatură, pag. 4) Comitetul Departamentului Publicaţii – Comitetul Departamentului Publicaţii este ales de comitetul bisericii şi lucrează sub conducerea acestuia. Comitetul poate fi condus de coordonatorul Departamentului Publicaţii. Pastorul, conducătorul Departamentului Lucrare personală şi secretarul acestui departament sunt membri din oficiu ai acestui comitet. Membrii comitetului vor fi aleşi pe baza interesului şi experienţei pe care o au în evanghelizarea prin literatură. Coordonatorul lucrării prin literatură – Coordonatorul lucrării prin literatură este ales de către biserică pentru a conduce activităţile de evanghelizare prin literatură ale bisericii. Note Aceste note conţin material explicativ cu privire la modul în care biserica locală poate proceda în anumite situaţii. O biserică locală poate adopta propriile metode alternative. Totuşi, aceste metode trebuie să fie în armonie cu cadrul general al principiilor acceptate de organizaţia Bisericii Adventiste de Ziua a Şaptea. 1. Comitetul Departamentului Lucrare personală – Datoriile acestui comitet sunt următoarele: a. Să programeze adunările misionare ale bisericii, să cerceteze câmpul ei de activitate misionară şi să înroleze fiecare membru al acesteia într un anumit compartiment al lucrării. b. Să implice membrii în activităţile misionare susţinute de departamentul lucrării personale, cum ar fi: 1) distribuirea de literatură şi periodice cu caracter misionar, inclusiv abonamente la reviste; 2) înscrieri la cursuri biblice; 3) servicii sociale şi/sau ale Cercului de binefacere Tabita; 4) organizarea de activităţi, cum ar fi campanii de renunţare la fumat, clase de gătit, seminare antistres etc.; 5) activităţi misionare, cum ar fi studii biblice şi activităţi de menţinere a interesului, evanghelizări publice, seminare evanghelistice şi alte planuri sau proiecte misionare. c. Să şi asume responsabilitatea pentru plănuirea şi aplicarea campaniei anuale de strângere de fonduri. d. Să-i instruiască şi să-i conducă pe membri să dea mărturie personală: 1) conducând sau organizând clase în care să se înveţe cum să predea studii biblice, metode de oferire a mărturiei personale, asigurarea de servicii sociale şi intervenţii în caz de calamităţi; 2) oferind demonstraţii practice despre modul în care se face această lucrare. e. Să încurajeze raportarea prin secretarul Departamentului Lucrare personală. f. Să supravegheze activităţile serviciilor sociale ale bisericii şi să acţioneze în calitate de comitet de conducere al Centrului pentru servicii sociale ale bisericii. g. Să coopereze cu Departamentul Lucrare personală de la conferinţă/misiune/câmp, în vederea aducerii la îndeplinire a programelor ei. h. Să autorizeze distribuirea fondurilor Departamentului Lucrare personală al bisericii. i. Să facă planuri şi să conducă adunările săptămânale şi lunare ale Departamentului Lucrare personală, aşa cum sunt programate în calendarul bisericii. 2. Secretarul Departamentului Lucrare personală – Datoriile secretarului sunt următoarele: a. Să servească ca secretar al comitetului Departamentului Lucrare personală, întocmind proceseleverbale ale întâlnirilor lucrării personale şi luând parte activă la implementarea planurilor departamentale. Secretarul trebuie să întocmească rapoartele lucrării misionare realizate de membrii bisericii, să completeze şi să trimită în fiecare trimestru cu promptitudine toate rapoartele şi alte informaţii cerute de Departamentul Lucrare personală al conferinţei, cu privire la astfel de activităţi. b. Să ofere lunar bisericii un raport al activităţilor Departamentului Lucrare personală în cadrul serviciului din Sabatul lucrării personale şi al adunării administrative. c. Să şi asume responsabilitatea pentru toate tranzacţiile bisericii locale cu Centrul Adventist de Carte sau cu alte surse de aprovizionare. Secretarul va păstra o evidenţă clară a comenzilor, folosind un duplicat al ordinului de plată şi, în cooperare cu casierul comunităţii, va urmări ca plăţile să se facă cu promptitudine, clarificând lunar problemele importante. d. Să atragă atenţia bisericii cu privire la resursele care pot fi folosite. e. Să planifice strângerea periodică de daruri pentru procurarea materialelor necesare lucrării personale pentru a le oferi membrilor, în cazul în care acestea nu sunt asigurate prin bugetul bisericii sau aprobate prin planul de dăruire al conferinţei/misiunii/câmpului. Se va organiza, în acest scop, o colectă specială a lucrării personale în primul Sabat al lunii. Dacă nu se strâng suficiente fonduri, se vor întrebuinţa darurile oferite la întâlnirea săptămânală a lucrării personale. Aceste fonduri ale lucrării personale se vor pune la dispoziţie doar în urma hotărârii comitetului Departamentului Lucrare personală. f. Să înregistreze detaliile serviciilor şi rapoartele activităţii desfăşurate de membrii bisericii şi să trimită cu promptitudine, la data stabilită, un rezumat directorului Departamentului Lucrare personală de la conferinţă/misiune/câmp. 3. Organizaţia Bărbaţii adventişti – Principalele programe misionare îndeplinite de acest grup sunt: predicarea laică, lucrarea în închisori şi serviciile sociale. 4. Centrul de servicii sociale – Acolo unde un număr de biserici, în cadrul unui singur district, susţin împreună funcţionarea unui Centru de servicii sociale, bisericile susţinătoare ale districtului să desemneze un comitet care să supravegheze centrul, compus din reprezentanţii fiecărei biserici, avându-l ca preşedinte pe pastorul districtului. Acolo unde un centru operează prin susţinerea a două sau mai multe districte, comitetul de conducere al centrului să fie compus din reprezentanţii bisericii susţinătoare şi din alţi reprezentanţi desemnaţi de comitetul conferinţei/misiunii/câmpului. Comitetul îşi alege propriul preşedinte, dar uneori este condus de directorul Departamentului Lucrare personală sau al Departamentului de servicii sociale de la conferinţă/misiune/câmp. 5. Coordonatorul Departamentului Şcola Biblică – Responsabilităţile coordonatorului Departamentului Şcola Biblică includ recrutarea voluntarilor, oferirea de instruire referitor la modul în care se ţin studiile biblice şi efectuarea vizitelor, comandarea studiilor biblice prin corespondenţă şi a altor materiale şi stabilirea unui plan pentru înscrierea cursanţilor şi promovarea şcolii. Studiile Şcolii de Sabat sunt oferite prin intermediul diferitelor mijloace media, incluzând studii biblice tipărite, materiale pentru grupuri mici, materiale video, pe DVD şi pe Internet. 6. Dirigintele Şcolii de Sabat – Dirigintele Şcolii de Sabat trebuie: a. Să slujească Biserica în calitate de administrator al tuturor secţiunilor Şcolii de Sabat. El nu este în mod automat conducătorul secţiunii adulţi, deşi poate fi ales responsabil al secţiunii adulţi sau al altei secţiuni. b. Să studieze şi să urmărească sfaturile şi îndrumările găsite în Sfaturi cu privire la lucrarea Şcolii de Sabat de E. G. White şi în Manualul Şcolii de Sabat, publicat de departamentul Şcolii de Sabat al Conferinţei Generale. Dirigintele va încuraja biserica să procure aceste cărţi pentru coordonatorii şi instructorii tuturor secţiunilor Şcolii de Sabat. c. Să se familiarizeze cu planurile de evanghelizare ale bisericii mondiale şi să conducă Şcoala de Sabat într-o astfel de dăruire caracterizată de sacrificiu, încât să stimuleze sprijinirea din toată inima şi susţinerea acţiunilor misionare mondiale. d. Să convoace şi să prezideze întâlnirile comitetului Şcolii de Sabat pentru a împlini nevoile imediate, inclusiv recomandările care privesc acoperirea locurilor vacante (coordonatori de secţiuni sau instructori). e. Să primească de la coordonatorii de secţiuni agenda problemelor privind funcţionarea şi finanţele Şcolii de Sabat şi să le prezinte comitetului Şcolii de Sabat. f. Să implementeze hotărârile comitetului Şcolii de Sabat. g. Să aibă răspunderea generală a întâlnirii instructorilor. În timp ce alţii pot avea responsabilităţi în anumite direcţii, cum ar fi prezentarea studiului biblic, dirigintele trebuie să conducă şi să caute să facă din întâlnirile instructorilor o parte vitală a lucrării Şcolii de Sabat, pentru ca prin aceasta să dezvolte un grup de instruire puternic şi spiritual. 7. Secretarul – Datoriile secretarului sunt următoarele: a. Să păstreze toate rapoartele cerute într un formular oficial al conferinţei/misiunii/câmpului, să alcătuiască un raport trimestrial complet şi exact al Şcolii de Sabat şi să înainteze cu promptitudine acest raport persoanelor responsabile. De asemenea, secretarul prezintă Şcolii de Sabat rapoarte adecvate ale activităţilor acesteia. b. Să împartă instructorilor studiile trimestriale şi materialele ajutătoare şi să strângă rapoartele şi darurile de la fiecare secţiune. c. Să se asigure că diversele secţiuni ale Şcolii de Sabat au la dispoziţie materialele necesare. d. Să ţină un raport al darurilor săptămânale ale Şcolii de Sabat – darurile Sabatului al treisprezecelea pentru proiecte speciale, darurile de mulţumire cu ocazia zilelor de naştere, fondurile de investiţii pentru misiuni şi fondul de cheltuieli al Şcolii de Sabat, dacă acestea nu au fost incluse în bugetul bisericii – şi să predea toate darurile casierului bisericii. Evidenţele financiare păstrate de secretar trebuie să corespundă cu cele ale casierului bisericii. e. Să comande, prin secretarul Departamentului Lucrare personală, materialele pentru Şcoala de Sabat aprobate de comitetul Şcolii de Sabat. f. Să păstreze procesele-verbale ale şedinţelor comitetului Şcolii de Sabat. 8. Fondurile pentru cheltuieli – Toţi aceşti bani vor fi înregistraţi de secretar şi vor fi predaţi casierului bisericii, folosindu se numai pentru acoperirea cheltuielilor Şcolii de Sabat autorizate de comitetul acesteia. În multe biserici, darurile Şcolii de Sabat sunt incluse în bugetul bisericii şi sunt cheltuite conform autorizării date de comitetul Şcolii de Sabat. 9. Declaraţia de misiune – Pentru a ne atinge ţinta: a. Vom realiza o slujire echilibrată, care să includă părtăşia biblică, studiul, închinarea şi misiunea. b. Ne vom angaja să menţinem relevanţa şi eficienţa în slujire, astfel încât să răspundem nevoilor tinerilor. Este foarte important să ascultăm şi să fim motivaţi de percepţiile, preocupările şi sugestiile tinerilor. Slujirea eficientă devine posibilă într o atmosferă de iubire, acceptare şi iertare. Vom cerceta neîntrerupt nevoile tinerilor pentru a descoperi domeniile care necesită o atenţie specială. Ne propunem să experimentăm şi să fim creativi în toate programele noastre, pentru că recunoaştem natura în permanentă schimbare a tinerilor de astăzi. c. Ne vom inspira din Cuvântul lui Dumnezeu şi din istoria noastră şi ne vom încrede în Dumnezeu pentru viitor. Filosofia noastră îşi va găsi expresia într o varietate largă de stiluri şi programe de slujire poruncite de Dumnezeu. d. Vom efectua o evaluare regulată pentru a ne asigura că ţinta noastră principală este realizată. 10. Calitatea de membru al Asociaţiei tinerilor adventişti – Există trei categorii de membri în Asociaţia tinerilor adventişti: a. Membri de drept – tinerii cu vârsta între 16 şi 30 de ani care sunt membri în rânduială (regular standing) ai Bisericii Adventiste de Ziua a Şaptea şi care, subscriind obiectivelor asociaţiei, doresc să se angajeze în serviciul activ pentru Hristos, se pot înscrie ca membri de drept. b. Membri asociaţi – tinerii care nu sunt membri ai Bisericii Adventiste de Ziua a Şaptea, dar care au idealuri creştine şi doresc să se asocieze cu tinerii bisericii în lucrare misionară, ar trebui să fie acceptaţi ca membri asociaţi. Membrii asociaţi nu pot fi aleşi în funcţii de conducere, dar ei ar trebui să fie acceptaţi în mod cordial în toate activităţile asociaţiei şi în grupele ei şi încurajaţi să devină membri de drept, de îndată ce lucrul acesta este posibil. c. Membri onorifici – membrii adulţi ai Bisericii Adventiste de Ziua a Şaptea care îi susţin pe tineri se pot înscrie ca membri onorifici. Multe persoane care au trecut de vârsta de 30 de ani ar dori să continue să participe la întâlnirile ATA şi să se implice în activităţile acestuia în orice mod posibil. Ori de câte ori pare oportun, ei pot primi o diplomă de membru de onoare. Calitatea lor de membru nu i include în raportul secretarului, iar ei vor raporta lucrarea lor misionară în mod obişnuit, prin biserică. La primirea în ATA, noii membri trebuie să îşi ia următorul angajament: „Din iubire pentru Domnul Isus, promit să iau parte activă la lucrarea Asociaţiei tinerilor adventişti, făcând tot ce pot pentru a-i ajuta pe alţii şi pentru încheierea lucrării Evangheliei în toată lumea”. 11. Secretarul casier şi asistentul lui – O altă responsabilitate importantă a secretarului casier este să păstreze o evidenţă exactă a primirii şi distribuirii tuturor fondurilor ATA. Fondurile societăţii sunt depuse la casierul bisericii şi încredinţate lui, până când comitetul ATA hotărăşte folosirea lor în anumite scopuri. Acest comitet va face revizia rapoartelor financiare ale asociaţiei în fiecare trimestru, iar o dată pe an vor fi revizuite de casierul bisericii. Multe biserici locale includ organizaţia tineretului în bugetul lor. 12. Asociaţia juniorilor adventişti – Activităţile Asociaţiei juniorilor adventişti includ lecturi educative, studiul Bibliei şi concursuri din Biblie, muzică şi programe pregătite de tineri din materialele puse la dispoziţie de diriginte şi Departamentul Tineret de la conferinţă/misiune/câmp. Deoarece muzica este un element foarte important în programul tineretului, trebuie să se aibă grijă pentru a se asigura o muzică prin care Dumnezeu va fi glorificat (vezi pag. 77). Coordonatorii trebuie să fie încurajaţi să dezvolte programe originale care să implice participarea întregii clase. Trebuie să se întocmească un plan de activităţi misionare şi poate fi adoptat un proiect misionar special în fiecare an, în care să se folosească o parte din darurile asociaţiei. Se vor încuraja, de asemenea, activităţile sociale. Unele întâlniri ale Asociaţiei juniorilor adventişti trebuie să fie consacrate studiului calificărilor tinerilor adventişti cu scopul pregătirii pentru învestitură, care va avea loc spre sfârşitul anului şcolar. 13. Clubul licuricilor – Un set simplu de activităţi, aşa cum este prezentat în Manualul licuricilor, include: excursii speciale de o zi, studiul şi aplicarea istorioarelor biblice, ocazii de exprimare a talentelor, activităţi în natură, îndemânări, dezvoltarea deprinderilor sociale etc. Clubul are propriul steag, propria uniformă, insigne, embleme şi cravate, care sunt diferite de ale exploratorilor şi care nu trebuie să fie amestecate sau confundate cu acestea. O întreagă componentă a activităţilor clubului include instruirea părinţilor cu privire la dezvoltarea copilului şi înţelegerea felului în care pot deveni nişte părinţi creştini model. 14. Secretarul Departamentului Educaţie – Responsabilităţile secretarului sunt: a. Să răspundă de promovarea continuă a educaţiei creştine şi să planifice activităţi periodice care să sublinieze valoarea educaţiei creştine, în colaborare cu pastorul şi coordonatorul Asociaţiei pentru cămin şi şcoală. b. Să contacteze toate familiile adventiste de ziua a şaptea unde există copii sau tineri de vârstă şcolară, pentru a i încuraja pe aceştia să frecventeze şcoala bisericii, liceul adventist, colegiul sau universitatea adventistă, dar şi pentru a le sugera soluţii posibile la diverse probleme. c. Să depună tot efortul posibil, acolo unde nu sunt şcoli ale bisericii, pentru a încuraja biserica să asigure educaţia adventistă în zona respectivă. d. Să menţină contactul cu elevii din biserică, care frecventează o şcoală adventistă sau alte şcoli departe de casă. e. Să contacteze membrii care nu au copii de vârstă şcolară, încurajându i să ofere ajutor financiar elevilor adventişti nevoiaşi. f. Să păstreze o evidenţă la zi a tuturor copiilor şi tinerilor bisericii. 15. Componenţa comitetului şcolii bisericii – Oriunde există un comitet al şcolii separat, el va fi format din cinci până la şapte membri, acolo unde o singură biserică conduce şcoala, şi din şapte sau mai mulţi membri, acolo unde se unesc două sau mai multe biserici pentru a o susţine. Acolo unde se unesc două sau mai multe biserici, se va fixa o întâlnire a acestora, în înţelegere cu preşedintele conferinţei/misiunii/câmpului. La această întâlnire, se va adopta un plan pentru numirea unui comitet şcolar unit, care să includă un număr de membri proporţional cu cel al bisericilor respective. Repartizarea va fi stabilită pe baza numărului de membri ai fiecărei biserici care sponsorizează, a obligaţiilor financiare faţă de şcoală şi a numărului de elevi care participă de la fiecare biserică. 16. Lucrarea secretarului Departamentului de Comunicare – Secretarul Departamentului de Comunicare va organiza susţinerea programelor media ale denominaţiunii. Aceasta ar putea include punerea la dispoziţia postului de radio şi a Şcolii Biblice prin corespondenţă, a anunţurilor şi reclamelor, promovarea dăruirii pentru slujirea prin media şi participarea, cu ocazia diferitelor evenimente, la distribuirea materialelor pentru radio, televiziune şi Şcoala Biblică prin corespondenţă. 17. Comitetul Departamentului de Comunicare – Alte activităţi de comunicare, care cad în sarcina preocupărilor acestui comitet, includ: plănuire cu privire la evenimentele şi ceremoniile speciale ale bisericii, pregătirea expoziţiilor şi ocaziilor festive de a face reclamă pentru biserică, punând la dispoziţia bibliotecilor publice şi a altor centre de informaţie ştiri despre Biserica Adventistă de Ziua a Şaptea. Distribuirea responsabilităţilor depinde în mare măsură de capacitatea celor care alcătuiesc comitetul. Toate activităţile comitetului sunt coordonate de cel care prezidează. 18. Responsabilul Departamentului Sănătate – Datoriile responsabilului Departamentului Sănătate trebuie să includă următoarele: a. În colaborare cu pastorul, comitetul Departamentului Sănătate al bisericii sau comitetul bisericii să întocmească, să plănuiască şi să aloce buget pentru programele anuale care să accentueze importanţa sănătăţii şi a cumpătării, sub toate aspectele, pentru membrii bisericii şi pentru societate. b. Să promoveze depunerea unei mărturii continue a membrilor bisericii în societate, cu privire la efectele distructive ale tutunului, alcoolului şi ale altor droguri sau substanţe dăunătoare sănătăţii. c. Să promoveze relaţii bune cu organizaţiile de sănătate şi temperanţă din societate. d. Să încurajeze studierea principiilor biblice şi a sfaturilor Spiritului Profetic privitoare la sănătate şi cumpătare. e. Să încurajeze aplicarea printre membrii bisericii a principiilor de vieţuire sănătoasă. f. Să facă aranjamente şi să promoveze prezentarea programelor de educare privitoare la sănătate şi temperanţă, pentru biserică şi societate, în strânsă colaborare cu directorul Departamentului Sănătate de la conferinţă/misiune/câmp. g. Să îndeplinească funcţia de secretar al comitetului Departamentului Sănătate, dacă nu este numit să slujească în calitate de preşedinte. 19. Comitetul Departamentului Sănătate – Membrii comitetului sunt numiţi de biserică şi pot include: a. pastorul sau prezbiterul local, ca preşedinte al comitetului; b. responsabilul Departamentului Sănătate; c. responsabilul pentru serviciile sociale; d. responsabilul tinerilor adventişti sau doi reprezentanţi din grupul tinerilor; e. trei reprezentanţi din următoarele categorii: medici, medici stomatologi, nutriţionişti, asistenţi medicali, educatori în probleme de sănătate, responsabilul Departamentului Administrarea creştină a vieţii sau alte persoane interesate de sănătate şi temperanţă; f. coordonatorul Asociaţiei sănătate şi temperanţă, acolo unde există o astfel de asociaţie activă; g. un reprezentant al instituţiei locale adventiste de îngrijire a sănătăţii. 20. Responsabilul Departamentului Administrarea creştină a vieţii – El va pune în aplicare programul de educaţie generală al departamentului, aşa cum este prezentat şi expus periodic, pentru a satisface diferitele nevoi care apar. Această responsabilitate include sprijinirea pastorului în accentuarea importanţei Zilei administrării creştine a vieţii, conducerea Cercurilor de administrarea creştină a vieţii, educarea membrilor pentru oferirea zecimii şi a darurilor şi transmiterea principiilor de bază ale administrării creştine a vieţii în timpul serviciilor din Sabat sau în alte ocazii. Responsabilităţile organizatorice ale coordonatorului vor include: (1) să fie membru al comitetului bisericii, implicat în programul spiritual şi financiar al bisericii şi familiarizat cu el; (2) să fie membru al comitetului financiar şi al celui pentru administrarea creştină a vieţii şi (3) să fie un ajutor activ pentru pastor în programul anual de călăuzire în administrarea creştină a vieţii şi în consolidarea acestuia de a lungul anului, aşa cum este prezentat în Manualul responsabilului administrării creştine a vieţii. 21. Comitetul Departamentului Viaţa de familie – Deşi acest comitet nu trebuie să fie prea mare pentru a putea fi eficient, el trebuie să cuprindă conducători ai bisericii şi persoane care înţeleg diferitele nevoi ale familiilor din biserică. Persoanele care s-au confruntat cu experienţe tragice în viaţă şi în familie şi care s-au dezvoltat spiritual prin acestea, ar putea aduce contribuţii valoroase ca membri ai acestui comitet. Comitetul trebuie să includă atât bărbaţi cât şi femei, iar acolo unde este posibil – cel puţin o persoană necăsătorită, cel puţin un cuplu căsătorit, unul sau mai mulţi părinţi şi un număr reprezentativ al diferitelor grupe de vârstă din biserică. Comitetul are următoarele atribuţii: a. Să ajute conducerea bisericii prin strângerea de date demografice despre familiile din biserică şi cele din societatea înconjurătoare, pentru a stabili grupele ţintă pentru slujirea familiei. b. Să ajute conducerea bisericii să evalueze nevoile membrilor în ceea ce priveşte educaţia vieţii de familie, îmbogăţirea şi consilierea acesteia şi dezvoltarea unui plan pentru folosirea resurselor din societate şi biserică, cu scopul satisfacerii acestor nevoi. c. Să-i sensibilizeze pe membri faţă de programele bisericii privitoare la viaţa de familie, cu referire la folosirea timpului, energiei, banilor şi a altor resurse necesare familiei. d. Să participe, împreună cu Departamentul Viaţa de familie de la conferinţă/misiune/câmp, la aplicarea programelor privitoare la viaţa de familie, promovate de acest departament. e. Să coopereze cu conducerea bisericii pentru a gândi, plănui şi implementa programe şi alte activităţi adiţionale, necesare familiei, atât pentru hrănirea familiei în cadrul frăţietăţii, cât şi pentru lucrarea evanghelistică misionară în societate. f. Să cultive un climat de căldură şi părtăşie, care să genereze o atmosferă de familie în biserică şi un spirit de întrajutorare faţă de familiile care au nevoie de sprijin şi încurajare. 22. Responsabilul Departamentului Viaţa de familie – Atribuţiile responsabilului (sau responsabililor) departamentului vieţii de familie sunt: a. Să prezideze comitetul acestui departament. b. Să reprezinte nevoile şi interesele familiilor în comitetul bisericii locale, prin calitatea sa de membru al acestuia, şi să coordoneze planurile departamentului pentru a se armoniza cu programul general al bisericii. c. Să informeze pastorul şi comitetul bisericii despre preocupările şi realizările bisericii despre preocupările şi realizările Departamentului Viaţa de familie şi să încurajeze strângerea de fonduri şi acordarea de sprijin familiilor în nevoie. d. Să identifice resurse în biserică şi în societate care să susţină dezvoltarea relaţiilor de familie şi să furnizeze ajutor pentru a face faţă nevoilor critice şi să sporească conştienţa privitoare la aceste resurse între conducătorii bisericii şi ai familiilor. 23. Comitetul Departamentului Misiunea Femeii – Responsabilităţile majore ale comitetului Departamentului Misiunea Femeii vor fi următoarele: a. Să evalueze nevoile femeilor din biserica locală şi din localitate, utilizând sondaje şi interviuri, în colaborare cu pastorul şi conducătorii bisericii. b. Să descopere idei noi, să dezvolte strategii şi să coopereze cu alte departamente specializate ale bisericii pentru a dezvolta împreună programe şi activităţi care slujesc nevoile femeilor. c. Să plănuiască şi să implementeze aceste strategii şi alte iniţiative în legătură cu nevoile specifice şi variate ale femeilor, în cooperare cu pastorul, specialişti departamentali şi alţi conducători ai bisericii. d. Să faciliteze participarea bisericii locale la programe anuale şi activităţi iniţiate de conferinţă/uniune/ diviziune/Conferinţa Generală, cum ar fi: Ziua internaţională de rugăciune a femeilor, Ziua Slujirii Femeii, grupe mici active pentru a sprijini femeile şi pentru a le încuraja în slujire. Informaţiile cu privire la aceste programe sunt disponibile prin departamentul Misiunea Femeii de la conferinţă/ misiune/câmp. 24. Comitetul Departamentului Copii – Responsabilităţile principale ale comitetului Departamentului Copii trebuie să fie următoarele: a. Să efectueze o evaluare a nevoilor copiilor din biserică şi din societate, prin intermediul unor sondaje şi interviuri, sfătuindu-se cu pastorul şi cu liderii bisericii. b. Să dezvolte idei, strategii şi să colaboreze cu alte departamente ale bisericii pentru a încuraja programele şi activităţile care ajută la formarea şi disciplinarea copiilor. c. Să planifice un calendar anual de activităţi pentru copii, coordonând toate programele cu calendarul bisericii, pentru a oferi echilibru şi a evita suprapuneri sau conflicte. d. Să aibă dosare actualizate ale copiilor care au participat la activităţile sponsorizate de biserică şi să înregistreze dosarele la secretarul bisericii. e. Să participe alături de Departamentul lucrării pentru copii al conferinţei/misiunii/câmpului la implementarea programelor pentru copii promovate de departament. 25. Coordonatorul Departamentului Copii – Responsabilităţile coordonatorului Departamentului Copii sunt: a. Să prezideze comitetul Departamentului Copii. b. Să implementeze programa Şcolii de Sabat şi să asigure instruirea conducătorilor şi instructorilor, folosind această programă. c. Să plănuiască şi să implementeze un calendar anual al programelor pentru copii care să aibă în vedere atragerea lor la Hristos şi să asigure participarea lor la toate aceste activităţi ale bisericii. d. Să alcătuiască un buget pentru implementarea tuturor programelor şi activităţilor pentru copii. e. Să slujească ca un avocat pentru interesele şi nevoile copiilor faţă de: 1. Comitetul comunităţii, informând membrii comitetului cu privire la preocupările şi succesele avute, raportând rezultatele evaluărilor nevoilor copiilor, încurajând alocarea de fonduri pentru programele copiilor. 2. Pastor, pentru ca prin colaborare, să facă inteligibile pentru copii diferitele aspecte ale vieţii de biserică. 3. Conducătorii activităţilor copiilor, susţinându-i şi încurajându-i. f. Să facă paşi responsabili pentru a menţine la înălţime moralitatea şi calitatea etică a conducătorilor pentru copii, prin monitorizarea conducătorilor şi instructorilor voluntari. g. Să păstreze comunicarea cu părinţii şi conducătorii activităţilor pentru copii, informându-i cu privire la activităţile din ateliere, convenţii, întâlnirile din tabere şi cu privire la alte resurse şi să încurajeze sporirea înţelegerii copiilor. h. Să caute ocazii de a petrece timp cu copiii pentru a păstra contactul cu modul lor de gândire şi cu nevoile lor. 26. Coordonatorul Departamentului Libertate religioasă din biserica locală – Atribuţiile coordonatorului acestui departament sunt: a. Să conlucreze cu directorul pentru relaţii publice şi libertate religioasă de la conferinţă/misiune/ câmp sau de la uniune, acolo unde este cazul, şi să ia în consideraţie sugestiile care vin prin canale corespunzătoare; b. Să facă recomandări cu privire la problemele care afectează libertatea religioasă; c. Să promoveze răspândirea revistelor şi a altor materiale de libertate religioasă aprobate de diviziune sau de Conferinţa Generală; d. Să organizeze sau să faciliteze organizarea de întâlniri, seminare, programe şi activităţi care să promoveze libertatea religioasă, potrivit împrejurărilor. 27. Comitetul Departamentului Publicaţii – Responsabilităţile acestui comitet pot să includă următoarele: a. Să sprijine conferinţa/misiunea/câmpul sau organizaţia editorială adecvată din teritoriu, pentru promovarea activităţii de publicaţii, identificând lucrătorii cu literatură şi recomandând membri bisericii care au daruri speciale pentru a lucra ca evanghelişti cu literatură. b. Să organizeze împreună cu Departamentul Publicaţii al conferinţei/misiunii/câmpului sau cu organizaţia editorială adecvată din teritoriu conducerea de seminare pentru descoperirea de noi evanghelişti cu literatură în cadrul bisericii şi să conducă seminare pentru membrii care şi-au manifestat interesul de a deveni evanghelişti cu literatură. c. Să promoveze cumpărarea şi citirea cărţilor Spiritului Profetic pentru dezvoltarea şi hrănirea spirituală personală. d. Să asiste departamentele în alegerea şi difuzarea literaturii: cărţi şi reviste misionare şi cărţile Spiritului Profetic. 28. Coordonatorul Departamentului Publicaţii – Responsabilităţile coordonatorului Departamentului Publicaţii includ următoarele: a. Să activeze ca preşedinte al Comitetului Departamentului Publicaţii şi să răspundă de implementarea deciziilor comitetului acestui departament. b. Să identifice pe membrii bisericii care vor deveni evanghelişti cu literatură. c. Să comande literatură, conform necesităţilor, prin intermediul secretarului Departamentului Lucrare personală. d. Să înainteze rapoarte către conferinţă/misiune/câmp referitoare la activităţile Departamentului Publicaţii/Evanghelizare prin literatură. e. Să fie membru al comitetului local al bisericii. Relaţia pastorilor şi a lucrătorilor cu Biserica O lucrare rânduită de Dumnezeu „Dumnezeu are o biserică şi aceasta are o lucrare stabilită de El. ’Şi El a dat pe unii apostoli, pe alţii profeţi, pe alţii evanghelişti, pe alţii păstori şi învăţători pentru desăvârşirea sfinţilor în vederea lucrării de slujire, pentru zidirea trupului lui Hristos, până vom ajunge toţi la unirea credinţei şi a cunoştinţei Fiului lui Dumnezeu, la starea de om mare, la înălţimea staturii plinătăţii lui Hristos...’ Domnul are agenţii Săi rânduiţi şi o biserică care a trecut prin vremurile de persecuţie, conflicte şi întuneric. Isus a iubit Biserica şi S a dat pe Sine pentru ea şi El o va desăvârşi, o va curăţi, o va înnobila şi o va înălţa, ca ea să stea tare în mijlocul influenţelor corupătoare ale acestei lumi. Oameni rânduiţi de Dumnezeu au fost aleşi pentru a veghea cu grijă deosebită, cu perseverenţă şi vigilenţă pentru ca biserica să nu fie înfrântă de uneltirile lui Satana, ci să stea tare în lume, aducând slavă lui Dumnezeu în mijlocul oamenilor” (Mărturii pentru pastori, pag. 52,53) Preşedintele conferinţei/misiunii/câmpului Preşedintele conferinţei/misiunii/câmpului trebuie să fie pastor hirotonit, cu experienţă şi cu o bună reputaţie. El se află în fruntea lucrării Evangheliei din conferinţa/misiunea/câmpul lui şi este prezbiterul sau supraveghetorul tuturor bisericilor. Preşedintele lucrează pentru binele spiritual şi pentru încurajarea bisericilor. El le sfătuieşte cu privire la activităţile şi planurile lor. El are acces la toate bisericile, la toate serviciile şi adunările administrative şi la toate comitetele bisericilor, fără drept de vot până când biserica i-l acordă şi poate, în virtutea slujbei lui, să prezideze adunările generale ale oricărei biserici, când acest lucru este necesar. Preşedintele conferinţei/misiunii/câmpului are acces la toate rapoartele, registrele bisericii etc. El nu trebuie să îi dea la o parte pe slujbaşii bisericilor aleşi în mod regulamentar, ci să lucreze în colaborare cu ei. La rândul lor, aceştia, recunoscând legăturile existente în cadrul conferinţei/misiunii/ câmpului, sunt datori să se sfătuiască cu el pentru bunul mers al bisericii. Slujbaşii bisericii nu trebuie să încerce să l împiedice de la exercitarea normală a atribuţiilor sale. Pastorii şi conducătorii de district nu sunt organe executive Pastorii hirotoniţi, numiţi de comitetul conferinţei/misiunii/câmpului să lucreze ca pastori sau conducători de district, nu iau locul preşedintelui în câmpurile respective. Ei nu sunt însărcinaţi cu puteri administrative, aşa cum este preşedintele, ci ei colaborează cu el în îndeplinirea planurilor şi respectarea regulamentelor conferinţei/misiunii/câmpului. Preşedintele şi comitetul coordonează directorii de departamente Directorii de departamente sunt angajaţi de conferinţă/misiune/câmp pentru a stimula ramurile importante ale lucrării bisericii. Pentru a îndeplini cu succes lucrarea încredinţată lor, aceşti lucrători trebuie să aibă acces la biserici. Trebuie să li se dea ocazia să prezinte şi să desfăşoare planuri în aceste biserici. Se aşteaptă ca aceşti lucrători să manifeste o consideraţie plină de simpatie faţă de toate planurile bisericii, chiar şi faţă de cele din afara departamentelor respective. Aceşti directori lucrează sub îndrumarea generală a comitetului conferinţei/misiunii/câmpului, în colaborare cu preşedintele de conferinţă/misiune/câmp, care este responsabilul principal al tuturor ramurilor de activitate. Lucrarea directorilor de departamente nu este administrativă Directorii de departamente nu sunt învestiţi cu autoritate administrativă sau executivă în conferinţă/ misiune/câmp sau în activitatea bisericii, ci relaţia lor faţă de conferinţă/misiune/câmp este aceea de sfătuire. Raportarea directorilor de departamente la biserică nu este aceeaşi cu raportarea comitetului sau a preşedintelui conferinţei/misiunii/câmpului. Totuşi, în primul rând, lucrarea lor are un caracter specific, iar în promovarea ramurii lor de activitate, ei activează pretutindeni în întreaga conferinţă/ misiune/câmp. Nu se aşteaptă ca ei să dea sfaturi bisericilor locale privind alegerile sau să îndeplinească alte sarcini administrative sau alte activităţi, decât dacă preşedintele conferinţei le solicită acest lucru. Relaţia pastorului hirotonit cu activitatea bisericii Atunci când, într o biserică, este numit un pastor hirotonit, funcţia sa este superioară celei a prezbiterului sau a prezbiterilor locali; aceştia servesc ca asistenţi ai pastorului. În virtutea hirotonirii sale ca pastor, el are calificarea de a îndeplini toate ritualurile şi ceremoniile din biserică. El trebuie să fie conducătorul spiritual şi sfătuitorul bisericii. Pastorul trebuie să instruiască pe slujbaşi în îndatoririle lor şi să plănuiască cu ei în privinţa tuturor ramurilor de activitate ale bisericii. Când un pastor este numit de comitetul conferinţei/misiunii/câmpului ca pastor într o biserică, se înţelege că el este membru al comitetului acesteia şi serveşte ca preşedinte al acestuia. În cazul în care el doreşte să fie eliberat de responsabilitatea de preşedinte al comitetului bisericii, prezbiterul bisericii va sluji ca preşedinte. Între pastorul şi prezbiterul bisericii este necesar să fie cea mai strânsă colaborare (vezi pag. 57,91). Se aşteaptă ca pastorul, împreună cu ajutorul prezbiterilor, să plănuiască şi să îndeplinească toate serviciile spirituale ale bisericii, cum ar fi: serviciul divin de închinare din Sabat dimineaţa, întâlnirea pentru rugăciune, şi trebuie să oficieze serviciul de Sfânta Cină şi botezul. El nu trebuie să se înconjoare cu niciun fel de corp de consilieri aleşi de el, ci totdeauna să lucreze în cooperare cu slujbaşii aleşi după rânduială de biserică. Atunci când un pastor hirotonit al conferinţei/misiunii/câmpului sau o altă persoană trimisă de conferinţă/misiune/câmp vizitează biserica, se aşteaptă ca prezbiterul local să i acorde respectul cuvenit, invitându l să slujească la amvon. Aceasta se aplică şi lucrătorilor nehirotoniţi trimişi de conferinţă/misiune/câmp Bisericile nu şi aleg pastorul Pastorii seniori sau pastorii asistenţi nu sunt numiţi sau aleşi de biserică în aceste poziţii. Legătura lor cu biserica se realizează în urma hotărârii comitetului conferinţei/misiunii/câmpului. Astfel de însărcinări se pot schimba oricând. (vezi pag. 57) Pastorii asistenţi Pentru a se da ocazia tinerilor să demonstreze chemarea lor la lucrarea de slujire şi mai ales în domeniul câştigării de suflete, candidaţilor propuşi li se oferă autorizaţii din partea conferinţei/misiunii/ câmpului. Acordarea acestor legitimaţii le oferă ocazia şi le dă dreptul să dezvolte darul pastoral. Pastorul asistent este autorizat să predice, să se angajeze în lucrarea de evanghelizare, să conducă lucrarea misionară şi să sprijine orice activitate a bisericii. Totuşi, există multe situaţii şi câmpuri care fac necesară numirea unui pastor asistent de către conferinţă/misiune/câmp ca să îndeplinească responsabilităţi ca pastor sau pastor asistent al unei biserici sau al unui grup de biserici. Pentru a i deschide calea îndeplinirii anumitor atribuţii pastorale, biserica sau grupul de biserici locale în care slujeşte îl pot alege prezbiter. Totuşi, întrucât este angajat şi numit de conferinţă/misiune/câmp, el reprezintă respectiva instituţie, iar aceasta poate găsi cu cale ca, în măsură diferită, cerută de împrejurări, autoritatea şi răspunderile sale să fie extinse pentru a l face în stare să şi îndeplinească îndatoririle. Dreptul de a extinde autoritatea şi responsabilităţile pastorului asistent revine, în primă instanţă, Comitetului Executiv al diviziunii. Hotărârea diviziunii este necesară înainte ca o conferinţă/misiune/câmp să poată extinde autoritatea şi responsabilităţile pastorului asistent. O astfel de hotărâre va defini, în mod specific şi clar, ce funcţii pastorale adiţionale poate îndeplini un pastor asistent, dar totdeauna funcţiile lui ca prezbiter al bisericii şi funcţiile lui extinse vor fi exercitate doar în cadrul bisericii sau al grupului de biserici în care slujeşte. În hotărârile sale, comitetul conferinţei/misiunii/câmpului nu va trece dincolo de ceea ce autorizează comitetul diviziunii. El nu va autoriza pastorul asistent să meargă din biserică în biserică, în afara bisericii sau grupului de biserici în care este prezbiter, oficiind ritualuri care aparţin funcţiei de pastor hirotonit. Hotărârea comitetului conferinţei/misiunii/câmpului nu poate înlocui alegerile din biserică sau hirotonirea pastorală. Lucrătorii biblici O ramură foarte însemnată a lucrării o constituie slujba de lucrător biblic. Ea este recunoscută de conferinţe/misiuni/câmpuri prin implicarea de persoane corespunzătoare pentru a fi angajate în această ramură a lucrării. Ei pot fi transferaţi dintr un loc în altul, după cum cere lucrarea. Ei pot fi desemnaţi să lucreze în cadrul unei acţiuni evanghelistice. În acest caz, ei se află sub îndrumarea directă a evanghelistului care poartă răspunderea acţiunii sau ei pot fi aşezaţi într un oraş pentru a lucra împreună cu biserica locală. În această situaţie, ei se află sub îndrumarea directă a pastorului bisericii, dar, ca întotdeauna, sub îndrumarea generală a conferinţei/misiunii/câmpului. Unui lucrător biblic dintr-o conferinţă/misiune/câmp să nu i se ceară să îndeplinească vreo slujbă în biserică, cu excepţia că ar exista hotărâre specială din partea conferinţei/misiunii/câmpului, ci să fie lăsat liber pentru a-şi îndeplini lucrarea de câştigare de suflete. Managerii Centrului Adventist de Carte Managerii Centrului Adventist de Carte sunt lucrători ai conferinţei/misiunii/câmpului şi, în această calitate, se află sub îndrumarea comitetului şi a preşedintelui conferinţei/misiunii/câmpului. Deşi sunt într-un fel special într-o legătură strânsă cu casele de editură, ei nu sunt aleşi sau dirijaţi de bordurile casei de editură, ci de către conferinţă/misiune/câmp. În alegerea unor astfel de lucrători, este bine să se aibă în vedere un personal corespunzător, care a primit o bună instruire în legătură cu casele noastre de editură. Pastorul trebuie să-l ajute pe evanghelist Atunci când unui evanghelist i se cere să conducă o campanie de evanghelizare într o localitate sau într un oraş în care există o biserică cu un pastor responsabil, pastorul trebuie invitat de conferinţă/ misiune/câmp să-l ajute pe evanghelist, dând astfel pastorului posibilitatea de a se familiariza cu posibilii viitori membri. Preşedintele şi comitetul îndrumă lucrătorii conferinţei/misiunii/câmpului Preşedintele, în colaborare cu comitetul conferinţei/misiunii/câmpului, îi îndrumă pe lucrători în diversele lor activităţi. Este de datoria lui să-i informeze pe lucrători cu privire la planurile şi regulamentele comitetului şi să şi asigure cooperarea lucrătorilor în aducerea acestora la îndeplinire. Preşedintele se va interesa în mod deosebit de promovarea lucrării de evanghelizare în cadrul conferinţei/misiunii/câmpului, făcând tot posibilul să încurajeze în lucrători o preocupare permanentă în privinţa câştigării sufletelor. El trebuie să-i recruteze şi să-i instruiască pe tineri în vederea lucrării. Secretarii departamentali sunt folosiţi de conferinţă/misiune/câmp pentru a promova ramurile importante ale lucrării bisericii. Toţi lucrătorii conferinţei/misiunii/câmpului pastori, lucrători biblici, directori de departamente etc. – se află sub îndrumarea comitetului conferinţei/misiunii/câmpului. Ei primesc scrisorile de acreditare şi sunt responsabili faţă de conferinţă/misiune/câmp şi nu faţă de vreo biserică locală din cadrul conferinţei/misiunii/câmpului. Bisericile pot cere serviciile sau ajutorul lucrătorilor conferinţei/misiunii/ câmpului, depunând cerere la preşedintele conferinţei/misiunii/câmpului, dar numirea, în toate cazurile, revine comitetului conferinţei/misiunii/câmpului. Pot fi numiţi lucrători care să colaboreze cu anumite biserici, iar atunci când comitetul conferinţei/misiunii/câmpului consideră că numirea trebuie să fie schimbată, el are libertatea s o facă. Lucrătorul sau biserica poate să facă apel la comitetul conferinţei/misiunii/câmpului pentru o audienţă în legătură cu hotărârea de mutare din câmpul respectiv. Situaţia va fi examinată cu atenţie în lumina nevoilor conferinţei/misiunii/câmpului, iar decizia se va lua în consecinţă. Dacă s-ar ajunge în situaţia ca un lucrător să refuze să coopereze cu comitetul şi se opune să lucreze în armonie cu deciziile sale, comportamentul lui poate fi privit ca insubordonare şi tratat ca atare. În niciun caz, el nu trebuie să apeleze la biserică în legătură cu astfel de hotărâri. Orice biserică locală care, în astfel de împrejurări, sprijină un lucrător în atitudinea lui va fi supusă disciplinei conferinţei/misiunii/câmpului. Scrisorile de acreditare şi legitimaţiile Lucrarea lui Dumnezeu trebuie să fie supravegheată cu deosebită grijă de conducătorii responsabili de la fiecare nivel al organizaţiei, de la biserica locală până la Conferinţa Generală. Pentru ca vrăjmaşii lucrării să nu aibă acces la amvoanele noastre, suntem îndemnaţi cu toată puterea să nu permitem niciunei persoane să vorbească vreunei biserici, dacă nu prezintă scrisoare de acreditare din partea bisericii, valabilă şi vizată la zi. Totuşi, este adevărat că există situaţii când este necesar ca, în adunările noastre, să ia cuvântul şi reprezentanţi ai guvernului sau conducători civili; însă orice persoană neautorizată va fi exclusă de la amvon. Bisericile, în capacitatea lor reunită, conferă prin conferinţă/misiune/câmp, autoritate anumitor persoane pentru a reprezenta biserica şi a vorbi în numele ei în calitate de pastori şi lucrători ai Evangheliei. Această autoritate este reprezentată prin scrisorile de acreditare acordate, care sunt însărcinări scrise, corect datate şi semnate de slujbaşii conferinţei/misiunii/câmpului. Autoritatea astfel încredinţată nu este personală sau inerentă persoanei care deţine scrisorile, ci aparţine organizaţiei care le a emis şi poate fi retrasă oricând există suficiente motive pentru aceasta. Scrisorile acordate lucrătorilor nu trebuie privite niciodată ca fiind proprietate personală, ci trebuie considerate ca aparţinând organizaţiei care le a emis. Lucrătorul este obligat de propria onoare să înapoieze scrisoarea de acreditare şi legitimaţia, la cererea acestei organizaţii. Comitetele răspunzătoare emit acreditări oficiale tuturor lucrătorilor adventişti de ziua a şaptea care sunt autorizaţi. Scrisorile de acreditare expirate Scrisorile de acreditare sunt acordate pe durata termenului prevăzut de statut sau regulamentele în vigoare ale conferinţei/misiunii/câmpului. Acreditările sunt reînnoite prin votul adunării generale a conferinţei/misiunii/câmpului aflate în sesiune sau de comitetul executiv. Dacă, dintr un motiv oarecare, se consideră că nu mai poate fi reînnoită scrisoarea de acreditare pentru vreun pastor, el încetează să mai activeze ca lucrător al conferinţei/misiunii/câmpului. O scrisoare expirată nu îl autorizează să lucreze ca pastor. În acest caz, el nu are mai multă autoritate decât oricare alt membru laic din biserică. Demiterea unui pastor Un pastor poate fi demis din funcţie prin hotărârea comitetului conferinţei, fără ca statutul său de membru al bisericii să fie afectat. Atunci când unui pastor i se retrage calitatea de membru al bisericii şi apoi este reprimit ca membru, prin aceasta nu îi este redată calitatea de pastor. Persoana este reprimită în biserică doar ca membru laic. Pastorii pensionari Pretutindeni, în diferite conferinţe/misiuni/câmpuri, există lucrători care, din cauza vârstei sau a stării de sănătate, s au retras din lucrarea activă [este cazul pastorilor pensionari]. Aceşti lucrători merită toată cinstea şi consideraţia. În multe cazuri, ei au petrecut mulţi ani contribuind la întărirea lucrării lui Dumnezeu. Prezenţa lor este o binecuvântare şi un ajutor pentru bisericile noastre. De obicei, lucrătorii pensionari sunt membri ai bisericii celei mai apropiate de domiciliul lor. Ei pot fi aleşi în orice slujbă din biserică, iar în acest caz ei acţionează de bunăvoie în tot ceea ce revine slujbei în care servesc. De asemenea, ei pot să şi exercite funcţiile pastorale sub conducerea comitetului conferinţei/misiunii/câmpului. Pastori fără scrisori de acreditare care slujesc în bisericile noastre Pot fi cazuri în care unii pastori, care ani de zile au activat ca pastori hirotoniţi, dintr un motiv bine întemeiat, nu au mai primit scrisori de acreditare din partea organizaţiei. Ei pot fi aleşi ca prezbiteri ai bisericilor şi, dacă hirotonirea lor nu a fost anulată, nu este necesar să fie hirotoniţi ca prezbiteri, dar în activitatea lor sunt limitaţi la lucrarea şi prerogativele unui prezbiter local. Alegerile în biserica locală Alegerea slujbaşilor bisericii este o lucrare importantă, având în vedere responsabilităţile acestora şi caracterul lucrării care li se cere. Trebuie să se păşească în această îndatorire într-o manieră caracterizată de rugăciune, bună rânduială şi seriozitate. Vor fi alese doar persoane care vor îndeplini datoriile specifice slujbei pentru care au fost alese. Comitetul de numiri În Biserica Adventistă de Ziua a Şaptea, slujbaşii sunt aleşi de un comitet de numiri o dată pe an sau la doi ani (vezi pag. 55). Acest comitet îşi prezintă raportul în faţa bisericii, care decide apoi asupra numelor prezentate. Procedeul acesta dă bisericii posibilitatea să cerceteze cu atenţie fiecare nume înainte de alegere şi evită elementul de competiţie publică care ar putea apărea dacă numirile ar fi făcute direct din sală. Comitetul de numiri va studia nevoile bisericii şi va cerceta cu grijă competenţa membrilor de a sluji în diferite funcţii. Din acest motiv, slujbaşii nu vor fi aleşi nici prin numirile din sală, nici prin vot general. Manualul bisericii nu hotărăşte numărul membrilor comitetului de numiri. El poate fi de cinci membri, în bisericile mici, şi poate creşte în raport cu numărul membrilor bisericii. Stabilirea numărului de membri ai comitetului de numiri este lăsată la latitudinea fiecărei biserici. Această chestiune trebuie să fie studiată de comitetul bisericii, care o va prezenta bisericii înainte de alegeri. Apoi se poate face o recomandare corespunzătoare bisericii, folosindu-se un minimum de timp la ora de închinare din Sabat. Când se stabileşte comitetul de numiri – Comitetul de numiri trebuie să fie ales la începutul ultimului trimestru al anului religios şi trebuie să prezinte lista slujbaşilor cu cel puţin trei săptămâni înainte de ultimul Sabat al anului religios. Cum se stabileşte comitetul de numiri – Pastorul sau conducătorul de district, iar în absenţa pastorului şi a conducătorului de district, prezbiterul va prezenta acest subiect înaintea bisericii. Apoi biserica va stabili un comitet special care va avea răspunderea să numească comitetul de numiri. Acest comitet special poate fi ales pe una din următoarele două metode: 1. Prin propuneri verbale sau scrise din sală. Dacă se foloseşte această metodă, niciun membru nu poate numi mai mult de o singură persoană. Încercarea unei persoane sau a unui grup de a şi impune voinţa asupra întregii biserici va fi dezaprobată. Se va face orice efort pentru a asigura o reprezentare corectă în componenţa comitetului special. Să se evite orice lucru de natură politică. Pastorul sau conducătorul de district va sluji ca preşedinte al acestui comitet special. În cazul în care un pastor sau conducător de district nu a fost încă desemnat conducător al bisericii, preşedintele acestui comitet special trebuie să fie desemnat de comitetul bisericii dintre membrii comitetului special. Mărimea comitetului special trebuie să fie de obicei egală cu mărimea comitetului bisericii, cu un adaos de cinci până la şapte persoane. 2. Prin autorizarea de către biserică a comitetului bisericii, împreună cu încă cinci până la şapte persoane, alese de biserică, în conformitate cu paragraful 1 de mai sus, pentru a funcţiona în calitate de comitet special. Dacă se adoptă această metodă, preşedintele comitetului comunităţii va servi în mod normal ca preşedinte al comitetului special. Etapele de parcurs sunt următoarele: a. Biserica alege prin vot un comitet special prin una dintre cele două metode enumerate mai sus. b. Comitetul special recomandă bisericii numele care compun comitetul de numiri, sugerând cine să fie preşedintele şi secretarul acestuia. c. Biserica desemnează prin vot comitetul de numiri, numind secretarul. d. Pastorul sau responsabilul la nivel de district este un membru din oficiu şi slujeşte ca preşedinte al comitetului de numiri. În cazul în care pastorul sau responsabilul la nivel de district alege să nu îndeplinească această funcţie sau, dacă nu a fost numit un pastor sau responsabil la nivel de district pentru biserica respectivă, comitetul special va recomanda numele unui membru local care să fie preşedintele comitetului de numiri. e. Comitetul de numiri se întruneşte şi pregăteşte lista slujbaşilor bisericii şi va fi prezentată bisericii spre aprobare. f. Biserica desemnează prin vot slujbaşii bisericii pentru anul următor. Cine trebuie să facă parte din comitetul de numiri –Numai acei membri care sunt în rânduială (regular standing) pot fi aleşi să slujească în comitetul de numiri. Ei trebuie să fie oameni cu o judecată sănătoasă şi, mai presus de orice, să aibă pe inimă binele şi prosperitatea bisericii. Lucrarea comitetului de numiri – Cât mai curând posibil după alegerea lui, comitetul de numiri trebuie să fie convocat de către preşedinte. După rugăciuni stăruitoare pentru călăuzirea lui Dumnezeu, comitetul va începe să pregătească lista de nume a slujbaşilor bisericii şi a asistenţilor acestora, alcătuită din membrii care sunt în rânduială (regular standing) în registrele bisericii care dă aceste însărcinări. Aceste (persoane) vor fi nominalizate pentru slujbă şi vor fi prezentate bisericii la un serviciu divin din Sabat sau la o adunare administrativă specială a bisericii. În lucrarea de selecţie, comitetul se poate sfătui cu alte persoane, care sunt bine informate. Acest comitet nu numeşte nici pastorul, nici pastorul asistent. Aceste numiri sunt făcute de comitetul executiv al conferinţei/misiunii/ câmpului. Comitetul de numiri propune membrii pentru următoarele slujbe: • prezbiter sau prezbiteri • diacon sau diaconi • diaconeasă sau diaconese • secretar • casier • casier-asistent sau casieri-asistenţi • coordonator al Departamentului Copii • dirijor • organist sau pianist • secretar al Departamentului Educaţie • responsabil al Departamentului Viaţa de familie • responsabilă a Departamentului Misiunea Femeii • coordonator al Departamentului Lucrare pentru persoanele cu dizabilităţi • responsabil al Departamentului Lucrare personală • secretar al Departamentului Lucrare personală • coordonator al Departamentului Şcoala Biblică • coordonator al Departamentului Publicaţii • responsabilul cu evidenţa celor interesaţi de credinţa bisericii • responsabil al Departamentului Binefacere (Tabita) • diriginte al Şcolii de Sabat • diriginţi-asistenţi ai Şcolii de Sabat • secretar al Şcolii de Sabat • secretar-asistent al Şcolii de Sabat • coordonatori de secţiuni ai Şcolii de Sabat, inclusiv coordonatori ai secţiunii adulţi şi ai secţiunii Şcoala de Sabat la domiciliu • responsabil cu investiţiile pentru misiune • director al Şcolii Biblice de vacanţă • preşedinte al Asociaţiei pentru cămin şi şcoală • secretar casier al Asociaţiei pentru cămin şi şcoală • responsabil al Cercului de binefacere Tabita • secretar casier al Cercului de binefacere Tabita • responsabil al Asociaţiei juniorilor adventişti • asistenţi ai responsabilului Asociaţiei juniorilor adventişti • conducător al Asociaţiei tinerilor adventişti • asistent al conducătorului Asociaţiei tinerilor adventişti • mentor al Asociaţiei tinerilor adventişti • secretar casier al Asociaţiei tinerilor adventişti • secretar casier asistent al Asociaţiei tinerilor adventişti • dirijor al Asociaţiei tinerilor adventişti • pianist sau organist al Asociaţiei tinerilor adventişti • conducător al Clubului exploratorilor • conducător-asistent al Clubului exploratorilor • conducător al Clubului licuricilor • responsabil al Departamentului Libertate religioasă • secretar al Departamentului de Comunicare sau comitetul Departamentului de Comunicare • responsabil al Departamentului Sănătate • responsabil al Departamentului Administrarea creştină a vieţii • comitetul bisericii • comitetul şcolii bisericii • alte slujbe de conducere pe care biserica le consideră necesare, cu excepţia instructorilor Şcolii de Sabat, care vor fi numiţi de comitetul Şcolii de Sabat şi aprobaţi de comitetul bisericii. Slujbaşii Asociaţiei pentru cămin şi şcoală sunt numiţi acolo unde biserica locală este singura biserică ce susţine şcoala. Astfel de propuneri sunt înaintate comitetului şcolii, care face numirile. Unde şcoala este susţinută de mai multe biserici locale, întregul proces este îndeplinit de comitetul şcolii. (vezi pag. 118,119) Mărimea bisericii determină în mod firesc numărul slujbaşilor ei. Dacă aceasta este mică, se va renunţa la mulţi coordonatori ajutori. Într o biserică mai mare, ar putea fi necesari toţi slujbaşii şi toţi coordonatorii incluşi în lista de mai sus. Comitetul de numiri să-i consulte pe viitorii slujbaşi – După ce au fost propuşi în diferite slujbe membri loiali şi credincioşi ai bisericii locale* (Orice excepţie de la această regulă se face doar cu aprobarea conferinţei/misiunii/câmpului (vezi pag. 56). Lucrarea prezbiterului este numai pentru biserica locală.) comitetul de numiri trebuie să i informeze pe aceştia de numirea lor în slujbă şi să se asigure de consimţământul lor pentru a sluji. Membrii pot să vină la comitetul de numiri – Dacă vreun membru al bisericii doreşte să vină la comitetul de numiri, în timpul şedinţelor lui, pentru a da sugestii sau pentru a face obiecţii, trebuie să i se dea ocazia să facă lucrul acesta. După plecarea lui din camera comitetului, sugestiile sau obiecţiile vor fi bine cumpănite. Când s-a făcut lucrul acesta şi totul este clar, încât comitetul să fie satisfăcut, comitetul este gata să prezinte un raport bisericii. Discuţiile comitetului de numiri sunt confidenţiale – Discutarea, în afara comitetului, a observaţiilor făcute în timpul sesiunii comitetului în legătură cu vreun membru al cărui nume a fost luat în discuţie pentru vreo slujbă, constituie o încălcare a eticii creştine şi a spiritului regulii de aur. O neplăcere produsă în această privinţă este un motiv suficient pentru a exclude pe un asemenea membru de la participarea la lucrările comitetului de numiri. Toate cercetările şi discuţiile cu privire la competenţa membrilor de a deţine anumite slujbe trebuie să fie confidenţiale. Dacă sunt necesare cercetări în afara comitetului, acestea vor fi făcute de preşedintele comitetului. Aceste principii se aplică la lucrările tuturor comitetelor de numiri, atât în biserica locală, cât şi la conferinţă/misiune/câmp. Prezentarea raportului în faţa bisericii – Raportul va fi prezentat întregii biserici, nu numai comitetului acesteia. Comitetul nu are autoritate în această privinţă. Raportul acestui comitet poate fi prezentat la un serviciu divin din Sabat sau la o adunare administrativă specială a bisericii. Atunci când comitetul de numiri este gata să şi prezinte raportul, să se dea ocazia preşedintelui comitetului de numiri să prezinte bisericii remarcile cuvenite. Se va pune la dispoziţia membrilor o copie a acestui raport sau va fi citit cu voce tare de secretarul comitetului de numiri. Preşedintele va anunţa că raportul va fi votat săptămâna viitoare sau după două săptămâni. Obiecţii faţă de raportul comitetului de numiri –Este dreptul oricărui membru să facă obiecţii cu privire la raportul comitetului de numiri. Orice obiecţie trebuie să fie prezentată personal la comitetul de numiri, pentru a fi luată în considerare înainte de a doua citire a raportului şi pentru a se programa o întâlnire prin preşedintele comitetului sau prin pastorul bisericii. Sau, cu ocazia celei de a doua citiri a raportului, cel care obiectează poate cere ca întregul raport să fie retrimis comitetului de numiri, fără discuţii, pentru a fi examinat în continuare. De obicei, preşedintele comitetului acceptă retrimiterea. Totuşi, dacă cererea devine o moţiune (o propunere formală), ea nu este dezbătută, ci se decide prin votul majorităţii. Atunci, preşedintele comitetului trebuie să anunţe când şi unde se va afla în sesiune comitetul, pentru a asculta obiecţiile cu privire la oricare membru. Membrii care au ridicat obiecţiuni sau oricare alt membru care doreşte să o facă, pot apărea atunci în faţa comitetului. Dacă alegerile sunt amânate pe baza unei obiecţii a vreunui membru, ar fi un lucru grav ca membrul respectiv să nu vină în faţa comitetului. Niciodată nu trebuie să fie făcute obiecţii triviale sau nefondate faţă de vreun membru. Dar dacă există motive serioase pentru a face unele schimbări, acestea trebuie prezentate. Comitetul va studia cu toată atenţia acele obiecţii. Dacă descoperă că sunt întemeiate, trebuie să înlocuiască numele persoanei faţă de care s-a făcut obiecţiunea. Când raportul va fi prezentat din nou bisericii, biserica va trece la votarea raportului comitetului. Fiecare membru al bisericii trebuie să voteze la alegerea slujbaşilor bisericii. Alegerea se face pe temeiul majorităţii de voturi a celor prezenţi şi care votează. Locurile rămase vacante – Dacă o slujbă din biserică rămâne vacantă în timpul mandatului, din cauza decesului, a excluderii, retragerii sau a oricărui alt motiv, comitetul bisericii numeşte un succesor care să ocupe locul rămas liber pentru restul timpului până la alegeri şi supune bisericii propunerea spre aprobare. Alegerea delegaţilor pentru sesiunea conferinţei/misiunii/câmpului În organizaţiile conferinţei/misiunii/câmpului şi uniunii de conferinţe, toată autoritatea administrativă emană de la alegători. Bisericile locale din cadrul conferinţei/misiunii/câmpului aleg delegaţi pentru sesiunile conferinţei/misiunii/câmpului. Aceştia sunt autorizaţi să reprezinte bisericile locale la sesiunea conferinţei/misiunii/câmpului. În sesiunea conferinţei/misiunii/câmpului sunt aleşi slujbaşi, se emit scrisori de acreditare şi legitimaţii, se adoptă sau schimbă statutul, dacă sunt necesare astfel de schimbări, şi se tratează alte probleme. Una dintre cele mai importante sarcini pe care le are este alegerea Comitetului Executiv, a cărui datorie este să funcţioneze în numele alegătorilor în intervalul dintre sesiuni. Acest comitet este învestit cu puterea şi autoritatea delegate de toate bisericile din cadrul conferinţei/misiunii/câmpului. Alegerea delegaţilor „El [Dumnezeu] a rânduit lucrurile în aşa fel, încât oameni aleşi de biserică să meargă ca delegaţi la conferinţele noastre. Aceşti oameni trebuie să fie verificaţi şi să fi făcut dovada că sunt oameni de încredere. Alegerea delegaţilor care să participe la conferinţele noastre este o chestiune importantă. Aceşti oameni trebuie să facă planuri pentru înaintarea lucrării, care trebuie să fie apoi urmate. De aceea, ei trebuie să fie oameni înţelegători, capabili să judece de la cauză la efect.” (Mărturii, vol. 9, pag. 262) Numărul delegaţilor din fiecare biserică pentru sesiunea conferinţei/misiunii/câmpului locale este determinat de prevederile statutului conferinţei/misiunii/câmpului. Când soseşte timpul pentru alegerea delegaţilor, pastorul sau primul prezbiter, în colaborare cu pastorul, trebuie să aducă problema în faţa bisericii. Poate fi numit un comitet care să-i propună pe delegaţi sau poate fi însărcinat comitetul bisericii să-i numească. Nimic de natură politică nu trebuie îngăduit să intervină în această lucrare. Trebuie să fie numiţi ca delegaţi bărbaţi şi femei de o pietate şi loialitate cunoscute, şi care sunt în stare să participe la sesiune. (vezi pag. 60, 66) După ce comitetul respectiv şi a încheiat lucrarea, el trebuie să aducă raportul în faţa bisericii, prezentând ca delegaţi pe cei asupra cărora au căzut de acord. Apoi biserica votează aceste propuneri. Niciun slujbaş al bisericii nu este delegat din oficiu, în virtutea slujbei lui. După alegeri, secretarul bisericii va completa formularele anume pregătite pentru delegaţi şi le va trimite secretarului conferinţei/misiunii/câmpului. Delegaţii aleşi devin reprezentanţi ai bisericii respective, care, unindu se cu delegaţii altor biserici din cadrul conferinţei/misiunii/câmpului, vor alege slujbaşii pentru conferinţă/misiune/câmp şi vor participa la celelalte lucrări ale conferinţei/misiunii/câmpului. Delegaţii la sesiunea uniunii de conferinţe/misiunii sunt aleşi de conferinţele/misiunile/câmpurile locale şi nu de biserici. Delegaţii pentru sesiunile Conferinţei Generale sunt aleşi de diviziuni şi uniunile de conferinţe. Durata mandatului pentru aceste organizaţii este hotărâtă de statutele respective. Datoria delegaţilor – Un delegat pentru sesiunea conferinţei/misiunii/câmpului sau adunarea electivă nu este ales să reprezinte doar biserica locală sau conferinţa/misiunea/câmpul. Un delegat desemnat trebuie să privească lucrarea ca un întreg, amintindu-şi că este responsabil pentru bunul mers al lucrării în fiecare parte a câmpului. Nu este permis ca delegaţii unei biserici sau conferinţe/misiune/ câmp să se organizeze în încercarea de a orienta voturile într o anumită direcţie. De asemenea, nu este permis ca delegaţii dintr o biserică sau dintr-o conferinţă mai mare să pretindă superioritate în conducerea lucrărilor sesiunii conferinţei/misiunii/câmpului, respectiv uniunii. Fiecare delegat trebuie să se lase influenţat de Duhul Sfânt şi să voteze conform convingerilor personale. Orice slujbaş sau conducător dintr o biserică locală sau dintr-o conferinţă/misiune/câmp care încearcă să controleze voturile unui grup de delegaţi trebuie să fie considerat ca fiind descalificat pentru a mai funcţiona ca delegat. Responsabilitatea slujbaşilor conferinţei/misiunii/câmpului Biserica locală nu are nicio autoritate în afara propriului ei teritoriu. Ea se uneşte cu alte biserici din cadrul conferinţei/misiunii/câmpului pentru a delega autoritatea şi responsabilitatea slujbaşilor conferinţei/misiunii/câmpului şi Comitetului Executiv în vederea îndeplinirii activităţii conferinţei/ misiunii/câmpului între sesiuni. Aceşti slujbaşi sunt răspunzători faţă de conferinţă/misiune/câmp ca întreg, nu faţă de vreo biserică locală. Membrii comitetului conferinţei/misiunii/câmpului reprezintă întreaga conferinţă/misiune/câmp Membrii comitetului conferinţei/misiunii/câmpului sunt aleşi pentru a reprezenta lucrarea din întregul teritoriu al conferinţei/misiunii/câmpului. Ei nu reprezintă doar biserica locală, un district sau o anumită instituţie din conferinţă/misiune/câmp. Fiecare membru trebuie să simtă responsabilitatea clară de a promova toate interesele lucrării în toate zonele câmpului. Hotărârile şi voturile comitetului nu trebuie să fie controlate sau influenţate de vreo biserică, de vreun grup sau vreun individ. Hotărârile se iau după cercetarea atentă şi cu rugăciune a tuturor aspectelor în problemele care se ivesc şi care privesc administrarea lucrării. Finanţele lucrării de predicare a Evangheliei Planul pentru susţinerea lucrării lui Dumnezeu, de predicare a Evangheliei veşnice, este adus la îndeplinire prin zecimile şi darurile poporului Său. Biserica Adventistă de Ziua a Şaptea a urmat acest plan încă din primele sale zile. Baza biblică pentru dăruirea zecimii şi a darurilor se află în următoarele texte biblice: Lev. 27,30; Mal. 3,8 12; Mat. 23,23; 1 Cor. 9,9 14; 2 Cor. 9,6 15. Observaţi, de asemenea, următoarele paragrafe din Spiritul Profetic: „Prin sistemul zecimilor şi al darurilor, Dumnezeu a intenţionat să imprime în mintea oamenilor marele adevăr că El este izvorul tuturor binecuvântărilor pentru creaturile Sale şi că Lui i se cuvine recunoştinţa oamenilor pentru darurile providenţei Sale.” (Patriarhi şi profeţi, pag. 541) „Zecimile şi darurile aduse lui Dumnezeu sunt o recunoaştere a dreptului Său prin creaţiune asupra noastră şi, totodată, o recunoaştere a dreptului Său prin răscumpărare. Din cauză că toată puterea noastră derivă de la Hristos, aceste daruri trebuie să curgă de la noi spre Dumnezeu. Ele trebuie să păstreze pururea în faţa noastră faptul că ne-a fost dat dreptul de a fi răscumpăraţi, cel mai mare dintre toate drepturile şi cel care le cuprinde pe toate. Conştientizarea sacrificiului făcut în favoarea noastră trebuie să fie totdeauna viu în mintea noastră şi trebuie să exercite mereu o influenţă în gândurile noastre şi în planurile noastre. Hristos trebuie să fie cu adevărat ca unul crucificat în mijlocul nostru.” (Mărturii, vol. 6, pag. 479) „Zecimea este sfântă, pusă deoparte de Dumnezeu pentru Sine. Ea trebuie să fie adusă în tezaurul Său pentru a fi folosită la susţinerea lucrătorilor Evangheliei în activitatea lor.” (Mărturii, vol. 9, pag. 206) „El a dat poporului Său un plan în vederea obţinerii unor sume suficiente pentru a face ca această iniţiativă să se autofinanţeze. Planul lui Dumnezeu în sistemul zecimilor este minunat în simplitatea şi echitatea lui. Toţi oamenii îl pot îmbrăţişa cu credinţă şi curaj, căci originea lui este divină. În el, simplitatea şi utilitatea se întrepătrund şi nu se cere o educaţie profundă pentru a l înţelege şi aplica. Toţi pot avea simţământul că stă în puterea lor să joace un rol în progresul preţioasei lucrări de mântuire. Fiecare bărbat, femeie şi fiecare tânăr poate deveni un casier pentru Domnul şi un agent care să poată satisface toate cerinţele care revin trezoreriei. Apostolul spune: ’Fiecare dintre voi să pună deoparte acasă ce va putea, după câştigul lui’.” (Mărturii, vol. 3, pag. 388, 389) „Ceea ce a fost pus deoparte, potrivit Scripturii, ca aparţinând Domnului, constituie venitul Evangheliei şi nu mai este al nostru. Este un mare sacrilegiu ca un om să ia din tezaurul lui Dumnezeu pentru a se servi pe sine însuşi sau pentru a-i servi pe alţii în afacerile lor lumeşti.” (Mărturii, vol. 9, pag. 246,247) „Fiecare membru al bisericii trebuie învăţat să fie credincios în dăruirea corectă a zecimii.” (Idem, pag. 251) „Aceasta nu este o cerinţă omenească, ci este una dintre poruncile lui Dumnezeu, prin care poate fi susţinută şi dusă mai departe în lume lucrarea Lui... Nimeni nu se poate scuza în privinţa oferirii zecimii şi darurilor pentru Domnul.” (Mărturii pentru pastori, pag. 307) „Dumnezeu a făcut ca vestirea Evangheliei să depindă de munca şi darurile poporului Său. Darurile benevole şi zecimea constituie venitul lucrării lui Dumnezeu. Din mijloacele încredinţate omului, Dumnezeu pretinde o anumită parte, zecimea. El lasă la latitudinea fiecăruia dacă vrea sau nu să dea mai mult decât atât.” (Faptele apostolilor, pag. 62) „Dumnezeu a dat îndrumări speciale cu privire la folosirea zecimii. El nu a prevăzut ca această lucrare să fie paralizată din lipsă de mijloace. Ca să nu fie o lucrare făcută la întâmplare şi să nu se comită vreo eroare, El a arătat foarte clar care este datoria noastră în această privinţă. Partea pe care Dumnezeu a rezervat o pentru Sine nu trebuie să fie deturnată pentru un alt scop, în afară de acela pe care El l a specificat. Nimeni să nu se simtă liber să reţină zecimea pentru a o folosi după propria judecată. Nu trebuie să o folosească pentru sine în caz de urgenţă şi nici nu trebuie să o întrebuinţeze aşa cum consideră că este potrivit, chiar şi în ceea ce ei pot considera ca fiind lucrarea Domnului.” (Mărturii, vol. 9, pag. 247) Administrarea creştină a vieţii Creştinii sunt administratorii lui Dumnezeu, cărora El le a încredinţat bunurile Sale şi, ca parteneri ai Săi, sunt responsabili de mânuirea lor în armonie cu călăuzirea şi principiile Sale, aşa cum sunt subliniate în Scriptură şi în Spiritul Profetic. Sfatul divin este: „ceea ce se cere de la ispravnici este ca fiecare să fie găsit credincios în lucrul încredinţat lui” (1 Cor. 4,2). Problema administrării creştine a vieţii, în întreaga ei semnificaţie, acoperă multe aspecte ale vieţii şi experienţei creştine, cum ar fi: timpul nostru, influenţa noastră, munca noastră, dar fără îndoială că administrarea mijloacelor noastre materiale este de o importanţă vitală. Ea priveşte întreaga familie a bisericii. Ea implică recunoaşterea suveranităţii lui Dumnezeu, a proprietăţii Lui asupra tuturor lucrurilor şi a revărsării harului Său în inimile noastre. Cu cât vom înainta în înţelegerea acestor principii, cu atât vom fi conduşi la o apreciere deplină a felului în care acţionează iubirea lui Dumnezeu în viaţa noastră. În timp ce acest aspect al administrării creştine a vieţii se referă la bunurile noastre materiale, el implică, fără îndoială, întreaga noastră experienţă religioasă. Domnul cere anumite lucruri de la noi, pentru ca şi El să poată face anumite lucruri pentru noi. Supunerea noastră docilă faţă de ceea ce ne cere Tatăl nostru ceresc aşază acest aspect al administrării creştine a vieţii pe un plan spiritual înalt. Dumnezeul nostru nu este pretenţios. El nu ne cere în mod arbitrar nici să-I servim, nici să L recunoaştem oferindu-I darurile noastre. Dar El a reglementat în aşa fel lucrurile, încât atunci când lucrăm în armonie cu El în aceste lucruri, vor rezulta mari binecuvântări spirituale care se vor lăsa asupra inimilor noastre. Pe de altă parte, dacă nu cooperăm cu El la îndeplinirea planurilor Lui, ne lipsim pe noi înşine de cele mai bogate binecuvântări de care avem nevoie. „Dumnezeu doreşte ca toţi ispravnicii Săi să fie corecţi în urmărirea rânduielilor divine. Ei nu trebuie să răstoarne planurile Domnului săvârşind fapte de binefacere sau dând daruri cum şi când consideră ei că este bine. Este o mare slăbiciune ca oamenii să caute să îmbunătăţească planul lui Dumnezeu, inventând noi sisteme financiare în concordanţă cu cele mai bune intenţii ale lor, în contradicţie, însă, cu cererile lui Dumnezeu. El îi invită pe toţi să şi exercite influenţa în cadrul rânduielilor Lui. El Şi a făcut cunoscut planurile şi toţi cei care vor să coopereze cu El trebuie să le aducă la îndeplinire, fără a încerca să le îmbunătăţească.” (Mărturii, vol. 9, pag. 248) Zecimea În recunoaşterea planului divin şi a privilegiului şi responsabilităţii solemne care revine membrilor bisericii, în calitate de copii ai lui Dumnezeu şi mădulare ale trupului Său, adică biserica, toţi sunt încurajaţi să aducă cu credincioşie zecimea (a zecea parte din profit sau din venitul personal) în tezaurul bisericii. Zecimea nu este folosită sau cheltuită de biserica locală, ci este trimisă trezorierului conferinţei/ misiunii/câmpului. Astfel, zecimea din toate bisericile ajunge în trezoreria conferinţei locale/misiunii/ câmpului, care, la rândul ei, trimite uniunii a zecea parte din totalul zecimii primite. Uniunea trimite la Conferinţa Generală sau la diviziunile ei a zecea parte din zecimea primită. În acest fel, conferinţa/ misiunea/câmpul, uniunea şi Conferinţa Generală primesc fonduri cu ajutorul cărora susţin lucrătorii angajaţi şi acoperă cheltuielile de conducere ale lucrării lui Dumnezeu, în sferele lor de activitate şi responsabilitate. Pe lângă trimiterea la uniune a 10% din zecime, conferinţele/misiunile/câmpurile locale trimit prin uniune la Conferinţa Generală sau la diviziunile ei un procentaj în plus din zecimea lor pentru finanţarea programelor bisericii, conform hotărârilor comitetului Conferinţei Generale sau ale comitetului diviziunii. Aceste reguli au fost adoptate pentru a se putea strânge şi distribui fonduri în toată lumea şi pentru o bună conducere a lucrării lui Dumnezeu. Aspectele financiare şi administrative ale lucrării sunt de mare importanţă. Ele nu pot fi separate de vestirea soliei mântuirii, ci sunt o parte integrantă a ei. Dăruirea sistematică şi unitatea – Planul financiar al bisericii noastre slujeşte unui scop mai cuprinzător decât apare în rapoartele noastre financiare şi statistice. Această reglementare este mai mult decât un mijloc de a aduna şi a distribui fonduri. În planul lui Dumnezeu, ea constituie unul dintre factorii importanţi de unificare a mişcării adventiste. Poporul lui Dumnezeu este un popor unit. Sistemul nostru de împărţire a zecimilor între conferinţe şi uniune, între uniune şi Conferinţa Generală, şi distribuirea de fonduri în câmpurile mondiale au slujit scopului măreţ al unificării lucrării de pe întregul pământ. Cum trebuie să fie folosită zecimea – Zecimea trebuie să fie considerată sfântă şi folosită pentru lucrarea de predicare, pentru predarea învăţăturilor biblice, pentru sprijinirea administraţiei conferinţei/ misiunii/câmpului în preocupările ei pentru grija pentru biserici şi în străduinţele ei privind extinderea misiunii. Zecimea nu trebuie cheltuită în alte scopuri, pentru plata datoriilor bisericii sau instituţiilor sau pentru planuri de construcţie. „Mi a fost dată o solie foarte clară şi hotărâtă pentru poporul nostru. Mi se cere să le spun că ei fac o greşeală folosind zecimea pentru diferite scopuri, care, deşi bune în ele însele, nu sunt cele pentru care Domnul a spus să fie folosită zecimea. Aceia care folosesc zecimea în acest fel se abat de la rânduiala Domnului. Dumnezeu îi va judeca pentru aceste lucruri.” (Mărturii, vol. 9, pag. 248) Cum se mânuieşte zecimea – Zecimea este a Domnului şi ea trebuie să fie adusă ca un act de închinare la trezoreria conferinţei/misiunii/câmpului, prin biserica în care persoana respectivă este membră. În circumstanţe excepţionale, membrii bisericii vor cere sfat slujbaşilor conferinţei/misiunii/ câmpului. Lucrătorii conferinţei/misiunii/câmpului şi slujbaşii bisericii trebuie să fie exemple în oferirea zecimii – Lucrătorii conferinţei/misiunii/câmpului, prezbiterii bisericii, alţi slujbaşi şi conducătorii de instituţii trebuie să recunoască ca pe un principiu de conducere în lucrarea lui Dumnezeu faptul că ei trebuie să fie un bun exemplu în oferirea zecimii. Nimeni nu trebuie să rămână nici slujbaş al bisericii, nici lucrător al conferinţei/misiunii/câmpului, dacă nu se conformează acestui standard de conducere. Dăruirea zecimii, o datorie biblică – Deşi nu este un test al calităţii de membru, dăruirea zecimii este recunoscută ca o obligaţie scripturistică, o datorie a fiecărui credincios faţă de Dumnezeu, dar şi ca un exerciţiu spiritual prin care dătătorul are o parte de îndeplinit, şi anume să ceară prin credinţă plinătatea binecuvântărilor vieţii şi experienţei creştine. „Aduceţi, însă, la casa visteriei, toate zeciuielile ca să fie hrană în Casa Mea. Puneţi Mă astfel la încercare şi veţi vedea dacă nu voi deschide zăgazurile cerurilor şi nu voi turna peste voi belşug de binecuvântare.” (Mal. 3,10) Darurile Pe lângă zecime, Biblia accentuează obligaţia noastră de a aduce Domnului daruri. Reţinerea darurilor este trecută pe acelaşi plan cu reţinerea zecimii şi poartă numele de înşelăciune sau furt (Mal. 3,8). Biserica Adventistă de Ziua a Şaptea a urmat de la începutul existenţei ei practica dăruirii de bunăvoie pentru cauza lui Dumnezeu. Ca rezultat, asupra lucrării s au revărsat mari binecuvântări şi prosperitate. Poporul lui Dumnezeu s-a unit în a susţine în mod generos lucrarea, dând daruri proporţionale cu veniturile lor. Darurile Şcolii de Sabat – Cea mai răspândită metodă pentru dăruirea sistematică este colecta Şcolii de Sabat. Darurile Şcolii de Sabat sunt consacrate lucrării misionare mondiale. Pe calea aceasta se strâng, Sabat de Sabat, sume însemnate. Alte daruri – Din când în când, se adună şi alte daruri pentru lucrarea misionară mondială şi pentru alte acţiuni generale sau locale. Când se strâng daruri pentru misiuni sau pentru acţiuni generale sau locale, toţi banii depuşi în coşuleţ vor fi socotiţi ca parte a aceluiaşi dar special, cu excepţia cazului în care donatorul indică altă destinaţie. Darurile speciale pentru câmpurile misionare – Sprijinirea financiară a lucrării misionare din întreaga lume se întemeiază pe sistemul de buget. Pe baza nevoilor bugetare se fac investiţii în diferitele câmpuri misionare. Aceasta este o metodă cinstită şi dreaptă de distribuire a fondurilor. Ea asigură fiecărui câmp primirea unei sume echitabile. Acolo unde se fac daruri speciale pentru un anumit câmp, în afara bugetului, se creează o inegalitate în defavoarea altor câmpuri. Dacă astfel de daruri se dau cu scopul de a se începe o lucrare nouă, lucrarea începută va stagna odată cu consumarea darului respectiv sau va trebui să fie inclusă în bugetul viitor, în vederea continuării ei. Astfel, alte câmpuri care poate au nevoi mai mari, dar care n au avut ocazia de a şi le face cunoscute, ar fi lipsite de partea cuvenită din fondurile generale, care ar fi distribuită pentru a continua lucrări începute prin daruri speciale. Întreaga istorie a bisericii a dovedit din nou şi din nou că este lucrul cel mai înţelept ca toţi membrii să dea cu generozitate şi credincioşie darurile lor pe căile recunoscute, având în felul acesta mulţumirea că toate câmpurile misionare se împărtăşesc din binefacerea unei astfel de dăruiri. Sprijinirea celor săraci – Darurile pentru săraci sunt folosite pentru sprijinirea membrilor care au nevoie de ajutor. Pe cât e posibil, trebuie să se păstreze o rezervă din aceste fonduri pentru cazuri de urgenţă. Totuşi, biserica trebuie să aibă o atitudine binevoitoare faţă de toţi cei în nevoie, iar comitetul bisericii să facă investiţii din fondurile bisericii pentru cei săraci, pentru sprijinirea lucrării medicale şi a celei de binefacere adusă la îndeplinire de biserică pentru familiile din localitate. Bugetul bisericii pentru cheltuieli locale – Metoda cea mai eficientă pentru acoperirea cheltuielilor bisericii locale este alcătuirea unui plan de buget. Înainte de începutul anului nou, comitetul bisericii va pregăti cu atenţie un buget al cheltuielilor pentru susţinerea activităţilor bisericii pe parcursul anului următor. Acest buget trebuie să prevadă toate cheltuielile privind reparaţiile, lumina, căldura, intendentul (dacă se plăteşte), şcoala bisericii, salariul profesorului, fondurile pentru săraci etc. Bugetul trebuie prezentat bisericii pentru a fi studiat şi aprobat, pentru a se face planuri prin care să se asigure fondurile necesare echilibrării bugetului în perioada anului următor. Fondurile pentru acoperirea cheltuielilor bisericii locale pot fi adunate prin daruri şi subscripţii. În măsura puterii sale financiare, fiecare membru trebuie să ia parte la susţinerea financiară a bisericii locale şi a lucrării, în general. Model de buget anual – Următorul buget poate servi ca model şi poate fi adaptat pentru a satisface nevoile unei biserici de orice mărime: Bugetul bisericii locale Venituri estimate: • colecta pentru cheltuielile Şcolii de Sabat • fondul bisericii pentru săraci • bugetul bisericii • fondul de binefacere Cheltuieli estimate: • reparaţii şi construcţii • combustibil • curăţenie şi materiale • asigurări pentru clădiri şi mobilier • fondul pentru săraci • materiale pentru Şcoala de Sabat • cheltuieli în caz de urgenţă • iluminat • apă • gaz • furnituri de birou • spălătorie • dar pentru şcoala bisericii • cheltuieli pentru binefacere • evanghelizare şi plantare de biserici Se vor lua măsuri pentru ca, în bugetul bisericii, să se înregistreze toate intrările şi ieşirile, inclusiv cele privitoare la diferitele departamente. Sfaturi generale Solicitarea de fonduri – Problema solicitării de fonduri este cuprinsă în următoarele reglementări: 1. Nicio conferinţă/misiune/câmp, biserică locală sau instituţie nu va plănui vreo lucrare care să necesite solicitarea de fonduri din afara propriului teritoriu, dacă nu s a cerut sfat şi nu s au luat măsuri în privinţa aceasta. Orice solicitare din cadrul propriului teritoriu va fi în armonie cu regulamentele locale ale uniunii sau ale Conferinţei Generale. 2. Pentru a proteja bisericile locale de solicitări de fonduri neautorizate şi frauduloase sau neaprobate de biserica noastră, se va ţine seama de următoarele principii şi metode: a. Pastorii şi slujbaşii bisericii nu trebuie să permită accesul la amvon, în vederea solicitării de fonduri, persoanelor care nu sunt recunoscute sau autorizate din partea conducerii conferinţei/ misiunii/câmpului. b. Nu trebuie să se permită solicitarea de fonduri, fie în public, fie în particular, fără o astfel de recunoaştere. c. Literatura aprobată în vederea distribuirii să fie încredinţată doar persoanelor care poartă această răspundere. d. Toate fondurile cu care s-a contribuit pentru orice scop, ca răspuns la solicitări, trebuie să treacă prin canalele rânduite de biserică. e. Nu se acordă nicio autoritate lucrătorilor denominaţionali care reprezintă interese speciale ale unei părţi a câmpului, ca să solicite ajutorul pentru acea lucrare în vreo parte a câmpului sau în vreo altă conferinţă/misiune/câmp, fără un aranjament şi o autorizare scrisă din partea slujbaşilor conferinţei/misiunii/câmpului. f. Slujbaşii conferinţei/misiunii/câmpului şi ai bisericii locale vor lua măsurile necesare pentru a împiedica solicitările publice de fonduri neautorizate sau ilegale. 3. Nu trebuie să fie organizată nicio campanie pentru adunarea de fonduri, nici pentru misiunea internă, nici pentru cea externă, în afara celei din Săptămâna de abnegaţie, care implică folosirea de literatură specifică şi pachete cu formulare pentru colectarea de fonduri. Conferinţa/misiunea/câmpul şi uniunile vor lua măsurile necesare pentru a împiedica orice încălcare a acestei prevederi. 4. Lucrătorii interdivizionari, care vizitează bisericile din ţara natală sau se află în legătură cu acestea prin corespondenţă, sunt invitaţi să solicite fonduri numai pentru lucrările incluse în bugetul de alocaţii, acţionând în colaborare cu bisericile şi conferinţele/misiunile/câmpurile pentru strângerea de fonduri necesare lucrării misionare mondiale. Toate aceste fonduri vor circula pe căile stabilite de Biserică. Metode îndoielnice pentru strângerea de fonduri – Adventiştii de ziua a şaptea au luat întotdeauna atitudine fermă împotriva oricărei metode de natură îndoielnică pentru strângerea de fonduri necesare lucrării locale sau mondiale. „Când se strâng bani pentru scopuri religioase, la ce mijloace recurg multe biserici? La bazaruri, ospeţe, bâlciuri, loterii şi alte metode de felul acesta. Adeseori, locul rezervat pentru adorarea lui Dumnezeu este profanat prin mâncare şi băutură, prin cumpărări, vânzări şi distracţii. Respectul faţă de casa lui Dumnezeu şi faţă de închinare este diminuat în mintea tineretului. Barierele cumpătării sunt slăbite, se face apel la egoism, poftă, iubire de etalare şi toate acestea sunt întărite cu cât sunt îngăduite mai mult.” (Mărturii, vol. 9, pag. 91) „Pe măsură ce lucrarea lui Dumnezeu se extinde, se vor face tot mai multe apeluri pentru ajutor. Pentru a putea răspunde la aceste apeluri, creştinii trebuie să ţină cont de porunca: ’Aduceţi în casa visteriei toate zeciuielile, ca să fie hrană în Casa Mea’. Dacă cei ce se numesc creştini ar aduce lui Dumnezeu cu credincioşie zecimea şi darurile lor, tezaurul Lui ar fi plin. Atunci nu ar mai trebui să se apeleze la bâlciuri, loterii sau întâlniri de distracţii pentru a se strânge fonduri pentru susţinerea Evangheliei.” (Faptele apostolilor, pag. 280) Zecimile şi darurile nu constituie un fond personal – Zecimile şi darurile primite de biserică nu formează un fond pentru beneficiul viitor al dăruitorilor. Ele vor fi folosite numai pentru scopurile curente pentru care au fost date. Evitarea datoriilor – Comitetul bisericii locale trebuie să se sfătuiască întotdeauna cu slujbaşii conferinţei/misiunii/câmpului înainte de a contracta datorii de vreun fel. Multe biserici au intrat în încurcături financiare din cauza unor planuri pripite sau greşit făcute pentru ridicarea sau cumpărarea unei biserici sau a unei clădiri pentru şcoală. Acest lucru poate fi evitat, dacă biserica cere sfat înainte de a se lansa în astfel de acţiuni şi aderă la regulamentul bisericii privind finanţarea unor astfel de proiecte. Finanţarea clădirilor bisericii – Bisericile care şi au propus să cumpere sau să şi construiască locaşuri de închinare sunt avertizate să nu şi asume obligaţii financiare care ar putea să devină o povară pentru membri. În legătură cu aceste planuri, comitetele bisericii locale şi al uniunii vor da sfaturi potrivite în fiecare caz, luând în consideraţie mărimea bisericii, puterea ei financiară şi localizarea clădirii. În cazurile în care este vorba de cumpărarea sau construirea unor clădiri, în niciun caz să nu se facă contractul sau să se înceapă lucrările de construcţie până nu s a obţinut aprobarea din partea comitetului conferinţei locale /misiunii/câmpului sau al uniunii. Acestea se vor asigura că planurile financiare corespund cu regulamentele stabilite. Folosirea şi înregistrarea fondurilor – Strângerea şi folosirea fondurilor pentru lucrarea lui Dumnezeu constituie o responsabilitate sfântă. Canalul potrivit pentru circulaţia acestor fonduri este de la individ către biserica locală. Casierul bisericii primeşte aceste fonduri (vezi pag. 66-70). Fondurile desemnate pentru biserica locală sunt folosite în acest scop. Cele destinate conferinţei/ misiunii/câmpului sau scopurilor generale sunt trimise de casierul bisericii locale la trezorierul conferinţei/misiunii/câmpului. Acesta, la rândul lui, opreşte fondurile destinate conferinţei/misiunii/ câmpului şi trimite mai departe trezorierului uniunii de conferinţe fondurile destinate acesteia sau bisericii mondiale. Trezorierul uniunii opreşte fondurile destinate uniunii şi trimite trezorierului diviziunii sau Conferinţei Generale toate sumele strânse pentru scopuri generale. Toţi aceşti trezorieri, de la biserica locală până la Conferinţa Generală, lucrează sub îndrumarea comitetelor respective. Ei nu folosesc fondurile şi nu cheltuiesc din ele în mod independent, ci conform unor hotărâri precise ale comitetelor responsabile. Revizia Orice registru de contabilitate, începând de la registrele casierului bisericii locale şi ale secretarului activităţilor laice până la trezorierul conferinţei Generale, este supus controlului unor revizori numiţi în acest scop. Regula reviziei se aplică şi registrelor de contabilitate din orice instituţie a bisericii. Aceasta asigură o siguranţă maximă în folosirea fondurilor. (vezi pag. 69) Standardele vieţii creştinului Înalta chemare a lui Dumnezeu în Hristos Isus Viaţa creştină nu este doar o uşoară modificare sau o îmbunătăţire, ci o totală transformare a naturii umane. Aceasta înseamnă moarte faţă de eu şi păcat şi înviere la o viaţă nouă, ca persoană nouă în Hristos Isus. Inima creştinului devine locuinţa lui Hristos prin credinţă. Acest lucru se realizează prin „contemplarea lui Hristos, privind la El, cugetând fără încetare la scumpul nostru Salvator ca la cel mai bun şi mai onorat Prieten al nostru, acţionând în aşa fel, încât nicio acţiune să nu L întristeze şi să nu L ofenseze”. Astfel, creştinii „au parte de compania prezenţei divine” şi doar în măsura în care ne dăm seama de această prezenţă, „gândurile sunt aduse în supunere faţă de Isus Hristos” (Mărturii pentru pastori, pag. 387, 388) şi obiceiurile noastre sunt aduse în conformitate cu standardul divin. Noi trebuie să păstrăm în minte faptul că rolul de „scut faţă de ispită şi inspiraţie spre puritate şi adevăr nu poate fi egalat de nicio altă influenţă, decât de aceea a prezenţei lui Dumnezeu”. (Educaţie, pag. 255) În Patriarhi şi profeţi, la pag. 217, se exprimă un gând asemănător: „Dacă noi am cultiva întotdeauna gândul că Dumnezeu vede şi aude tot ceea ce facem şi spunem, că El păstrează un raport fidel al cuvintelor şi faptelor noastre şi că vom fi puşi odată faţă în faţă cu ele, ne am teme să păcătuim. Tinerii să şi amintească întotdeauna că, oriunde sunt şi orice fac, ei se află în prezenţa lui Dumnezeu. Niciun aspect al purtării noastre nu scapă observaţiei. Nu ne putem ascunde căile noastre de Cel Preaînalt... Orice faptă, orice cuvânt, orice gând este atât de clar înregistrat, ca şi când n ar exista decât o singură persoană în întreaga lume şi atenţia cerului ar fi îndreptată asupra ei”. Iubirea lui Dumnezeu se extinde asupra fiecăruia şi, în special, asupra copiilor Săi. Urechea Lui este întotdeauna deschisă la apelurile poporului Său, ale celor care s au întors din lume şi I s au consacrat Lui. Din această relaţie sfântă se naşte respect şi reverenţă, care se manifestă oriunde, în fiecare zi. Fiind creştini, noi suntem membri ai familiei regale, copii ai Regelui ceresc. Aşadar, nu trebuie să spunem niciun cuvânt, nu trebuie să săvârşim nicio faptă care aduce dezonoare preţiosului „nume pe care îl purtăm”. În orice fază a vieţii, noi ar trebui să studiem cu atenţie caracterul divino uman şi să ne întrebăm în mod constant: Ce ar face Isus dacă ar fi în locul meu? Aceasta trebuie să fie unitatea de măsură a datoriei noastre.” (Divina vindecare, pag. 491) Prin biserica rămăşiţei, Dumnezeu va oferi întregului univers o demonstrare finală a faptului că Evanghelia poate mântui în mod desăvârşit bărbaţi şi femei de sub puterea păcatului. Este nevoie astăzi ca noi, membrii bisericii, să scoatem din nou în evidenţă standardele de comportare creştină şi să reînnoim supunerea noastră faţă de aceste principii date de Dumnezeu. Toţi trebuie să atingem aceste standarde de vieţuire creştină, despărţindu ne de lume. În acest scop, trebuie să accentuăm sfatul Domnului: „Nu iubiţi lumea, nici lucrurile din lume. Dacă cineva iubeşte lumea, dragostea Tatălui nu este în el”. (1 Ioan 2,15) Studiul Bibliei şi rugăciunea Viaţa spirituală se menţine prin hrană spirituală. Trebuie menţinut obiceiul consacrat studiului Bibliei şi rugăciunii pentru a perfecta sfinţirea noastră. Într un timp când piaţa este inundată de literatură, când aerul este plin de mii de voci care cer să fie ascultate, este neapărat necesar să ne păstrăm ochii şi urechile închise faţă de diferitele lucruri care încearcă să ne pătrundă în minte, consacrându ne pe noi înşine studiului Cărţii lui Dumnezeu, care este Cartea cărţilor, Cartea vieţii. Dacă încetăm să mai fim poporul Bibliei, suntem pierduţi, iar misiunea noastră a eşuat. Numai când vorbim zilnic cu Dumnezeu, în rugăciune, şi ascultăm vocea Lui din Biblie putem spera să trăim viaţa care este „ascunsă cu Hristos în Dumnezeu” (Col. 3,3) sau să încheiem lucrarea Lui vorbindu-ne din Biblie. Rugăciunea este o conversaţie cu dublu sens, în care credincioşii Îl aud pe Dumnezeu şi vorbesc cu El. „Rugăciunea este deschiderea inimii noastre înaintea lui Dumnezeu ca înaintea unui prieten” (Calea către Hristos, pag. 93). „Prin rugăciune sinceră suntem aduşi în legătură cu mintea Celui Infinit”, dar „fără rugăciune stăruitoare şi fără veghere continuă, suntem în pericolul de a deveni din ce în ce mai nepăsători şi de a ne abate de la calea cea dreaptă”. (Calea către Hristos, pag. 97, 95) Căminul este piatra unghiulară a bisericii, iar căminul creştin este o casă de rugăciune. Spiritul Profetic spune: „Taţi şi mame, oricât de presante ar fi treburile voastre, nu uitaţi să vă adunaţi familia în jurul altarului lui Dumnezeu... Cei care doresc să trăiască o viaţă răbdătoare, plină de iubire şi voioşie trebuie să se roage”. (Divina vindecare, pag. 393) Relaţiile civice Deşi „cetăţenia noastră este în ceruri, de unde aşteptăm ca Mântuitor pe Domnul Isus Hristos” (Fil. 3,20), noi suntem încă parte integrantă a societăţii şi trebuie să împărtăşim cu semenii noştri anumite responsabilităţi în problemele comune ale vieţii. În orice loc în care trăiesc adventişti de ziua a şaptea, copii ai lui Dumnezeu, ei trebuie să fie recunoscuţi ca fiind cetăţeni de frunte în ceea ce priveşte integritatea creştină şi eforturile pentru binele obştesc. Deşi responsabilitatea noastră cea mai înaltă este faţă de biserică şi faţă de însărcinarea de a vesti Evanghelia Împărăţiei în toată lumea, noi trebuie să sprijinim consistent, prin activităţile şi mijloacele noastre, atât cât este posibil, toate eforturile ce se întreprind pentru ordinea şi dezvoltarea socială. Chiar dacă trebuie să stăm departe de orice luptă politică şi socială, trebuie să păstrăm întotdeauna, în linişte şi cu fermitate, o poziţie fără compromis de partea dreptăţii şi a binelui în probleme civice, concomitent cu o strictă aderare la convingerile noastre religioase. Avem responsabilitatea sfântă de a fi cetăţeni loiali ai ţării din care facem parte, dând „Cezarului ce este al Cezarului şi lui Dumnezeu ce este al lui Dumnezeu”. (Mat. 22,21) Respectarea Sabatului Instituţia sfântă a Sabatului este un semn al dragostei lui Dumnezeu faţă de omenire. El este un memorial al puterii creatoare a lui Dumnezeu şi un semn al puterii Lui de a recrea şi a sfinţi viaţa (Ez. 20,12). De aceea, respectarea Sabatului este o dovadă a loialităţii noastre faţă de El. Respectarea corespunzătoare a Sabatului este o dovadă a credincioşiei faţă de Creatorul nostru şi a părtăşiei cu Răscumpărătorul nostru. Într un sens special, păzirea Sabatului este un test al ascultării. Dacă nu trecem acest test ca indivizi, cum vom putea să prezentăm lumii, în mod corespunzător, solia Sabatului? Sabatul ocupă un loc foarte special în viaţa adventiştilor de ziua a şaptea. A şaptea zi a săptămânii, de vineri de la apusul soarelui şi până sâmbătă la apus (Lev. 23,32), este un dar de la Dumnezeu, un semn al harului Său aşezat în timp. Este un privilegiu, o întâlnire specială cu Acela care ne iubeşte şi pe care noi Îl iubim, un timp sfânt, pus de-o parte de Legea veşnică a lui Dumnezeu, o zi a desfătării datorită închinării înaintea lui Dumnezeu şi împreună cu alţii (Is. 58,13). Credinciosul întâmpină Sabatul cu bucurie şi recunoştinţă. „Dar dragostea lui Dumnezeu a pus o limită cerinţelor trudei. El îşi pune mâna milostivă asupra Sabatului. În ziua Sa, El păstrează pentru familie ocazia comuniunii cu El, cu natura şi unii cu alţii.” (Educaţie, pag. 251) Orele de Sabat aparţin lui Dumnezeu şi trebuie folosite doar pentru El. Propria noastră plăcere, propriile noastre cuvinte, propriile noastre afaceri, propriile noastre gânduri, nu şi au locul în ziua Domnului (Is. 58,13). Să ne adunăm în cercul familiei la apusul soarelui şi să întâmpinăm Sabatul cu rugăciune şi cântare, încheind apoi această zi cu rugăciune şi cuvinte de recunoştinţă pentru minunata Lui dragoste. Sabatul este o zi deosebită pentru închinare în familie şi în biserică, o zi de bucurie pentru noi înşine şi pentru copiii noştri, o zi în care să învăţăm mai mult despre Dumnezeu prin intermediul Bibliei şi al marii cărţi a naturii. Este un timp în care să vizităm pe cei bolnavi şi să lucrăm pentru salvarea sufletelor. Treburile obişnuite ale celor şase zile de lucru trebuie lăsate deoparte. Să nu se facă nicio lucrare nenecesară. Citirea cărţilor profane şi urmărirea emisiunilor profane nu trebuie să ocupe timpul nostru în ziua cea sfântă a lui Dumnezeu. „Sabatul nu a fost creat cu scopul de a fi un timp de inactivitate. Legea interzice munca obişnuită în ziua de odihnă a Domnului; truda pentru câştigarea mijloacelor de trai trebuie să înceteze. Nicio osteneală pentru plăcere sau profit lumesc nu este îngăduită în această zi. Ci, după cum Dumnezeu a încetat lucrarea creaţiei, S a odihnit în Sabat şi l a binecuvântat, aşa şi omul trebuie să părăsească ocupaţiile de toate zilele şi să consacre orele acelea sfinte odihnei sănătoase, închinării şi faptelor sfinte.” (Hristos, Lumina lumii, pag. 207) Un program de activitate alcătuit în armonie cu spiritul adevăratei păziri a Sabatului va face din această zi binecuvântată, cea mai fericită şi cea mai bună zi din săptămână pentru noi înşine şi pentru copiii noştri, o adevărată pregustare a odihnei cereşti. Respectul faţă de locul de închinare Creştinii care apreciază atotputernicia lui Dumnezeu, sfinţenia şi dragostea Lui, vor manifesta totdeauna şi în orice împrejurare un spirit de profund respect faţă de Dumnezeu, faţă de Cuvântul Său şi faţă de închinarea ce I se cuvine. „Umilinţa şi respectul ar trebui să caracterizeze comportamentul tuturor celor care vin înaintea lui Dumnezeu” (Patriarhi şi profeţi, pag. 252). Ei vor recunoaşte că „ceasul şi locul rugăciunii sunt sfinte, pentru că Dumnezeu este acolo” (Slujitorii Evangheliei, pag. 178). Ei nu se vor prezenta în locaşul de închinare într un mod neglijent, ci într un spirit de meditaţie şi rugăciune, evitând conversaţiile inutile. Părinţii trebuie să şi instruiască copiii cu privire la felul în care trebuie să se comporte în „casa lui Dumnezeu” (1 Tim. 3,15). Instruirea şi disciplinarea cu credincioşie în familie, în Şcoala de Sabat şi în biserică, în timpul anilor copilăriei şi ai tinereţii, în privinţa respectului faţă de Dumnezeu şi închinarea care I se cuvin, vor contribui la menţinerea credincioşiei în anii de mai târziu. Pastorul care este conştient de sfinţenia serviciului divin, prin exemplul, sfatul şi comportarea sa la amvon, va cultiva respectul, simplitatea, ordinea şi buna-cuviinţă în biserică. „Domnul este în templul Lui, tot pământul să tacă înaintea Lui.” (Hab. 2,20) Sănătate şi temperanţă Trupul este templul Duhului Sfânt (1 Cor.6,9). „Atât vigoarea mintală, cât şi cea spirituală, depind într o mare măsură de activitatea şi tăria fizică; tot ceea ce promovează sănătatea fizică promovează dezvoltarea unei minţi puternice şi a unui caracter bine echilibrat” (Educaţie, pag. 195). Acesta este motivul pentru care adventiştii de ziua a şaptea se străduiesc să trăiască inteligent, în concordanţă cu principiile sănătoase ale exerciţiului fizic, respiraţiei, expunerii la soare, ale folosirii aerului curat şi a apei, principiile somnului şi odihnei. Din convingere, ei aleg să mănânce sănătos, alegând liber să urmărească principiile sănătăţii, ale autocontrolului şi ale unei diete sănătoase. De aceea, ei se abţin de la toate formele de alcool, tutun sau droguri, care creează dependenţă. Ei se străduiesc să şi conserve echilibrul fizic şi psihic prin evitarea oricărui exces. Reforma sanitară şi învăţătura despre sănătate şi temperanţă sunt părţi inseparabile ale soliei adventiste. Am primit instrucţiuni prin mesagerul ales de Domnul: „că cei care păzesc poruncile Lui trebuie să fie aduşi într o relaţie sfântă cu El şi, prin cumpătare în mâncare şi băutură, ei trebuie să şi păstreze mintea şi trupul în cea mai bună stare pentru slujire” (Sfaturi pentru sănătate, pag. 132, 133). De asemenea, „dorinţa lui Dumnezeu este ca influenţa restauratoare a reformei sanitare să fie o parte a ultimului mare efort de proclamare a soliei Evangheliei”. (Lucrarea misionară medicală, pag. 259) Noi aparţinem lui Dumnezeu cu trup, spirit şi suflet. Aşadar, este datoria noastră religioasă să păstrăm legile sănătăţii, atât pentru binele şi fericirea noastră, cât şi pentru un serviciu mai eficient faţă de Dumnezeu şi faţă de semenii noştri. Apetitul trebuie să fie păstrat sub control. Sănătatea este promovată printr o respectare inteligentă a principiilor de igienă, cum ar fi: aerul curat, aerisirea, îmbrăcămintea adecvată, curăţenia, exerciţiul şi recreerea, somnul şi odihna potrivită şi o dietă sănătoasă, adecvată. Dumnezeu a oferit omului o mare varietate de alimente, suficiente pentru a satisface nevoile fiecăruia. Fructele, cerealele, nucile, legumele şi zarzavaturile pregătite într un mod simplu, „alcătuiesc, împreună cu laptele sau smântâna, cea mai sănătoasă dietă”. (Temperanţa, pag. 47) Atunci când se practică principiile unui mod de viaţă sănătos, nu se va mai simţi nevoia de stimulente. Folosirea băuturilor alcoolice şi a narcoticelor de orice fel este interzisă de legile naturii. Încă din primele zile ale acestei mişcări, abstinenţa cu privire la folosirea băuturilor alcoolice şi a tutunului a fost o condiţie a primirii ca membru în Biserica Adventistă de Ziua a Şaptea. Dumnezeu ne a dat o mare lumină cu privire la principiile sănătăţii şi cercetările ştiinţifice moderne au confirmat din plin aceste principii. Ele nu pot fi ignorate fără riscuri, deoarece ni se spune că cei „care aleg să-şi urmeze propriile preferinţe, mâncând şi bând cum le place, treptat, vor ajunge nepăsători faţă de învăţătura pe care Domnul a dat o despre alte aspecte ale adevărului prezent şi vor pierde capacitatea de a discerne adevărul”. (Mărturii, vol. 9, pag. 156,157) Îmbrăcămintea Ca adventişti de ziua a şaptea, noi am fost chemaţi să ieşim din lume. Noi suntem reformatori. Religia adevărată care pătrunde în fiecare fază a vieţii trebuie să aibă o influenţă modelatoare asupra tuturor activităţilor noastre. Obiceiurile noastre de viaţă trebuie să izvorască din principiile pe care le am adoptat, şi nu din exemplul lumii care ne înconjoară. Obiceiurile şi moda se pot schimba de la un an la altul, dar principiile unui comportament corect rămân totdeauna aceleaşi. Îmbrăcămintea este un factor important în dezvăluirea caracterului creştin. Încă de la începutul istoriei bisericii noastre, s au dat instrucţiuni cu privire la modul în care să se îmbrace creştinii, cu scopul de a „proteja poporul lui Dumnezeu de influenţa corupătoare a lumii, cât şi pentru promovarea sănătăţii fizice şi morale” (Mărturii, vol. 4, pag. 634). Cu adevărat, un scop larg, cuprinzător! Nu există nicio virtute în a ne îmbrăca deosebit de cei din jurul nostru, numai pentru a fi diferiţi de ei, însă, acolo unde sunt implicate principii de rafinament şi moralitate, creştinul conştiincios va fi consecvent convingerilor lui şi nu va urma obiceiurile predominante. Creştinii trebuie să evite etalarea ostentativă şi „împodobirea extravagantă”. Pe cât este posibil, hainele trebuie să fie „de o calitate bună, în culori atrăgătoare şi adecvate ocaziei respective. Ele trebuie alese ţinându se cont de rezistenţa lor, mai degrabă decât de felul cum arată”. Hainele noastre trebuie să se caracterizeze prin „modestie”, „frumuseţe”, „farmec”, şi să fie „de o simplitate naturală” (Solii pentru tineret, pag. 351, 352). Ele nu trebuie să fie bătătoare la ochi, ci trebuie să urmeze stilul conservator cel mai rezonabil al vremii. Adoptarea capriciilor şi extremelor modei în îmbrăcămintea bărbaţilor sau a femeilor indică o lipsă de atenţie faţă de probleme serioase. Indiferent cu câtă sensibilitate s-ar îmbrăca oamenii în general, există întotdeauna extreme în privinţa stilului care încalcă legile modestiei şi astfel, au o legătură directă cu condiţiile predominante ale imoralităţii. Mulţi care urmează orbeşte modei, sunt, cel puţin în parte, inconştienţi de aceste efecte, dar rezultatele nu sunt mai puţin dezastruoase. Copiii lui Dumnezeu trebuie să se găsească întotdeauna printre conservatori în ceea ce priveşte îmbrăcămintea şi să nu îngăduie ca „problemele îmbrăcăminţii să le ocupe mintea” (Evangelism, pag. 273). Ei nu vor fi primii care să adopte noile stiluri de îmbrăcăminte, dar nici ultimii care să renunţe la ceea ce este vechi. „A ne îmbrăca simplu, abţinându ne de la purtarea de bijuterii şi podoabe de orice fel, înseamnă a fi consecvenţi credinţei noastre” (Mărturii, vol. 3, pag. 366). Biblia învaţă cu claritate că purtarea de bijuterii este contrară voinţei lui Dumnezeu: „nu cu împletituri de păr, nici cu aur, nici cu mărgăritare, nici cu haine scumpe”, spune sfatul apostolului Pavel (1 Tim. 2,9). Purtarea de bijuterii atrage atenţia, ceea ce nu se potriveşte cu tăgăduirea de sine a creştinului. În unele ţări, purtarea verighetei este considerată un imperativ, pentru că în mintea oamenilor a devenit un criteriu al virtuţii şi, de aceea, nu este privit ca o podoabă. În aceste împrejurări, nu suntem chemaţi să condamnăm această practică. Să nu uităm că nu „podoaba de afară” exprimă adevăratul caracter creştin, ci „omul ascuns al inimii, în curăţia nepieritoare a unui duh blând şi liniştit, care este de mare preţ înaintea lui Dumnezeu” (1 Petru 3,3.4). Curăţia şi comportamentul creştin trebui să fie observate în purtarea îngrijită şi curată a persoanei care încearcă să placă şi să reprezinte întotdeauna corect pe Hristos, Domnul nostru. Părinţii creştini trebuie să dea greutate învăţăturii prin exemplu, instruire şi autoritatea lor pentru a-şi îndruma fiii şi fiicele să se îmbrace cu modestie, şi astfel să câştige respectul şi încrederea celor care îi cunosc. Fie ca poporul nostru să se considere bine îmbrăcat numai atunci când sunt împlinite cerinţele modestiei, printr o îmbrăcăminte conservatoare, dar de bun gust. Simplitatea Simplitatea a fost o trăsătură fundamentală a Bisericii Adventiste de Ziua a Şaptea, încă de la întemeierea ei. Noi trebuie să continuăm să fim un popor simplu. Întotdeauna, fastul în ceremonia religioasă a însoţit declinul vieţii spirituale. După cum „viaţa lui Isus a fost în contrast izbitor cu lăudăroşia şi ostentaţia timpului Său” (Educaţie, pag. 77), tot aşa, „simplitatea şi puterea soliei adventiste trebuie să stea într un contrast evident cu fastul zilelor noastre. Domnul condamnă cheltuirea inutilă, extravagantă a banilor pentru a satisface mândria şi plăcerea etalării” (Mărturii pentru pastori, pag. 179). În armonie cu aceste principii, simplitatea şi economia trebuie să caracterizeze toate festivităţile noastre de absolvire, nunţile şi toate celelalte servicii ale bisericii. Lectura Ca şi trupul, interiorul nostru are, de asemenea, nevoie de o hrană sănătoasă în vederea reînnoirii şi întăririi (2 Cor. 4,6). Măsura unui om e dată de mintea sa. De aceea, hrana oferită minţii va avea o influenţă covârşitoare asupra dezvoltării caracterului şi atingerii scopurilor vieţii. Pentru acest motiv, felul nostru de gândire trebuie să fie controlat cu grijă. Nu există un indiciu mai bun pentru caracter decât ceea ce alegem să citim sau să ascultăm. Cărţile şi periodicele sunt printre mijloacele cele mai valoroase de educaţie şi cultură, dar ele trebuie să fie foarte bine alese şi corect folosite. Există o bogăţie de literatură bună, atât cărţi, cât şi periodice, dar în aceeaşi măsură există şi un potop de literatură rea, adesea în cea mai atrăgătoare înfăţişare, dar dăunătoare minţii şi moralităţii. Istorisiri cu aventuri sălbatice şi de o josnică moralitate, imaginare sau luate din realitate, care sunt prezentate în formă tipărită sau prin alte mijloace de comunicare media, sunt nepotrivite pentru tineri şi adulţi. „Cei care îşi permit obiceiul de a goni în lumea unei întâmplări excitante, îşi atrofiază pur şi simplu puterea mintală şi îşi descalifică minţile de la dobândirea unei gândiri viguroase” (Sfaturi pentru părinţi, profesori şi elevi, pag. 135). Pe lângă alte rele care rezultă din obiceiul de a citi cărţi de ficţiune, ni se spune că literatura ieftină „face sufletul incapabil să mai contemple marile subiecte ale datoriei şi ale destinului şi produce dezgust pentru datoriile practice ale vieţii”. (Idem, pag. 383) Radioul şi televiziunea Radioul şi televiziunea au schimbat întreaga atmosferă a lumii noastre moderne şi ne au adus în contact rapid cu viaţa, gândirea şi activităţile de pe întreg globul. Radioul şi televiziunea sunt mari agenţi educativi. Prin aceste mijloace, putem să ne lărgim mult cunoştinţele despre evenimentele din lume şi să ne bucurăm de dezbateri importante şi să ascultăm muzică de cea mai bună calitate. Din nefericire, totuşi, radioul şi televiziunea oferă audienţei şi telespectatorilor lor, aproape continuu, programe teatrale şi exercită influenţe care nu sunt nici sănătoase, nici înălţătoare. Dacă nu avem discernământ şi nu suntem categorici, radioul şi televiziunea vor transforma casele noastre în săli de teatru şi locuri de prezentare a show-rilor muzicale, de o calitate ieftină şi imorală. Siguranţa pentru noi şi pentru copiii noştri o vom afla numai dacă ne luăm hotărârea ca, prin puterea lui Dumnezeu, să urmăm sfatul apostolului Pavel: „Încolo, fraţii mei, tot ce este adevărat, tot ce este vrednic de cinste, tot ce este drept, tot ce este curat, tot ce este vrednic de iubit, tot ce este vrednic de primit, orice faptă bună şi orice laudă, aceea să vă însufleţească”. (Fil. 4,8) Recreaţia şi distracţia Recreaţia este o împrospătare, urmărită în mod conştient, a puterilor corpului şi minţii. O minte viguroasă şi sănătoasă nu va cere distracţii lumeşti, ci îşi va găsi reîmprospătarea puterilor printr o recreere bună. „Multe din distracţiile populare din lumea de astăzi, chiar printre aceia care pretind a fi creştini, tind către acelaşi scop pe care îl aveau cele ale păgânilor. De fapt, nu sunt puţine distracţiile de care Satana să nu se folosească pentru a distruge sufletele. Timp de secole, teatrul a fost mijlocul prin care Satana a căutat să excite patimile şi să slăvească viciile. Satana se foloseşte de operă, cu decorurile fascinante şi muzica animatoare, mascarada, dansul şi masa de cărţi, pentru a dărâma barierele principiilor şi a deschide uşa plăcerilor senzuale. În orice întâlnire de distracţii în care se cultivă mândria şi abandonarea în voia apetitului, în care sufletul este făcut să uite de Dumnezeu şi să piardă din vedere interesele veşnice, acolo Satana leagă sufletul cu lanţurile sale.” (Patriarhi şi profeţi, pag. 459, 460; vezi pag. 298) Noi avertizăm cu seriozitate împotriva influenţei subtile şi dăunătoare a cinematografului, care nu este un loc potrivit pentru creştini. Filmele care prezintă în culori vii păcatele omenirii – crimă, adulter şi alte fapte rele – sunt în mare măsură responsabile de prăbuşirea actuală a moralităţii. Facem apel la părinţi, copii şi tineri să ocolească aceste locuri de distracţii care-i ridică în slăvi pe actori şi profesia lor. Dacă vom găsi plăcere în marea carte a naturii lui Dumnezeu, în farmecul relaţiilor umane şi al lucrărilor divine, nu vom fi atraşi de spectacolele puerile de teatru. O altă formă de distracţie care are o influenţă dăunătoare este dansul. „Dansul, aşa cum este practicat astăzi, este o şcoală a depravării, un blestem de temut pentru omenire.” (Solii pentru tineret, pag. 399; vezi 2 Cor. 6,15 18; 1 Ioan 2, 15 17; Iacob 4,4; 2 Tim. 2,19 22; Ef. 5,8 11; Col. 3,5 10) Să nu sprijinim distracţiile comercializate, alăturându-ne mulţimii lumeşti, nepăsătoare, iubitoare de plăceri – „iubitori mai mult de plăceri decât iubitori de Dumnezeu”. Recreaţia este esenţială. Noi trebuie să ne străduim să facem ca prieteniile şi recreaţia pentru poporul nostru să aibă ca centru biserica. Recomandăm ca în orice cămin unde sunt copii să se asigure materiale care să ofere o descărcare a energiilor creatoare ale tineretului. Asocieri sănătoase şi recreaţia pot fi asigurate prin organizarea de programe muzicale, proiecte ale Asociaţiei tinerilor adventişti şi prin formaţii muzicale care au în vedere scopuri misionare. Muzica „Muzica a fost creată cu scopul sfânt de a înălţa gândurile spre ceea ce este curat, nobil şi măreţ şi de a trezi în suflet devoţiune şi recunoştinţă faţă de Dumnezeu” (Patriarhi şi profeţi, pag. 615). Isus „păstra legătura cu cerul prin cântec”. (Hristos, Lumina lumii, pag. 73) Muzica este una dintre cele mai nobile arte. Muzica bună nu numai că oferă plăcere, dar înalţă mintea şi cultivă cele mai alese calităţi. Cântecele spirituale au fost deseori folosite de Dumnezeu pentru a atinge inimile păcătoşilor şi a i conduce la pocăinţă. Dimpotrivă, muzica înjositoare distruge ritmul sufletului, năruieşte moralitatea. Trebuie manifestată o grijă deosebită în ceea ce priveşte alegerea muzicii. Orice melodie în stilul muzicii jazz, rock sau alte forme înrudite, sau orice alt limbaj muzical care exprimă sentimente ieftine şi triviale trebuie să fie evitat de persoanele care au o cultură aleasă. Să folosim, deci, numai muzica bună în cămin, la întâlniri sociale, în şcoli şi în biserică. (vezi pag. 118) Relaţiile sociale Instinctul social este dat de Dumnezeu pentru plăcerea şi beneficiul nostru. „Prin contactul reciproc, minţile capătă strălucire şi sensibilitate; pe această cale se formează cunoştinţe şi se contractează prietenii care unesc inimile şi creează o atmosferă de dragoste, plăcută înaintea Cerului” (Mărturii, vol. 6, pag. 172). Întrunirile tinerilor pot fi binefăcătoare atât pentru fete, cât şi pentru băieţi. Astfel de întâlniri trebuie să aibă loc într o atmosferă decentă, respectându se convenţiile şi restricţiile prescrise pentru protecţia societăţii şi a individului. Desigur, scopul lui Satana este acela de a perverti orice lucru bun; şi pervertirea lucrurilor celor mai bune conduce adesea la ce este cel mai rău. De aceea, este deosebit de important pentru creştin să adopte standarde clare de viaţă socială. Astăzi, idealurile care au oferit siguranţă şi fericire relaţiilor sociale au ajuns teribil de degradate. Sub influenţa patimii necontrolate de principii morale şi religioase, asocierile dintre sexe au degenerat într o măsură alarmantă în libertinaj şi desfrâu. Perversiunile sexuale, incestul şi abuzul sexual faţă de copii predomină într o măsură îngrijorătoare. Milioane de oameni au abandonat standardele creştine de conduită şi au renunţat la experienţa plăcută şi sfântă a căsătoriei şi a calităţii de părinte, în favoarea roadelor amare, pline de remuşcări, ale patimii. Aceste rele nu numai că dăunează structurii familiei şi societăţii, dar năruirea familiei, la rândul ei, le alimentează şi le cultivă nu numai pe ele, ci şi alte rele. Rezultatele din viaţa degradată a copiilor şi tinerilor sunt dezastruoase şi provoacă milă, în timp ce efectele asupra societăţii sunt nu numai distrugătoare, dar şi cumulative. Aceste rele au devenit tot mai făţişe şi mai ameninţătoare la adresa idealurilor şi scopurilor căminului creştin. Adulterul, abuzul sexual în relaţiile dintre soţi şi faţă de copii, incestul, practicile homosexuale şi lesbiene sunt printre cele mai evidente pervertiri ale planului original al lui Dumnezeu. Când sensul unor pasaje clare din Scriptură este tăgăduit (vezi Exod 20,14; Lev. 18,22.29; 20,13; 1 Cor. 6,9; 1 Tim. 1,10; Rom. 1,20 32) şi avertizările lor sunt respinse, fiind înlocuite cu părerile omeneşti, nesiguranţa şi confuzia domină. Tocmai aceasta doreşte Satana! Întotdeauna a fost planul lui de a i face pe oameni să uite că Dumnezeu este Creatorul lor şi că, atunci când „a creat pe om după chipul Său”, l a creat „parte bărbătească şi parte femeiască” (Gen. 1,27). Lumea de astăzi este martora reînvierii perversiunilor practicate de civilizaţiile antice. Rezultatele degradante ale obsesiei sexuale şi ale practicării plăcerilor senzuale sunt clar subliniate în Cuvântul lui Dumnezeu. Hristos a venit să distrugă lucrările diavolului şi să restabilească relaţiile fiinţelor omeneşti cu Creatorul lor. Astfel, deşi căzuţi prin Adam şi robi ai păcatului, cei care sunt în Hristos primesc iertare deplină şi dreptul de a alege din nou o cale mai bună, calea reînnoirii complete. Prin cruce şi prin puterea Duhului Sfânt, toţi pot fi eliberaţi din strânsoarea practicilor păcătoase, în timp ce sunt restauraţi după chipul Creatorului lor. Părinţilor şi îndrumătorilor spirituali ai tinerilor le revine responsabilitatea de a înfrunta, fără falsă modestie, condiţiile sociale, de a câştiga o înţelegere plină de simpatie a problemelor acestei generaţii de tineri, de a căuta cu seriozitate să le ofere cel mai bun mediu de dezvoltare şi de a se apropia de ei atât de mult, încât să le poată împărtăşi idealurile vieţii, inspiraţia şi puterea religiei creştine, pentru a putea fi salvaţi de răul care este în lume prin pofte. Tinerelor şi tinerilor noştri le spunem: „Responsabilitatea este a voastră. Oricare ar fi greşeala părinţilor voştri, este privilegiul vostru acela de a cunoaşte şi de a cultiva cele mai înalte idealuri creştine de bărbăţie şi feminitate. Studierea plină de respect a Bibliei, cunoaşterea profundă a lucrărilor naturii, apărarea strictă a puterilor sfinte ale trupului, urmărirea cu seriozitate a ţintelor, stăruirea în rugăciune şi slujirea sinceră şi neegoistă a nevoilor altora, toate acestea vor construi un caracter care va fi o dovadă împotriva răului şi care va face din voi o influenţă înălţătoare în societate”. Întâlnirile sociale ale tinerilor şi adulţilor nu trebuie să devină ocazii pentru distracţii uşoare şi ieftine, ci prilejuri de părtăşie fericită şi de întărire a puterilor minţii şi sufletului. Muzica bună, conversaţia înălţătoare, poezia valoroasă, diapozitivele sau filmele educative, jocurile alese cu grijă şi, mai presus de toate, organizarea de planuri misionare, toate acestea pot constitui programul adunărilor sociale, care vor fi o binecuvântare şi vor întări viaţa tuturor. Departamentul Tineret de la Conferinţa Generală a publicat informaţii utile şi sugestii practice pentru organizarea întâlnirilor sociale şi în vederea călăuzirii în alte relaţii sociale. Spaţiile caselor noastre de rugăciune sunt, în mod evident, cele mai bune locuri pentru întâlniri sociale. În marile centre în care este imposibil să avem astfel de întâlniri şi în care nu avem un centru social, va fi căutat mai degrabă un loc lipsit de influenţele care distrug standardele creştine, şi nu un loc folosit de obicei pentru distracţii ieftine sau sport, cum ar fi: casele de cultură, patinoarele, care creează o atmosferă contrară standardelor creştine. Însoţirea tinerilor de către adulţi Asocierea fericită şi plăcută a adulţilor cu tinerii este una dintre cele mai sănătoase influenţe asupra vieţii copiilor şi tinerilor. „Există pericolul ca atât părinţii, cât şi profesorii... să nu reuşească să stabilească relaţii sociale satisfăcătoare cu copiii şi elevii lor” (Sfaturi pentru părinţi, educatori şi elevi, pag. 76). Este datoria şcolilor şi a instituţiilor noastre să aibă grijă de morala şi reputaţia celor lăsaţi în grija lor. Însoţirea tinerilor la astfel de ocazii este datoria obligatorie atât a lor, cât şi a părinţilor. Aceştia trebuie să susţină cu putere regulamentele instituţiilor în care se află tinerii şi copiii lor şi trebuie să instituie şi în căminele lor o protecţie asemănătoare. Pentru ca acest lucru să fie posibil, este obligaţia lor să înveţe cum să fie tovarăşi plăcuţi pentru copii lor. Însă, în primul rând, e datoria tinerilor de a nu face din această tovărăşie o ocazie obositoare şi respingătoare, ci o relaţie onorabilă şi fericită. Curtenia şi căsătoria Curtenia este recunoscută ca o perioadă pregătitoare, în timpul căreia bărbatul şi femeia, care se simt atraşi unul către altul, au posibilitatea să se cunoască mai bine în vederea căsătoriei. Căsătoria creştină este o unire aprobată de Dumnezeu între un bărbat credincios şi o femeie credincioasă, pentru împlinirea dragostei reciproce, pentru sprijin moral, pentru fericirea împărtăşită, pentru procreere şi creşterea copiilor, care, la rândul lor, să devină creştini. Potrivit planului lui Dumnezeu, această unire durează până la încetarea ei prin moartea unuia dintre parteneri. Căsătoria este fundamentul societăţii umane. Dumnezeu a creat afecţiunea curată dintre un bărbat şi o femeie. „Cei care au în vedere căsătoria să-şi cântărească fiecare sentiment şi să urmărească fiecare manifestare a caracterului celui cu care s-au gândit să-şi unească destinul vieţii. Fiecare pas în direcţia unei uniri prin căsătorie să fie caracterizat de modestie, simplitate, sinceritate şi de scopul sincer de a-I face pe plac lui Dumnezeu şi de a-L onora. Căsătoria afectează viaţa ulterioară, atât în lumea aceasta, cât şi în lumea ce va veni. Un creştin sincer nu va face niciun plan pe care Dumnezeu nu-l poate aproba.” (Divina vindecare, pag. 359) Nerespectarea principiilor în curtenia creştină poate duce la tragedie. Unitatea dintre soţ şi soţie în privinţa idealurilor şi scopurilor este condiţia esenţială pentru un cămin fericit şi plin de succes. Scriptura ne sfătuieşte: „nu vă înjugaţi la un jug nepotrivit cu cei necredincioşi” (2 Cor. 6,14). Diferenţa de religie va distruge fericirea căminului în care partenerii au credinţe diferite şi va aduce confuzie, perplexitate şi eşec în creşterea copiilor. „Legătura de familie este cea mai strânsă, cea mai duioasă şi cea mai sfântă dintre toate legăturile de pe pământ. Ea a fost menită să fie o binecuvântare pentru omenire. Şi este cu adevărat o binecuvântare oriunde se păşeşte în legământul căsătoriei în mod inteligent, în temere de Dumnezeu şi cu respectul cuvenit faţă de responsabilităţile ei.” (Căminul adventist, pag. 18) Închinarea faţă de Dumnezeu, respectarea Sabatului, recreerea, legăturile sociale, folosirea resurselor financiare şi instruirea copiilor sunt componente principale ale relaţiilor dintr o familie fericită. Întrucât diferenţele de opinii în aceste privinţe pot conduce adesea la degradarea acestor relaţii, la descurajare sau chiar la pierderea experienţei creştine, o pregătire corespunzătoare pentru căsătorie trebuie să cuprindă consilierea premaritală pastorală în aceste domenii. „’Merg oare doi oameni împreună fără să fie învoiţi?’ (Amos 3,3). Fericirea şi prosperitatea relaţiilor de familie depind de unitatea membrilor ei. Dar între credincios şi necredincios există o deosebire radicală de gusturi, înclinaţii şi scopuri. Ei slujesc la doi stăpâni, între care nu poate exista nicio înţelegere. Oricât de curate şi corecte ar fi principiile cuiva, influenţa unui partener necredincios va avea tendinţa de a l îndepărta pe cel credincios de Dumnezeu.” (Patriarhi şi profeţi, pag. 174) Spiritul Profetic sfătuieşte în mod consecvent împotriva căsătoriei între „credincioşi şi necredincioşi” şi avertizează în continuare împotriva unirii cu persoane creştine, care „n au primit adevărul pentru timpul acesta.” (Mărturii, vol. 5, pag. 364) Dacă soţul şi soţia sunt uniţi şi legaţi laolaltă prin valori spirituale şi stil de viaţă comune, căsătoria şi viaţa de familie au mai multe şanse să dureze şi să împlinească planul lui Dumnezeu. Pentru aceste motive, Biserica Adventistă de Ziua a Şaptea descurajează cu hotărâre căsătoria dintre un adventist şi un neadventist şi îndeamnă cu tărie pastorii adventişti să nu oficieze astfel de căsătorii. Biserica recunoaşte că este dreptul individului să ia decizia finală în ceea ce priveşte alegerea partenerului de căsătorie. Totuşi, ea speră că, dacă un membru alege un partener de căsătorie care nu este membru al bisericii, cuplul îşi va da seama şi va aprecia faptul că pastorul adventist, care s a angajat să susţină principiul de mai sus, nu este de aşteptat să oficieze o asemenea căsătorie. Dacă o persoană intră într o asemenea căsătorie, biserica trebuie să manifeste grijă şi iubire faţă de aceasta, pentru a încuraja cuplul să se îndrepte spre o unitate deplină în Isus Hristos. Concluzii Trăind în mijlocul pericolelor ultimelor zile, purtând responsabilitatea de a duce cu grăbire lumii ultima solie de salvare şi stând în faţa unei judecăţi care va culmina cu stabilirea neprihănirii universale, să ne consacrăm din toată inima lui Dumnezeu trupul, sufletul şi duhul, hotărându ne să menţinem standardele înalte ale vieţuirii creştine, care trebuie să caracterizeze pe cei care aşteaptă întoarcerea Domnului lor. Disciplina în biserică Principii generale Se atrage atenţia tuturor pastorilor, slujbaşilor şi membrilor bisericii cu privire la importanţa citatelor din Spiritul Profetic existente în acest capitol. Aceste declaraţii merită un studiu atent şi rugăciune. Ele înfăţişează într un limbaj lămurit şi sigur răspunderea solemnă aşezată asupra poporului lui Dumnezeu pentru menţinerea curăţiei, integrităţii şi zelului spiritual al bisericii. Dacă membrii se răcesc şi devin nepăsători, biserica trebuie să caute să i trezească din letargia lor. Dacă unii se abat de la adevăr, trebuie făcute eforturi spre a i aduce înapoi, pe calea îngustă. Tratarea membrilor greşiţi – „În tratarea membrilor bisericii care comit greşeli, poporul lui Dumnezeu trebuie să urmeze cu grijă învăţătura dată de Mântuitorul în capitolul 18 din Matei” (Mărturii, vol. 7, pag. 260).„Dacă fratele tău a păcătuit împotriva ta, du te şi mustră l între tine şi el singur. Dacă te ascultă, ai câştigat pe fratele tău. Dar, dacă nu te ascultă, mai ia cu tine unul sau doi inşi, pentru ca orice vorbă să fie sprijinită pe mărturia a doi sau trei martori. Dacă nu vrea să asculte de ei, spune l bisericii; şi, dacă nu vrea să asculte nici de biserică, să fie pentru tine ca un păgân şi ca un vameş. Adevărat vă spun că orice veţi lega pe pământ va fi legat în cer; şi orice veţi dezlega pe pământ va fi dezlegat în cer.” (Mat. 18,15 18) „Fiinţele omeneşti sunt proprietatea Domnului Hristos, răscumpărate de El cu un preţ infinit şi legate de El prin dragostea pe care El şi Tatăl Său au manifestat o faţă de ele. Cât de atenţi, deci, trebuie să fim în legăturile noastre unii cu alţii! Oamenii nu au dreptul să bănuiască ceva rău în privinţa semenilor lor. Membrii bisericii nu au dreptul să-şi urmeze propriile porniri şi înclinaţii în tratarea membrilor care au greşit. Ei nu trebuie nici măcar să şi exprime prejudecăţile cu privire la cei greşiţi, deoarece, în felul acesta, pun în mintea altora aluatul răului. Informaţiile nefavorabile despre un frate sau o soră din biserică sunt transmise de la unul la altul între membrii acesteia. Din cauza lipsei de bunăvoinţă din partea unora, de a urma îndrumările date de Domnul Isus, se fac greşeli şi se comit nedreptăţi. ’Dacă fratele tău a păcătuit împotriva ta’, a spus Isus, ’du te şi mustră l între tine şi el singur’ (Mat, 18,15). Nu vorbi altora despre această greşeală. Dacă i se spune unuia, apoi altuia şi altuia, atunci discuţiile se înmulţesc, iar răul creşte, până când toată biserica suferă. Rezolvă problema ’între tine şi el singur’. Acesta este planul lui Dumnezeu. ’Nu te grăbi să te iei la ceartă, ca nu cumva la urmă să nu ştii ce să faci, când te va lua la ocări aproapele tău. Apără ţi pricina împotriva aproapelui tău, dar nu da pe faţă taina altuia’ (Proverbe 25,8.9). Nu tolera păcatul la fratele tău, dar nu l face public şi, în felul acesta, să măreşti răul, făcând ca mustrarea să pară o răzbunare. Corijează l aşa cum este subliniat în Cuvântul lui Dumnezeu.” (Idem, pag. 260, 261) Căutaţi împăcarea – „Nu lăsa ca resentimentul să se transforme în răutate. Nu îngădui ca rana să se inflameze şi să erupă în cuvinte otrăvite, care să mânjească mintea celor care le aud. Nu îngădui ca gânduri amare să umple mintea ta şi a fratelui tău. Du te la el şi, cu umilinţă şi sinceritate, discută cu el problema. Oricare ar fi natura ofensei, aceasta nu schimbă planul pe care l a făcut Dumnezeu pentru rezolvarea neînţelegerilor şi a jignirilor personale. O discuţie personală, în spiritul lui Hristos, cu cel greşit va rezolva adesea dificultatea. Du te la cel greşit cu inima plină de dragoste şi împreună-simţire, ca a lui Hristos, şi caută să rezolvi problema. Discută cu el calm şi liniştit. Nu lăsa să ţi scape de pe buze cuvinte pline de mânie. Vorbeşte în aşa fel, încât să faci apel la judecata fratelui tău. Aminteşte ţi de cuvintele: ’Cine întoarce pe un păcătos de la rătăcirea căii lui va mântui un suflet de la moarte şi va acoperi o sumedenie de păcate’. (Iacov 5,20) Oferă-i fratelui tău remediul care să i vindece boala nemulţumirii. Fă ţi partea pentru a l ajuta. De dragul păcii şi unităţii bisericii, socoteşte aceasta ca un privilegiu şi ca o datorie. Dacă te ascultă, l ai câştigat ca prieten. Tot cerul este interesat de întâlnirea dintre cel ofensat şi cel greşit. Când cel greşit primeşte mustrarea făcută în dragostea lui Hristos şi îşi recunoaşte vina, cerând iertare de la Dumnezeu şi de la fratele său, lumina cerului îi umple inima. Lupta s a încheiat; prietenia şi încrederea sunt restabilite. Untdelemnul dragostei îndepărtează durerea provocată de greşeală. Duhul lui Dumnezeu leagă inimă cu inimă, şi în cer se cântă datorită unirii care s a realizat.” (Mărturii, vol. 7, pag. 261, 262) „Atunci când cei astfel uniţi în părtăşie creştină înalţă rugăciuni la Dumnezeu şi făgăduiesc să lucreze cu dreptate, să iubească mila şi să umble smeriţi cu Dumnezeu, vine peste ei o mare binecuvântare. Dacă au păgubit pe alţii, să continue lucrarea de pocăinţă, de mărturisire şi de îndreptare, pe deplin hotărâţi să şi facă bine unul altuia. Aceasta este împlinirea legii lui Hristos. ’Dacă nu te ascultă, mai ia cu tine unul sau doi inşi, pentru ca orice vorbă să fie sprijinită pe mărturia a doi sau trei martori’ (Mat. 18,16). Ia cu tine pe aceia care sunt spirituali şi vorbeşte celui vinovat privitor la greşeala lui. Poate că va răspunde apelului unit al fraţilor lui. Dacă vede poziţia lor unită cu privire la acea problemă, mintea sa ar putea fi luminată. ’Şi dacă nu i ascultă’, atunci ce trebuie făcut? Pot câteva persoane dintr un comitet să şi asume răspunderea excluderii celui greşit? ’Dacă nu i ascultă, spune l bisericii’ (Mat. 18,17). Biserica este aceea care trebuie să ia hotărâri referitoare la membri.” (Mărturii, vol. 7, pag. 262) „’Dacă nu vrea să asculte de biserică, să fie pentru tine ca un păgân şi ca un vameş’ (Mat. 18,17). Dacă nu vrea să asculte de glasul bisericii, dacă respinge toate eforturile depuse pentru îndreptarea lui, asupra bisericii cade răspunderea despărţirii lui de frăţietate. Numele lui trebuie să fie atunci şters din registre. Niciun slujbaş al bisericii să nu sfătuiască, niciun comitet să nu recomande şi nicio biserică să nu voteze ca numele unui făcător de rele să fie şters din registrele bisericii, până când instrucţiunile date de Hristos nu au fost împlinite cu credincioşie. Când această îndrumare a fost urmată, biserica este curată înaintea lui Dumnezeu. Păcatul trebuie arătat aşa cum este şi trebuie îndepărtat, ca să nu se răspândească tot mai mult. Sănătatea şi curăţia bisericii trebuie păstrate, astfel încât să stea înaintea lui Dumnezeu nepătată, îmbrăcată în haina neprihănirii lui Hristos... ’Adevărat vă spun’, a continuat Isus, ’că orice veţi lega pe pământ, va fi legat în cer şi orice veţi dezlega pe pământ, va fi dezlegat în cer’. (Mat. 18,18) Această declaraţie îşi păstrează valabilitatea în toate veacurile. Bisericii i a fost conferită puterea să acţioneze în locul lui Hristos. Ea este unealta lui Dumnezeu pentru păstrarea ordinii şi disciplinei în poporul Său. Domnul i a încredinţat bisericii puterea să rezolve toate problemele privitoare la prosperitatea ei, la curăţie şi ordine. Biserica are răspunderea să excludă din rândurile ei pe cei nevrednici, care, prin purtarea lor necreştinească, aduc dezonoare adevărului. Tot ceea ce face Biserica, în armonie cu îndrumările date de Cuvântul lui Dumnezeu, va fi ratificat în cer.” (Mărturii, vol. 7, pag. 262, 263) „Apar subiecte de o importanţă gravă pe care biserica trebuie să le rezolve. Slujitorii lui Dumnezeu, rânduiţi de El pentru a fi călăuzele poporului Său, după ce şi au făcut partea, trebuie să prezinte bisericii întreaga problemă, astfel încât să fie unitate în decizia luată. Domnul doreşte ca urmaşii Săi să manifeste o grijă deosebită în felul cum se poartă unii cu alţii. Ei trebuie să înalţe, să refacă, să vindece. Dar în biserică nu trebuie să fie neglijată disciplina corespunzătoare. Membrii trebuie să se considere elevi într o şcoală, învăţând cum să şi formeze caractere demne de înalta lor chemare. În biserica de aici, de jos, copiii lui Dumnezeu trebuie să fie pregătiţi pentru marea reunire din biserica de sus. Aceia care trăiesc aici în armonie cu Hristos pot privi înainte spre o viaţă fără sfârşit, în familia celor răscumpăraţi.” (Idem, pag. 263, 264). Autoritatea bisericii – „Răscumpărătorul lumii a învestit biserica Sa cu o mare putere. El stabileşte regulile care trebuie aplicate în cazurile de judecare a membrilor ei. După ce a dat îndrumări lămurite cu privire la drumul care trebuie urmat, El zice: ’Adevărat vă spun că tot ce veţi lega pe pământ va fi legat în cer; şi tot ce veţi dezlega pe pământ [în ceea ce priveşte disciplina bisericii] va fi dezlegat în cer’. În felul acesta, însăşi autoritatea cerească aprobă disciplina bisericii cu privire la membrii ei, atunci când a fost urmată regula biblică. Cuvântul lui Dumnezeu nu dă niciunui om dreptul să şi impună judecata în opoziţie cu judecata bisericii şi nici nu este îngăduit să-şi impună opiniile împotriva opiniilor bisericii. Dacă n ar fi o conducere şi o disciplină în biserică, atunci ea s ar fragmenta; nu s ar menţine ca un trup.” (Mărturii, vol. 3, pag. 428) Biserica, răspunzătoare de tratarea păcatului – „Dumnezeu socoteşte poporul Său ca un trup, răspunzător pentru păcatele membrilor. Dacă aceia care conduc biserica neglijează să cerceteze cu atenţie păcatele care aduc neplăcerea lui Dumnezeu asupra trupului, ei devin răspunzători pentru aceste păcate.” (Idem, pag. 269) „El (Dumnezeu) va învăţa poporul Său că neascultarea şi păcatul Îi sunt peste măsură de neplăcute şi nu trebuie privite cu uşurătate. El ne arată că atunci când poporul Său se află în păcat, trebuie să se ia imediat măsuri hotărâte pentru ca păcatul să fie îndepărtat şi mânia Sa să nu rămână asupra lor. Dar dacă păcatele poporului sunt trecute cu vederea de cei cu poziţii de răspundere, mânia Sa va fi asupra lor, iar poporul lui Dumnezeu, ca un corp unit, va fi făcut răspunzător pentru acele păcate. În felul în care S a ocupat de poporul Său în trecut, Domnul arată nevoia curăţirii de rele a bisericii. Un păcătos poate răspândi atâta întuneric, încât va îndepărta lumina lui Dumnezeu de la întreaga adunare. Când oamenii îşi dau seama că întunericul este peste ei şi nu ştiu cauza, trebuie să-L caute cu stăruinţă pe Dumnezeu, în adâncă umilinţă şi lepădare de sine, până când păcatele care întristează Duhul Său sunt descoperite şi îndepărtate... Dacă relele sunt vizibile în poporul Său şi dacă slujitorii lui Dumnezeu trec cu nepăsare peste ele, de fapt ei susţin şi îndreptăţesc păcătosul şi sunt la fel de vinovaţi, şi tot aşa de sigur vor avea parte de dezaprobarea lui Dumnezeu, pentru că vor fi făcuţi răspunzători pentru păcatele celui vinovat. În viziune, mi s au arătat multe împrejurări în care dezaprobarea lui Dumnezeu a fost manifestată din cauza neglijenţei slujitorilor Săi de a trata relele şi păcatele care existau printre ei. Aceia care au scuzat aceste rele au fost socotiţi de oameni ca fiind foarte amabili şi iubitori în atitudine, doar pentru că au evitat să împlinească o datorie biblică lămurită. Sarcina aceasta nu le era plăcută, de aceea au evitat o.” (Mărturii, vol. 3, pag. 265, 266) Cei neconsacraţi se împotrivesc disciplinării în biserică – „Sunt mulţi aceia care nu au discernământul lui Iosua şi care nu socotesc o datorie deosebită să cerceteze relele şi să trateze de îndată păcatele care există între ei. Aceştia să nu-i împiedice pe cei care duc povara acestei lucrări şi să nu stea în calea acelora care au de îndeplinit această datorie. Unii pun un semn de întrebare şi îndoială şi găsesc greşeli pentru că alţii îndeplinesc lucrarea pe care Dumnezeu nu a aşezat-o asupra lor. Ei se opun împiedicându-i pe cei asupra cărora Dumnezeu a pus povara de a mustra şi de a îndrepta păcatele predominante, pentru ca mânia Sa să fie abătută de la poporul Său. Dacă în mijlocul nostru ar fi un caz asemănător cu al lui Acan, ar exista mulţi care i-ar acuza pe cei care ar îndeplini partea lui Iosua în cercetarea răului, considerându-i că au un spirit răutăcios şi căutător de greşeli. Cu Dumnezeu nu se poate glumi, iar avertismentele Sale nu pot fi desconsiderate de un popor nelegiuit, fără a avea consecinţe... Mi s a arătat că felul mărturisirii lui Acan era asemănător cu mărturisirile pe care unii dintre noi le au făcut şi le vor mai face. Ei îşi ascund greşelile şi refuză să facă o mărturisire de bunăvoie, până când Dumnezeu îi descoperă, iar atunci îşi recunosc păcatele. Câţiva merg înainte pe calea cea rea, până când se împietresc. Poate că ei ştiu că biserica este împovărată, după cum ştia şi Acan că Israel era slab înaintea vrăjmaşilor, din cauza păcatului său. Cu toate acestea, conştiinţa nu i condamnă. Nu vor să uşureze biserica, umilindu şi inimile îngâmfate şi răzvrătite înaintea lui Dumnezeu, şi să dea la o parte păcatele. Dezaprobarea lui Dumnezeu este asupra poporului Său, iar El nu Şi va descoperi puterea în mijlocul lor, atâta vreme cât păcatele există între ei şi sunt încurajate de aceia care se află în poziţii de răspundere. Cei care lucrează în temere de Dumnezeu ca să îndepărteze piedicile din calea bisericii şi să mustre greşeli dureroase, pentru ca poporul lui Dumnezeu să vadă nevoia de a urî păcatul şi să crească în curăţie, iar Numele lui Dumnezeu să fie proslăvit, vor întâmpina mereu influenţe împotrivitoare din partea celor neconsacraţi.” (Mărturii, vol. 3, pag. 270, 271) Reguli şi rânduieli necesare – „Fraţilor, nu îngăduiţi niciodată ca ideile cuiva să clatine credinţa voastră cu privire la ordinea şi armonia care trebuie să existe în biserică... Dumnezeul cerului este un Dumnezeu al ordinii şi El cere ca toţi urmaşii Săi să aibă reguli şi rânduieli şi să păstreze ordinea.” (Idem, vol. 5, pag. 274) Organizaţii neautorizate de biserică – Biserica, în forma ei organizată, este unealta lui Dumnezeu pentru păstrarea ordinii şi disciplinei în poporul Său. Solia dată de Dumnezeu este dusă lumii nu numai prin mărturia personală a membrilor, ci şi printr o mărturie colectivă a bisericii, ca trup al lui Hristos. O astfel de mărturie colectivă cere o structură administrativă recunoscută, care a fost stabilită şi care are toţi slujbaşii aleşi conform regulilor şi toate ramurile de activitate organizate corespunzător, cum ar fi Şcoala de Sabat, Departamentul Lucrare personală, organizaţii ale tinerilor etc. Ea recunoaşte, de asemenea, acele instituţii independente, cu autosusţinere, ale căror activităţi contribuie la atingerea obiectivelor bisericii. De aceea, deşi toţi membrii au drepturi egale în biserică, niciun membru sau nicio grupare de membri nu poate să iniţieze o mişcare, să formeze o organizaţie sau să încurajeze urmărirea atingerii vreunui obiectiv sau învăţarea vreunei doctrine sau solii care nu este în armonie cu obiectivele şi învăţăturile religioase fundamentale ale Bisericii Adventiste de Ziua a Şaptea. O astfel de acţiune ar duce la încurajarea unui spirit disident şi separatist, la fragmentarea efortului şi a mărturiei bisericii şi, în felul acesta, ar împiedica împlinirea obligaţiilor sale faţă de Capul ei şi faţă de lume. Păstrarea unităţii bisericii Creştinii trebuie să facă orice efort ca să evite tendinţele care i ar diviza şi ar aduce dezonoare cauzei Evangheliei. „Planul lui Dumnezeu este ca toţi copiii Săi să fie strâns uniţi. Nu aşteaptă ei să trăiască împreună în acelaşi cer?... Aceia care refuză să lucreze în armonie Îl dezonorează foarte mult pe Dumnezeu” (Mărturii, vol. 8, pag. 240). Biserica trebuie să descurajeze orice acţiune care ar ameninţa armonia dintre membrii ei şi trebuie să încurajeze fără încetare unitatea. În cele mai multe cazuri, aplanarea diferendelor din cadrul bisericii şi dintre membrii ei ar trebui să se realizeze fără să se recurgă la o procedură de împăcare oferită de biserică sau la medierea autorităţii civile. „Dacă dificultăţile dintre fraţi nu ar fi prezentate înaintea altora, ci s-ar discuta deschis între ei, în spiritul dragostei creştine, cât rău ar putea fi evitat! Câte rădăcini de amărăciune, prin care mulţi sunt afectaţi, ar fi distruse şi cât de strâns şi de iubitor ar putea fi uniţi urmaşii lui Hristos în dragostea Lui!” (Cugetări de pe Muntele Fericirilor, pag. 59; vezi Mat. 18,15 18 şi pag. 171,172) Rezolvarea neînţelegerilor dintre membri – Trebuie depus orice efort pentru a rezolva neînţelegerile dintre membrii bisericii şi pentru a limita conflictul la o sferă cât mai redusă cu putinţă. „Neînţelegerile, lupta şi procesele dintre fraţi sunt o ruşine pentru cauza adevărului. Aceia care merg pe o asemenea cale expun biserica batjocurii din partea vrăjmaşilor ei şi fac ca puterile întunericului să triumfe. Ei răstignesc pe Hristos din nou şi L expun ruşinii publice. Neţinând seama de autoritatea bisericii, ei manifestă dispreţ faţă de Dumnezeu, care a dat autoritate bisericii.” (Mărturii, vol. 5, pag. 242, 243) Procesele civile sunt desfăşurate adesea într un spirit de controversă, care izvorăşte şi dezvăluie egoismul uman. Tocmai aceste procedee duşmănoase trebuie descurajate de o biserică ce caută să dea pe faţă spiritul lui Hristos. Altruismul creştin îi va determina pe urmaşii lui Hristos să îndure mai degrabă paguba (1 Cor. 6,7), "decât să se judece ...la cei nelegiuiţi şi nu la sfinţi” (1 Cor. 6,1). În timp ce în lumea modernă există ocazii pentru a apela la sentinţele tribunalelor civile, creştinii ar trebui să prefere rezolvarea acestora în cadrul autorităţii bisericii şi să limiteze căutarea unor astfel de sentinţe judecătoreşti numai în acele cazuri care sunt în mod clar sub jurisdicţia tribunalelor, şi nu sub autoritatea bisericii, sau pentru acelea pe care biserica le încuviinţează, ea neavând posibilităţi adecvate pentru o rezolvare cuvenită. Aceste procese în faţa curţii de judecată civilă nu trebuie niciodată să devină o procedură de răzbunare duşmănoasă, ci trebuie promovată dorinţa de a căuta arbitraj pentru ca diferendele să fie rezolvate în mod amical. Exemple de acest fel ar putea fi următoarele, fără a se limita doar la acestea: rezolvarea pretenţiilor privind asigurarea, emiterea unor sentinţe care afectează hotarele şi proprietatea imobiliară, hotărâri privind unele probleme de administrare a proprietăţilor, precum şi stabilirea tutelei copiilor minori. Cu toate că biserica trebuie să stabilească procedee în armonie cu practica legală, ca să evite situaţia la care se referă 1 Corinteni 6, ea trebuie să fie mereu atentă să nu se abată de la misiunea evanghelică şi să nu preia îndatoriri ale magistraţilor civili. (vezi Luca 12,13.14 şi Mărturii, vol. 9, pag. 216-218) Idealul lui Dumnezeu pentru membrii bisericii Sale este ca ei să trăiască „în pace cu toţi oamenii” (Rom. 12,18), atât cât le stă în putinţă. Biserica trebuie să folosească toate căile posibile şi raţionale pe care le are la îndemână, prin care pot fi rezolvate multe neînţelegeri dintre membri. Dacă biserica nu reuşeşte să răspundă la cererea de ajutor a unui membru pentru rezolvarea unei neînţelegeri sau dacă biserica recunoaşte că natura cazului nu ţine de autoritatea ei, trebuie să fie evident faptul că acel membru a epuizat posibilităţile procedeului biblic, prevăzut pentru rezolvarea neînţelegerilor, şi că ceea ce ar urma să facă persoana respectivă, dincolo de acest punct, este o problemă de conştiinţă. (vezi Comentarii A.Z.S., vol. 6, pag. 698) Totuşi, atunci când biserica, încercând să ajute la timp şi pe cale paşnică la rezolvarea neînţelegerilor dintre membrii ei, recomandă o soluţie, membrii nu trebuie să respingă în mod superficial recomandarea pe care biserica a oferit o. Nu este o situaţie uşoară pentru un membru ca, în afara procedurii regulamentare a bisericii, să acţioneze în judecată un alt membru al bisericii. „Chiar faptul că aveţi judecăţi între voi este un cusur pe care l aveţi.” (1 Cor. 6,7) Membrii bisericii care dau pe faţă nerăbdare şi egoism prin faptul că nu sunt dispuşi să aştepte şi să primească recomandările acesteia pentru rezolvarea neînţelegerilor cu alţi membri ai bisericii pot fi supuşi disciplinei bisericii (vezi pag. 191,192), din cauza efectului dezbinător pe care l au asupra acesteia şi din cauza refuzului lor de a recunoaşte autoritatea legal constituită a bisericii. Rezolvarea plângerilor membrilor împotriva bisericii – Aceleaşi principii care se aplică în rezolvarea plângerilor dintre membri se aplică şi la rezolvarea plângerilor membrilor împotriva organizaţiilor şi instituţiilor bisericii. Un membru al bisericii nu trebuie să instige la litigiu contra niciuneia dintre instituţiile bisericii, cu excepţia situaţiei în care biserica n a asigurat condiţiile adecvate pentru rezolvarea nemulţumirii în cadrul ei sau acolo unde cazul este de aşa natură, încât, în mod clar, nu este de competenţa bisericii să îl rezolve. Rezolvarea plângerilor bisericii împotriva membrilor – S ar putea ca uneori organizaţiile sau instituţiile bisericii să aibă plângeri împotriva membrilor. Atunci administratorii bisericii, în virtutea îngăduinţei creştine, trebuie să ţină seama de sfatul biblic pentru rezolvarea neînţelegerilor dintre creştini şi să l aplice la rezolvarea plângerilor bisericii împotriva membrilor ei. Biserica ar trebui să evite să deschidă o acţiune de judecată la un tribunal civil şi să depună orice efort rezonabil, în colaborare cu membrul respectiv, pentru a asigura o procedură prin care problema să poată fi rezolvată corect în cadrul autorităţii bisericii. Administrarea disciplinei Dacă un membru cade în păcat, trebuie să fie făcute eforturi sincere pentru a l recupera. „Dacă cel greşit se pocăieşte şi se supune disciplinei lui Hristos, trebuie să i se mai dea o ocazie. Şi chiar dacă nu se pocăieşte, chiar dacă se află în afara bisericii, slujitorii lui Dumnezeu încă mai au o lucrare de făcut pentru el. Ei trebuie să caute în mod serios să-l câştige în vederea pocăinţei. Şi, oricât de gravă ar fi fost vinovăţia sa, dacă se supune străduinţelor Duhului Sfânt şi, prin mărturisirea şi părăsirea păcatului său dă dovadă de pocăinţă, trebuie să fie iertat şi primit iarăşi în staul. Fraţii lui trebuie să l încurajeze pe calea cea dreaptă şi să l trateze aşa cum ar dori ei să fie trataţi, dacă ar fi în locul lui, ţinând seama de faptul că şi ei înşişi pot fi ispitiţi.” (Mărturii, vol. 7, pag. 263) „Ne apropiem de judecată, iar cei ce duc lumii solia de avertizare trebuie să aibă mâini curate şi inimi curate. Ei trebuie să aibă o legătură vie cu Dumnezeu. Gândurile trebuie să fie curate şi sfinte, sufletul nepătat, trupul, sufletul şi duhul să fie curate, o jertfă fără cusur pentru Dumnezeu, altfel El nu o primeşte.” (Mărturii pentru pastori, pag. 426) „Păcatul şi păcătoşii din biserică trebuie să fie trataţi cu promptitudine, pentru ca să nu fie contaminaţi şi alţii. Adevărul şi curăţia cer să facem o lucrare mai profundă pentru a curăţi tabăra de oameni ca Acan. Fie ca cei care au poziţii de răspundere să nu îngăduie păcatul în viaţa vreunui frate. Arătaţi i că trebuie fie să şi părăsească păcatele, fie să fie despărţit de biserică.” (Mărturii, vol. 5, pag. 147) Când este vorba de păcate grave, trebuie luate măsuri disciplinare. Există două căi prin care se poate face acest lucru: 1. printr un vot de cenzură 2. printr un vot de retragere a calităţii de membru. Pot fi cazuri în care vinovăţia nu este considerată atât de serioasă de către biserică, încât să se justifice modalitatea extremă de retragere a calităţii de membru a celui vinovat, totuşi, poate fi suficient de serioasă pentru a se cere o exprimare a dezaprobării. O astfel de dezaprobare poate fi exprimată printr un vot de cenzură. Cenzura are un scop dublu: 1. Să dea posibilitate bisericii să şi exprime dezaprobarea faţă de o vinovăţie gravă, care a adus dezonoare asupra cauzei lui Dumnezeu. 2. Să imprime membrului vinovat nevoia de îmbunătăţire a vieţii şi de reformă în comportament; de asemenea, să ofere persoanei o perioadă de har şi de probă, timp în care poate face aceşti paşi. Disciplinarea prin cenzură Un membru greşit poate fi pus sub cenzură prin votul bisericii locale la orice adunare administrativă legal convocată, cu condiţia ca membrul în cauză să fi fost anunţat. Acesta poate să fie prezent, dacă doreşte. Un vot de cenzură este stabilit pentru o perioadă de timp de la minimum o lună până la maximum douăsprezece luni; acest vot pune capăt alegerii sau numirii persoanei vinovate în oricare slujbă pe care le-a deţinut în biserică şi retrage privilegiul de a fi ales în slujbă în timp ce se află sub cenzură. Un membru pus sub cenzură nu are dreptul să participe prin cuvânt sau vot la acţiunile bisericii (să voteze şi să se pronunţe în legătură cu hotărârile bisericii) şi nu poate avea dreptul exercitării publice a unor slujbe, cum ar fi cea de instructor la Şcoala de Sabat etc. Nici nu e posibil transferul calităţii de membru al persoanei de la o biserică la altă biserică în timpul perioadei de cenzură. Totuşi, cel pus sub cenzură nu este lipsit de privilegiul participării la binecuvântările Şcolii de Sabat, la serviciile de închinare ale bisericii sau la rânduielile Casei Domnului. Un vot de cenzură nu trebuie să conţină nicio prevedere cu privire la întreruperea calităţii de membru în cazul de neîndeplinire a condiţiilor impuse. La terminarea perioadei de cenzură, trebuie să se facă o cercetare cuvenită pentru a se asigura dacă membrul pus sub disciplină şi-a schimbat comportamentul. Dacă se observă că purtarea este satisfăcătoare, persoana poate fi considerată a fi în rânduială (regular standing), fără alte demersuri. Dacă se observă că purtarea nu este satisfăcătoare, cazul lui trebuie să fie luat din nou în atenţie şi să se administreze disciplina cerută. Orice revenire în slujba bisericii trebuie făcută prin alegere. Disciplinarea prin retragerea calităţii de membru A retrage cuiva calitatea de membru al Bisericii, trupul lui Hristos, este totdeauna o problemă serioasă. Este măsura finală de disciplinare pe care o poate administra biserica; este măsura extremă ce poate fi administrată de către biserică. Dacă se foloseşte acest fel de disciplină, să se facă numai după ce au fost urmate instrucţiunile date în acest capitol şi după ce au fost făcute toate eforturile posibile pentru a-l câştiga pe cel greşit şi a-l readuce pe calea cea dreaptă. Când se prevede că trebuie să se facă un asemenea pas, se recomandă consfătuirea cu pastorul bisericii, iar dacă el nu este disponibil, cu preşedintele conferinţei/misiunii/câmpului, înainte de a se lua vreo hotărâre de către biserică. Motive pentru care membrii pot fi puşi sub disciplină Motivele pentru care membrii pot fi supuşi disciplinei bisericii sunt următoarele: 1. Negarea (pierderea) credinţei în principiile fundamentale ale Evangheliei şi în doctrinele de bază ale bisericii sau învăţarea altora a unor doctrine contrare acestora; 2. Călcarea Legii lui Dumnezeu, cum ar fi închinarea la idoli, uciderea, furtul, blasfemia, jocul de noroc, călcarea Sabatului şi minciuna cu bunăştiinţă şi din obişnuinţă; 3. Călcarea poruncii a şaptea a Legii lui Dumnezeu în ceea ce priveşte instituţia căsătoriei, căminul creştin şi standardele biblice de conduită morală; 4. Încălcări ale Legii, cum ar fi desfrâul, promiscuitatea, incestul, practicarea homosexualităţii, abuzarea sexuală a copiilor şi adulţilor vulnerabili, alte perversiuni sexuale, precum şi recăsătorirea unei persoane divorţate, cu excepţia soţului/soţiei care a rămas credincios/credincioasă legământului căsătoriei de pe urma unui divorţ din cauza adulterului sau a perversiunilor sexuale; 5. Violenţă fizică, incluzând violenţa în cadrul familie; 6. Înşelăciunea sau intenţionata prezentare de date false în afaceri; 7. Purtarea dezordonată care aduce ocară asupra bisericii; 8. Aderarea sau participarea la o mişcare sau organizaţie care produce divizare şi disidenţă; (vezi pag. 193) 9. Refuzul persistent de a recunoaşte autoritatea bisericii legal constituită sau de a se supune ordinii şi disciplinei bisericii; 10. Folosirea, producerea sau vânzarea de băuturi alcoolice; 11. Folosirea, producerea sau vânzarea tutunului, în orice formă de consum, pentru oameni; 12. Utilizarea ilegală sau traficul cu narcotice sau cu alte droguri. Biserica Adventistă de Ziua a Şaptea recunoaşte nevoia exercitării unei griji deosebite pentru protejarea celor mai înalte interese spirituale ale membrilor ei, pentru a asigura un tratament cinstit şi pentru păstrarea bunului nume al bisericii. În caz de călcare a poruncilor lui Dumnezeu, atunci când se constată o pocăinţă profundă şi o mărturisire deplină şi de bunăvoie, dându se dovadă că a avut loc o convertire adevărată, biserica poate administra disciplina, punând pe cel vinovat sub cenzură pentru o perioadă de timp determinată. Cu toate acestea, în cazul unor călcări flagrante ale Legii lui Dumnezeu, care au adus dezonoare publică bisericii, biserica poate considera necesar, chiar şi atunci când s a făcut o mărturisire sinceră, să retragă celui în cauză calitatea de membru, pentru ca biserica să şi protejeze numele şi standardele creştine. Mai târziu, când este evident faptul că viaţa lui este în armonie cu standardele bisericii, cel vinovat poate fi reprimit în biserică, prin rebotezare. Biserica nu şi poate îngădui să trateze cu uşurinţă astfel de păcate şi nici să permită ca nişte consideraţii personale să i influenţeze hotărârile. Trebuie să-şi exprime dezaprobarea hotărâtă şi accentuată pentru păcatele adulterului, desfrânării, a tuturor faptelor imorale şi a altor păcate grave; în acelaşi timp, trebuie să facă totul în vederea refacerii şi readucerii celor rătăciţi pe calea cea bună. În timp ce lumea devine tot mai îngăduitoare în problemele morale, biserica nu trebuie să coboare standardele puse de Dumnezeu. Promptitudine în procesul disciplinării Este datoria bisericii să poarte de grijă ca procesul disciplinării să se desfăşoare într un timp rezonabil şi apoi să comunice deciziile ei cu amabilitate şi promptitudine. Aplicarea disciplinei este în sine un proces dureros. Un lucru care intensifică frustrarea şi suferinţa membrului şi a bisericii locale este întârzierea în administrarea disciplinei. Atenţie în disciplinarea membrilor „Hristos a învăţat lămurit că cei care stăruie pe faţă în păcat trebuie să fie despărţiţi de biserică, dar El nu ne a încredinţat lucrarea de judecare a caracterului şi a motivelor acestora. El cunoaşte prea bine firea noastră, ca să ne încredinţeze această lucrare. Dacă am încerca să smulgem din biserică pe cei pe care îi bănuim că nu sunt creştini veritabili, să fim siguri că am face greşeli. Deseori îi socotim ca fiind fără speranţă tocmai pe cei pe care Hristos îi atrage la Sine. Dacă am trata aceste suflete după judecata noastră nedesăvârşită, le am spulbera probabil şi ultima speranţă. Mulţi care se socotesc creştini vor fi găsiţi cu lipsuri până la urmă. Mulţi vor fi in ceruri, despre care vecinii lor au crezut că nu vor intra niciodată acolo. Omul judecă după înfăţişare, dar Dumnezeu judecă inima. Neghina şi grâul trebuie să crească împreună până la seceriş; iar secerişul este încheierea timpului de probă. În cuvintele Mântuitorului se mai găseşte o lecţie, o lecţie de îngăduinţă minunată şi de dragoste plină de gingăşie. După cum neghina îşi are rădăcinile împletite strâns cu acelea ale grâului, tot astfel fraţii falşi din biserică pot fi strâns legaţi de ucenicii adevăraţi. Caracterul adevărat al acestor pretinşi credincioşi nu se dă pe faţă pe deplin. Dacă ei ar fi despărţiţi de biserică, alţii, care doar pentru aceasta ar fi rămas statornici, ar putea fi determinaţi să se poticnească.” (Parabolele Domnului Hristos, pag. 45) Pastorii sau bisericile locale să nu stabilească alte criterii ale calităţii de membru – Niciun pastor, nicio biserică individuală, nicio conferinţă/misiune/câmp nu are autoritatea să creeze sau să stabilească alte criterii ale calităţii de membru al bisericii. Această autoritate aparţine întregului corp al bisericii şi este exercitată prin organizaţia legal constituită a bisericii în Conferinţa Generală. Ca urmare, oricine caută să aplice alte criterii decât cele înfăţişate mai sus nu reprezintă corect biserica. „Dumnezeu conduce un popor şi nu câţiva indivizi izolaţi, unul aici, altul colo, unul crezând într un fel, altul, în alt fel. Îngerii lui Dumnezeu fac lucrarea încredinţată lor. Îngerul al treilea conduce şi curăţă un popor care trebuie să înainteze în armonie cu el. Unii aleargă înaintea îngerilor care conduc poporul acesta, dar ei trebuie să se întoarcă din drumul lor şi să i urmeze în umilinţă pe îngeri, fără să le o ia înainte.” (Mărturii, vol. 1, pag. 207) Într o adunare legal constituită – Membrii pot fi disciplinaţi de către biserică atunci când există motive suficiente, dar numai într o adunare administrativă a bisericii locale legal convocată, după ce comitetul bisericii locale a examinat cazul. Adunarea trebuie să fie prezidată de un pastor hirotonit sau de un pastor asistent, care a fost hirotonit ca prezbiter în biserica respectivă sau, în absenţa acestuia şi în înţelegere cu el sau cu preşedintele conferinţei, de un prezbiter hirotonit al bisericii respective. Votul majorităţii – Membrilor li se poate retrage calitatea de membru al bisericii sau ei pot fi puşi sub disciplină numai prin votul majorităţii membrilor prezenţi şi care votează cu ocazia unei adunări legal constituite. „Majoritatea bisericii este puterea care trebuie să-i dirijeze pe membri, ca indivizi.” (Idem, vol. 5, pag. 107) Comitetul bisericii nu poate retrage calitatea de membru – Comitetul bisericii poate recomanda bisericii, într o adunare administrativă, retragerea calităţii de membru în dreptul unei persoane, dar în nicio situaţie nu are dreptul să ia decizia finală. Secretarul bisericii poate şterge numele din registrul acesteia doar pe baza votului exprimat de biserică într o adunare administrativă, cu excepţia cazurilor când un membru decedează. Dreptul membrului de a fi ascultat în apărare – Este un principiu fundamental de drept, prin care fiecare membru are posibilitatea să fie ascultat în apărare, să aducă dovezi şi să aducă martori. Nicio biserică nu trebuie să voteze retragerea calităţii de membru a unei persoane în situaţii care i răpesc acest drept, dacă acesta doreşte să l folosească. Biserica trebuie să anunţe membrul cu privire la intenţia de a i lua în discuţie cazul, dându i astfel ocazia să fie prezent. Membrii nu pot fi reprezentaţi de avocaţi – Lucrarea bisericii în administrarea ordinii şi disciplinei este o funcţie eclesiastică şi nu are de a face, în niciun sens, cu procedura civilă sau legală. De aceea, biserica nu recunoaşte dreptul niciunui membru de a şi aduce un avocat care să l reprezinte în vreo adunare sau în vreun comitet chemat să administreze ordinea şi disciplina sau pentru orice altă problemă legată de biserică. De aceea, membrii noştri trebuie informaţi că nu li se va da ascultare dacă vor încerca să aducă un avocat în adunare cu acest scop. De asemenea, biserica trebuie să se îngrijească ca toţi cei care nu sunt membri ai bisericii să nu participe la vreo adunare administrativă sau la vreun comitet convocat pentru administrarea regulilor bisericii sau a disciplinei bisericii, cu excepţia cazului când sunt chemaţi ca martori. Membrilor nu li se poate retrage calitatea de membru pentru absenţa de la biserică – Cei ce absentează trebuie să fie vizitaţi cu credincioşie de conducătorii bisericii. Fiecare trebuie să fie încurajat să-şi revitalizeze participarea la serviciile divine ale bisericii, explicându i se gravitatea neglijării obligaţiilor calităţii de membru al bisericii, prin absenţa deliberată pe o perioadă nedeterminată, fără să raporteze bisericii despre credinţa şi nădejdea sa. Dacă, din cauza vârstei, infirmităţii sau a unei alte cauze care nu poate fi evitată, unui membru îi este cu neputinţă să participe cu regularitate la serviciile de cult, trebuie să considere ca fiind datoria sa păstrarea legăturii cu conducătorii bisericii prin scris sau prin alte mijloace. Totuşi, atâta vreme cât o persoană rămâne credincioasă doctrinelor bisericii, neparticiparea la serviciile divine ale bisericii nu trebuie să fie considerată un motiv suficient pentru a i se retrage calitatea de membru. Membrii care pleacă şi nu raportează – Când un membru se mută cu domiciliul din zona bisericii, este dator să informeze prezbiterul sau secretarul cu privire la noua lui adresă. Atâta timp cât rămâne membrul acelei biserici, el trebuie să şi recunoască răspunderea de a raporta în mod regulat bisericii şi de a şi trimite zecimea şi darurile. Este de dorit ca un astfel de raport să fie trimis cel puţin o dată pe trimestru. Totuşi, dacă membrul nu lasă nicio adresă şi dacă nu face niciun efort pentru a contacta biserica sa şi pentru a-şi trimite raportul, fiind imposibil de găsit, în acest caz, după o absenţă de doi ani, poate să i se retragă calitatea de membru, prin votul bisericii, cu condiţia ca slujbaşii acesteia să poată dovedi că au încercat cu stăruinţă şi credincioşie să l găsească, dar fără succes. Secretarul va scrie în coloana corespunzătoare „date necunoscute”, „şters prin vot”. Membrilor nu li se poate retrage calitatea de membru pentru motive financiare – Un membru nu trebuie să fie scos niciodată din evidenţele bisericii pentru motivul că nu poate sau nu este dispus să dea ajutor financiar pentru oricare din obiectivele bisericii. Calitatea de membru al bisericii are, în primul rând, o bază spirituală, dar este datoria fiecărui membru să susţină lucrarea bisericii cu mijloace financiare, pe măsura posibilităţilor lui. Însă nu trebuie niciodată să i se retragă calitatea de membru numai din cauză că nu poate sau nu este dispus să participe financiar la vreunul din proiectele bisericii. Retragerea calităţii de membru la cerere – Trebuie să se procedeze cu multă grijă în tratarea acelui membru care cere ca să i se retragă calitatea de membru. Deşi recunoaştem dreptul fiecărui individ de a hotărî dacă să aparţină sau nu bisericii, unui astfel de membru trebuie să i fie acordat timp suficient pentru meditaţie şi cugetare serioasă şi trebuie făcut orice efort pentru a l readuce la o experienţă satisfăcătoare. Scrisorile de retragere a calităţii de membru vor fi prezentate comitetului bisericii, care le va prezenta la rândul lui bisericii, cu ocazia unei adunări administrative legal constituite. Din consideraţie creştină faţă de cel în cauză, hotărârea va fi luată fără o discutare publică. Anunţarea persoanelor cărora li s a retras calitatea de membru – Este datoria bisericii care retrage cuiva calitatea de membru să îl anunţe în scris cu privire la hotărâre, asigurându l că aceasta a fost luată cu părere de rău şi că există în continuare preocupare pentru starea lui spirituală şi pentru persoana sa. Acolo unde este posibil, comunicarea trebuie făcută în mod personal de pastorul bisericii sau de un delegat al comitetului acesteia. Membrului greşit trebuie să i se dea asigurarea că biserica va spera totdeauna în reafilierea lui şi că într o zi se vor bucura de o părtăşie veşnică în Împărăţia cerurilor. Reprimirea unei persoane căreia i s a retras calitatea de membru – Când unei persoane i s a retras calitatea de membru, biserica trebuie să păstreze legătura cu ea, în măsura în care este posibil, şi să manifeste faţă de ea un spirit de prietenie şi dragoste, străduindu se s o câştige şi s o aducă înapoi la staul. O persoană căreia i s a retras calitatea de membru poate fi reprimită ca membru atunci când mărturiseşte greşelile comise, când face dovada unei pocăinţe adevărate, a unei schimbări a vieţii şi este evident că se va supune fără rezerve ordinii şi disciplinei bisericii. Această reprimire va fi făcută de preferinţă în biserica din care membrul a fost exclus. Totuşi, acest lucru nu este totdeauna posibil. În acest caz, biserica în care persoana cere să fie reprimită trebuie să ceară informaţii de la biserica de care a aparţinut, cu privire la motivele pentru care persoanei i a fost retrasă calitatea de membru. Deoarece retragerea calităţii de membru este cea mai serioasă formă de disciplină, perioada de timp înainte ca o astfel de persoană să fie reprimită trebuie să fie suficient de lungă pentru a se putea demonstra că problemele care au condus la retragerea calităţii de membru au fost rezolvate, fără urmă de îndoială. Reprimirea ca membru al bisericii este precedată, în mod normal, de rebotezare. Dreptul la apel pentru reprimire – În cazul în care slujbaşii bisericii refuză să ia în consideraţie cererea de reprimire din partea unui membru exclus, el are dreptul de a apela la biserica locală pentru a fi ascultat. Biserica nu trebuie să neglijeze sau să refuze să l asculte. Dacă aceasta refuză, cel în cauză are dreptul să ceară să fie ascultat de Comitetul Executiv al conferinţei/misiunii/câmpului de care aparţine biserica. Dacă, după o ascultare imparţială şi completă, comitetul conferinţei /misiunii/ câmpului este convins că biserica a comis o nedreptate, poate recomanda reprimirea membrului exclus. Dacă însă biserica respectivă continuă să-i refuze reacordarea calităţii de membru, comitetul conferinţei/misiunii/câmpului îl poate recomanda ca membru într o altă biserică. Pe de altă parte, dacă există motive temeinice care susţin biserica în refuzul reprimirii membrului, se va înregistra hotărârea respectivă. Transferarea membrilor aflaţi sub cenzură – Nicio biserică nu trebuie să primească pe cineva ca membru atunci când acesta se află sub cenzura altei biserici. O astfel de acţiune nu ar ţine seama de vinovăţia pentru care o altă biserică a aplicat disciplina. Primirea ca membru a unei persoane care se află sub disciplină constituie o încălcare atât de serioasă a regulamentului bisericii, încât biserica în cauză ar putea fi supusă disciplinei aplicate de Adunarea Generală a conferinţei/misiunii/câmpului. Căsătoria, divorţul şi recăsătorirea Învăţăturile biblice cu privire la căsătorie Originea căsătoriei – Căsătoria este o instituţie divină stabilită de Însuşi Dumnezeu înainte de căderea omului, când toate lucrurile, inclusiv căsătoria, erau „foarte bune” (Gen. 1,31). „De aceea va lăsa omul pe tatăl său şi pe mama sa şi se va lipi de nevasta sa şi se vor face un singur trup” (Gen. 2,24). „Dumnezeu a celebrat prima căsătorie. Astfel, această instituţie a fost iniţiată de Creatorul Universului. Căsătoria este onorabilă; ea a fost unul dintre primele daruri ale lui Dumnezeu pentru om şi este una dintre cele două instituţii pe care, după cădere, Adam le a luat cu el dincolo de porţile paradisului.” (Căminul adventist, pag. 25 26) Unitate în căsătorie –Dumnezeu a intenţionat să facă din căsătoria lui Adam cu Eva tiparul pentru toate căsătoriile viitoare, iar Hristos a întărit acest concept original, spunând: „Oare n aţi citit că Ziditorul de la început i a făcut parte bărbătească şi parte femeiască şi a zis: ’De aceea va lăsa omul pe tatăl său şi pe mama sa şi se va lipi de nevasta sa şi cei doi vor fi un singur trup?’ Aşa că nu mai sunt doi, ci un singur trup, deci ce a împreunat Dumnezeu omul să nu despartă”. (Matei 19,4 6) Permanenţa căsătoriei –Căsătoria este un angajament pentru o viaţă între soţ şi soţie, şi între cuplu şi Dumnezeu (Marcu 10,2 9; Rom. 7,2). Pavel arată că angajamentul pe care Hristos l a făcut cu Biserica este un model pentru relaţia dintre soţ şi soţie (Ef. 5,31 32). Dumnezeu a intenţionat ca relaţia de căsătorie să fie la fel de permanentă ca şi relaţia lui Hristos cu Biserica. Intimitatea sexuală în căsătorie – Intimitatea sexuală este un dar sfânt al lui Dumnezeu pentru familia umană. Este o parte integrantă a căsătoriei, rezervată numai celor căsătoriţi (Gen. 2,24; Prov. 5,5 20). O astfel de intimitate, desemnată pentru a fi împărtăşită exclusiv între soţ şi soţie, promovează o apropiere în permanentă creştere, dar şi bucuria şi siguranţa şi asigură perpetuarea rasei umane. Pe lângă faptul că este monogamă, căsătoria, aşa cum a fost instituită de Dumnezeu, este o relaţie heterosexuală. (Matei 19,4 5) Parteneriatul în căsătorie – Unitatea în căsătorie este realizată prin respect şi iubire mutuală. Niciunul dintre soţi nu este superior celuilalt (Ef. 5,21 28). „Căsătoria, o unire pe viaţă, este un simbol al unirii dintre Hristos şi biserica sa. Spiritul pe care îl manifestă Hristos faţă de biserică este spiritul pe care soţul şi soţia trebuie să l manifeste unul faţă de celălalt” (Mărturii, vol. 7, pag. 46). Cuvântul lui Dumnezeu condamnă violenţa în cadrul relaţiilor personale (Gen. 6,11 13; Ps. 11,5; Isaia 58,4.5; Rom. 13,10; Gal. 5,19 21). A iubi, a accepta, a căuta promovarea şi dezvoltarea altora, mai degrabă decât a abuza de ei sau a-i înjosi, este spiritul lui Hristos (Rom. 12,10; 14,19; Ef. 4,26; 5,28.29; Col. 3,8 14; 1 Tes. 5,11). Între urmaşii lui Hristos nu există loc pentru un control tiranic şi pentru abuz de putere (Mat. 20,25 28; Ef. 6,4). Violenţa în cadrul căsătoriei şi familiei este dezgustătoare. (vezi Căminul adventist, pag. 343) „Nici soţul, nici soţia nu trebuie să pretindă să stăpânească. Domnul a trasat principiul care trebuie să călăuzească în această problemă. Soţul trebuie să şi îngrijească cu drag soţia, după cum Domnul Hristos îngrijeşte cu drag Biserica. Iar soţia trebuie să şi respecte soţul şi să l iubească. Amândoi trebuie să cultive spiritul de bunătate, fiind hotărâţi ca niciodată să nu se întristeze şi să nu se jignească unul pe celălalt.” (Mărturii, vol. 7, pag. 47) Efectele căderii omului privind căsătoria – Intrarea păcatului în lume a afectat în mod nefavorabil căsătoria. Când Adam şi Eva au păcătuit, au pierdut unitatea relaţiei pe care o aveau cu Dumnezeu şi unul cu celălalt (Gen. 3,6 24). Relaţia lor a început să fie marcată de vinovăţie, ruşine, critică şi durere. Oriunde domneşte păcatul, efectele sale amare asupra căsătoriei includ înstrăinare, abandon, necredincioşie, neglijare, abuz, violenţă, separare, divorţ, dominarea unuia asupra altuia şi perversiuni sexuale. Căsătoriile în care există mai multe soţii sunt, de asemenea, o expresie a efectelor păcatului asupra instituţiei căsătoriei. Cu toate că s au practicat în timpurile Vechiului Testament, aceste căsătorii nu sunt în armonie cu intenţia divină. Planul lui Dumnezeu pentru căsătorie cere poporului Său să se ridice deasupra tradiţiilor culturii populare, care sunt în conflict cu viziunea biblică. Restaurare şi vindecare 1. Idealul divin pentru a fi restaurat în Hristos – În lucrarea de răscumpărare a lumii din păcat şi de consecinţele sale, Dumnezeu caută să restaureze şi căsătoria după idealul original. Aceasta se are în vedere pentru viaţa celor care au fost născuţi din nou în împărăţia lui Hristos, pentru cei a căror inimă a fost sfinţită de Duhul Sfânt şi care au ca scop primordial al vieţii să-L înalţe pe Domnul Isus Hristos. (vezi, de asemenea, 1 Petru 3,7; Petru 3:7; Cugetări de pe Muntele Fericirilor, pag. 53, 54) 2. Unitatea şi egalitatea trebuie să fie restaurate în Hristos – Evanghelia accentuează iubirea şi supunerea soţului şi soţiei unul faţă de celălalt (1 Cor. 7,3 4; Ef. 5,21). Modelul pentru conducerea bărbatului este iubirea şi slujirea care se sacrifica pe sine, pe care Hristos le oferă bisericii (Ef. 5,24.25). Atât Petru, cât şi Pavel vorbesc despre nevoia de respect în relaţia căsătoriei. (1 Petru 3,7; Ef. 5,22.23) 3. Har disponibil tuturor – Dumnezeu caută să restaureze până la măsura deplină şi să-i împace cu Sine pe toţi cei care au dat greş în atingerea standardului divin (2 Cor. 5,19). Aceasta îi include pe aceia care au experimentat ruperea relaţiei de căsătorie. 4. Rolul bisericii – Moise, în Vechiul Testament, şi Pavel, în Noul Testament, se ocupă de problemele cauzate de căsătoriile destrămate (Deut. 24,1 5; 1 Cor. 7,11). Amândoi, în timp ce susţin şi afirmă idealul, lucrează în mod constructiv şi salvator cu aceia care au eşuat în atingerea standardului divin. În mod similar, biserica de astăzi este chemată să susţină şi să afirme idealul lui Dumnezeu pentru căsătorie şi, în acelaşi timp, să fie o comunitate a împăcării, iertării şi vindecării, dând pe faţă înţelegere şi compasiune când apare destrămarea. Învăţăturile biblice cu privire la divorţ Scopul originar al lui Dumnezeu – Divorţul este contrar scopului originar al lui Dumnezeu în crearea căsătoriei (Mat. 19,3 8; Marcu 10,2 9), dar Biblia nu tace în legătură cu acest subiect. Pentru că divorţul a avut loc ca parte a experienţei omului căzut, legislaţia biblică a fost dată pentru a limita stricăciunile cauzate de el (Deut. 24,1 4). în mod expres, Biblia caută să înalţe căsătoria şi să descurajeze divorţul descriind bucuriile iubirii şi loialităţii în cadrul căsătoriei (Prov. 5,18 20; Cânt. Cânt. 2,16; 4,9 – 5,1), referindu se la relaţia asemănătoare căsătoriei dintre Dumnezeu şi poporul Său, (Is. 54,5; Ieremia 3,1), concentrandu-se asupra posibilităţilor iertării şi ale înnoirii căsătoriei (Osea 3,1 3) arătând oroarea lui Dumnezeu faţă de divorţ şi nenorocirea pe care aceasta o produce (Maleahi 2,15.16). Isus restaurează imaginea de la început a căsătoriei, ca un angajament pe viaţă între bărbat şi femeie şi între cuplu şi Dumnezeu (Mat. 19,4 6; Marcu 10,6 9). Multe instrucţiuni biblice susţin mariajul şi caută să corecteze problemele care tind să slăbească sau să distrugă fundamentul căsătoriei. (Ef. 5,21 33; Evrei 13,4; 1 Petru 3,7) Căsătoriile pot fi distruse – Căsătoria este întemeiată pe principiile iubirii, loialităţii, exclusivităţii, încrederii şi susţinerii manifestate de ambii parteneri în ascultare de Dumnezeu (Gen. 2,24; Mat. 19,6; 1 Cor. 13; Ef. 5,21 29; 1 Tes. 4,1 7). Când aceste principii sunt violate, căsătoria este în pericol. Scriptura recunoaşte că circumstanţe tragice pot distruge căsătoria. Harul divin – Harul divin este singurul remediu pentru destrămare produsă de divorţ. Când căsătoria eşuează, foştii parteneri ar trebui să fie încurajaţi să şi analizeze experienţa şi să caute voia lui Dumnezeu pentru viaţa lor. Dumnezeu oferă mângâiere acelora care au fost răniţi. Dumnezeu acceptă, de asemenea, pocăinţa celor care au comis cele mai distructive păcate, chiar şi acelora care poartă cu ei consecinţe ireparabile (2 Sam. 11; 12; Psalmi 34,18; 86,5; Ioel 2,12.13; Ioan 8,2 11; 1 Ioan 1,9). Motive pentru divorţ – Scriptura recunoaşte adulterul (Mat. 5,32), cât şi abandonul de către partenerul necredincios (1 Cor. 7,10 15) ca motive pentru divorţ. Învăţăturile biblice cu privire la recăsătorire Nu există în Scriptură o învăţătură care să trateze în mod direct recăsătorirea după divorţ. Totuşi, în cuvintele lui Isus Hristos există o puternică aluzie implicită în Matei 19,9, care ar permite recăsătorirea cuiva care a rămas credincios, dar al cărui partener a fost necredincios faţă de legământul căsătoriei. Poziţia bisericii cu privire la divorţ şi recăsătorire Recunoscând învăţăturile Bibliei cu privire la căsătorie, biserica este conştientă că relaţiile de căsătorie, în multe cazuri, sunt mai prejos de ideal. Problema divorţului şi a recăsătoririi poate fi văzută în adevărata lumină numai dacă este privită din punctul de vedere al Cerului şi pe fundalul Grădinii Edenului. Problema centrală pentru planul sfânt al lui Dumnezeu cu privire la lumea noastră a fost crearea de fiinţe după chipul Său, care să se înmulţească şi să umple pământul şi să trăiască împreună în curăţie, armonie şi fericire. El a creat-o pe Eva din coasta lui Adam şi i a dat o acestuia ca soţie. Astfel a fost instituită căsătoria, Dumnezeu fiind autorul acestei instituţii şi oficiantul primei căsătorii. După ce Domnul a descoperit lui Adam natura minunii săvârşite asupra lui, şi anume că Eva era într-adevăr os din oasele lui şi carne din carnea lui, niciodată nu se putea naşte vreo îndoială în mintea lui că cei doi nu erau un singur trup. Nici nu se putea naşte vreodată o îndoială în mintea vreunuia din perechea sfântă că Dumnezeu nu a intenţionat ca familia lor să dureze veşnic. Biserica aderă, fără rezervă, la această concepţie despre căsătorie şi cămin, având credinţa că orice coborâre a acestei concepţii înalte este, în aceeaşi măsură, o coborâre a idealului ceresc. Credinţa potrivit căreia căsătoria este o instituţie divină se întemeiază pe Sfintele Scripturi. Prin urmare, orice gândire şi cumpănire în domeniul atât de complicat al divorţului şi recăsătoririi trebuie armonizate constant cu acel ideal sfânt descoperit în Eden. Biserica crede în Legea lui Dumnezeu; de asemenea, crede şi în mila iertătoare a lui Dumnezeu. Ea crede că biruinţa şi mântuirea pot fi obţinute la fel de sigur de aceia care au păcătuit în problema divorţului şi recăsătoririi, ca şi de aceia care au greşit în ceea ce priveşte oricare alt standard sfânt al lui Dumnezeu. Nimic din ce este prezentat aici nu are intenţia să minimalizeze harul sau iertarea lui Dumnezeu. În temere de Domnul, biserica prezintă principiile şi practicile care să fie aplicate în această problemă a căsătoriei, a divorţului şi a recăsătoririi. Deşi prima căsătorie a fost săvârşită doar de Dumnezeu, se recunoaşte faptul că acum oamenii trăiesc pe acest pământ în subordonare faţă de guvernările civile. De aceea, căsătoria are atât un aspect divin, cât şi unul civil. Aspectul divin este guvernat de legile lui Dumnezeu, iar cel civil este guvernat de legile statului. În armonie cu aceste învăţături, declaraţiile următoare stabilesc poziţia Bisericii Adventiste de Ziua a Şaptea: 1. Când Isus a zis: „omul să nu despartă”, El a stabilit o regulă de conduită pentru biserică, sub dispensaţiunea harului, care trebuie să fie mai presus de toate legislaţiile civile care trec dincolo de interpretarea Sa cu privire la Legea divină care guvernează relaţia căsătoriei. Aici, El stabileşte o regulă pentru urmaşii Săi, care trebuie să adere la ea, fie că statul sau uzanţa existentă îngăduie sau nu o libertate mai mare. „În Predica de pe Munte, Isus a declarat lămurit că nu poate exista nicio desfacere a legăturii căsătoriei, cu excepţia necredincioşiei faţă de legământul căsătoriei.” (Cugetări de pe Muntele Fericirilor, pag. 53; Matei 5,32; vezi şi Matei 19,9) 2. Necredincioşia faţă de legământul căsătoriei a fost, în general, înţeleasă ca însemnând adulter şi/ sau desfrânare. Totuşi, cuvântul folosit în Noul Testament pentru desfrânare include şi alte diferite perversiuni sexuale (1 Cor. 6,9; 1 Tim. 1,9.10; Rom. 1,24 27). De aceea, perversiunile sexuale, incluzând incestul, abuzarea sexuală a copiilor şi practicile homosexuale, sunt recunoscute, de asemenea, ca fiind o folosire greşită a puterilor sexuale şi o încălcare a intenţiilor lui Dumnezeu cu privire la căsătorie. Ca urmare, şi acestea constituie cauze pentru separare sau divorţ. Chiar dacă Sfintele Scripturi îngăduie divorţul pentru motivele menţionate mai sus, ca şi pentru abandonarea de către partenerul necredincios (1 Cor. 7,10 15), trebuie făcute eforturi stăruitoare din partea bisericii şi a celor interesaţi pentru împăcarea părţilor, sfătuindu-i pe parteneri să manifeste unul faţă de celălalt un spirit creştin de iertare şi refacere. În cadrul procesului de împăcare, biserica este îndemnată să se raporteze cu iubire şi în mod salvator faţă de cuplu, pentru a-i ajuta pe cei doi în procesul împăcării. 3. În cazul că nu s-a realizat împăcarea, partenerul care a rămas credincios faţă de partenerul care a violat legământul căsătoriei are dreptul biblic să divorţeze şi, de asemenea, să se recăsătorească. 4. Partenerul care a încălcat legământul căsătoriei (vezi punctele 1 şi 2 de mai sus) să fie pus sub disciplină de către biserica locală (vezi pag. 193-200). Dacă se pocăieşte cu adevărat, partenerul poate fi pus sub cenzură pentru o perioadă de timp stabilită, mai degrabă decât să i fie retrasă calitatea de membru. Partenerului care nu face dovada unei pocăinţe depline şi sincere i se va retrage calitatea de membru. În caz că încălcarea a adus ocară publică cauzei lui Dumnezeu, biserica, pentru a păstra standardele ei înalte, cât şi bunul ei nume, poate să retragă calitatea de membru persoanei respective, chiar dacă există dovada pocăinţei. Oricare dintre aceste forme de disciplină trebuie aplicate de biserica locală într o manieră care să caute să împlinească cele două obiective ale disciplinei bisericii – să corecteze şi să salveze. În Evanghelia lui Hristos, partea salvatoare a disciplinei este întotdeauna legată de o transformare autentică a păcătosului într o făptură nouă în Isus Hristos. 5. Un partener care a încălcat legământul căsătoriei şi care a divorţat nu are dreptul moral să se căsătorească cu altcineva atâta timp partenerul care a rămas credincios legământului căsătoriei trăieşte şi rămâne necăsătorit şi cast. Persoanei care ar face lucrul acesta, fiind membru, să i se retragă calitatea de membru. Persoanei cu care se căsătoreşte, dacă este membră, să i se retragă, de asemenea, calitatea de membru. 6. Se recunoaşte că uneori relaţiile de căsătorie se înrăutăţesc până acolo, încât este mai bine pentru soţ şi soţie să se despartă. „Celor căsătoriţi le poruncesc, nu eu, ci Domnul, ca nevasta să nu se despartă de bărbat. (Dacă este despărţită, să rămână nemăritată sau să se împace cu bărbatul ei). Şi nici bărbatul să nu şi lase nevasta” (1 Cor. 7,10.11). În multe asemenea cazuri, îngrijirea copiilor, reglementarea drepturilor de proprietate sau chiar protecţia personală pot face necesară o schimbare în statutul căsătoriei. În asemenea cazuri, s ar putea să se permită obţinerea a ceea ce în unele ţări este cunoscut ca fiind „despărţire legală”. Totuşi, în unele jurisdicţii civile, o astfel de despărţire se poate obţine numai prin divorţ. O despărţire sau un divorţ care rezultă din cauza unor factori precum violenţa fizică, sau în care nu este implicată „necredincioşia faţă de legământul căsătoriei” (vezi punctele 1 şi 2) nu dă niciunuia dintre soţi dreptul biblic de a se recăsători, afară de cazul în care, între timp, cealaltă parte s a recăsătorit, a comis adulter sau desfrânare sau a decedat. Dacă un membru care a divorţat în felul acesta se recăsătoreşte, fără aceste temeiuri biblice, i se va retrage calitatea de membru; iar partenerului cu care s a căsătorit, dacă este membru, i se va retrage, de asemenea, calitatea de membru. (vezi pag. 198, 199) 7. Un partener care a încălcat angajamentul căsătoriei şi a divorţat şi căruia i s-a retras calitatea de membru şi s-a recăsătorit, sau o persoană care a divorţat pe alte temeiuri decât cele stabilite la secţiunile 1 şi 2 de mai sus şi s a recăsătorit şi căreia i s a retras calitatea de membru, să fie considerat ineligibil pentru a fi membru, cu excepţia celor ce se arată mai jos. 8. Contractul de căsătorie nu este doar sfânt, ci şi infinit mai complex decât contractele obişnuite prin implicaţiile sale posibile, spre exemplu, în cazul în care se nasc copii. De aceea, în cazul cererii pentru readmiterea pentru a fi membru al bisericii, opţiunile pe care le are la îndemână cel pocăit vor fi în mod sever limitate. Înainte de a se lua o hotărâre finală de către biserica locală, cererea lui de reprimire va fi adusă de biserică, prin pastor sau conducătorul de district, înaintea comitetului conferinţei/misiunii/câmpului, pentru sfat şi recomandare, cât şi cu privire la fiecare pas posibil pe care persoana penitentă sau persoanele penitente trebuie să le facă pentru a fi reprimite. 9. Reprimirea ca membru a celor cărora li s a retras calitatea de membru pentru motivele prezentate la punctele anterioare se va face, în mod normal, prin rebotezare. (vezi pag. 203) 10. Când o persoană căreia i s a retras calitatea de membru este reprimită ca membră a bisericii, conform celor prevăzute la punctul 8, trebuie manifestată o grijă deosebită pentru păstrarea unităţii şi armoniei bisericii, prin neacordarea de răspunderi de conducere unei astfel de persoane, mai cu seamă într o slujbă care necesită hirotonirea, afară de cazul în care a avut loc o consfătuire minuţioasă cu administraţia conferinţei/misiunii/câmpului. 11. Niciun pastor adventist de ziua a şaptea nu are dreptul să oficieze recăsătorirea vreunei persoane care, după prevederile paragrafelor anterioare, nu are dreptul biblic de a se recăsători. Slujirea familiei de către biserica locală Biserica, în calitate de agent mântuitor al lui Hristos, trebuie să slujească membrilor în toate nevoile lor şi să hrănească pe oricine, pentru ca toţi să crească într o experienţă creştină matură. Lucrul acesta este adevărat mai ales atunci când membrii sunt confruntaţi cu decizii care privesc întreaga durată a vieţii, cum ar fi căsătoria, şi experienţe nefericite, cum ar fi divorţul. Când un cuplu căsătorit este în pericol de a se destrăma, trebuie să se facă orice efort de către parteneri şi de către cei din biserică sau familie, care îi slujesc, cu scopul de a i conduce la împăcare, în armonie cu principiile divine, pentru refacerea relaţiilor. (Osea 3,1 3; 1 Cor. 7,10.11; 13,4 7; Gal. 6,1) Există resurse disponibile la nivelul bisericii locale sau al altor organizaţii ale bisericii care-i pot asista pe membri în dezvoltarea unui cămin creştin puternic. Aceste resurse includ: (1) programe pentru pregătire premaritală; (2) programe de instruire pentru cuplurile căsătorite şi familiile lor, dar şi (3) programe de susţinere a familiilor despărţite şi a celor divorţaţi. În domeniul instruirii şi orientării în cazul căsătoriei, a vindecării şi refacerii în caz de divorţ, suportul pastoral este vital. Funcţia pastorală în cel din urmă caz este atât disciplinară, cât şi de susţinere. Această funcţie include împărtăşirea informaţiilor relevante pentru caz, totuşi dezvăluirea informaţiilor sensibile trebuie făcută cu multă discreţie. Singură doar, această preocupare etică n ar trebui să fie motivul pentru evitarea acţiunilor disciplinare stabilite în secţiunile de mai sus (de la 1 11). Membrii bisericii sunt chemaţi să-i ierte şi să-i accepte pe aceia care au greşit, aşa cum şi Dumnezeu îi iartă (Isaia 54,5 8; Matei 6,14.15; Efeseni 4,32). Biblia îndeamnă la răbdare, compasiune şi iertare manifestate prin grijă faţă de cei greşiţi (Mat. 18,10 20; Gal. 6,1.2). În timpul în care aceştia sunt sub disciplină, prin cenzură sau prin retragerea calităţii de membru, biserica – în calitate de instrument al misiunii lui Dumnezeu – trebuie să păstreze legătura cu ei, să le poarte de grijă şi să le asigure hrănirea spirituală. Organizarea, unificarea şi dizolvarea de biserici Organizarea unei biserici Bisericile sunt organizate de un pastor hirotonit, la recomandarea comitetului conferinţei/misiunii/ câmpului. Întrucât organizarea unei biserici are o mare însemnătate, preşedintele conferinţei locale/ misiunii/câmpului trebuie să fie invitat să participe, ori de câte ori este posibil. Când o grupă de credincioşi botezaţi, pe deplin instruiţi în privinţa soliei, este pregătită să şi asume responsabilităţile unei biserici organizate, trebuie să fie consultat preşedintele conferinţei/misiunii/ câmpului şi să se stabilească de comun acord o dată când urmează să aibă loc organizarea. După ce credincioşii botezaţi sunt adunaţi, este bine să se prezinte o scurtă expunere a principiilor călăuzitoare ale credinţei noastre, cum ar fi: credinţa în Dumnezeire, compusă din Dumnezeu Tatăl, Dumnezeu Fiul şi Dumnezeu Duhul Sfânt, mântuirea prin har, prin credinţă, naşterea din nou, preoţia Domnului Hristos, a Doua Venire, Legea lui Dumnezeu, Sabatul, natura omului, starea morţilor, judecata, biserica, botezul, serviciul de împărtăşire, darurile duhovniceşti, isprăvnicia creştină, sănătatea şi temperanţa, unitatea familiei omeneşti în Isus Hristos şi standardele sociale creştine. Vor fi citate două trei texte reprezentative pentru susţinerea fiecărei învăţături. După ce s a făcut aceasta, se va face apel ca toţi cei care sunt de acord cu aceste principii să se afilieze bisericii dacă doresc. Numele fiecăruia trebuie să fie înregistrat. Dacă unul sau mai mulţi sunt deja membri ai bisericii conferinţei/misiunii/câmpului sau ai altei biserici, cel care oficiază trebuie să se asigure de lucrul acesta şi să aibă deja scrisorile de recomandare necesare pentru a se uni cu această nouă biserică. Astfel, aceştia vor constitui un nucleu. Dacă totuşi niciunul dintre cei prezenţi nu este membru în altă parte, atunci trei membri (de preferinţă, păzitori bine întemeiaţi ai Sabatului) dintre cei prezenţi vor fi selectaţi ca nucleu. Apoi vor fi puse următoarele întrebări: Primiţi pe Isus Hristos ca Mântuitor al vostru personal? Sunteţi în deplină armonie cu principiile de credinţă care v au fost deja prezentate? Aţi fost botezaţi prin scufundare? Sunteţi în relaţii bune unul cu altul şi vă bucuraţi de încredere reciprocă? Dacă la aceste întrebări se răspunde afirmativ, cei trei sunt declaraţi nucleu constitutiv al noii biserici. Apoi sunt citite, unul după altul, numele de pe listă, şi fiecăruia i se pun întrebările de mai sus şi se ia votul celor care constituie nucleul pentru primirea ca membru al bisericii. Fiecare persoană primită în felul acesta devine membru al bisericii şi este calificată să voteze numele următoare. Trebuie manifestată o deosebită grijă ca între cei primiţi ca membri să existe părtăşie deplină şi dragoste frăţească. Dacă se ridică vreo problemă, fie de natură doctrinară, fie de relaţii frăţeşti, şi situaţia nu poate fi rezolvată la timp, cu amabilitate şi tact, primirea se amână. După ce au fost primiţi toţi, biserica este o entitate completă şi gata pentru alegerea slujbaşilor. Trebuie să fie ales un comitet de numiri, având ca preşedinte pastorul care oficiază. Acest comitet va face propuneri pentru ocuparea diferitelor slujbe în biserică. După alegerea slujbaşilor, prezbiterii vor fi hirotoniţi. Va urma o scurtă prezentare a responsabilităţilor ce revin unui prezbiter şi a răspunderilor reciproce ale membrilor, apoi prezbiterii vor fi chemaţi la amvon şi invitaţi să îngenuncheze, în timp ce pastorul oficiant se va ruga şi va pune mâinile peste ei pentru a arăta că biserica îi pune deoparte pentru această slujbă. Pentru hirotonirea diaconilor va avea loc un serviciu de consacrare mai scurt. După ce s au făcut toate acestea, biserica este pe deplin organizată şi gata pentru slujire. Înainte ca serviciul să se încheie, va fi luată o hotărâre prin care se cere Conferinţei să primească biserica nou organizată în rândul bisericilor surori, cu ocazia sesiunii următoare a conferinţei/misiunii/ câmpului. Se va avea grijă ca fiecare slujbaş să fie bine instruit cu privire la datoriile lui. Biserica trebuie să aibă un set pentru Cina Domnului şi materialele necesare pentru rânduiala spălării picioarelor. Casierul, secretarul şi ceilalţi slujbaşi vor fi dotaţi cu registrele şi chitanţierele necesare. Trebuie să se dea o atenţie deosebită tuturor acestor amănunte, deoarece prosperitatea viitoare a bisericii depinde într o mare măsură de grija dată pe faţă în organizarea şi instruirea ei. Acolo unde se poate, serviciul de împărtăşire trebuie să fie oficiat cu ocazia organizării bisericii. Unificarea de biserici Când se recomandă unificarea a două biserici, comitetul conferinţei/misiunii/câmpului va lua o hotărâre pentru recomandarea unei astfel de lucrări. Într o adunare legal constituită, prezidată de preşedintele conferinţei/misiunii/câmpului, de pastorul local sau de un alt pastor hirotonit, fiecare biserică va vota cu privire la problema unificării. După ce a fost luată o hotărâre favorabilă de către ambele biserici, va fi stabilită o adunare comună a celor două biserici, condusă de preşedintele conferinţei/misiunii/câmpului, sau, în lipsa lui, de un pastor hirotonit, numit de conferinţă/misiune/ câmp. Va fi pregătită o declaraţie de consimţire întocmită cu grijă, în care vor fi menţionate motivele pentru unificare şi vor fi precizate toate problemele deosebite care ar putea fi implicate, cum ar fi rezolvarea situaţiei proprietăţilor, răspunderea pentru obligaţiile financiare etc. Această declaraţie va stabili condiţiile înţelegerii pe baza cărora se va face unificarea. Se va preciza numele nou al bisericii unificate şi eliberarea din funcţie a tuturor slujbaşilor celor două biserici. Adoptarea acestei înţelegeri de către toţi cei prezenţi încheie procesul de unificare a celor două biserici. Apoi va fi ales comitetul de numiri pentru a propune slujbaşii bisericii unificate în vederea slujirii pentru restul mandatului. O copie a înţelegerii va fi păstrată la conferinţă/misiune/câmp. Când acest pas a fost făcut, întreaga frăţietate a celor două biserici se uneşte în noua organizaţie. În astfel de împrejurări, nu este permis în niciun caz de a exclude vreun membru prin a omite să fie înscris în lista membrilor cu ocazia unificării. Corpul unit devine răspunzător pentru ordinea şi disciplina tuturor membrilor săi. Membrii aflaţi sub disciplină vor fi trataţi aşa cum este prevăzut în acest manual. Registrele şi rapoartele celor două biserici fac parte din rapoartele bisericii unificate. Conferinţa/ misiunea/câmpul trebuie să fie anunţată, pentru ca la următoarea ei sesiune să se ia hotărârile necesare. Dizolvarea sau excluderea de biserici „Bărbaţilor, iubiţi-vă nevestele cum a iubit şi Hristos Biserica şi S a dat pe Sine pentru ea, ca s o sfinţească, după ce a curăţit o prin botezul cu apă prin Cuvânt, ca să înfăţişeze înaintea Lui această Biserică, slăvită, fără pată, fără zbârcitură sau altceva de felul acesta, ci sfântă şi fără prihană... Căci nimeni nu şi a urât vreodată trupul lui, ci îl hrăneşte, îl îngrijeşte cu drag, ca şi Hristos Biserica; pentru că noi suntem mădulare ale trupului Lui, carne din carnea Lui şi os din oasele Lui.” (Ef. 5,25 30) Aceasta trebuie să fie totdeauna atitudinea faţă de biserici în administrarea disciplinei, atât faţă de membrul individual, cât şi faţă de o biserică locală ca întreg, gata întotdeauna să ajute şi să o salveze pentru cauza lui Dumnezeu. Pot apărea situaţii care fac necesară dizolvarea unei biserici. S ar putea ca un număr mare de membri să se mute în altă parte, aşa încât cei rămaşi să nu fie suficienţi pentru susţinerea organizaţiei. Uneori, apar dificultăţi care ameninţă viaţa unei biserici. Acolo unde soluţionarea acestei probleme cere o acţiune disciplinară, se recomandă să fie organizată o serie de adunări de redeşteptare. Aceste adunări se pot ţine cu scopul de a recupera biserica din starea ei nefericită şi de a ajuta membrii să şi reînnoiască legământul cu Domnul. Acest lucru este mai bun decât luarea de măsuri care ar conduce la o ruptură în biserică şi care ar putea face necesară dizolvarea. Bisericile pot fi dizolvate sau excluse dintre celelalte biserici surori pentru următoarele motive: 1. Pierderea de membri – Sunt ocazii când, în ciuda încercărilor de a păstra o biserică, se pierd atât de mulţi membri prin mutare din zonă, prin moarte sau prin apostazie, încât existenţa bisericii este ameninţată. În asemenea împrejurări, comitetul conferinţei/misiunii/câmpului să ia o hotărâre prin care va recomanda bisericii respective dizolvarea. Înainte ca o biserică locală să ia hotărârea finală de dizolvare, membrii rămaşi vor fi sfătuiţi să-şi transfere calitatea de membru în alte biserici. Dacă rămân destui membri, această lucrare se poate face prin convocarea unei adunări, sub conducerea preşedintelui conferinţei/misiunii/câmpului sau a unui pastor desemnat de acesta. La o astfel de adunare, pot fi votate scrisorile de transfer pentru toţi membrii rămaşi, aflaţi în rânduială (regular standing), pentru a se uni cu alte biserici. În felul acesta, biserica se dizolvă la recomandarea comitetului conferinţei/misiunii/câmpului. Astfel, se deschide calea pentru ca dizolvarea bisericii să poată fi consemnată de comitetul conferinţei/misiunii/câmpului. Dacă, după aprecierea comitetului conferinţei/misiunii/câmpului, au rămas prea puţini membri pentru a convoca o adunare, comitetul conferinţei/misiunii/câmpului să aibă autoritatea să recomande astfel de membri care sunt în rânduială (regular standing) altor biserici sau bisericii conferinţei/misiunii/ câmpului. În felul acesta, biserica este dizolvată. Dacă, la data dizolvării, sunt membri sub disciplină cărora, din acest motiv, nu li se poate acorda scrisoare care să arate că ei sunt în rânduială (regular standing), calitatea lor de membri va fi menţinută provizoriu în comunitatea conferinţei/misiunii/câmpului, în timp ce administraţia conferinţei/ misiunii/câmpului depune toate eforturile ca, în cel mai scurt timp posibil, să ajute aceşti membri să dobândească o experienţă creştină satisfăcătoare. Dacă efortul are succes, calitatea lor de membru poate fi confirmată în biserica conferinţei/misiunii/câmpului sau li se pot da scrisori de transfer către alte biserici. Dacă nu pot fi ajutaţi şi recuperaţi, vor fi excluşi prin votul comitetului conferinţei/misiunii/ câmpului. 2. Disciplină –Ocazii pentru excluderea de biserici din motive disciplinare sunt, din fericire, foarte rare, deoarece misiunea bisericii este de a-i căuta pe cei pierduţi şi de a-i mântui. Acolo unde persistă probleme serioase, cum ar fi apostazia, refuzul de a acţiona în armonie cu Manualul Comunităţii, sau persistă răzvrătirea împotriva conferinţei/misiunii/câmpului, trebuie făcute eforturi stăruitoare pentru a înlătura necesitatea excluderii. Pastorul va căuta să adâncească viaţa spirituală a bisericii prin predicare şi vizite personale. Cu sprijinul conferinţei/misiunii/câmpului, se va ţine o serie de adunări de reînviorare care să i conducă pe membri la o reînnoire a legământului lor cu Domnul. Dacă aceste eforturi nu au succes, pastorul, în colaborare cu comitetul conferinţei/misiunii/câmpului, să se sfătuiască cu biserica şi cu conducerea ei, căutând să aducă vindecare şi împăcare şi să păstreze biserica în calitatea ei de martoră pentru Dumnezeu şi pentru adevărul Său mântuitor. În toate eforturile de a ajuta o biserică greşită şi în toate aspectele oricărei discipline care va fi aplicată, trebuie să se dea pe faţă spiritul lui Hristos. Spiritul acesta este descris foarte frumos şi convingător în Efeseni 5,25 30, unde Pavel ne spune că Hristos iubeşte Biserica şi Şi a dat viaţa pentru ea, ca să poată avea bucuria de a o prezenta Tatălui Său ceresc ca pe o Biserică slăvită. Asemenea măsuri de redresare sunt preferabile îngăduirii unei deteriorări a relaţiilor, care ar putea duce la excluderea bisericii. Totuşi, dacă toate străduinţele de a păstra biserica dau greş, comitetul conferinţei/misiunii/câmpului trebuie să facă un studiu atent cu privire la excluderea bisericii. Dacă se ajunge la această hotărâre, să fie consemnată în procesele verbale ale comitetului conferinţei/misiunii/câmpului cu recomandarea de excludere şi cu precizarea motivelor, apoi să se procedeze după cum urmează: a. Decizia de recomandare a excluderii, cu toate motivele justificative, să fie prezentată bisericii respective într-o adunare administrativă pentru informare şi pentru luarea în considerare. b. În cazul în care biserica nu acceptă recomandarea, ea ar putea adopta una dintre următoarele căi: 1. Să acţioneze pentru eliminarea cauzelor care ar face necesară disciplina, acceptând specificările conferinţei/misiunii/câmpului şi cerând conferinţei/misiunii/câmpului să revină asupra recomandării de dizolvare sau excludere. 2. Să apeleze la Comitetul Executiv al uniunii pentru a arbitra în interesul bisericii respective. c. În eventualitatea că biserica se menţine în stare de răzvrătire sau Comitetul Executiv al uniunii susţine recomandarea conferinţei/misiunii/câmpului de excludere a bisericii, conferinţa/misiunea/ câmpul va convoca o şedinţă a comitetului executiv şi va face recomandarea adunării generale a conferinţei/misiunii/câmpului de excludere a bisericii, prezentând şi motivele care stau la baza recomandării. d. Dacă Adunarea Generală a conferinţei/misiunii/câmpului hotărăşte excluderea, conferinţa/ misiunea/câmpul va aplica hotărârea. Grija faţă de membri –Printre membrii unei biserici care a fost dizolvată sau exclusă, pot exista membri credincioşi, care doresc să rămână în cadrul Bisericii Adventiste de Ziua a Şaptea. Pentru a asigura binele lor, calitatea lor de membru va fi păstrată provizoriu, până la 90 de zile, în comunitatea conferinţei/misiunii/câmpului, pentru a oferi ocazie celor care doresc acest lucru, să-şi aibă calitatea de membru confirmată în biserica conferinţei/misiunii/câmpului, sau să fie transferaţi la o altă biserică, aleasă de ei. Situaţia lor va fi apreciată de comitetul conferinţei/misiunii/câmpului şi, dacă este satisfăcătoare, aceştia pot fi recomandaţi ca membri ai bisericii conferinţei/misiunii/câmpului sau ai altei biserici, alese de ei. Numele membrilor unei biserici dizolvate sau excluse, care sunt sub disciplină, vor fi trimise secretarului conferinţei/misiunii/câmpului pentru a fi în atenţia comitetului acesteia, aşa cum se precizează în secţiunea de mai sus, la capitolul „Pierderi de membri”, cu privire la dizolvarea bisericii cauzată de pierderea de membri. Sesiunea conferinţei/misiunii/câmpului va acţiona în toate cazurile – În orice caz de dizolvare sau excludere a unei biserici, pentru orice motiv, va fi prezentat un raport la sesiunea următoare a conferinţei/misiunii/câmpului, când se va face o recomandare de ştergere a bisericii respective de pe lista bisericilor aparţinătoare conferinţei/misiunii/câmpului. Bunurile, fondurile şi registrele – După dizolvarea sau excluderea unei biserici datorată pierderii membrilor sau pentru motive disciplinare, toate darurile, toate evidenţele financiare şi toate proprietăţile comune sau personale, fie că sunt deţinute în numele bisericii, al conferinţei/misiunii/ câmpului, fie al altei asociaţii legale denominaţionale, sunt încredinţate spre păstrare conferinţei/ misiunii/câmpului. De aceea, conferinţa/misiunea/câmpul are dreptul, autoritatea şi datoria să administreze, să ocrotească şi să dispună de proprietatea şi de fondurile mai sus amintite. Toate registrele şi evidenţele unei astfel de biserici vor fi ţinute în custodia secretarului conferinţei/misiunii/ câmpului şi/sau a trezorierului. Amvonul nu este o tribună Niciun pastor, prezbiter sau altă persoană nu are dreptul să facă din amvon o tribună pentru apărarea punctelor de doctrină sau a procedurilor disputate. Biserica nu conferă nimănui dreptul de a folosi părerile şi opiniile personale ale cuiva în felul acesta. Membrii care consideră că au o lumină contrară adevărurilor deja stabilite ale bisericii, trebuie să ceară sfat de la conducătorii responsabili. „Există mii de ispite deghizate pentru cei care au lumina adevărului; unica siguranţă pentru noi este să nu primim nicio doctrină nouă, nicio interpretare nouă a Scripturii fără să o prezentăm, mai întâi, fraţilor cu experienţă. Prezentaţi o înaintea lor într un spirit umil, cooperant, cu rugăciune serioasă, iar dacă ei nu văd nicio lumină în ea, supuneţi vă judecăţii lor, căci ’în mulţimea sfătuitorilor se află siguranţa’.” (Mărturii, vol. 5, pag. 293) Biserica primară a urmat acest plan. Atunci când a apărut o deosebire de păreri asupra unui punct important al doctrinei în Antiohia, credincioşii au trimis reprezentanţi la Ierusalim, unde problema a fost supusă judecăţii apostolilor şi prezbiterilor. Decizia acestui consiliu a fost acceptată cu bucurie de credincioşii din Antiohia, şi în felul acesta s-a păstrat unitatea şi iubirea frăţească în biserică. Sfatul de mai sus din partea Domnului nu trebuie în niciun caz să fie privit ca o împiedicare a cuiva de la studiul sârguincios al Scripturii, ci, mai degrabă, ca o protecţie împotriva infiltrării în biserică a teoriilor false şi a doctrinelor eronate. Dumnezeu doreşte ca cei care sunt copiii Săi credincioşi să cerceteze cu credincioşie Cuvântul Său pentru a primi lumină şi adevăr, dar nu doreşte ca ei să fie abătuţi de învăţături false. Biblia este o mină de adevăr. „Pământul însuşi nu este atât de brăzdat cu filoane de aur şi atât de plin de lucruri preţioase, cum este Cuvântul lui Dumnezeu” (Parabolele Domnului Hristos, pag. 67). Noi avem datoria să căutăm sârguincios această comoară. „Nimeni să nu gândească că pentru el nu mai există cunoştinţe de dobândit. Profunzimea minţii omeneşti poate fi măsurată; lucrările autorilor omeneşti pot fi stăpânite; dar zborul celei mai înalte, mai profunde şi mai întinse imaginaţii omeneşti nu-L poate cuprinde pe Dumnezeu. Există o infinitate, dincolo de tot ceea ce putem înţelege. Noi n am văzut decât licăririle gloriei divine şi ale cunoştinţei şi înţelepciunii nemărginite, noi am lucrat, cum ar fi, la suprafaţa minei, în timp ce minereul bogat în aur este mai jos de suprafaţă, ca răsplată a aceluia care va săpa până când îl va găsi. Abatajul trebuie coborât la adâncime tot mai mare în mină, iar rezultatul va fi o comoară preţioasă. Printr o credinţă corectă, cunoştinţa divină va deveni cunoştinţa omenească.” (Parabolele Domnului Hristos, pag. 74) „Celui ce se află într o legătură vie cu Soarele neprihănirii i se descoperă mereu o nouă lumină din Cuvântul lui Dumnezeu. Nimeni să nu ajungă la concluzia că nu mai există niciun adevăr de descoperit. Cel care caută adevărul cu sârguinţă şi cu rugăciune va găsi încă raze preţioase de lumină, care vor răzbate din Cuvântul lui Dumnezeu. Mai există încă multe pietre preţioase risipite care aşteaptă să fie adunate pentru a constitui proprietatea poporului rămăşiţei lui Dumnezeu.” (Sfaturi pentru lucrarea Şcolii de Sabat, pag. 34) Atunci când, de pe paginile sfinte, străluceşte o nouă lumină pentru a răsplăti căutătorul sârguincios al adevărului, această lumină nu anulează învăţăturile mai vechi. În schimb, ea se contopeşte cu cea veche, făcând-o să crească în strălucire, cu un plus de sclipire. Aşadar, „cărarea celor neprihăniţi este ca lumina strălucitoare, a cărei strălucire merge mereu crescând, până la miezul zilei”. (Prov. 4,18) Deşi copilul lui Dumnezeu trebuie să fie gata să primească orice lumină nouă, el nu trebuie să ia aminte la orice voce, oricât de evlavioasă şi de plauzibilă ar părea, care l ar îndepărta de doctrinele fundamentale ale Bibliei. „Noi nu trebuie să primim cuvintele celor care vin cu o solie care contrazice punctele specifice ale credinţei noastre. Ei adună o mulţime de texte din Scriptură şi le îngrămădesc ca o dovadă în jurul teoriilor susţinute. Lucrul acesta s-a făcut iar şi iar în timpul ultimilor cincizeci de ani. Şi în timp ce Scripturile sunt Cuvântul lui Dumnezeu şi trebuie respectate, aplicarea lor, în cazul că o asemenea aplicare ar înlătura un stâlp din fundamentul pe care Dumnezeu l-a susţinut în aceşti cincizeci de ani, este o mare greşeală. Cel care face o astfel de aplicare nu cunoaşte minunata demonstrare a Duhului Sfânt, care a dat putere şi forţă soliilor din trecut, primite de poporul lui Dumnezeu.” (Counsels to Writers and Editors pag. 32) Este important ca noi să păstrăm „unirea credinţei” (Ef. 4,13). Este tot atât de important să căutăm tot timpul „să păstrăm unirea Duhului prin legătura păcii” (vers. 3). De aici decurge nevoia de atenţie şi de cercetare temeinică, însoţite de sfat din partea fraţilor. „Dumnezeu conduce un popor afară din lume, pe temelia glorioasă a adevărului veşnic – poruncile lui Dumnezeu şi credinţa lui Isus. El îl va disciplina şi îl va pregăti pe poporul Său. Ei nu trebuie să nutrească păreri contradictorii, unul crezând un lucru, iar altul având păreri cu totul opuse, şi fiecare acţionând independent de trup. Ei vor ajunge cu toţii la unitatea credinţei prin diversitatea darurilor şi slujbelor pe care El le a dat bisericii. Dacă cineva nutreşte păreri proprii despre adevărul biblic, fără să ţină seama de opiniile fraţilor săi şi îşi justifică acţiunea, pretinzând că are dreptul să aibă propriile păreri, iar apoi le impune altora, cum poate el să împlinească astfel rugăciunea lui Hristos? Şi dacă se mai ridică unul, şi încă unul, fiecare afirmându şi dreptul de a crede şi de a vorbi ce i place, fără nicio legătură cu credinţa întregului corp, unde va fi armonia care a existat între Hristos şi Tatăl Său, armonie pentru care Hristos S a rugat să existe între fraţii Lui? Deşi noi avem o lucrare şi o responsabilitate individuală în faţa lui Dumnezeu, nu trebuie să ne urmăm propria judecată independentă, indiferent de părerile şi sentimentele fraţilor noştri. O astfel de procedură ar duce la dezordine în biserică. Pastorii au datoria să respecte judecata fraţilor lor, dar relaţiile lor unul cu altul, ca şi doctrinele pe care le învaţă trebuie să fie probate prin lege şi mărturie. Dacă inimile sunt gata să asculte, nu va exista dezbinare între noi. Unii sunt înclinaţi spre dezordine, îndepărtându se de marile semne de hotar ale credinţei. Dar Dumnezeu îi îndeamnă pe slujitorii Lui să fie una în doctrină şi spirit... Trecând în revistă istoria noastră trecută, fiecare pas de înaintare până la poziţia noastră prezentă, pot să spun: Lăudat să fie Dumnezeu! Când văd ce a făcut Dumnezeu, sunt plină de uimire şi încredere în Hristos, Conducătorul nostru. Nu avem de ce să ne temem pentru viitor, decât dacă vom uita drumul pe care ne a condus Domnul.” (Mărturii pentru pastori, pag. 29 31) Având în vedere aceste lucruri, este evident faptul că biserica nu poate conferi nimănui dreptul de a şi expune părerile şi vederile personale de la amvon. Locul acesta sfânt trebuie să fie rezervat predicării adevărurilor sfinte ale Cuvântului divin şi prezentării planurilor şi directivelor denominaţionale în vederea înaintării cauzei lui Dumnezeu. (vezi pag. 76, 148, 151, 168-169) Trebuie să rămânem consacraţi Domnului zi de zi şi să cerem înţelepciune divină pentru studiul Cuvântului Său sfânt. Potrivit propriei Sale făgăduinţe, Duhul Sfânt ne va călăuzi în tot adevărul. Inima şi mintea noastră trebuie să fie larg deschise pentru lumina care vine de la Duhul Sfânt, ca razele luminii cereşti să poată străluci pe cărarea noastră. Deşi trebuie să ne sfătuim cu fraţii noştri asupra chestiunilor care prezintă dificultăţi, trebuie să ne abţinem să prezentăm în public vreo problemă care nu este în deplină armonie cu vederile întregii biserici. Apendix - Rezumatul doctrinelor fundamentale Rezumatul doctrinelor fundamentale Acest rezumat al punctelor de doctrină a fost pregătit special în vederea instruirii candidaţilor pentru botez 1. Dumnezeul cel viu şi adevărat, prima Persoană a Dumnezeirii, este Tatăl nostru ceresc. Prin Fiul Său, Isus Hristos, El a creat toate lucrurile. (Mat. 28,18.19; 1 Cor. 8,5.6; Ef. 3,9; Ier. 10,10 12; Evr. 1,1 3; Fapte 17,22 29; Col. 1,16 18) 2. Isus Hristos, a doua Persoană a Dumnezeirii, Fiul cel veşnic al lui Dumnezeu, este singurul Mântuitor din păcat. Mântuirea omului se realizează prin har, prin credinţa în El. (Mat. 28,18.19; Ioan 3,16; Mica 5,2; Mat. 1,21; 2,5.6; Fapte 4,12; 1 Ioan 5,11.12; Ef. 1,9 15; 2,4 8; Rom. 3,23 26) 3. Duhul Sfânt, a treia Persoană a Dumnezeirii, este reprezentantul lui Hristos pe pământ, care-i conduce pe păcătoşi la mântuire şi la ascultarea de toate poruncile lui Dumnezeu. (Mat. 28,18.19; Ioan 14,26; 15,26; 16,7 15; Rom. 8,1 10; Ef. 4,30) 4. Prin Isus Hristos, credincioşii primesc iertarea de păcatele mărturisite şi părăsite şi, în măsura în care le a stat în putere, pagubele au fost înlăturate. (Ef. 1,7; Col. 1,14.15; 1 Ioan 1,7 9; Is. 55,6.7; Ez. 33,15; Mat. 5,23.24; 6,14.15) 5. Biblia este Cuvântul inspirat al lui Dumnezeu şi singura normă fundamentală, deplină şi suficientă, de credinţă şi practică. (2 Tim. 3,15 17; 2 Petru 1,19 21; Ps. 119,9.11.105.130; 1 Tes. 2,13; Is. 8,20; Ier. 15,16; Evr. 4,12) 6. Toţi cei care intră în Împărăţia cerurilor trebuie să experimenteze convertirea sau naşterea din nou prin care omul primeşte o inimă nouă şi devine o creatură nouă. Astfel, indiferent de mediul social şi etnic, el devine membru al întregii familii din ceruri şi de pe pământ. (Mat. 18,3; Ioan 3,3; 2 Cor. 5,17; Ez. 36,26.27; Evr. 8,10 12; 1 Petru 1,23; 2,2; Fapte 17,26; Ef. 3,15) 7. Hristos locuieşte în inima renăscută, înscriind în ea principiile Legii lui Dumnezeu, conducându l pe credincios să asculte cu bucurie de preceptele ei şi dându i putere de ascultare. (2 Cor. 6,16; Ps. 40,8; Evr. 8,10 12; Ioan 14,15; Col. 1,27; 3,16; Gal. 2,20; Ef. 3,14 21) 8. După înălţarea Sa, Hristos Şi a început lucrarea de Mare Preot în Locul sfânt din Sanctuarul ceresc, care este reprezentat prin sanctuarul pământesc din dispensaţiunea Vechiului Testament. Când Hristos a intrat în a doua fază a slujirii Lui, în Sfânta Sfintelor, a început judecata de cercetare, prefigurată de serviciul pământesc din Ziua ispăşirii. Această lucrare a judecăţii de cercetare din Sanctuarul ceresc a început în anul 1844, la încheierea celor 2300 de ani, şi se va încheia la sfârşitul timpului de probă. (Evr. 4,14; 8,1.2; Lev. 16,2.29; Evr. 9,23.24; Dan. 8,14; 9,24 27; Apoc. 14,6.7; 22,11). 9. A Doua Venire a Domnului Hristos este nădejdea bisericii, punctul culminant al Evangheliei şi scopul planului de răscumpărare. Isus va reveni în mod literal, personal şi vizibil, împreună cu toţi sfinţii Săi îngeri. Multe semne ale timpului dau mărturie că venirea Lui este aproape. Împlinirea aproape completă a tuturor lanţurilor profetice indică faptul că El „este aproape, este chiar la uşi”. (Ioan 14,1 3; Tit 2,11 14; Evr. 9,28; Fapte 1,9 11; Apoc. 1,7; Mat. 25,31; Luca 9,26; 21,25 33; Mat. 24,14.36.39.33) 10. Morţii cei neprihăniţi vor fi înviaţi la cea de a Doua Venire a lui Hristos. Împreună cu cei drepţi aflaţi în viaţă, ei vor fi înălţaţi pentru a întâlni pe Domnul în văzduh şi vor merge cu El în ceruri, unde vor rămâne o mie de ani (mileniul). (Apoc. 1,7; Ioan 5,25.28.29; Osea 13,14; 1 Cor. 15,51 55; 1 Tes. 4,13 18; Ioan 11,24.25; 14,1 3; Apoc. 20,6.4.5; Is. 25,8.9) 11. Cei răi care vor fi în viaţă la a Doua Venire a lui Hristos vor fi nimiciţi de strălucirea venirii Sale. Aceştia, împreună cu morţii nelegiuiţi din toate veacurile, vor învia la a Doua Înviere, la încheierea celor o mie de ani. (2 Tes. 1,7 10; 2,8; Iuda 14.15; Apoc. 20,5.12.15; Ioan 5,28.29; Fapte 24,15; Is. 24,21.22) 12. La sfârşitul celor o mie de ani vor avea loc următoarele evenimente: (a) Hristos şi cei neprihăniţi vor coborî din cer împreună cu Sfânta Cetate, Noul Ierusalim (Apoc. 21,2.10); (b) cei răi vor fi înviaţi pentru judecata finală (Apoc. 20,11.12); (c) cei răi vor primi plata finală a păcatului, atunci când va coborî foc de la Dumnezeu, din cer, şi i va mistui (Apoc. 20,7 10.14.15) şi (d) acest foc, care distruge lucrările păcatului, va curăţi pământul. (2 Petru 3,10 14; Mal. 4,1.3; Apoc. 20,8.4) 13. Pământul, curăţit prin foc şi reînnoit prin puterea lui Dumnezeu, va deveni căminul etern al celor răscumpăraţi. (2 Petru 3,9 13; Is. 65,17 25; 35,1 10; 45,18; Mat. 5,5; Mal. 4,1 3; Prov. 11,31) 14. Ziua a şaptea din săptămână este semnul veşnic al puterii lui Hristos în calitate de Creator şi Răscumpărător şi este, deci, ziua Domnului, Sabatul creştin, constituind sigiliul viului Dumnezeu. El trebuie să fie respectat de vineri, de la apusul soarelui, până sâmbătă, la apusul soarelui. (Gen. 2,1 3; Exod 16,23 31; 20,8 11; Ioan 1,1 3.14; Ez. 20,12.20; Marcu 1,21 32; 2,27.28; Is. 58,13; Luca 4,16; 23,54 56; 24,1; Fapte 17,2; Evr. 4,9 11; Is. 66,22.23; Lev. 23,32) 15. Căsătoria este una dintre instituţiile date de Dumnezeu în grădina Edenului, înainte de intrarea păcatului în lume. Isus a onorat instituţia căsătoriei, susţinându i sfinţenia şi permanenţa. Noul Testament afirmă, în repetate rânduri, sfinţenia relaţiei de căsătorie şi arată că în ea se păşeşte printr un legământ pe viaţă de fidelitate şi de curăţie morală. Intimităţile sexuale dintre bărbat şi femeie, în afara căsătoriei sau între persoane de acelaşi sex, sunt contrare planului divin şi condamnate de Biblie ca fiind păcat. Urmaşii lui Hristos vor păstra, prin harul Său, curăţia morală în cadrul acestor principii biblice călăuzitoare privitoare la relaţiile sexuale. „Voinţa lui Dumnezeu este sfinţirea voastră; să vă feriţi de desfrânare.” (1 Tes. 4,3) Soţul şi soţia care sunt creştini trebuie să se iubească şi să se respecte unul pe altul aşa cum îi iubeşte şi îi respectă Dumnezeu. Lor li se porunceşte să şi iubească şi să şi respecte copiii, să i trateze cu blândeţe şi să i înveţe să L iubească şi să L slujească pe Dumnezeu. În scopul aceasta, ei trebuie să practice închinarea în familie, să participe la Şcoala de Sabat şi la celelalte servicii ale bisericii şi, acolo unde este posibil, să frecventeze şcoli ale bisericii. De asemenea, copiii trebuie să şi îndeplinească responsabilităţile, să şi respecte părinţii şi să i asculte. (Gen. 2,21 24; Deut. 4,6.7; Mat. 19,3 9; 1 Cor. 6,9 11; Ef. 5,24.25.28; Col. 3,18 21; 1 Tes. 4,3 8; Evr. 10,23 35; 13,4; 1 Petru 3,7) 16. Zecimea este sfântă, destinată Domnului, şi constituie modalitatea prin care Dumnezeu Îşi susţine lucrarea Sa. Darurile de bunăvoie fac şi ele parte din planul lui Dumnezeu pentru susţinerea lucrării Sale în toată lumea. (Lev. 27,30 32: Mal. 3,8 12; Num. 18,20 28; Mat. 23,23; Prov. 3,9.10; 1 Cor. 9,13.14; 2 Cor. 9,6.7; Ps. 96,8) 17. Nemurirea vine numai prin Evanghelie şi va fi acordată ca dar din partea lui Dumnezeu la a Doua Venire a lui Isus. (1 Cor. 15,21.22.51 55; Ps. 146,3.4; Ecl. 9,5.6.10; 1 Tim. 6,15.16; 2 Tim. 1,10; 1 Ioan 5,11.12) 18. Starea omului în moarte este de inconştienţă. Toţi oamenii, buni sau răi, rămân în mormânt până la Înviere. (Ecl. 9,5.6; Ps. 115,17; 146,3.4; Iov 14,10 12.21.22; 17,13; Ioan 11,11 14; 1 Tes. 4,13; Ioan 5,28.29) 19. Creştinul este chemat la sfinţire. De aceea, viaţa lui trebuie să se caracterizeze printr o grijă deosebită în comportare, prin modestie şi simplitate în îmbrăcăminte. (1 Tes. 3,13; 4,3.7; 5,23; 1 Petru 2,21; 3,15.3 5; Is. 3,16 24; 1 Cor. 10,31; 1 Tim. 2,9.10) 20. Creştinul trebuie să recunoască faptul că trupul lui este templul Duhului Sfânt. De aceea Îl va onora pe Dumnezeu, având grijă de trupul lui în mod inteligent, folosind în mod cumpătat ceea ce este bun şi evitând orice lucru dăunător, abţinându se de la orice aliment necurat, de la folosirea, producerea sau comercializarea de băuturi alcoolice, de la folosirea, producerea sau comercializarea tutunului, în oricare dintre formele lui, şi de la folosirea ilegală a narcoticelor sau a altor droguri, de la comercializarea lor. (1 Cor. 3,16.17; 6,19.20; 9,25; 10,31; 2 Cor. 7,1; Gal. 5,17 21; 6,7.8; 1 Petru 2,9 12; 1 Cor. 10,1 11; Lev. 11,1 8) 21. Biserica nu trebuie să fie lipsită de niciun dar, iar prezenţa darului profetic este unul dintre semnele de identificare a bisericii rămăşiţei. (1 Cor. 1,5 7; 12,1 28; Amos 3,7; Osea 12,10.13; Apoc. 12,17; 19,10) Adventiştii de Ziua a Şaptea recunosc că acest dar s a manifestat în viaţa şi lucrarea pe care a desfăşurat-o Ellen G. White. 22. Biblia învaţă despre necesitatea unei organizaţii bine definite a bisericii. Membrii acestei organizaţii au obligaţia sfântă să i fie supuşi, să o susţină cu credincioşie şi să contribuie la menţinerea ei. Ei sunt sfătuiţi să nu părăsească obiceiul de a se aduna laolaltă. (Mat. 16,16 18; Ef. 1,10 23; 2,19 22; 1 Cor. 14,33.40; Tit 1,5 9; Mat. 18,15 18; 1 Cor. 12,12 28; 16,1 3; Evr. 10,25; Fapte 4,32 35; 6,1 7) 23. Botezul prin scufundare simbolizează moartea, înmormântarea şi învierea lui Isus Hristos şi exprimă în mod deschis credinţa în harul Său mântuitor şi renunţarea la păcat şi la lume. El este recunoscut ca o condiţie de intrare în biserică. (Mat. 3,13 17; 28,19; Fapte 2,38.41 47; 8,35 39; 16,32.33; 22,16; Rom. 6,1 11; Gal. 3,27; Col. 3,1 3) 24. Rânduiala Cinei Domnului comemorează moartea Mântuitorului, iar participarea membrilor la ea este esenţială pentru dezvoltare şi părtăşie creştină. Ea este precedată de rânduiala spălării picioarelor, ca pregătire pentru acest serviciu solemn. (Mat. 26,26 29; 1 Cor. 11,23 26; Ioan 6,48 56; 13,1 17; 1 Cor. 11,27 30) 25. În viaţa creştină, există o despărţire totală de practicile lumeşti, cum ar fi: jocul de cărţi, frecventarea teatrului, dansul etc., care tind să slăbească şi să distrugă viaţa spirituală. (2 Cor. 6,15 18; 1 Ioan 2,15 17; Iacob 4,4; 2 Tim. 2,19 22; Ef. 5,8 11; Col. 3,5 10) 26. Prin studiul Cuvântului, Dumnezeu ne vorbeşte, dându ne lumină şi putere, iar prin rugăciune, sufletul este unit cu Dumnezeu. Acestea sunt mijloacele rânduite de Cer pentru câştigarea biruinţei în lupta cu păcatul şi pentru dezvoltarea caracterului creştin. (Ps. 19,7.8; 119,130; Ioan 6,63; 17,17; 1 Petru 2,2; 1 Tes. 5,17; Luca 18,1; Ps. 55,17; Is. 50,4) 27. Fiecare membru al bisericii se află sub porunca sacră dată de Isus – să şi folosească talentele în lucrarea personală a câştigării de suflete, contribuind la răspândirea Evangheliei în toată lumea. Atunci când se va încheia această lucrare, Isus va reveni. (Mat. 25,14 29; 28,18 20; Apoc. 22,17; Is. 43,10 12; 2 Cor. 5,17 20; Rom. 10,13 15; Mat. 24,14) 28. Potrivit modului Său nepărtinitor de a-i trata pe oameni, avertizându i cu privire la evenimentele viitoare, care le vor afecta în mod vital destinul, Dumnezeu a proclamat apropiata revenire a lui Isus Hristos. Această solie pregătitoare este simbolizată de întreita solie îngerească din Apocalipsa 14 şi îşi găseşte împlinirea în actuala mişcare premergătoare celei de a Doua Veniri. Aceasta a dat naştere rămăşiţei, sau Bisericii Adventiste de Ziua a Şaptea, care păzeşte poruncile lui Dumnezeu şi credinţa lui Isus (Amos 3,7; Mat. 24,29 34; Apoc. 14,6 10; Zah. 3,13; Mica 4,7.8; Apoc. 14,12; Is. 26,2; Apoc. 22,14) Supliment pentru Uniunea Română Cu privire la aplicarea subcapitolului „Rebotezarea” Biserica din România a urmat în mod consecvent aprecierea din „Manual” privitoare la intrarea în biserică a celor ce vin din alte confesiuni creştine: „Se recunoaşte faptul că rebotezarea este de dorit”. Această poziţie este susţinută şi de un pasaj din cartea „Evanghelism” în care Ellen White scria: „Astăzi sunt mulţi care au călcat, fără să ştie, unul dintre preceptele legii lui Dumnezeu. Când mintea este iluminată şi cerinţele celei de a patra porunci sunt puse înaintea conştiinţei, ei se văd păcătoşi în faţa lui Dumnezeu... Căutătorul sincer după adevăr nu va prezenta necunoaşterea legii ca scuză pentru păcat. Lumina era la îndemâna sa. Cuvântul lui Dumnezeu este clar şi Hristos îi porunceşte să studieze Scripturile. El recunoaşte Legea lui Dumnezeu ca sfântă, dreaptă şi bună şi se pocăieşte de păcatul său... Botezul său dinainte nu l mai satisface acum... El a murit din nou faţă de păcat şi doreşte să fie îngropat din nou cu Hristos prin botez, ca să poată învia în trăirea unei vieţi noi. O asemenea cale este în armonie cu exemplul lui Pavel, care a botezat pe convertiţii iudei. Această istorisire a fost înregistrată de Duhul Sfânt ca o lecţie pentru instruirea bisericii.” (pag. 372) Propoziţia privind rebotezarea face parte dintr o frază mai lungă, care sună astfel: „Deşi biserica nu insistă pentru rebotezarea celor care vin la noi din alte denominaţiuni, care au fost deja botezaţi prin scufundare şi care au trăit o viaţă creştină consecventă, în armonie cu lumina pe care au avut o, se recunoaşte faptul că rebotezarea este de dorit”. Această poziţie este practic identică cu cea adoptată la sesiunea Conferinţei Generale din 1886. Documentul de bază în această privinţă este un pasaj din cartea ”Evanghelism” (pag. 372 373), cu subtitlul: „Rebotezarea nu trebuie pusă ca o condiţie pentru noii convertiţi”. Ideile principale sunt următoarele: (a) Modul de lucru cu persoanele care vin din alte biserici, în care au fost botezate prin scufundare, trebuie să fie caracterizat prin înţelegere, răbdare şi tact. Prezentarea prematură şi brutală a acestui punct poate da noilor convertiţi simţământul că, făcând astfel, ei „tăgăduiesc toată experienţa lor religioasă anterioară”. Mai mult chiar, „rezultatul a fost că unii s au îndepărtat de adevăr”. Dimpotrivă, atunci când „acest subiect este prezentat cu grijă, în spiritul dragostei şi al blândeţii”, „I se dă lui Dumnezeu posibilitatea să lucreze cu Duhul Sfânt asupra minţii, aşa încât persoana să fie pe deplin convinsă şi satisfăcută cu privire la acest pas de înaintare”. (b) După ce adevărurile esenţiale ale Bibliei au fost prezentate şi acceptate, hotărârea finală privind rebotezarea trebuie să aparţină persoanei în cauză. „Acesta este un subiect cu privire la care fiecare trebuie, în cugetul şi în conştiinţa sa, să ia o hotărâre în temere de Dumnezeu.” „Nimeni nu trebuie să fie conştiinţă pentru altcineva şi să ceară sau să impună rebotezarea.” „Există o mână divină care îi călăuzeşte, un Duh divin care mişcă inima lor, şi astfel ei vor şti ce trebuie să facă şi o vor face.” Biserica trebuie să manifeste încredere în lucrarea Duhului lui Dumnezeu asupra acelora care primesc adevărurile esenţiale ale mântuirii. În tratarea acestui subiect, nu trebuie lăsat să se strecoare un spirit de polemică şi luptă. (c) Având în vedere toate acestea, rebotezarea convertiţilor din alte biserici creştine, în care au fost botezaţi prin scufundare, nu trebuie făcută o condiţie pentru intrarea în biserică. Suntem avertizaţi să „nu mergem înaintea Domnului, stabilind pentru alţii condiţii pe care El nu ne a cerut să le stabilim. Nu este datoria niciunuia dintre profesorii noştri să impună cuiva rebotezarea”. Către încheierea pasajului, Ellen G. White arată în mod clar că, de repetate ori, a primit de la Domnul îndrumări cu privire la acest subiect, în mod special din cauza greşelii pe care unii pastori sinceri au făcut o, insistând prea mult asupra rebotezării. „Mi s a arătat că bunul frate... şi alţii dintre pastorii noştri fac o greşeală la un anumit punct în experienţa lor, punând subiectul rebotezării pe primul plan şi făcând din el o condiţie pentru intrarea în biserică. Acest subiect nu trebuie tratat astfel. Rebotezarea trebuie privită ca un mare privilegiu şi o binecuvântare, iar toţi cei care vor fi rebotezaţi, dacă vor ajunge la o înţelegere corectă asupra acestui subiect, o vor privi la fel.” În aplicarea acestor recomandări, este necesară o pregătire înţeleaptă a bisericii, o atitudine plină de înţelegere şi iubire, care să permită Duhului lui Dumnezeu să conducă pe fiecare. Asemenea comportament va conduce la încredere în lucrarea lui Dumnezeu asupra inimii, va promova responsabilitatea individuală a convertiţilor şi va influenţa favorabil activitatea de evanghelizare. Pastorul şi comitetul bisericii vor studia îndeaproape cazul fiecărei persoane care solicită intrarea în biserică prin mărturisire de credinţă. Multă înţelepciune şi iubire răscumpărătoare vor fi arătate celor care nu au putut avea parte de întreaga lumină în biserica în care au fost botezaţi, chiar atunci când aceasta a fost o mişcare, care are o poziţie de critică distructivă faţă de biserică. În cazurile în care se constată că persoana în cauză a avut o cunoaştere suficientă a adevărului şi a ales să se ataşeze unei grupări dezbinătoare, se va arăta clar că o pocăinţă adevărată pentru răul săvârşit cuprinde şi rebotezarea. Fiecare caz de acest fel va fi studiat şi tratat individual. În cazul primirii unei persoane prin mărturisire de credinţă, instruirea va fi făcută cu aceeaşi seriozitate ca şi pentru botez. Este recomandabil ca primirea să fie făcută într un cadru special, nu doar ca o completare la o ceremonie de botez sau ca o formalitate. Se va face tot ce este necesar pentru o integrare completă a noului membru în părtăşia spirituală şi în activitatea bisericii. 2. Cu privire la desfăşurarea Cinei Domnului „Cea mai mare parte din pâine se frânge de obicei înainte, rămânând doar o mică parte pe fiecare platou pentru a fi frântă de pastor sau prezbiteri.” Motivaţia acestei sugestii este scurtarea duratei serviciului. În bisericile din ţara noastră, timpul nu este un element major şi, ca urmare, se recomandă menţinerea practicii frângerii întregii cantităţi de pâine în cadrul ceremoniei, după rugăciunea de binecuvântare. 3. Cu privire la participarea la Cina Domnului („Cine poate participa) „Adventiştii de ziua a şaptea practică Cina Domnului deschisă. Toţi cei care şi au predat Mântuitorului viaţa sunt liberi să participe.” Aşa cum reiese din paragraful de mai sus, în practica generală a bisericii, participarea la Cina Domnului este deschisă celor care, având o înţelegere a însemnătăţii actului, doresc acest lucru. Citatul prezentat ca bază din cartea „hristos, Lumina Lumii”, capitolul „În amintirea Mea”, poate fi mult mai bine înţeles în situaţia existentă în multe ţări, în care o parte însemnată a populaţiei are sau avea o moştenire protestantă, şi deci o bună pregătire doctrinală şi sufletească. Aceasta înseamnă şi o familiarizare cu semnificaţia spirituală a Cinei, aşa cum este învăţată în Biblie. Populaţia din ţara noastră este într o situaţie în general mult diferită în ceea ce priveşte nivelul de educaţie religioasă şi de viaţă spirituală. Tocmai din această cauză, în ţara noastră, solicitările de participare la Cină, din partea celor care nu sunt membri, sunt rare şi neobişnuite. Astfel, practica bisericii din ţara noastră este justificată de viaţă şi, în general, poate fi menţinută. Este cu totul nejustificată şi nerecomandabilă invitarea tuturor celor prezenţi, indiferent de apartenenţa lor religioasă, să participe la Cina Domnului. Totuşi, este necesar să fim pregătiţi pentru situaţiile în care creştini cu o experienţă spirituală temeinică, care ascultă de Domnul Hristos, potrivit luminii de care dispun, mişcaţi fiind de Duhul lui Dumnezeu, cu ocazia participării la prezentarea Cuvântului, care este premergătoare Cinei, îşi exprimă dorinţa de a participa la aceasta. În acest caz, urmează ca pastorul sau prezbiterul să aibă o discuţie personală cu persoana în cauză. O prezentare plină de iubire şi seriozitate a privilegiilor, ca şi a răspunderilor solemne ale participării la Cină (1 Cor. 11,27 29) o va ajuta pe aceasta să ia o hotărâre care să se dovedească cu adevărat o binecuvântare, pentru acel moment şi pentru viitor. Această discuţie va fi o ocazie bună pentru a îndrepta privirile către adevărul deplin, aşa cum este în Domnul Hristos, şi a i câştiga inima pentru o ascultare completă, din iubire faţă de Mântuitorul. Este important, de asemenea, ca pastorul să pregătească cu grijă biserica pentru o asemenea eventualitate, aşa încât persoanele în cauză să fie tratate cu tot respectul şi încurajate de iubirea care se comemorează prin acest eveniment. Astfel, rezultatul va fi o lărgire a cercului în care se manifestă iubirea Mântuitorului, şi nu conflict în interiorul bisericii sau tensiune cu cei care nu sunt încă în ea. În ceea ce priveşte participarea copiilor din familiile adventiste la Cina Domnului, „Manualul” este explicit. Este confirmată poziţia că participarea la Cină este rezervată celor care şi au predat viaţa Domnului Hristos. Atunci când copiii din familiile adventiste fac acest lucru, ei se pregătesc pentru botez şi apoi sunt botezaţi. 4. Cu privire la consecinţele cenzurii („Disciplinarea prin cenzura”) „Totuşi, cel pus sub cenzură nu este lipsit de privilegiul participării la binecuvântările Şcolii de Sabat, la serviciile de închinare ale bisericii sau la rânduielile Casei Domnului.” „Manualul” arată că o persoană sub disciplina temporară a bisericii nu trebuie exclusă de la participarea la Cina Domnului. Cina este privită ca un act de slujire plină de har pentru cei pe care Satana i a înfrânt, ca o manifestare a iubirii necondiţionate, care vindecă, aduce împăcare şi refacere. Pentru aplicarea acestei prevederi, este necesară o lucrare de educare a bisericii locale, astfel încât ea să fie pregătită să primească cu bunătate creştină pe cel care a greşit, să transmită un mesaj al încrederii în pocăinţa lucrată de Duhul lui Dumnezeu şi dorinţa unei depline reintegrări a celui greşit în obştea bisericii. În acelaşi timp, persoana în cauză are datoria să se cerceteze cu seriozitate, potrivit celor scrise în 1 Corinteni 11, 27 29. Persoana va solicita să participe la Cina Domnului atunci când a trăit o pocăinţă adevărată pentru păcatul săvârşit şi pentru răul produs bisericii. Aceasta cuprinde şi întoarcerea de la păcat, îndreptarea vieţii, repararea răului săvârşit şi refacerea legăturilor frăţeşti cu cei cărora li s a greşit. Având în vedere atât binecuvântările, cât şi responsabilitatea solemnă a participării la Cina Domnului, persoana sub disciplină nu va pretinde cu aroganţă „dreptul” de a se împărtăşi, iar biserica locală nu i va refuza acest privilegiu atunci când condiţiile sunt îndeplinite, ci va contribui la manifestarea iubirii răscumpărătoare simbolizate prin Cina Domnului. Comitetul bisericii va discuta şi va clarifica din timp aceste cazuri. 5. Cu privire la Lucrarea de Tineret Pentru pagina 87: Programul de companioni a fost dezvoltat de Uniunea Română pentru a răspunde nevoilor adolescenţilor cuprinşi în categoria de vârstă 15-19 ani. Programul are la bază grupa mică de prieteni, coordonată de un instructor adult. Numele provine dintr-un cuvânt din latină „companion”, „com” (împreună) + „panis” (pâine), deci companionii sunt cei care frâng pâinea împreună. Din punct de vedere biblic, un model potrivit pentru acest program se regăseşte în atitudinea de viaţă a moabitei Rut. Companionul îşi propune şi adoptă un mod de viaţă similar cu cel al tinerei care a dovedit loialitate, compasiune şi credincioşie faţă de prietena ei, Naomi. În afară de parcurgerea celor trei secţiuni din caietele de companioni (autocunoaştere şi dezvoltare personală, cunoaşterea interpersonală şi dezvoltarea relaţiilor, cunoaşterea lui Dumnezeu şi misiune), activităţile mai includ ocazii de închinare şi studiu, excursii şi tabere, specializări, activităţi sociale şi misionare. Echipa de conducere este formată după principiul de la celelalte secţiuni – din conducătorul programului de companioni şi asistenţii săi. Aceştia sunt aleşi de biserică la alegerile dintre instructorii pregătiţi la cursurile organizate de conferinţă. Dacă la data alegerilor în comunitate nu există instructori acreditaţi de conferinţă, comitetul va numi echipa de conducători pentru companioni după ce aceştia vor participa la un curs de formare. Pentru pagina 115: În România, calificările care se oferă juniorilor sunt: Ucenic, Călător, Mesager şi Navigator. Calificarea Ghid Asistent face tranziţia către statutul de instructor. Calificările Ghid şi Master Ghid sunt calificările instructorilor. Pentru pagina 137: Deoarece Uniunea Română a dezvoltat un program pentru adolescenţi, şi anume programul de companioni, în Asociaţia tinerilor adventişti vor fi cuprinşi tineri cu vârsta între 19 şi 30 de ani.